
Kui vihm tollel märtsikuu viimasel õhtul suure palakana üle Berliini triivis, 
liikus mööda Wilhelmstrasset äsja jaanuaris avatud uue Riigikants,elei poole 
must limusiin Mercedes. Hitler oli andnud enda kavandatu teokstegemiseks aasta. 
Tema käsk oli täidetud kahenädalase varuga. Abwehri (sõjaväeluure) ülem 
admiral Canaris nõjatus ettepoole ja kruttis parema väljavaate saamiseks 
autoakna alla. 

Ta vangutas pead. "Uskumatu! Kas sa mõistad, Hans, et Riigikantselei esikülg 
ainuüksi Voss-Strassel on oma veerand miili pikk?" 

Tema kõrval istuv noormees oli tema adjutant ja Luftwaffe kapten Hans Ritter, 
kelle vormirõivast ehtisid 1 ja II klassi Raudrist ja kes lisaks sellele oli ka piisavalt 
nägus. Kuid tarvitses tal vaid pead pöörata, kui nähtavale tuli kohutav põletusarm 
paremal põsel, ning autopõrandal tema jalgade kõrval lebas jalutuskepp; see kõik 
oli pärit Hispaania kodusõjast, kus tema, Saksa lennuväeeskaadri Condor piloodi, 
tulistas alla keegi ameeriklasest lendur-vabatahtlik. 

"Kogu nende sammaste ja marmoriga, Herr admiral, meenutab see hoone pigem 
küll mõnd antiikaja imet." 

"Selle asemel et olla meie korra sümboliks?" Canaris niheles ja kruttis akna' taas 
üles., "Kõik möödub, Hans, isegi Kolmas 

Riik, kuigi meie armastatud füürer on lubanud meile tuhat aastat." Ta võttis 
portsigarist sigareti ja Ritter ulatas talle tuld ning tundis nagu alati kerget 
hämmingut vanema mehe tooni üle. 

"Nagu teie ütlete, Herr admiral." 


"Jah, see on üks pentsik mõte, eks ole? Ühel päeval uitavad 

inimesed ümber selle, mis Riigikantseleist on järele jäänud samasugused turistid 
nagu needki, kes uurivad Luksori templi jäänuseid Egiptuses -, ja õhkavad: "Küll 
oleks huvitav teada, milline kõik omal ajal välja nägi?"" 

Selleks ajaks kui Mercedes sõitis läbi kullatud väravate aukülaliste õue ja suundus 
trepistiku poole, mis viis massiivse sissepääsuni, oli Ritter juba päris ebalev. "Kas 
Herr admiral võiks anda mulle väikese vihje, miks meid välja kutsuti?" 

"Mul pole õrna aimugi - ja just mind soovib ta näha, mitte sind, Hans. Ma lihtsalt 
tahan, et sa oleksid käepärast, kui kerkib esile midagi ebatavalist.” 

"Kas ma ootan autos?" päris Ritter, kui auto jõudis trepi jalamini. 

"Ei, sa võid oodata vastuvõtutoas. Seal on sul palju mugavam ning sul avaneb 
võimalus nautida Kolmanda Riigi uusi kunstivorme. Vulgaarseid, kuid 
väljapeetuid.” 

Nende Kriegsmarine allohvitserist autojuht jooksis ümber auto, et ust avada. 
Canaris astus välja ja ootas viisakalt Ritterit, kellel oli väljumisega suuremaid 
raskusi: tema vasak jalg kuni põlveni oli protees, aga kui ta juba jalgadel seisis, 
liikus ta oma jalutuskepi abil üsnagi kõbusalt. Külg külje kõrval läksid mehed 
trepist üles. 

SS-lastest valvurid kuulusid üksusesse Leibstandarte Adolf Hitler ning kandsid 
musta univormi ja lumivalget vöö- ja õlarihma. Canarise ja Ritteri sisenemisel 
andsid nad kärmelt au. Saal oli tähelepanuväärne oma mosaiikpõranda, 
seitsmeteistkümne jala kõrguste uste ja suurte kotkastega, haakrist küüniste vahel. 
Kuldse laua taga istus täies mundris noor hauptsturmführer, selja taga kaks 
ootevalmis käskjalga. Ta tõusis kärmelt püsti. "Herr admiral, füürer on juba kaks 
korda teie järele pärinud." 

"Mu kallis Hoffer, ma sain sellest väljakutsest teada alles pool tundi tagasi,” sõnas 
Canaris. "Aga see ei tee mulle muidugi au. See on minu adjutant, kapten Ritter: 
Vaadake minu äraolekul tema järele.” 

"Aga loomulikult, Herr admiral!" Hoffer noogutas käskjalale. "Viige Herr 
admiral füüreri vastuvõturuumi." 

Käskjalg hakkas kiire kõnnakuga astuma ja Canaris järgnes talle. Hoffer sammus 
ümber laua ja sõnas Ritterile: "Hispaanias?" 

"Jah!" Ritter koputas oma puujalale. "Ma võiksin veel lennata, kuid nad ei luba." 

"Vaata kui kahju!" sõnas Hoffer ja juhtis külalise istmete poole. "Te jääte ilma 


suurest vaatemängust.” . 

"Kas te arvate, et see on tulemas?" päris Ritter ja võttis välja 

portsigari. 

"Kas teie siis ei arva? Ja muide - siin ei suitsetata. Füüreri 

erikorraldus.” . 

"Pagan võtaks!" lausus Ritter, sest ta tundis pidevat valu ja 

sigaretid leevendasid seda. 

"Kahju küll," sõnas Hoffer kaastundlikult. "Kuid kohvi on 

meil küll ja see on parimat sorti.” 

Ta pööras ümber, läks laua juurde ja tõstis telefonitoru. 

Kui valvemeeskonna liige avas Hitleri kabineti hiiglasuure ukse, oli Canaris 
üllatunud, leides eest nii palju inimesi. Seal olid kolme väeliigi juhatajad: Göring 
esindas Luftwaffet, von Brauchitsch maavägesid ja Raeder sõjalaevastikku. 
Kohal olid ka Himmler, von Ribbentrop ning kindralid Jodl, Keitel ja Halder. 
Valitses rusuv vaikus ja Canarise sissetulekul pöördusid pead tema poole. 
"Nüüd, kui admiral on suvatsenud meiega liituda, võime vast alustada," sõnas 
Hitler. "Ma teen lühidalt. Nagu te teate, andsid britid täna poolakatele täieliku 
garantii oma tingimusteta toetusest sõja korral." 

"Kas ka prantslased nende eeskuju järgivad, mu füürer?" küsis Göring. . 
"Kahtlemata," vastas Hitler. "Aga nad ei liiguta lillegi, kui asi susisema hakkab." 
"Te mõtlete invasiooni Poolasse?" päris Halder, kes oli OKW staabiülem. "Aga 
mida teevad venelased?" 

"Nad ei sekku. Olgu öeldud, et varsti toimuvad läbirääkimised, ja piirdugem 
sellega. Niisiis, härrased, minu soov läheb täide. Teie aga valmistage ette "Kaasus 
valge” — invasioon Poolasse 1. septembril.” 

Mõned kohalolijaist ahmisid šokeeritult õhku. 

"Aga, mu füürer, see jätab meile vaid kuus kuud aega,"protesteeris kindralkolonel 
von Brauchitsch. 

"See on piisav aeg," sõnas Hitler. "Need, kes sellega ei nõustu, võivad arvamust 
avaldada.” Maad võttis sügav vaikus. "Tubli - nüüd aga tööle, härrased! Kõik 
peale admiral Canarise võivad lahkuda.” . 

Kohalolijad valgusid ruumist üksteise järel välja ning Canaris jäi ootama, samal 
ajal kui Hitler läbi akna vihmasadu vaa- 

tas. Lõpuks pööras ta ümber. "Britid ja prantslased kuulutavad sõja, ja sellega asi 
piirdub. Kas te nõustute minuga?" 

"Täielikult!" vastas Canaris. 

"Me purustame Poola ja lõpetame kampaania mõne nädalaga. Mis mõtet on siis 


brittidel ja prantslastel pärast seda enam jahmerdada. Nad hakkavad taotlema 
rahu." 

"Aga kui nad seda ei tee?" 

Hitler kehitas õlgu. "Siis rakendan ma "Kaasus kollase". Me tungime Belgiasse, 
Hollandisse, Prantsusmaale ja kihutame 

inglased merre. Siis nad võtavad mõistuse pähe. Ja lõppude lõpuks pole nad ju 
meie tegelikud vaenlased." 

"Nõustun sellega," sõnas Canaris. 

"Kui te juba nii arvate, siis meenus mulle, et me peaksime näitama oma inglise 
sõpradele nii kähku kui võimalik, et mul on tõepoolest tõsi taga.". 

Canaris köhatas kurgu puhtaks. "Mida te täpselt silmas peate, mu füürer?" 
Hitler osutas käega hiiglaslikule seinal rippuvale maakaardile. "Tulge siia, Herr 
admiral, ja ma näitan teile!" 

Kui Canaris tunni aja pärast Riigikantselei vastuvõtusaali tagasi pöördus, istus 
Hoffer oma laua taga, selja taga püsti kaks käskjalga. Ritterist polnud jälgegi. 
SS-lasest hauptman tõusis ja tuli talle vastu. 

"Herr admiral!" 

"Ja kus on minu adjutant?" küsis Canaris. . 

"Hauptman Ritter oli kohutavas suitsunäljas. Ta läks tagasi autosse.” 

"Minu tänu," sõnas Canaris. "Ma leian ise tee välja." 

Ta sammus läbi hiiglasliku ukseava ja seisatas trepimademel, et nööpida kinni 
sinel, ning silmitses vihmasadu. Jõudnud trepist alla, tõmbas ta ulimusiini 
tagaukse lahti veel enne, kui autojuht asjast arugi sai, ning ronis Ritteri kõrvale. 
"Minu ametiruumi,” ütles ta juhile ja sulges siis auto klaasvaheseina. 

Ritter hakkas parajasti üht sigaretiotsa laiaks litsuma, kui nad minema sõitsid ja 
Canaris tahapoole nõjatas. "Laske olla! Andke mulle ka niisugune asjake. Ma 
vajan seda praegu." 

Ritter tõmbas välja oma portsigari ja pakkus tuld. "Kas kõik 

on kombes, Herr admiral? Ma nägin neid kõiki lahkuvat ja hakkasin juba 
muretsema." 

"Hans, füürer andis isiklikult käsu tungida 1. septembril Poolasse." 

"Mu Jumal!" sõnas Ritter. ""Kaasus valge”." 

"Täpselt! Ta on pidanud läbirääkimisi venelastega, kes on nõus sakslastega kaupa 
tegema - kui sa suudad mu mõt'tekäiku jälgida. Nad lasevad meid tegutseda, Kuid 


vastutasuks lõikavad endale Ida-Poola." 


"Aga britid?" 

"Oh, nemad kuulutavad sõja ja ma olen kindel, et prantslased toimivad nende 
eeskujul. Füürer on aga siiski veendunud, et nad ei võta läänerindel midagi ette - 
ja sellega jääb mul üle nõustuda. Nad istuvad vagusi, kuni me pakime Poola 
kohvrisse. Samuti väidab füürer, et kui Poola vallutamine on juba sündinud 
tõsiasi, võime kõik asuda jälle läbirääkimistelaua taha ning taastada status guo. 
Nagu ta meile teatas, pole Suurbritannia meie tegelik vaenlane." 

"Ja teie nõustute temaga, Herr admiral?" 

"Tal on selle koha pealt suures osas õigus, kuid britid on üks kangekaelne punt, 
Hans, ja Chamberlain pole üldsegi populaarne. Münchenist alates on ta oma rahva 
põlguse all." Canaris kustutas sigareti. "Kui aga tipus peaks toimuma mingi 
muutus - näiteks Churchill tuleb võimule..." Admiral kehitas õlgu. "Kes teab?" 


"Ja mida meie siis peame tegema?" 

"Rakendarne "Kaasus kollase". Tungime Madalmaadesse ja 

Prantsusmaale ning kihutame üle La Manche'i toodud Briti relvajõud merre." 
Ritter tegi pausi, enne kui küsis: "Kas seda on võimalik teha ?" 

"Ma arvan küll, Hans - niikaua kui ameeriklased ei sekku. Füüreri innustaval 
juhtimisel oleme taas okupeerinud Reinimaa, neelanud alla Austria ja 
Tšehhoslovakkia, pluss veel mõned suutäied ning tükike siit ja sealt. Mul pole 
kahtlustki, et oleme Poolas võidukad." 

"Aga hiljem, Herr admiral? Prantslased ja britid?" 

"Ah, nüüd me siis jõuamegi selleni, miks füürer mind pärast teiste lahkumist kinni 
pidas." 

"Kas mõni eriülesanne, Herr admiral?" 

"Võiks ka nii. öelda. Ta tahab 1. septembril Suessi kanali õhku lasta, see tähendab 
päeval, mil me tungime Poolasse." 

Ritter, kes parajasti avas oma portsigari, suutis vaid öelda: 

"Armuline Jumal!" 

Canaris haaras toosi tema käest ära ja võttis sealt sigareti. 

"Ta sai selle mõtte Rommelilt, kes käsutas Sudeedimaa okupeerimise aegu Hitleri 
ihukaitsepataljoni. Füürer peab kolonel Rommelist väga lugu - ja õigusega - ning 
selles idees on muidugi oma hullumeelne loogika. Ma mõtlen seda, et Suessi 
kanal on Briti impeeriumi otsetee: lõika see läbi ning kogu laevaliiklus Indiasse, 
Kaug-Itta ja Austraaliasse peab edaspidi käima ümber Aafrika ja Hea Lootuse 
neeme. Asja sõjaline aspekt räägib enda eest." 

"Aga Herr admiral, kuidas, kuradi päralt, saame" meie sellesse piirkonda mehi ja 


varustust?" 

Canaris vangutas pead. "Ei, Hans, sa said valesti aru. Me ei räägi praegu otsesest 
sõjalisest aktsioonist, vaid diversioonist. 

Füürer soovib, et meie, see tähendab Abwehr, laseks Suessi kanali õhku samal 
päeval, mil me tungime poolasse. Lööme selle neetud värgi lihtsalt rivist välja. 
Suleme selle nii täielikult, et taasavamine võtaks aasta või rohkemgi.” 

"Milline põmakas! See vapustaks kogu maailma," märkis Ritter . 

"Täpsemalt öeldes raputaks see Suurbritanniat üdini ja paneks nad seal uskuma, et 
meil on asjaga tõsi taga. Vähemasti niimoodi näeb seda meie armastatud füürer.” 
Canaris ohkas. "Kuidas pagan me selle asjaga maha saame, on loomulikult iseasi, 
kuid me peame kuhugi välja jõudma — vähemasti paberil - ja siin astudki sina 
näitelavale, Hans.” 

"Või nii, Herr admiral." 

Limusiin sõitis kõnnitee äärde Abwehri peakorteri. ees, mis asus Tirpitzufer 
74-76. Allohvitser kiirustas teisele poole autot Canarisele ust avama. Ka Ritter 
koperdas oma ülemuse järel välja. Noor Luftwaffe ohvitser krimpsutas kergelt 
nägu. 

"On sinuga kõik korras?" päris Canaris. 

"Korras, Herr admiral! Mul hakkas kuskil mälusopis midagi liikuma - midagi, 
mis võiks meie asjale kasuks tulla." 

"Kas tõesti?" naeratas Canaris ja läks adjutandi ees trepist üles, kuid jäi ukse 
juures seisma. "Noh, see on hea uudis, kuid tuleta see asi täpselt meelde, Hans,” ja 
ta suundus majja. 

Umbes veerand tundi hiljem istus Canaris juba oma töölaua taga ja lehitses 
sellelolevat paberikuhja, tema kaks lemmik taksikoera aga magasid korviga 
toanurgas. Siis koputati uksele 

ja sisenes Ritter, toimik näpu vahel ja kokkukeeratud maakaart teisel pool kaenla 
all. Ta luukas lähemale, toetudes jalutuskepile. 

"Herr admiral, kas ma võiksin midagi öelda selle Suessi kanali avantüüri kohta?" 
Canaris ajas end sirgu. "Juba nii ruttu, Hans?" 

"Nagu ma juba ütlesin, liikus midagi mu mälusopis, ja kui ma oma kabinetti tagasi 
jõudsin, tuli see mulle meelde. Möödunud kuul sain ma nimelt ettekande siinse 
ülikooli arheoloogiaprofessorilt - professor Otto Müllerilt. Ta oli äsja saabunud 
Lõuna-Araabiast. Tal on plaanis varsti sinna tagasi minna, kuid ta vajab lisaraha." 
"Ja mis on sellel meiega tegemist?" uuris Canaris. 

"Nagu härra admiral teab, peavad kõik välismaal töötavad Saksa kodanikud 
tegema Abwehri peakorterile ettekande kõigest ebatavalisest, millega nad on 


kokku puutunud.” 

"Ja siis?" 

"Lubage mind, Hert admiral!" Ritter läks ruumi sügavuses 

seina ääres seisva kaarditahvli juurde, rullis oma kaenla all olnud maakaardi lahti 
ja kinnitas rõhknaeltega tahvlile. Kaart hõlmas Egiptuse koos Suessi kanaliga, 
kogu Araagia poolsaare lõunaosa, Punase mere ja Adeni lahe. "Nagu näete, Herr 
admiral, asuvad britid Adenis, Jeemenis -ja mitmes araabia riigis Adeni lahe ja 
India ook.eani rannikul, aga ka Dhofaris ja Omaanis.” 

"Noh? päris Canaris kaarti uurides. 

"Näete, siin on Dahrein, see on sadam Adeni lahe kaldal. 

Just siin Müller töötabki. See kuulub Hispaaniale ja on sama staatusega kui Goa 
India rannikul. Hispaanlased on olnud seal juba pelisada aastat." 

"Siis ma kujutan ette, kuidas see paik välja näeb," tähendas Canaris. 

"Põhjas, Saudi Araabias, asub Rub al-Hali, "tühi kant", üks hirmuäratavamaid 
kõrbeid maakeral." 

"Ja just seal siis Müller tegutseski?" 

"Jah, Herr admiral!" 

"Ja mida paganat ta seal tegi?" 

"Selles piirkonnas on paljude muistsete tsivilisatsioonide jäänukeid ning raidkirju 
ja kaljujooniseid. Müller on vanade keelte asjatundja. Ta kasutas kummi ja lateksi 
segu raidkirjadest jäljendite võtmiseks; need toodi seejärel siia meie ülikooli.” . 

"Ja mis on sellel kõigel pistmist Suessi kanaliga, Hans?" 

"Varuge pisut kannatust, Herr admiral. Sealset kanti kutsutakse Sabaks ja seda on 
kaua seostatud Seeba kuningannaga.” 

"Mu Jumal!" hüüatas Canaris ja läks oma töölaua juurde tagasi. "Nüüd jõudsime 
siis välja Piiblini.” Ta võttis hõbekarbist sigareti. "Minu teada pole tolle naise 
olemasolu kunagi tõestatud, kui mitte arvestada toda viidet Piiblis." 

"Oi, ta oli olemas - võin seda kinnitada," sõnas Ritter. 

"Seal kandis valitses jumalanna Asthari kultus, too jumalanna ise aga oli Veenuse 
võrdkuju. Legendi järgi oli Seeba kuninganna selle kultuse peapreestrinna, ja ta 
ehitas Rub al-Halisse templi.” 

"Legendi kohaselt," märkis Canaris. 

“Müller on leidnud selle varemed, Herr admiral. Loomulikult pidasime selle leiu 
kohapealt suu. Seda sündmust võiks võrrelda Tutanhamoni hauakambri 
avastamisega Kuningate orus. Kogu maailmast jookseksid arheoloogid sinna 
kokku. Nagu ma juba mainisin, tuli ta Berliini raha lunima, kuid tegi eelnevalt 
oma leiust Abwehrile põhjaliku kirjelduse." 


Canaris kortsutas kulmu. "Aga kuhu see jutt sihib?" 

"Too koht on üldsusele tundmatu, Herr admiral, ja sügaval kõrbes. See võiks olla 
baasiks, kust asjakohaselt varustatud lennukid kanalit hakkavad ründama." 
Canaris tõusis püsti ja läks maakaardi juurde. Ta uuris seda ja pöördus siis ümber. 
"Sealt on Suessi kanalini vähemalt tuhat miili." 

"Ilmselt isegi tuhat kakssada, Herr admiral, aga ma olen kindel, et leian sellele 
probleemile lahenduse.” 

Canaris naeratas. "Tavaliselt sa leiadki, Hans. Hästi — too see Müller minu 
juurde!" 

"Millal, Herr admiral?" 

"Loomulikult täna ja miks mitte juba kohe? Mul on niikuinii kavatsus magada 
täna ööseloma kabinetis." 

Admiral asus taas oma paberite kallale ja Ritter lahkus ruumist. 

Professo.r Müller oli lüheldane, kiilaspäisusele kalduv mees, kortsunud 
näonahaga, millele pidev kõrbepäikeselõõsk oli andnud vana parknaha värvi. Kui 
Ritter professori Canarise kabinetti juhatas, naeratas Müller närviliselt, 
paljastades oma kuldkroonidega hambad. 

"Sellest piisab, Hans," lausus Canaris. Ritter väljus ja admiral süütas sigareti. 
"Niisiis, professor, tähelepanuväärne leid. Rääkige mulle sellest lähemalt!" 
Müller seisis kabinetis kui närvis koolipoiss. "Muloli õnne, Herr admiral. Ma 
olen töötanud Šabva piirkonnas juba mõnda aega. Ühel ööl tuigerdas meie 
välilaagrisse eakas beduiin, kes oli janusse suremas ja pealegi palavikus. Ma 
ravisin ta terveks." 

"Ah nii!" 

"See on üks kummaline rahvatõug. Mõte võlgu jäämisest ei mahu neile pähe, ja 
nii ta tasuski mulle sellega, et avaldas  saabalaste templi asukoha." 

"See oli tõepoolest tasu! Rääkige mulle sellest!" 

"Algul arvasin ma, et heed on lihtsalt kivist mõhnad keset Rub al-Halid. Olgu 
härra admiralile teadmiseks, et seal kandis on kuni saja jala kõrgused liivaluited." 
"Tähelepanuväärne!.” 

"Kui ma .aga lähemale jõudsin, sattusin ühte taarnasse. Minuga olid 
ihukaitsjatena kaasa kaks beduiini. Me kõik olime tulnud kaamelitega. Maastik on 
seal üldiselt tasane ning kogu taimestik täiesti kõrbenud. Ja siis, nagu öeldud, 
sattusime kuristikku, kus oli lai sammasavenüü." 

Müller tegi nagu palutud, jutustades peaaegu pool tundi. 

Canaris kuulas innukalt. Lõpuks admiral noogutas. "Imetlusväärne! Kapten Ritter 


rääkis mulle, et te tegite Abwehrile suurepärase ettekande." 

"Ma loodan, et ma tean, mis on minu kohus, Herr admiral. Ma olen partei liige." 
"Kas tõesti?" märkis Canaris kuivalt. "Sel juhul olete kahtlemata rõõmus, et saate 
sinna tagasi pöörduda koos vajaliku rahaga ning teha seda, mida teil kästakse. 
Sellest projektist on huvitatud füürer isiklikult.”. 

Müller tõmbus sirgu. "Nagu käsite, Herr admiral." 

"Tubli!" Canaris vajutaii'nupule oma laual. "Me hoiame teid asjaga kursis." , 
Ritter sisenes. "Jah, Herr admiral?" 

"Oodake väljas, professor!" sõnas Canaris ja ootas, kuni Müller oli väljunud. "Ta 
näib olevat piisavalt kahjutu, kuid mul on siiski kahtlusi, Hans. Kui kasutada seda 
kohta baasina, siis on sealt kanalini umbes tuhat kakssada miili lennuteed aga 
missugust tõelist kahju üks pommituslennuk suudab üldse 

teha? Ja tegelikult - kas meie käsutuses ongi lennukit, mis suudaks niisuguse 
ülelennu sooritada?" 

"Ma olen sellele juba mõelnud,” vastas Ritter. "Aga ma tahaks asja enne uurida, 
kui seda teiega jagan." 

Canaris kortsutas kulmu. "Kas kogu seda lugu ikka saab tõsiselt võtta, Hans?" 
"Ma usun, et saab, Herr admiral.” 

"Olgu nii,” noogutas Canaris. "Mul ei tarvitse vist käskida, et sa sellest Müllerist 
kõik välja pigistaksid: üksikasjad Dahreini kohta, kuidas hispaanlased seda 
haldavad, ja nii edasi. 

Igal juhul on hispaanlased meie poolel, ja sellest võib tõusta tulu.” 

"Ma mõistan teid, söör.” 

"Ja nii kiiresti kui võimalik, Hans. Hindav uuring. Ma annan sulle kolm päeva 
aega." 

Ritter pööras ümber ja luukas välja, Canaris aga hakkas taas oma paberitega 
tegelema. 


2 

Kolmapäeva hommikul, pärast taaskordset ööbimist oma kabineti kitsukesel 
välivoodil, oli Canaris parajasti vannitoas habet ajamas, kui kõlas koputus uksele. 
"Sisse!" hõikas ta. 

"See olen mina, Herr admiral," teatas Ritter. "Ja teie hommikueine." 

Canaris pühkis oma näo puhtaks, astus aromaatse kohvilõhna kutsel 
tualettruumist välja ning leidis eest päevniku, kui too parajasti kandikut 
kirjutuslauale asetas. Ritter seisis akna all. . 

"Võite, minna!" sõnas Canaris ja tõstis kandikult tassi, mispeale päevnik lahkus. 


"Uhine minuga, Hans!" 

"Ma einestasin juba, Herr admiral." 

"Sa tõusid siis hästi vara. Kui kohusetundlik sinust!" "Mitte eriti, Herr admiral. 
Muloli lihtsalt vaevaline öö.” Canaris oli koheselt lausa kaastunne ise. "Mu kallis 
Hans, kui rumal minust! Ma kardan, et ma sageli unustan su ränga elu." 
"Sõjaõnn, Herr admiral!" Ta asetas lauale ühe toimiku, samal ajal kui Canaris 
"Operatsioon Seeba, Herr admiral." 

"Sa tahad sellega öelda, et sa oled juba lahenduse leidnud?" "Ma usun küll." 
"Ja arvad siis, et asi on teostatav?" 

"Mitte ainult teostatav, Herr admiral, vaid see tuleks kindlasti läbi viia." 

"Kas tõesti?" Canatis kallas tühja tassi kohvi. "Sel juhul 

soovitaksin sul võtta sigaret ning juua tassitäis kohvi, mina aga vaatan, mida sa 
kirja oled pannud." 

Ritter tegi nagu kästud ning lonkas kabineti akna juurde. Oli 3. aprill. Tulemas 
olid lihavõtted, aga väljas sadas ikka veel nagu mõnel vastikul novembripäeval. 
Tema jalg tuikas, aga olgu ta neetud, kui ta võtaks mõne morfiinipilli enne, kui 
selleks on tõeline tarvidus. Ta rüüpas kohvitassi tühjaks ja süütas sigareti. Ta 
kuulis, kuidas Canaris tõstis tema selja taga telefonitoru. 

"Riigikantselei, füüreri tööruum," nõudis ta ja lisas mõne hetke pärast: "Tere 
hommikut! Canaris siin. Ma pean nägema füürerit. Jah, see on tungiv." Järgnes 
pikk vaikus ja siis sõnas ta: "Suurepärane! Kell üksteist." 

Ritter pööras ümber. "Herr admiral?" 

"Sinu plaan on lihtsalt suurepärane, Hans. Sa tuled koos minuga ja tutvustad seda 
temale isiklikult." 

Ritter polnud veel kunagi sattunud Riigikantseleis vastuvõtu üldruumidest 
kaugemale, ning see, mida ta nüüd nägi, oli hingemattev - mitte ainult üüratud 
uksed ja pronkskotkad, vaid terve marmorgalerii, mis oli nelisada kaheksa- 
kümmend jalga pikk ning seetõttu ka füüreri eriline uhkus, olles poole pikem kui 
Peeglisaal Versailles's. 

Kui neil lubati siseneda Hitleri hiiglaslikku kabinetti, leidsid nad füüreri oma 
kirjutuslaua tagant. Ta tõstis pilgu. 

"Ma oletan, et midagi tähtsat." 

"Ma arvan nii, mu füürer," lausus Canaris. "See on minu adjutant kapten Ritter.” 
Armistunud nägu, kepp ja medalid avaldasid Hitlerile mõju ning ta tõusis, tuli 
ümber laua ja võttis Ritteri käe. "Kui sõjamees annan teile au." 

Ta läks tagasi oma tooli juurde ning Ritter, kes oli rabatud, suutis vaid kogeleda: 


"Mida ma oskan selle peale öelda, mu füürer." 

Canaris sekkus asjasse: "Küsimus on Suessi kanalis. Kapten Ritter on maha 
saanud ebatavalise plaaniga, kuigi tegelikult peitub plaani suurim ebatavalisus 
just selle lihtsuses.” Ta asetas füüreri lauale toimiku pealkirjaga "Operatsioon 
Seeba". 

Hitler nõjatus tooli seljatoele, käed jäljendamatus poosis risti rinnal. "Ma loen 
seda hiljem. Rääkige mulle sellest, kapten Ritter!" 

Ritter niisutas oma kuivanud huuli. "Nojah, mu füürer, 

kõik sai alguse sellest, kui siinse ülikooli arheoloogiaprofessor, nimega Müller, 
leidis Lõuna-Araabias midagi erakordset." 

"Rabav!"" sõnas Hitler silmade särades, sest ta oli sügavalt kiindunud arhitektuuri. 
"Ma annaks kõik selle eest, et kõnealust templit oma ihusilmaga näha.” Ta nõjatus 
tahapoole. "Aga jätkake, kapten! Te kasutate seda platsi baasina, aga kuidas see 
meie asja edendab?" 

"Plaani olemus on paradoksaalselt lihtne, Absurdne oleks kanalit rünnata 
üheainsa pommituslennukiga. Pealegi ei saa kunagi pommitamise täpsuses kindel 
olla.” . 

"Niisiis?" päris Hitler. 

"Ameeriklastel on kahemootoriline Catalina-tüüpi amfiiblennuk, mis maapinnale 
laskumise korral laseb välja teliku, kuid sama hästi võib maanduda ka vette. 
Lennumasinal on erakordne tegevusulatus - rohkem kui tuhat kuussada miili 
tuhande viiesaja naelase pommilaadungi juures." 

"Muljetavaldav," märkis Hitler. "Ja kuidas seda lennukit saaks kasutada?" 

"Nagu ma juba ütlesin, on kõik absurdselt lihtne. Lennuk maandub kõrbes meie 
ettevalmistatud platsil, kuid ei võta sealt peale mitte pomme, vaid meremiine. 
Seejärel lendab ta Egiptusesse ja maandub otse kanalis. Seal veeskab meeskond 
suurema koguse miine, mis jäävad vooluga triivima. Selleks sobiv paik on minu 
arvates Kantra lähedal. Seejärel uputab meeskond muidugi Catalina, jätnud 
pardate hulga meie uusimat lõhkeainet Helicon, mille plahvatus juba ise teeb 
kanalile tuntavat kahju. Mul pole vaja vist rõhutada, et allavoolu ujuvad miinid 
kohtavad oma teel põhja poolt, Timsahi järvelt tulevaid laevu. Me võime 
arvestada mitme uputamisega, mis põhjustavad liikluse edasise blokeerimise." 
Mõnda aega valitses vaikus, kui Hitler jõllitas tühjusesse, siis aga virutas ta 
rusikaga peopessa. "Hiilgav, ja nagu märkisite, totralt lihtne. Kas te saaksite selle 
lennuki hankida?" . 

"Praegu on üks selline,müügil Lissabonis, mu füürer. Minu arvates võiks selle ära 
osta ja luua Dahreinis oma lennuliin loomulikult Hispaania kompaniina. Minu 


teada toimub seal elav rannakaubandus.” 
Hitler tõusis püsti, tuli ümber laua ja lõi Ritterile õlale. "Tubli! Mulle meeldib see 
mees, Herr admiral. Käivitage otsekohe plaan! Teil on minu täielikud volitused.” 

"Mu füürer!" Canaris sammus ukse poole, pööras siis ümber ja sundis end tegema 
natsisaluudi. "Kaarne siit!" sosistas ta Ritterile, pööras end taas ringi ja avas ukse. 
Kui nad piki marmorgaleriid sammusid, märkis Canaris: 

"Praegu tegid sa end üsna kindlasti kuulsaks. Loomulikult rahastan ma Catalina 
ostmist, kuid mulle turgatas pähe, et probleeme võib tekkida sobiva meeskonna 
värbamisega. Loomulikult pole mingit põhjust, miks sakslased ei võiks lennata 
Hispaania lennuliinil.” 

"Oleks palju parem, kui seda teeksid siiski hispaanlased," = arvas Ritter. 

"Ja kust neid saada?" 

"SS-i ridadest, Herr admiral. Sealan palju hispaania vabatahtlikke." 

“Just nii!" nõustus Canaris. "See oleks suurepärane.” 

"Ma olen juba sobiva lenduri välja valinud - mees, kellel on võitluskogemus 
Hispaania kodusõjast. Praegu rakendab SS teda kui kullerlendurit. Ma näen teda 
juba täna hommikul Gatow lennuväljal." 

"Hästi! Ma tulen sinuga kaasa ja vaatan ta üle," sõnas Canaris ja astus Ritteri ees 
marmortreppidest alla. 

Carlos Romera oli kahekümne seitsme aastane raskemeelne, ent üsnagi kena 
mees. Ta oli Madridi jõuka veinikaupmehe poeg, kes oli lendama õppinud juba 
kuyeteistaastaselt, astunud siis esimesel võimalusel Hispaania Õhujõududesse ja 
saanud hävituslenduri väljaõppe. Kui algas Hispaania kodusõda, 

oli ta asunud Franco poolele mitte pühendunud fašistina, vaid nii nagu kõik tema 
ühiskonnaklassi esindajad. Ta oli teeninud Saksa lennueskaadris Condor ja 
tulistanud alla üksteist vastase lennukit. See oli olnud tema elu kõrghetk. 

Järsku oli aga kõik lõppenud ja see polnud talle põrmugi meeltmööda, kuid siis 
sosistas keegi talle kõrva, et SS värbab oma ridadesse hispaania vabatahtlikke. 
Tema teenistuslehega piloot võeti vastu vähimagi kõhkluseta ja teda hakati raken- 
dama peamiselt kulleriteenistuses, et toimetada sihtkohta kõrge auastmega 
ohvitsere. 

Ja nii juhtiski ta parasjagu väikest Storeh-tüüpi korrigeer-lennukit, mis lendas saja 
jala kõrgusel Berliini kohal, tema selja taga aga istus keegi brigadeführer. Ta 
kutsus välja Gatow' lennuvälja torni, sai maandumisloa ja laskus alla lennuraja 
poole, ise samal ajal pingsalt ajusid ragistades. 

"Jumalaema," sosistas ta hispaania keeles. "Sealt peab kooruma küll midagi 
p'aremat kuisee siin.” 


Tema soov läks täide - see selgus siis, kui ta oli astunud söögisaali ja võtnud 
seljast oma lendurijope, mille alt ilmus nähtavale SS-i hästiõmmeldud välihall 
munder. Tema vasakut õlga kaunistas väike Hispaania vapikilp, samuti kandis ta 
Hispaania teeneteordenit lahinguvahvuse eest ning 1 klassi Raudristi vägitegude 
eest Condoris. 

Ta tajus Canarise kohalolekut eelkõige tema kõrge auastme tõttu, kuigi ta 
admirali nägupidi ei tundnud; küll aga tundis ta Ritterit, ning ta astus siira 
heameelega mõlemale mehele vastu. 

"Hans Ritter, kõikide pühade nimel!" 

Ritter tõusis, et teda tervitada, ise samal ajal jalutuskepile toetudes, ning mehed 
surusid kätt. 

"Sa näed hea välja, Carlos. Hispaania sündmused on juba kauge minevik." 

"Ma kuulsin sinu jalast. Mul on. sinust siiralt kahju." "Admiral Canaris, Abwehri 
ülem,” esitles Ritter. 

Romera lõi kannad kokku ja saluteeris: "See on mulle suur au, Herr admiral." 
"Ühinege meie - seltskonnaga, Herr hauptsturmführer!" Canaris viipas 
ettekandjat. "Sampanjat! Kui võimalik, siis Bollingeri - ja kolm klaasi." Ja 
pöördus Romera poole. "Te olete siis kullerlendur, nagu ma aru sain. Kas teile 
meeldib see töö?" 

"Aus olles, Herr admiral, on need minu "piimareisid" mind surmani ära 
tüüdanud.” 

"Sel juhul vaatame, kas me suudame leida teile midagi auväärsemat," sõnas 
Canaris, kui saabus Šampanja. "Räägi talle, Hans!" Romera lõpetas toimiku 
lugemise ja sulges selle. Tema nägu oli kahvatu ja erutatud, kui ta pilgu tõstis. 
Canaris küsis: "Kas olete huvitatud?" 

"Huvitatud?" Romera võttis väriseva käega Ritteri pakutud sigareti vastu. "Herr 
admiral, ma olen nõus põlvili laskuma ja seda tööotsa paluma." 

Canaris puhkes naerm=-. "Selleks pole vajadust.” 

Seepeale küsis Ritter: "Ega Catalina sulle äkki probleeme ei tekita?" 

"Armuline Jumal- ei! See on suurepärane lennuk.” 

" Aga meeskond?" 

Romera nõjatus tahapoole ja mõtles järele. "Ma saaksin teise piloodi ja 
pardainseneri.” 

"Ja kust me nad leiame?” huvitus Canaris. 

"Siitsamast SS-i Hispaania leegionist nagu mindki, Herr admiral. Ma pean silmas 
kaht võimalikku kandidaati: Javier Noval on hea lendur, Juan Conde aga 
lennuinsenerist geenius." 

Ritter pani nimed kirja. "Suurepärane! Ma lasen nad koos sinuga Abwehri 
käsutusse saata.” 

"Aga lõhkeained ja miinid?" päris Romero. 

"Me laseme need kohale tuua mõne sobiva transpordilennukiga," selgitas Ritter. 
"Dahreini-suguses kohas pole see mingi probleem. Loomulikult mõtled sa endale 
enne septembrit välja oma 100: rannakaubandus, prahtimine ja muu taoline.” . 
Romero noogutas mõtlikult. "Aga mul on ka üks ettepanek: me võiksime miinid 
ka merel kätte saada. Ma võin väga hästi maanduda otse kaubalaeva kõrval. 
Otselend sealt baasi lihtsustaks kogu asja.” 

“Suurepärane!” Canaris tõusis. "Ma arvan, et te peaksite kohtuma meie sõbra 
professor Mülleriga. Te võite meiega koos linna tulla, mind laske tee peal välja 
ning auto viib teid ülikooli juurde. Alates tänasest peate kõikides küsimustes 
ühendust kapten Ritteriga.” 

“Nagu käsite, Herr admiral!” 

“Hästi!” sõnas Canaris, pööras ümber ja läks kõige ees ruumist välja. 

Mülleri kateeder ülikoolis asus ühes kajavas saalis, mis oli täis kõikvõimalikke 
esemeid: egiptuse muumiaid, rooma ja kreeka skulptuure, Vahemeres uppunud 
laevadelt pärit amforaid. Sellal kui Müller klaasseintega kabinetis oma 
kirjutuslaua taga istus ja operatsioon Seeba toimikut luges, lehitsesid Ritter ja 
Romero kättejuhtuvaid raamatuid. Lõpuks tuli teadlane sõjaväelaste juurde. 
Ritter pööras ümber. "Noh, mida te sellest arvate?” 

Müller oli väga närvis. Ta püüdis küll naeratada, aga tal ei tulnud see kuidagi 
välja. "Suurepärane idee, Herr hauptman, aga ma kahtlen, kas mul on sellist 
ettevalmistust, mida teie vajate. Ma mõtlen, et ma pole väljaõppinud luuraja, vaid 
lihtne arheoloog.” 

"Asi tuleb ära teha, professor - see on füüreri otsene käsk. Kas see tekitab teile 
probleeme?” 

"Hoidku taevas, ei!” Mülleri nägu oli nüüd tuhakarva. 

Romero patsutas talle õlale. "Ärge muretsege, professor, ma vaatan teie järele!" 
Ritter lisas: "See on siis otsustatud. Kui hauptsturmführer Romero lahkub 
Catalinal Lissabonist, lähete teie koos temaga, et teha vajalikke ettevalmistusi. 
Ma hoian teiega kontakti.” 

Ritter limpas minema: tema kepp kopsis rütmiliselt vastu marmorpõrandat. Kui 


nad läbi saali väljapääsu poole sammusid, märkis Romero: "Ta on üks väike 
närviline närukael.” 

"Teda tuleb tagant torkida.” Nad väljusid paraaduksest ja seisatasid 
trepimademel. "Ma korraldan veel täna sinu, Novali ja Conde viivitamatu 
ületoomise. Sa sõidad juba homme Lissaboni - ja loomulikult erariides. Ma 
muretsen teile eelispiletid Lufthansa lennukile. Mis puutub aga Catalina ostmisse, 
siis pöördu meie mehe poole Saksa esinduses. Kohe, kui sa oled lennukiga asjad 
korda saanud, teata mulle sellest saatkonna turvatelefoni. Ma loodan sinust 
kuulda hiljemalt teisipäeval.” 

"Püha neitsi - sa ei raiska just' aega, Hans?” 

"Ma ei näe selleks mingit vajadust,” vastas Ritter ja astus trepist alla Mercedese 
juurde. 

Räägitakse, et Lissabon võlgneb oma olemasolu laiade käärude ja paljude 
variuliste ankrupaikadega Tajo jõele. Just siit olid suundunud Ameerikasse 
suured lennukad laevad, võimsad kliprid - ning just siin kolmsada jardi dokist 
mere poole, kinnitatuna kahe boi külge, leidiski Romero Catalina. Ta oli 
saabunud Avenida da India lähedal asuvasse dokki koos Javier Novali ja Juan 
Condega kümme minutit varem, kui oli kokku lepitud omaniku esindajaga, kelle 
nimi oli da Gama. Nad seisid doki ääres ja silmitsesid amfiiblennukit. 

"Mulle tundub ta kenakesena," sõnas Noval, kes oli umbes Romero-vanune 
vintske sell vanas nahkses lendurijopes. 

Conde oli nendest vanem - umbes kolmekümne viie aastane ja jässakas. Ka 
temaloli üll lendurikuub ning ka tema silmitses Catalinat, hoides kätt 
päikesevarjuks silmade kohal. 

"Mis sa arvad, Juan, kas sa tuleksid sellega toime?" 

"Eks pane mina proovile!" 

Siis ilmus dokki mootorpaat ja keegi pruuni ülikonna ja panamakübaraga mees 
viipas neile ahtrist. 

“Senior Romero?” hõikas ta hispaania keeles. "Fernando da Gama. Tulge paati!” 
Kutsutud astusid trepist alla paati ning da Gama noogutas paadimehele, kes juhtis 
mootorpaadi merele. 

"Kas ta meeldib teile?" uuris da Gama. 

"Ta näib õudselt tore," vastas Romero. "Milline on olnud tema elukäik?" 

"Ühel kohalikul laevaliinil tekkis idee hakata korraldama regulaarlende 
Madeirale ning siis ostetigi möödunud aastal USA-st see lennuk. Lennuliin töötas 
hästi, kuid siis tahtsid nad hakata piirduma üksnes reisijatega, lennuki võimsus on 
aga piiratud - liiga piiratud, et suurt raha sisse tuua. Kas ma tohin küsida, millised 


on teiepoolsed nõudmised?" 

Romero jäi tõe piirimaile. "Üldiselt Punase mere ja Adeni lahe piirkonnas, 
võib-olla ka Gaosse välja. See on uus ettevõtmine.” 

"Ma tunnen seda piirkonda," märkis da Gama. "Catalina on neis paigus 
suurepärane.” 

Nad müksasid paadininaga vastu väikest ujuvplatvormi ning paadimees lülitas 
süüte välja; Noval ja Conde haarasid trossist ja kinnitasid selle otsa. Da Gama 
avas lendurikabiini ukse ja astus kõige ees sisse. Romero vaatas kokpitti 
asjatundja meeleheaga, istus lenduriistmele ja küünitas juhtimisseadmete järele. 
Noval istus teisele istmele ja uuris mõõteriistade paneeli. 

"Milline iludus!” 

Conde seisis da Gama kõrval, kui too avas kausta. "Ma võin teile öelda mõned 
umbkaudsed näitarvud. Pikkus 63, kõrgus 20 ja tiibade siruulatus 104 jalga; Pratt 
£ Whitney kaksikmootor, kumbki võimsusega 1200 hj; lennukiirus 180 miili tun- 
nis, märkimisväärselt suur tegevusulatus. Ilma lastita on vahetankimiseta 
võimalik lennata neli tuhat miili. Ma ei tea ühtegi 

lennumasinat, mis seda suudaks." 

"Ega minagi tea," tähendas Romero ja tõusis. "Te võite meid nüüd maale tagasi 
viia.” 

Kui nad tagasi mootorpaati kobisid, üritas da Gama kasutada oma tavalist võtet. 
"Loomulikult on paljud inimesed selle masina ostmisest huvitatud." 

Mootorpaat tõmbas kohalt, ning Romero sõnas: "Jätke see pläma, mu sõber, tehke 
lihtsalt müügileping valmis! Ma annan teile oma advokaadi nime, me kirjutame 
lepingule homme alla ja teie saate tšeki nõutud summale. Olete rahul?" 

Da Gama näis olevat hämmastunud. "Aga loomulikult, senor.” 

Romero tõmbas välja sigareti ja võttis vastu Novali pakutud 


26 


tule. Ta vaatas tagasi Catalina poole, puhudes samal ajal välja suure 
suitsupahvaku. 

"Tundub, poisid, et meil on taas tõeline töö.” 

Parun Oswald von Hoyningen-Heune oli Saksa saadik Lissabonis. Ta oli 
aristokraat ja vana kooli karjääridiplomaat; ta polnud nats ning nagu enamik tema 
ametkonnast, oli ta tänulik, kui sai olla Berliinist võimalikult kaugel. Kuigi algselt 
ettevaatlik kummalise hispaanlase suhtes, kes oli SS-i hauptsturmführer, ja 
võtnud Berliinist saabunud käske kui paratamatust, oli ta lõppeks meeldivalt 
üllatatud ja tundis Romero vastu isegi poolehoidu. 

Ta tõusis püsti, kui hispaanlane tema kabinetti sisenes. "Mu kallis Romero, kas 
kõik sai korda?” 


"Paremini poleks saanudki minna! Da Gama võtab ühendust selle advokaadiga, 
kelle nime te mulle andsite. Teie maksate raha ja me sõlmime homme lepingu. 
Muide, ma pean otsekohe kõnelema kapten Ritteriga Abwehri peakorterist.” 
"Loomulikult!” Parun küünitas punase turvatelefoni järele oma laual ja valis 
numbri. "See ei võta kaua aega. Ta tõusis püsti. "Konjakit?" 

"Miks ka mitte?” 

Romero süütas sigareti ja istus sohvale. Parun ulatas talle napsupitsi ja istus tema 
vastu. “See kõik on väga põnev kogu see asi.” 

"Ja ühtlasi väga salajane!" 

“Loomulikult! Ma ei katsugi oma nina sellesse toppida. Tegelikult - eelistan ma 
asjast mitte midagi teada.” Ta tõstis klaasi. "Kuid igal juhul joon ma teie edu 
terviseks.” 

Sel hetkel helises punane telefon. Romero lausus: "Teie loaga?” 

“Loomulikult! Ma jätan teid üksi.” 

Parun väljus ja Romera tõstis toru. Hans, kas see oled sina?” 

“Kes siis veel?" vastas "Ritter. "Kuidas asjad arenesid?” 

"Suurepäraselt!” vastas Romero. "Tore lennumasin. Paremat ei oska soovidagi. 
Ütle oma admiralile, et me oleme juba teel.” 

Ritter koputas uksele ja sisenes. Canaris jõi parajasti teed, üks taksikoertest süles. 
Ta tõstis pilgu. 

"Mis on, Hans?” 

"Romero helistas mulle äsja Lissabonist, Herr admiral. Catalina on suurepärane 
ja müügitehing toimub homme." 

"Suurepärane!" Canaris noogutas. "Tee täiendav ettekanne, kuhu pane kirja kõik 
üksikasjad. Mina korraldan meie kohtumise füüreriga.” 

"Otsekohe, Herr admiral!" 

Kui Ritter ukse poole liipas, hüüatas Canaris: "Oh, aga Hans?" 

"Jah, Herr admiral?" 

"Me võtame ka Mülleri kaasa.” 


Väljakutse tuli kiiremini, kui nad olid lootnud, ja nii läksid nad Riigikantseleisse 
veel samal õhtul kell kümme. Teel korjasid nad ülikoolist peale ka Mülleri, keda 
uudis, et tal tuleb seista füüreri enda ees, suutis täielikult šokeerida. 

Kui nad jõudsid vastuvõturuumi Hitleri kabineti ees, tõusis kohal olev adjutant 
nende tervitamiseks püsti. "Nagu ma aru sain, teete te füürerile ettekande, Herr 
admiral." 

"Just nii!" vastas Canaris. 


Adjutant sirutas käe. "Ta sooviks seda lugeda enne, kui te sisse lähete.” 
"Loomulikult!" 

Canaris ulatas talle kausta, adjutant avas ukse ning sisenes kabinetti. Canaris 
noogutas oma kahele kaaslasele ja nad võtsid istet. 

Müller värises kergelt ning Canaris tundis huvi: "Kas teiega on ikka kõik korras?" 
"Jumala pärast, kuidas te loodate mind ennast tundvat, admiral? Me kõneleme 
praegu füürerist. Mida mul tuleb rääkida?" 

"Nii vähe kui võimalik," soovitas Canaris ja lisas mõningase irooniaga: "Pidage 
meeles, et ta on suurmees, ja käituge siis vastavalt.” 

Uks avanes ja lävele ilmus Hitleri adjutant. "Härrased, füürer soovib teid näha." 


Suur ruum oli hämar; üüratu laua taga, mida valgustas vaid üksainus pronkslamp, 
istus Hitler. Ta luges parajasti nende ettekannet, kuid sulges siis kausta ja tõstis 
pilgu. 

"Siiani on kõik suurepärane, Herr admiral. Absoluutselt esmaklassiline töö.” 
"Kogu selle lugupidamise on ära teeninud kapten Ritter.” 

"Ei, Herr admiral. Ma arvan, et pärast kõike seda oleks major Ritter kohasem. 
Kuid tegelikult ma hoiatan teid, et minu võimuses on ta oma personali 
täiendamiseks teilt ära napsata." 

Ritter tõusis püsti ja ütles kindlalt: "Te teete mulle liiga suurt au, mu füürer.” 
Hitler tuli ümber lauanurga ja astus Müllerile lähemale. "Professor Müller, kas 
pole? Jahmatav avastus, ja teie ohverdate selle riigi hüvanguks.” 

Ning Müller, kes värises juba kontrollimatulit, ütles täpselt õiged sõnad: "Teile, 
mu füürer, teile.” 

Hitler patsutas talle õlale. "Tulemas on suur päev, härrased, suurim Saksamaa 
ajaloos." Ta sammus aeglaselt eemale: laualamp heitis tema varju suurele 
maailmakaardile. Hitler seisis seal, käed ristatud. "Te võite minna, härrased." 
Canaris noogutas oma kahele kaaslasele, lõi -siis pea kuklasse ja sammus kõige 
ees välja. 


käik 


Pärast seda kui nad olid Mülleri ülikooli juures autost välja lasknud, käskis 
Canaris autojuhil neid taas Tirpitzuferile viia. Pööranud kõrvaltänavasse, jõudsid 
nad peagi tänavanurgal asuva, valgustatud akendega kohvikuni. 

Canaris kummardus ette. "Peatuge siin!",Ta pöördus Ritteri poole. "Öömüts, 
kohv ja naps. Me pühitseme sinu ülendamist, major." 


"See teeb mulle rõõmu, Herr admiral." 

Kohvik oli peaaegu inimtühi ja selle omanik läks ähmi täis. 

Ta juhtis külalised ühte latrisse ja võttis kiirustades tellimuse. Canaris otsis välja 
oma portsigari ning pakkus sellest ka Ritterile. Viimane võttis sigareti vastu ning 
ulatas omakorda tuld. "Tal oli hea meel," sõnas admiral ja lasi lendu suitsujoa. 
"Müller aga oli täielik pask. Ta pole piisavalt tugev." 

"Olen nõus," möönis Rjtter. "Me vajame kedagi professionaali teda toetama." 
Kohvikuomanik tõi kandikul kohvi ja napsid ning Canaris saatis ta käeviipega 
minema. "Sul tuleb leida keegi vana Abwehri-sell- keegi usaldusväärne." 

"See pole mingi probleem, Herr admiral." 

"Sa tunned nüüd kogu seda mehhanismi - see on niivõrd 

ehtne, et võib isegi toimida," ütles Canaris, samal ajal pitse täites. 

"Olen nõus," sõnas Ritter. 

Canaris noogutas. "Jääb vaid üksainus probleem." 

"Ja milline see on, Herr admiral?" 

"Sellega ei võida me eesolevat sõda, mu sõber - seda ei suuda miski. Tead mis, 
Hans- kõik läheb kuradile, kuid praegu on ikkagi käsil sinu ülendamise 
pühitsemine.” 

Ta tõstis napsuklaasi ja kummutas selle ühe sõõmuga tühjaks. 


AUGUST 1939 DAHREIN 


3 

Aafrikast üle Adeni lahe puhuv tuul kandis Kane'ini veel mõningast päevasoojust. 
Ta seisis oma kaatri tekil ja kuulatas. 

Kuigi kuu ei paistnud, näis taevas siiski elavat: seal sirasid miljonid tähed. Kane 
hingas sügavalt, tõmmates sisse värsket õhku, ja seiras pilguga lendkalaparve, 
mis fosforestseeriva vee valanguna veest välja sööstis. 

Uks avanes ning kajutisalongist voogavast valgusjoast astus trepile Kane'i hindust 
tekimadrus Piroo, käes aurav kohvikann. 

Kane limpsis tänulikulf.tulist jooki. "Kohv on hea.” "Kantara jääb täna hiljaks, 
sahib," märkis Piroo. 

Kane noogutas ja vaatas käekella. "Kell on juba peaaegu kaks. Ma panen imeks, 
mis mängu see vana saatan O'Hara küll mängib." 

"Võib-olla on taas mängus viski." 

Kane irvitas. "Paistab küll väga sedamoodi." 

Kui ta oli oma kohviga lõpetanud, puudutas Piroo teda käsivarrest. "Minu arust 


laev tuleb, sahib.” 

Kane kuulatas pingsalt. Algul tajus ta vaid lainete laksumist vastu kaatrikülgi ning 
tuule kohinat, siis aga jõudis üle vee temani summutatud, tasane popsumine. 
Kauguses nägi ta rohelist tulesilma, mis oli Kantara pakkpoordipoolne käigutuli. 
"Mitte just enne aega," märkis Kane leebelt. Ta läks roolikambrisse ja lülitas sisse 
käigutuled. Kui ta starterile vajutas, ärkas mootor turtsudes ellu. Kane ootas, kuni 
aurik oli peaaegu nende vastas, ning vabastas siis sujuvalt drosseli. 

Vana kaubalaev ei teinud rohkem kui kaks-kolm milli tun- 

nis. Piroo asetas kohale vendrid, enne kui Kane kaatri vastu laeva juhtis. Reelingu 
äärde ilmus laskar* ja viskas alla liini, mille Piroo kärmelt kinnitas. Hetk hiljem 
ilmus nähtavale nöörredel, Kane lülitas mootori välja ja ronis tekile. 

Kantara kõrge roostetriibuline külg tõusis öhe: selle kohal võis näha korstna 
musta varju. Redelist üles ronides mõtiskles Kane - ja mitte esmakordselt -, mis 
asi küll hoidis seda rauakoluhunnikut ujuvil. 

Ta koperdas üle reelingu ja küsis hindu keeles: "Kus on kapten?" 

Laskar kehitas õlgu. "Oma kajutis." 

Kane ronis kähku mööda kajutitreppi ülemisele tekile ja koputas kaptenikajuti 
uksele. Vastust ei tulnud. Hetk hiljem avas ta kajutiukse ja sisenes. Kajut oli pime 
põlema. 

O'Hara lamas oma koil. Ta oli selili, seljas särgik ja pikad püksid; tema suu oli 
poolavali, paljastades lagunevaid kollaseid hambaid. Tühjad viskipudelid 
veeresid põrandal laeva õõtsumise taktis. Kane krimpsutas põlglikult nina ja läks 
tagasi tekile. 

Teine laskar ootas teda seal. "Tüürimees ütlema, et sa lähed sillale," sõnas ta. 
Kane ületas kiirelt teki ja ronis mööda raudredelit sillale. Tüürimees Guptas oli 
rooliratta taga; tema turbanis pea näis kompassikojast paistvas valguses justkui 
kehast eraldiolevana. 

Kane naaldus ukseavale ja süütas sigareti. "Kui kaua see on 

juba kestnud?" 

Guptas hakkas naerma. "Adenist lahkumisest saadik. Selle peatäie 
väljamagamine võtab tal vähemalt kaks päeva." 

"Milline viis küll laeva juhtida," märkis Kane. "Mis siis vahepeal juhtus? Miks te 
ei helistanud Dahreini nagu tavaliselt, kui lahkusite Bombayst?" 

"Meiloli last Mombasa jaoks," vastas Guptas. "Pärast seda tuli Aden.” 

"Skiros polnud just eriti rõõmus," tähendas Kane. "Ma eeldan, et te saite kauba 
ilusasti kätte.” 


Guptas noogutas. "Nad toovad seda praegu üles. Muide, seekord on meie laeval 
ka reisija.” 
"Reisija?" küsis Kane uskumatult. "Sellisel künal!" 


* hindu madrus Inglise laeval 

"Keegi ameeriklanna,” täpsustas Guptas. "Ta tahtis kähku Adenist minema 
pääseda. Me olime ainus kättesaadav laev ja Catalina tuleb alles nädala pärast.” 
Kane tegi oma sigaretiga öötaeva taustal hõõguva spiraali. "Siis ma parem ei 
tolgenda siin. Pole mõtet teda äratada. Ta võib muutuda uudishimulikuks." 
Guptas noogutas nõustuvalt. "Ma usun, et see oleks taibukas küll. Muuseas, eile 
koidu ajal juhtus üks kummaline lugu.” 

"Mis nimelt?" 

"See oli Catalina - Romero Catalina. Me märkasime seda umbes kolmekümne 
miili kaugusel horisondil. Lennuk maandus ühe Portugali kaubalaeva kõrval ja 
sealt lossiti kaste.” 

"Ja mis vahe on siis selle ja meie praeguse tegevuse vahel? Tähendab - ka Romero 
arendab tsipake salakaubandust." Kane kehitas õlgu. "Me kõik vajame 
kõrvalteenistust. Kohtume taas järgmisel kuul." Nende sõnadega laskus 'ta redelit 
mööda tekile. 

Ta kummardus üle reelingu ja jälgis, kuidas kaks laskarit lasid bensiinivaati all 
kaatritekil ootava Piroo poole. Kellegi hääl sõnas vaikselt tema selja taga: "Ega te 
juhuslikult tuld ei saa pakkuda?" 

Kane pgördus kähku ringi. Naine oli üsna pikka kasvu ning tema ümmargune sile 
nägu oleks võinud anda tunnistust nõrkusest, kui seda poleks tasakaalustanud 
kindel suujoon. Ta kandis kerget tolmumantilit ja salli. 

Mees ulatas pihkude vahel talle põleva tiku. "Üsna hiline aeg tekil jalutamiseks.” 
Naine puhus suitsu välja ja naaldus reelingule. "Ma ei suutnud magada. Reisijate 
mugavused sel laeval on karmilt piiratud.” 

"Seda ma usun!" 

"Kummaline koht kaasmaalasega kokkusaamiseks." 

Kane hakkas naerma. "Praegusel ajal võib ameeriklasi kõikjal kohata.” 

Naine kummardus üle ,reelingu ja vaatas alla kaatrile. "Ma oletan, et see on teie 
paat?" 

Mees noogutas. "Ma olen avamerekalastaja Dahreinis. Jäin tormi kätte ja 
mootorikütus sai otsa. Lausa õnn, et Kantara mulle teele sattus." 

"Teil on õigus," mööÖNIS naine. 

Tema parfüüm hõljus häirivalt õhus - ja mingil põhjusel ei 

leidnud Kane enam sõnu. Kuid siis hõikas Piroo teda kaatrilt ning ta naeratas. "Ma 
pean nüüd minema.” 

Ta laskus kiirelt redelit mööda alla ja Piroo andis otsad. Kantara eemaldus neist 
kiiresti, ja kui Kane üles vaatas, suutis ta vaevalt eristada tekitulede kollakas 
kumas naist, kes naaldus endiselt reelingule ja jälgis lahkujaid, kuni need 
ööhämarusse kadusid. 

Kane tõrjus naise koheselt peast, sest oli vaja palju tähtsamatele asjadele mõelda. 
Piroo oli tekile jätnud kahegallonilise õlikanistri; Kane kontrollis seda kiirelt ja 
laskus siis alla salongkajutisse. . 

Piroo oli õhutanki juba valmis pannud ja Kane võttis end hindu abiga kuni 
trussikuteni paljaks. Nad läksid koos tekile. Piroo kadus roolikambrisse ja tuli 
sealt välja pika kaabli otsa kinnitatud võimsa prožektorlambiga, mis oli mõeldud 
veealuseks kasutamiseks ning mida sai lülitada kaatri valgustussüsteemi. 
Õlikanistri kummassegi otsa oli keevitatud lukuputk ning Kane pistis neist läbi 
manillaköie; seejärel tõmbas ta ette sukeldusmaski ja võttis õhutoru otsiku 
kindlalt hammaste vahele. Võtnud ühte kätte lambi, uperpallitas ta end üle poordi. 
Ta peatus hetkeks, et reguleerida hapniku juurdevoolu, ja sukeldus siis pika laugja 
kurviga, mis viis ta kaatri põhja alla. 

Veealune maailm, sealne vaikus ja avarus rõhutasid tema üksiolekutunnet. 
Merevesi hiilgas fosforestseerivalt, nagu nood läbipaistvad kaladki, keda 
lambivalgus oli kohale meelitanud. 

Hetke pärast oli õlikanister vette lastud. Kane haaras manillaköiest ja suskas selle 
siis kärmelt läbi kaatrikiilu küljes oleva kahe lukuputke. 

Sellega valmis saanud, pööras ta ümber ning tardus vaatepildi imelisusest 
haaratuna liikumatuks. Meri näis lausa elavana kaladest, kes hõõgusid ja hiilgasid 
nagu küünlad vetesügavuses. Hõbesähvatusena vilksatas mööda barrakuudaparv 
ning siis liugles lambikiirtesse kaheksa jala pikkune haikala ning jäi sinna 
hõljuma, põrnitsedes tähelepanelikult inimolendit. 

Kui kala minema ujus, tõmbas Kane õhutoru suust ja laskis välja terve joa 
hõbedasi õhumulle. Kala muutis sabanähvatusega oma suunda ja kadus 
vetehämarusseo 

Kane tõusis kärmelt pinnale ning Piroo aitas ta üle madala reelingu. "Kas kõik on 
kombes, sahib?" Kane noogutas ja võt 

tis õhutanki seljast. "Jah. Ainult üks haikala üritas oma mängulusti näidata.” 


Hindu pahvatas naerma, ja tema hambad välkusid pimeduses, kui ta ulatas 
Kane'ile käteräti, millega too seejärel alla kadus. Vesi oli olnud üllatavalt külm ja 
Kane hõõrus ennast enne riidesse panemist energiliselt. Kui ta tagasi tekile läks, 
hakkas tuul tõusma ja Piroo tõi talle veel kohvi. Seda rüübates märkas Kane 
horisondil Kantara käigutulesid ja talle meenus too naine. Ameeriklanna oli olnud 
kütkestav, ja Kane mõtiskles, mida ta küll tegi sellises vanas künas nagu Kantara. 
Kuid ta ei leidnud vastust. 

Hetkeks näis ta haistvat ööõhus naise parfüümi nõrka hõngu. Ta naeratas virilalt 
ja suundus roolikambri poole. Siis käivitas ta mootori ning kaater kadus öhe. 

Nad jõudsid Dahreini varahommikul. Kui kaater end ümber valgeseinalisi maju 
täis tipitud maanina käänas, väljus sadamast kahemastiline dau, mille ladina 
purjesid paisutas Adeni lahe briis, enne pikka haalamist üle Araabia mere 
Indiasse. 

Kantarat lossiti sadamasilla ääres. Valge rannaliiva kaarel istusid kalurid ja 
parandasid kannatlikult kalavõrke, nende lapsed aga mängisid ihualasti 
madalvees. 

Kane lülitas mootori välja ja viipas Piroole, kes seisis ahtris ja hoidis ankrut 
valmilt käes. See kadus plärtsatusega sadama rohekasse vette. Kaater libises veel 
hetke edasi, kuid jäi siis kergest ankrutrossitõmbest paigale - umbes 
viis-kuuskümmend jardi murenevast, kivist randumissillast, mis moodustas 
sadama idakülje. 

Kui Piroo kajutisse kadus, väljus Kane roolikambrist. Ta süütas sigareti, sammus 
aeglaselt ahtrisse ja seisatas, jalg messingist reelingul, loppis ja soolast 
läbiimbunud mütsinokk ergava päikese kaitseks silmile tõmmatud. 

Kane oli pikka kasvu, võimsa kehaehitusega mees helesinistes luitunud 
drellriidest pükstes ja sviitris. Päike oli pleegitanud tema pruune juukseid, mis 
vajasid hädasti lõikamist, tema lõual aga ilutses kolmepäevane habemetüügas. 
Päikesest pargitud näonahk oli pingul tema esiletükkivatel põsesarnadel ning 
sügaval koobastes asuvad silmad olid rahulikud ja ilmetud, kuid näisid alati 
vaatavat üle kauguses terendava mäeharja, nagu otsiks nad midagi. 

Kui ta pilgu üle sadama heitis, ilmus kahe ankrusseisva dau vahelt nähtavale 
väike sõudepaat. Aerudel oli keegi lihaseline araablane, keda sundis tagant 
kortsunud, khakivärvi vormi- 

rõivais valge peakattega habetunud ametimees. Kane kuulis selja taga kerget 
köhatust ning sirutas käe välja, ilma et oleks ringi pööranud. Piroo ulatas talle 


suure klaasitäie džinnijooki, milles kõlksusid jääkuubikud, ning lausus mahedalt: 
"Võibolla tahab kapten Gonzales paadi läbi otsida?" 

Kane kehitas õlgu. "Selle eest ta palka saabki.” 

Ta limpsis aeglaselt jooki, nautides selle külmust, ning seiras paadi lähenemist. 
Kui see vastu kaatrikülge tonksas, saatis Gonzales Kane'ile naeratuse, endal nägu 
higist pärlendamas. Paremas käes hoidis ta lehvikut, millega tegi tuult, püüdes 
ühtlasi kärbseid eemal hoida. Kane naeratas tema poole alla: "Näib, et kuumus 
saab teist jagu, Juan?" 

Gonzales kehitas õlgu ja vastas laitmatus inglise keeles: "Ainult minu 
ametikohustused sundisid mind vormirõivais Adenist saabunud postipaadile 
vastu tulema.” Ta tupsutas oma nägu pearäti nurgaga. "Kust te seekord tulete?" 
Kane lõpetas oma joogi ja ulätas klaasi Piroole, kes seisis tema kõrval, 
"Mukallast," vastas ta. "Mul on ka mõned kirjad Marie Perret'le." 

Gonzales andis oma sõrmeotstele suud. "Ah, see võluv mademaiselle Perret. Me 
oleme eesõigustatud mehed. Ja siin on paradiisi väravad. Kas teil on ka last-peal?" 
Kane raputas pead. "Me üritasime teel üht haikala kinni püüda, kuid ta viis 
minema poole minu õngenöörist koos konksuga." 

Gonzales tõstis käe ja pööritas silmi. "Teie, ameeriklased, olete nii energilised... 
ja siis sedamoodi?" 

"Kas tulete pardale kontrollima?" päris Kane. 

Gonzales raputas pead. "Kas ma siis solvaksin sõpra?" Ta viipas aerumehele, et 
teele asuda. "Ma kiirustan koju kõva käraka järele ning jahutan ühtlasi käsi oma 
naise ihul.” 

Kane jälgis, kuidas paat kadus ankru s seisvate kaladaude vahele, mis loksusid 
mõne jardi kaugusel rannast. Siis heitis ta oma sigaretijupi kaugele merre ning 
keeras reelingule selja. "Ma arvan, et ma lähen ujuma," sõnas ta. "Küüri tekk 
puhtaks, Piroo! Siis võid oma tüdrukule külla minna." 

Kane laskus alla ja vahetas kähku riided. Kui ta tekile naasis, kandis ta lühikesi 
khakivärvi pükse ning tema puusal kõlkus nahktupes korkkäepidemega nuga. 
Piroo seisis reelingu ääres ja tõmbas energiliselt köit ülespoole, kuni selle otsas 
ilmus nähtavale purjeriidest ämber. Hindu tühjendas selle tekile ja lennutas ämbri 
taas merre. 

Kane ei vaevunud sukeldusmaski pähe tõmbama. Ta jooksis hindust mööda ja 
sukeldus vaikselt reelingu taha, kus oli vesi umbes kakskümmend jalga sügav. 
Kane ujus läbi selge roheka vee, mis oma jaheduses oli väga mõnus. Hetke hõljus 
ta merepõhja kohal, siis aga põtkis jalgadega vastu valget liiva ja alustas tõusu. 
Olles peaaegu 'pinnal, muutis ta väheke suunda, kuni jõudis kaatrikere alla. 


Õlinõu tolgendas endiselt kiilu küljes. Kane uuris seda mõnda aega ning tõusis 
siis kähku pinnale. Piroo seisis reelingu ääres, purjeriidest ämber käes. Kane 
noogutas kergelt, tõmbas kopsud õhku täis ja sukeldus taas. 

Jõudnud õlinõuni, tõmbas ta tupest noa ja lõikas läbi nõu kinnihoidva hööri. 
Samal hetkel tonksas purjeriidest ämber vastu tema selga. Ta sikutas seda enda 
poole ning lükkas õlinõu ämbrisse. Seejärel tõmbas ta kaks korda nöörist ning 
ämber hiivati sujuvalt üles. 

Kane ei kiirustanud. Ta ujus taas sügavamale, valge liivaga sadamakohta, siis aga 
lasi end veiklevate õhumullide voolus laisalt ülespoole lükata. Pinnale tõusnud, 
hiivas ta end üle ree:lingu. Tekil polnud kedagi. Käterätt lebas luugikaanel - kor- 
ralikult kokku pandud ja teda ootamas. Ta kuivatas end kähku ja läks siis alla, 
nühkides energiliselt oma märgi juukseid. 

Piroo kükitas kajutipõrandal. Õlikanister põlvede vahel, eemaldas ta meisliga 
oskuslikult nõu kaane. Tema käsi kadus nõu sügavusse ja ilmus taas nähtavale, 
hoides kogukat, õliriidesse pakitud kompsu. Ta tõstis küsivalt pilgu. "Kas ma 
avan selle, sahib?" 

Kane raputas pead. "See meelehea jäägu Skirosele. Lõppude lõpuks maksab ju 
tema. Sa katsu parem sellest mannergust lahti saada.” 

Hindu võttis õlinõu ja läks üles tekile. Kane kaalus pakki mõne hetke käes, endal 
laup kergelt kipras, siis aga lasi paki lauale kukkuda, läks koi juurde ja viskas 
pikali. 

Väsimus tulvas äkilise lainena temast üle ning talle meenus, et viimase 
kahekümne nelja tunni jooksul polnud ta silmatäitki maganud. Ta sulges silmad ja 
lasi end lõdvaks. Väljast kostis tuttav mütsatus vastu kaatrikülge ja lävele ilmus 
Piroo. "See on Selim, sahib." 

Hetke istus Kane koiserval, kulm kipras, siis aga suskas käe padja alla ja tõmbas 
välja kolmveerandtollise kaliibriga kolttüüpi automaatpüstoli. Ta lükkas selle 
püksivärvli vahele, rühkis Piroost mööda ja läks tekile. 

40 


Keegi pikakasvuline araablane ronis parajasti üle reelingu. Ta oli riietatud 
laitmatult valgesse rüüsse ja tema pearätti olid põimitud mustast siidist 
nöörpaelad. Tema tõmmus näos välkusid külmad silmad ning ta huuled olid 
õhukesed ja hoidsid veidi kõveriti ühe vana armi tõttu, mis kadus otsapidi 
habemepuhmasse. 

"Mis paganat te siit otsite?" nõudis Kane. 

Selim näppis oma vöö küljes rippuva kõvera jambija hõbedast käepidet. "Mind 
saatis Skiros,” sõnas ta. "Ma tulin paki järele." 

"Siis te võite, kuradi päralt, minna Skirose juurde tagasi ja öelda, et ta ise tuleks," 


sõnas Kane. "Ma olen oma aluse külastajate suhtes nõudlik." 

"Ühel heal päevallähete te liiga kaugele," sõnas Selim pehmelt. "Ühel heal päeval 
võin ma teid tappa." 

"Ma olen surmani ära hirmutatud.” 

Araablane valitses vaevu oma raevu. "Pakk!" 

Kane haaras vöö vahelt koldi ja tõmbas kuke vinna. "Minema minu paadist!" . 
Järgnenud ähvardavas vaikuses kõlas tühja tünni kõmin üle sadamavee: keegi 
dokitööline veeretas seda mööda sadama- silda. Selim surus peopesaga kõvemini 
oma jambaija käepidet, Kane tegi kiire sammu ettepoole, tõstis jala ja tõukas 
mehe üle madala reelingu. 

Kaks araablasest meremeest, kes istusid raske sõudepaadi aerude taga, tiris id 
oma isanda kärmelt üle ahtri paati, kus viimane mõne hetke selili lamas,. köhides 
välja vett, läbimärjad riided kleepumas keha külge. 

Kane seisis, jalg reelingul, kolt hooletult käes. Hetke jõllitas Selim tema poole 
üles, siis aga nipsutas sõrmi ning kaks ilmetu näoga aerumeest tõmbasid paadi 
kaatri juurest eemale. 

Sildumiskai ääres seisva roostes kaubalaeva taga oli ankrus lai kolmemastiline 
dau, milles Kane tundis ära Selimi laeva Farahi. Sõudepaat liikus aeglaselt dau 
poole. Kane seiras paati mõnda aega ning lahkus siis reelingu juurest. 

Piroo vangutas mureliku näoga aeglaselt pead. "See oli halb tegu, sahib. Selim ei 
unusta seda.” 

Kane kehitas õlgu. "Las mina muretsen selle pärast." Ta haigutas laisalt, kui 
väsimus tema üle taas võimust võttis. "Ma arvan, et lähen magan natuke. Anna 
mulle teada, kui Skiros välja ilmub." 

Piroo noogutas kuulekalt ja kükitas tekile, selg vastu reelingut, Kane aga suundus 
alla. 

Kane pistis oma koldi taas padja alla ja kallas endale joogipoolise; siis süütas ta 
sigareti ja heitis koisse. Tema pea lebas padjal ning ta vahtis kajutilakke, jälgides 
sinaka sigaretisuitsu keerlevat ja väänlevat teekonda õhukonditsioneerist puhuvas 
õhujoas, ja mõtles Selimile. 

Too mees oli hästi tuntud kõikides Punase mere ja Pärsia lahe vahelistes 
sadamates. Ta kauples kõigega, mis võis talle kasu tuua: kulla, relvade ja isegi 
inimolenditega. Kuid viimatimainitud osa tema tegevusest ei suutnud Kane heaks 
kiita. Araabiamaades oli ikka veel suur nõudlus orjade - eriti naisorjade - järele. 
Selim andis oma parima, et seda nõudlust rahuldada. Ta oli spetsialiseerunud 
noortele tüdrukutele. 

Kane mõtiskles, kuidas Selim võiks reageerida, kui Farahit tabaks mõnel pimedal 


ööl laevahukk. Seda oleks hõlbus korraldada. Üks laeng sellest veekindlast 
plastlõhkeainest, mida ta oli kasutanud päästetöödel Mukallas, ajaks asja korda. 
See oli meeldiv mõte. 

Ta sulges silmad ning vajus pimedusse. 

Ta oli maganud vaevalt tund aega, kui kerge surve õlale sundis teda ärkama. Koi 
kõrval seisis Piroo. 

Kane tõusis küünarnukile. "Mis on - Skiros või?" 

Hindu noogutas tõsiselt. "Ta ootab sadamasillal, sahib." Kane heitis jalad üle 
koiserva, tõusis püsti ja ringutas. "Okei - too ta parem oma kummipaadis siia!" 
Kane läks te kile, hindu tema kannul. Skiros seisis kaiotsal, nägu laia 
panamakübara varjus, seljas võidunud linane ülikond; merepinnalt kerkis talle 
vastu nõrk tuulehoog, vormides tema groteskset kuju. 

Kui Piroo kummipaati laskus, et seejärel kärmelt kreeklase poole sõuda, tõstis 
viimane oma pruuni jalutuskepi ja hüüdis rõõmsalt: "Kas minu üleviimine on ikka 
turvaline? Ma olen täna ühe vanni juba võtnud!" 

Kane lehvitas talle. "Mul on sinu jaoks jook juba valmis." Ta jälgis, kuidas Skiros 
pidas kaiotsa külge kinnitatud raudredeli ja paati viivate astmete juures endamisi 
nõu, siis aga asus alla ronima. Kane oli just lõpetanud džinnisegu valmistamise, 
kui kummipaat vastu kaatrikülge põntsatas. Hetk hiljem laskus Skiros raskelt 
mööda kriuksuvaid trepiastmeid tema juurde kajutisse. Ta potsatas ägades toolile. 
"Miks, kuradi päralt, 

pead sa oma paadi ankrusse panema keset sadamat? Miks ei võiks sa kinnitada 
seda sadamasilla külge nagu kõik teised?" 

Suured higilaigud muutsid ta pintsaku plekiliseks ning tema rasvavoltides näol 
pärlendas samuti higi. Ta otsis lagedale punasest siidist taskuräti ja tupsutas 
sellega oma nägu, seejärel võttis ta peast panamakübara ja hakkas endale sellega 
tuult lehvitama. Tema korralikult kammitud juuksed särasid pumatist ja tillukesed 
mustad silmad sätendasid kavalalt. 

Kane ulatas talle joogipoolise. "Sa peaksid mind nüüdseks juba tundma. Ma ei 
usalda selles neetud linnas mitte kedagi. Öelgem nii - ma eelistan end ümbritseda 
vallikraaviga.” 

Skiros vangutas pead. "Hullud ameeriklased! Ma ei hakka teid kunagi mõistma." 
Ta limpsis lugupidavalt oma klaasist ning pani selle siis ettevaatlikult lauale. 
"Mul on aimus, et sul oli Selimiga väike kokkupõrge?" 

Kane süütas sigareti. "Ma ei nimetaks seda kokkapõrkeks. Ma lihtsalt viskasin ta 
oma paadist välja. Muide, mis ajast ta sinu heaks töötab?" 

Kreeklane kehitas õlgu ja võttis endale vastamiseks aega, üritades süüdata oma 


õlist, musta manillasigarit. “Ma leian ta aeg-ajalt kasuliku olevat. Ta teeb minu 
eest ettenägematuid reise Indiasse, kui vaja. Ma saatsin ta täna pärastlõunal siia 
lihtsalt seepärast, et olin seotud ühe teise asjaga." 

Kane kortsutas kulmu. “Noh, olgu see viimane kord. Ma ei talu tema haisu. Ma 
tõmbasin ükskord veest välja neli orja, kelle ta oli üle parda heitnud neli miili 
pärast Adeni lahest väljumist, kui üks Briti suurtükipaat tal kannul oli." 

Skiros kehitas õlgu ja tõstis allaandmise märgiks käe. "Hea küll, sulle siis ei 
meeldi tema rahategemise viis, kuid võta kuulda minu nõuannet. Tema maine sai 
suuresti rikutud sellest, kuidas sa teda täna pärastlõunal kohtlesid. Mina oleksin 
sinu asemel tulevikus äärmiselt ettevaatlik." 

Kane lükkas õliriides paki üle laua. "Asume vast asja juurde." 

Skiros võttis välja liigendnoa ja alustas ettevaatlikult paki lahtilõikamist. "Kas sul 
oli ka mingeid sekeldusi?" 

Kane raputas pead. "Kokkusaamine toimus vahetult pärast südaööd. Laev hiline s 
ja O'Hara oli purjus nagu tavaliselt. 

Guptas juhtis laeva. Ta rääkis mulle midagi huvitavat." 

“Ja nimelt?" 

Nad nägid kolmkümmend miili enne meiega kohtumist Catalinat lossimas midagi 
ühelt Portugali kaubalaevalt.” 

Skiros puhkes naerma. "Nii et ka Romero sõrmede külge on hakanud üht-teist 
kleepuma. See on huvitav. Aga mida toll tegi, kui sa sadamasse jõudsid?" 

Kane kehitas õlgu. "Siin polnud vähimatki tõrget. Gonzales ei tulnud isegi 
pardale. Kogu see jahmerdamine selle õlinõuga seal kiilu all oli täielik ajaraisk.” 
Skiros vangutas pead. "Selles töös pole miski ajaraisk. Ühel päeval - siis kui sa 
seda kõige vähem ootad - võtab ta endale pähe täita oma kohustusi 
kohusetundlikult." Nende sõnadega vabastas ta paki ümbrisest, paljastades 
korraliku virna India ruupiaid. 

Sellal kui Skiros rahapakke luges, raputas Kane pead. "Ma ei mõista iialgi seda 
rahateenimisviisi: kuld salakaubana Indiasse ja ruupiad sealt välja." 

Skiros naeratas. "Kogu küsimus on vahetuses. Kaasaegses maailmas on tõesti 
kerge raha teha. Seda pole üldse tarvis varastada." Taas leernendas tema nägu 
higist. Ta asetas oma käed kergelt rahapakkidele ja ohkas. "Ah, mu sõber, kui sa 
vaid teaks, milline on raha mõju minule. Kui ma Goast kuus kuud tagasi siia üle 
kolisin, polnud mul aimugi, milline kullaauk see on.” 

Kane kallas endale uue joogiportsjoni. "Miks ei võiks sa teenitut vahetevahel ka 
kulutada?" 

Skiros kehitas õlgu. "Minu lapsepõlv möödus mägitalus Põhja-Kreekas. Põldudel 


oli rohkem kive kui mulda. Minu ema oli kahekümne viieselt juba vana naine, 
ning ühel põuasel aastal surid minu kaks õde nälga. Seda pole ma kunagi unus- 
tanud. Seepärast ma elangi selleks, et raha teha. Ma õgin silmadega oma 
pangaarvet. Ma veeretan näppude vahel iga penni, mida ma pean välja andma." 
Kane naeratas. "Kui me juba räägime väljamaksmisest, võtaksin ma nüüd oma 
osa. Dollarid, nagu tavaliselt, kui sa pahaks ei pane.” 

Skiros naeris, nii et kogu tema keha vappus. "Aga ma ei unusta sind ju kunagi, mu 
sõber. Lõppude lõpuks oled sa ju oluline osa minu organisatsioonist. Ma usun, et 
sind võib nimetada teljepoldiks." 

"Jätame meelitused kõrvale ja paneme sularaha lauale," 

sõnas Kane. 

Skiros tõi nähtavale pungitava rahatasku ja alustas sajadollariliste pangatähtede 
loendamist. Tema peopesad higistasid, 

kui ta asetas iga rahatähe vastumeelselt lauale. Jõudnud kahekümneni, peatus ta 
hetkeks, kuid lisas siis veel viis. "Siin see on, mu sõber,” märkis ta. "Me leppisime 
kokku kahele tuhandele, kuid ma annan sulle viissada dollarit preemiaks. Ärgu 
keegi öelgu, et Skiros ei tasusta head tööd." 

Kane pühkis rahasedelid laualaekasse. "Sa vana ämblik! Sa tead pagana hästi, et 
suurem osa sellest tuleb sinu kätte tagasi - kas siis üle baarileti sinu hotellis või 
hasartmängude laualt. ” 

Skiros naeris taas ja tema nägu tõmbus nii krimpsu, et silmad kadusid sootuks, siis 
aga ajas ta end jalule. "Nüüd pean ma minema.” Ta suundus ukse poole, kuid 
seisatas siis. "Ma unustasin ühe tähtsa asja." Ta keeras end aeglaselt ringi. "Täna 
pärastlõunal saabus Adenist üks naine - ameeriklanna. Tema nimi on 
Cunningham - Ruth Cunningham. Äärmiselt ilus. Ta küsis sinu järele." . 

Kane jäigastus ning. üle tema näo lendas üllatusevari. "Ma ei tunne ühtegi 
Cunninghami.” 

Skiros kehitas õlgu. "Ta näib sind tundvat - või on vähemasti sinust kuulnud. Ta 
peatub minu hotellis. Ma mainisin talle, et kohtun sinuga, ja ta palus sulle ühe 
teate edasi anda. Ta nimelt soovib, et sa teda hotellis kiilastaksid. Ta ütles, et asi 
on väga tähtis." 

Kane põrnitses endiselt kortsus kulmul lauale, nõjatudes ettepoole, keha raskus 
kätel. Pärast põgusat pausi küsis Skiros: "Kas sa ikka tuled?" 

Kane ajas end sirgu ja noogutas. "Loomulikult tulen! Ma tulen juba täna õhtul." 
Skiros noogutas. "Tubli! Ma ütlen talle seda." Ta naeratas. "Ära ole nii murelik! 
Võib-olla on ta ainult turist. Võib-olla tahab ta üürida sinu paati, et minna riffidele 
mõõkkala küttima.” 


Kane noogutas mõtlikult. "Jah, ilmselt on sul õigus.” Kuid ta ei uskunud 
hetkekski, et see tegelikult nii on. Kohe, kui Skiros oli lahkunud, heitis ta uuesti 
koisse ja hakkas lakke vahtima: ta üritas sorida minevikus ja Ruth Cunninghami 
kuidagi kohale paigutada. Sellest ei tulnud midagi välja. See nimi ei öelnud talle 
midagi. 

Ta vaatas käekella - see oli natuke kolm läbi. Lesinud veel mõnda aega, heitis ta 
tusaselt jalad üle kotääre ja hakkas end riidesse panema. 

Ta tõmbas jalga luitunud drellriidest püksid ja ülle sviitri ning läks üles tekile. 
Piroo nõjatus vastu reelingut, pea rinnale toetatud, nii et ainult tema valge turban 
oli näha. Kane tonksas teda kergelt jalaga; hindu oli otsekohe ärkvel ja ajas end 
sirgu. "Ma lähen randa," sõnas Kane. "Kas tuled kaasa?" 
Piroo kehitas õlgu. "Ma arvan, et mitte, sahib. Võib-olla ehk hiljem. Ma sõuan 
teid sadamasillale ja toon kummipaadi tagasi. Nii on taibukam. Selim võib tagasi 
tulla.” 
Kane noogutas. "Võib-olla tabasid sa naelapead. Kui ta tõesti seda teeb, leiad sa 
koldi minu padja alt. Ära kõhkle seda kasutamast! Mul on siin rohkem sõpru kui 
temal.” 
Ta laskus üle reelingu paati. Piroo võttis aerud ja sõudis kiirelt varisemisohus 
kivikai poole. Kui nad kohale jõudsid, astus Kane raudredelile ja ronis kärmelt 
üles. Kui tema silmad kai kõrgusele jõudsid, nägi ta mõne sammu kaugusel suurel 
kivil kedagi naist istumas, silmad temale suunatud. 
Kane hakkas minema; naine tõusis püsti ja astus talle vastu. Ta oli riietatud 
hinnalisse linasesse kleiti, ümber pea mähitud maanaise kombel sinisest siidist 
sall. Lisaks kandis ta päikeseprille. . 

Kui ta need eest võttis, tundis Kane temas otsekohe ära 
naise, keda oli kohanud eelmisel ööl Kantaral. 
Naine naeratas ebakindlalt ja tema hääles kõlas hämmeldus. "Taas teie! Aga ma 
otsin hoopis kapten Kane'i - kapten Gavin Kane'i." 
"See olen mina," märkis Kane. "Teie olete siis mrs Cunningham. Mida ma saaksin 
teie heaks teha?" 
Naine kibrutas kulmu ja raputas hämmelduses pead. "Ameerika konsul Adenis, 
mr Andrews, soovitas mul teid üles otsida. Ta rääkis mulle, et te olete arheoloog 
ja ühtlasi LõunaAraabia probleemide asjatundja." 
Kane naeratas kergelt. "Ma eeldan, et mõtlete sellega, nagu ei näeks ma 
arheoloogi moodi välja. Andrewsil oli mõlemas osas õigus. Ma olen muude 
asjade kõrval ka arheoloog ja ma tean tõesti üht-teist Lõuna-Araabiast. Mil viisil 
ma saaksin teid aidata?" 


Naine vahtis üle sadama, kulm kergelt kipras, siis keeras end ringi ja seiras meest 
jahedalt oma liikumatute hallide silmadega. "Ma soovin, et te leiaksite minu 
abikaasa, ja ma kavatsen teile selle eest priskelt tasuda." 

Kane võttis sigareti ja süütas selle aeglaselt. "Kui priskelt?" 

Naine kehitas õlgu ja ütles kainelt: "Viis tuhat dollarit praegu ja viis tuhat siis - ja 
kui te mu mehe üles leiate.” 

Tükk aega seisid nad ja vaatasid teineteist, seejärel mees ohkas. "Arutame seda 
külma joogi juures. Ma tean ühte kohta.” Mees võttis naisel käsivarrest ja nad 
jalutasid piki randumissilda rannaribale. 

Teel hotelli palju ei vesteldud. Ruth Cunningham pani päikeseprillid taas ette ja 
silmitses ümbrust ilmse huviga. Kane kasutas aega tema tundmaõppimiseks. 

Kui nad randumissillalt maale keerasid ja piki randa hakkasid minema, otsustas 
Kane, et Skiros oli eksinud. Naine polnud mitte ainult nägus, vaid suisa ilus. 
Tema sale figuur tuli käies lihtsalõikelise linase kleidi abil suurepäraselt esile. See 
oli ammu, kui Kane oli kõnetanud taolist naist - tema enda masti naist. 

Hotell oli kõrge sihvakas hoone mu rene va fassaadi ja ühe kitsa, tänava poole 
jääva sissepääsuga. Vestibüüli laes keerles lämmatavas kuumuses igivana tiivik; 
Kane juhtis naise vestibüülist edasi baari. 

Seal polnud ühtegi hinge, kuid klaasuksed võimaldasid minna ka välja terrassile, 
kriiksudes kerges, sadama poolt puhuvas tuules. Ruth Cunningham võttis 
päikeseprillid eest ja kortsutas kulmu. "Kas selles paigas ka teenindust tuntakse?" 
Kane kehitas õlgu. "Selles paigas ei toimu eriti midagi. Siinsed inimesed tuduvad 
pärastlõunal. Nad peavad ilma liiga kuumaks, et millegi muuga tegelda.” 

Naine naeratas. "Noh, öeldakse, et reisimine avardab silmaringi. " 

Mees läks baarileti taha. "Miks te ei võiks minna välja ja istuda sel ajal terrassil, 
kui ma joogid toon? Merelt puhub kerge tuul. Võib-olla avastate, et terrassil on 
veidike jahedam." 

Naine noogutas, astus klaasukse kaudu välja ja istus pilliroost punutud kogukale 
toolile toretseva päikesevarju all. Kane avas päevinäinud jääkapi leti all ja võttis 
sealt kaks 

laagriõlle pudelit, mis olid nii külmad, et neid kattis härmatis. Ta lõi korgid vastu 
tsinkplekiga kaetud baariletti pealt, kallas pudelist kahte kõrgesse, õhukesse 
pokaali ning läks nendega välja terrassile. 

Naine naeratas talle tänulikult ulatatud klaasi eest ning neelas sealt kiirelt mõned 


sõõmud. Siis ta ohkas. "Ma olen juba unustanud, et miski võib olla nii külm. See 
paik siin on nagu praeahi. Ausalt - ma ei suuda kujutledagi, et keegi elaks siin 
vabal tahtel.” 

Mees pakkus talle sigaretti. "Oh, siin on ka oma võlud." Naine naeratas põgusalt. 
"Ma kardan, et need on mul siiani kahe silma vahele jäänud." 

olete.pärit New Yorgist. Ja et te olite arheoloogia lektor Columbia Ulikoolis.” 
Mees noogutas. "See oli kaua aega tagasi." 

Naine küsis möödamininnes: "Olete abielus?" 

Õlakehitus. "Lahutatud. Me kumbki naisega ei saanud asjale õieti kunagi pihta." 
Ruth Cunningham punastas. "Ma vabandan, et ma selle teema üles võtsin. Ma 
loodan, et ma teid ei riivanud." 

"Otse vastupidi," sõnas Kane. "Me kõik teeme vigu. Minu naine oli veendunud, et 
kõik ülikooli professorid on kõrgepalgalised.” . 

"Ja teie veendumused?" 

"Minu omad peitusid väärkujutluses, et ma võiksin rahulduda kaine, akadeemilise 
eluga. Ma võtsin selle karjääri ette vaid Liliani pärast. Ta andis mulle vabaduse 
rohkem kui ühes asjas." 

"Ja nii te tulitegi Orienti?" 

"Mitte kohe. Lennukorpus pakkus täismõõdulist aastapikkust lennukursust, 
millele järgnes neli aastat reservis. Ma tegin selle läbi. Sain regulaarse 
lenduriväljaõppe. See oli pärast siiatulekut. Ma olin kuus aastat tagasi ühe 
Ameerika ekspeditsiooniga Jordaanias, siis tegin sama tööd Egiptuse valitsuse 
heaks - aga see ei kestnud kaua. Dahreini tulin ma koos ühe saksa geoloogiga, kes 
vajas araabia keelt valdavat abilist. Tema lahkus, aga mina jäin paigale." 

"Kas tepole kunagi kavatsenud koju tagasi minna?" 

"Milleks?" küsis Kane. "Et saada abiprofessori koht ja üritada teadvustada 
muinasajalugu üliõpilastele, kes sellest kuuldagi ei taha?" 

"Kas Dahreinil on siis midagi paremat pakkuda?" 

Kane noogutas. "Selles kohas on midaj;i, mis tungib sulle üdini. See siin oli 
kunagi Arabia Felix - Õnnelik Araabia. See oli üks jõukamaid maid 
antiikmaailmas, sest siit möödusid vürtsiteed Indiast Vahemere äärde. Nüüd on 
see vaid viljatu kõnnumaa, kuid seal üleval mägedes ja põhja pool Jeemenis on 
arheoloogide viimane suur varaait. Linn linna järel — mõned — varemeis nagu 
Marib, kus kunagi elas arvatavasti Seeba kuninganna - teised aga on täielikult 
maetud sajandite liiva alla." 

"Niisiis on arheoloogia ikka veel teie esimene arm?” päris naine. 


"Suures osas jah, kuid ma ei tulnud ju endast rääkima, mrs Cunningham. Kas 
poleks aeg asuda teie abikaasaga seotud küsimuste juurde?" 

Mrs Cunningham võttis käekotist õhukese kuldportsigari" valis sealt sigareti ja 
koputas sellega kergelt vastu oma pöidlaküünt. "Raske on otsustada, millisest 
otsast alata.” Ta naeratas nukralt. "Ma oletan, et ma olen alati olnud üsnagi 
rikutud.” 

Kane noogutas. "See tundub võimalikuna. Aga teie mees?" Naine kortsutas 
kulmu. "Ma kohtasin John Cunninghami kodumaill tööasjus. Ta on inglane. Ta 
lõpetas Idakeelte Instituudi Londonis ning pidas seejärel aasta otsa loenguid 
Harvardis. Me abiellusime." 

Kane kergitas kulme. "Kohe nii?" 

Naine noogutas. "Ta oli pikka kasvu, silmapaistev ja ülimalt inglaslik. Ma polnud 
kunagi varem kohanud temataolist meest.” 

"Ja millal algasid arusaamatused?" 

Naine naeratas nõrgalt. "Te olete väga terane, kapten Kane." Mõne hetke silmitses 
ta oma joogiklaasi laual. "Kuikristalselt aus olla, siis peaaegu otsekohe. Ma 
avastasin peagi, et olin abiellunud põhimõttekindla mehega, kes tahtis seista kahe 
jalaga maapinnal." 

"See tundub ju küllalt mõistlik.” 

Naine raputas pead ja ohkas. "Mitte minu isale. Ta tahtis, et John läheks tema 
juurde firmasse, kuid mu mees ei tahtnud sellest kuuldagi." 

Kane irvitas. "Braavo, John! Ja mis edasi sai?" 

Naine nõjatus tooli seljatoele. "Me elasime Londonis. John oli saanud töökoha 
ülikoolis. Loomulikult ei toonud see palju sisse, kuid isa oli määranud mulle 
korraliku taskuraha.” 

"Võimaldamaks teil elada nii, nagu te olite harjunud?" küsis mees ja tema häälde 
oli ilmunud lõbus noot. 

Naine lõi õhetama. "Nii üldiselt arvati.” 

"Ja teie mehele see ei 'meeldinud?" 

Naine tõusis püsti, sammus rinnatiseni ja vaatas sadama poole. "Ei, talle ei 
meeldinud see mitte üks raas.” Naise hääl oli lame ja ilmetu, ning kui ta end 
Kane'i poole pööras, mõistis mees, et naine on pisaratele väga lähedal. "Ta 
nõustus sellise elukorraldusega, sest ta armastas mind.” Ta naasis laua juurde ja 
vajus toolile. Kane asetas oma käe õrnalt naise käsivarrele. "Kas soovite veel 
pudeli õlut?” Naine raputas kergelt pead, mees kehitas seepeale õlgu ja nõjatus 
tooli seljatoele. 

Ta sättis kiire graatsilise käeliigutusega äravajunud juukseloki tagasi oma kohale 


ja jätkas: "Teate, mu isa oli kõik omaenese jõul saavutanud. Ta pidi elus iga tolli 
eest võitlema ja ta ütles Johnile üsnagi ühemõtteliselt, et ta temast just palju ei 
arva.” . 

"Ja kuidas see mõjus teie abikaasale?" 

Naine kehitas õlgu. "Ma panin ette elada niimoodi, nagu ma olin harjunud, ja 
sellele kulus kogu mu raha. John hakkas end küündimatuna tundma. Ta veetis üha 
rohkem aega oma uurimistöö juures ülikOolis. Ma arvan, et ta lootis mingil 
meeletul moel endale nime teha." 

Kane ohkas. "Selles on-oma iva. Ja siis ta jalutas minema, eks ole?" 

Naine noogutas. "Ühel õhtul ei tulnud ta enam koju. Ta oli jätnud mulle oma 
töötuppa kirja, milles palus mind mitte muretseda. Olevat esile kerkinud midagi 
väga tähtsat ning tal tuleb mõned nädalad eemal viibida.” 

"Aga see ei selgita ikkagi, miks te otsite teda just Dahreinist?" 

"Ma jõuan selleni,” lausus mrs Cunninghan.. "Neli päeva tagasi sain ma paki Briti 
konsulilt Adenis. Selles olid mõned dokumendid ja kiri Johnilt. Ta kirjutas, et 
lahkub ühe rannasõiduaurikuga Dahreini. Ning sealt edasi põhja poole Šabvasse. 
Ta oli jätnud selle paki konsuli juurde rangete juhistega saata see mulle sel juhul, 
kui ta pole kahe kuu jooksul välja ilmunud." 

Kane vahtis teda täieliku üllatusega. "Aga Šabva on turvalisuse mõttes halb paik," 
tähendas ta. "See asub otse Rub al Hali, maailma ühe Suurema kõrbe äärel. Mida 
paganat ta seal teeb?" 

Naine kõhkles veidi ja sõnas siis aeglaselt: "Kas te olete kunagi kuulnud 
Astharist, kapten Kane?" 

Kane kibrutas kulmu. "Too on vana araabia jumalanna vastab Veenusele. Teda 
austati Seeba kuninganna aegadel." 

Mrs Cunningham noogutas. "Sulatõsi! Seeba kuninganna oli ühtlasi tema kultuse 
ülempreestrinna.” Hetkeks valitses vaikus, enne kui naine rahuliku häälega jätkas: 
"Mu mehel oli põhjust uskuda, et seal kõrbes on suure Seeba templi varemed, mis 
omal ajal püstitati jumalanna Asthari auks." 

Mõneks hetkeks võttis jälle maad vaikus; Kane vaatas naist hämminguga, siis aga 
raputas pead. "Oi ei, mrs Cunningham! Kui teie mees n eid otsib, siis pole mingi 
ime, et te temast midagi kuulnud pole. Seal pole muud paganat kui üksnes liiv, 
kuumus ja janu." 

"Mu mees nägi asja teistmoodi. Teate - ta tegi mõni kuu tagasi ühe hämmastava 
avastuse. Osa tema uurimistööst hõlmas muistsete araabia käsikirjade ja 
pärgamendirullide tõlkimist ning enamik neist pärines Püha Katariina kloostrist 
Siinai mäel. Kui ta ühega neist tegeles, märkas ta, et seda on juba enne kasutatud 


ja et vanem kiri on osaliselt maha kraabitud. Kasutades ülikoolis olevat 
erivarustust, õnnestus tal teha koopia originaalkäsikirjast." 

Kane hakkas juba asjast huvituma. "Kas see oli samuti araabiakeelne?" 

Naine raputas pead. "Ei, see oli kreekakeelne. See oli aruanne erimissioonist, 
mida juhtis kreeklasest seikleja nimega Alexias. Ta teenis tsentuuriona Rooma 
sõjaväe X leegionis." Naine nõjatus tahapoole. "Kas te olete kunagi kuulnud 
rooma väejuhist Aelius Gallusest?" 

Kane noogutas kärmelt. "Ta üritas vallutada Araabia poolsaare lõunaosa aastal 24 
e Kr. Ta jõudis välja Seeba riigini ja rüüstas Maribi linna. Kuid tagasiteel läks tal 
raskeks. Ta kaotas kõrbes kogu oma sõjaväe." 

Mrs Cunningham noogutas. "Alexiase sõnutsi liikusid nad veel kaugemale 
lõunasse - kuni Timnani, ning siis marssisid Šabva peale. Just seal kuuliski Aelius 
Gallus Seeba templist. See pidi oletatavasti asuma muistse vürtsitee ääres, Šabva 
ja Maribi linna vahepeal, tee aga läheb üle kõrbenurga. Selle paiga rikkusest 
räägiti muinasjutte. Alexiasele anti ülesanne suunduda väikese ratsaväeüksusega 
kõrbe ja korraldada välkkiire reid. Nad pidid ühinema peajõududega Maribis." 

Naine tegi pausi ja Kane lausus: "Jätkake! Kas ta leidis otsitava või ei?" 

Naine naeratas. "Oh, ta tõepoolest leidis selle. Teed läbi kõrbe tähistasid seitse 
kivitulpa ning tempel asus umbes kaheksa-üheksakümne miili kaugusel Šabvast. 
See seisis kaljupaljandil kuristikus - nagu teatas Alexias -, kerkides ootamatult 
liivaluidetest esile. Kui roomlased pärale jõudsid, olid templi asukad lahkunud, 
välja arvatud vana preestrinna, kes hoidis tuld kõrgel altaril. Maakuulajate salk, 
kes esimesena kohale jõudis, oli ülimalt pettunud, kui varandust ei leidnud, ning 
nad hakkasid vana naist piinama, et teda rääkima panna. Alexias saabus liiga 
hilja, et neid takistada. Naine suri, needes oma piinajaid." 

Järgnenud vaikuse ajal tajus Kane mingit äkilist irratsionaalset vabinat. Ta päris: 
"Kas roomlastel õnnestus leida templi aarded?" ., 

Naine raputas pead. "Need olid liiga hästi peidetud. Nad otsisid kaks päeva 
tulutult ja asusid siis tagasiteele Šabvasse. Esimese väliööbimise ajal tabas neid 
lagedas kõrbes kohutav liivatorm, mis möllas kauem kui päeva. Kui roomlased 
esimese kaevuni jõudsid, leidsid nad. vee mürgitatud olevat." Naine kehitas õlgu. 
"Kui jätta kõrvale tühi-tähi, siis on tähtis vaid see, et ainult Alexias pääses kõrbest 
elusana - ja seda omal jalal kõndides." 

"Ta pidi olema tõeline mees.” nentis Kane. 

Naine noogutas. "Ma annan teile lugeda selle käsikirja tõlke. Siis saate ise 
otsustada. Alexias ei maini, kuidas ta sattus sõjaväkke, kuid sai seal ilmselt hästi 
hakkama. Ta lõpetas oma sõjaväelise karjääri Beer Seba kantsi ülemana 


Palestiinas, kus ta need seiklused kirja panigi." 

Kane kargas jalule ja sammus terrassi rinnatise juurde. Ta vaatas üle sadama 
Adeni lahele, mis oli mähkunud tavalisse kuumusehägusse. 

Catalina liugles linna kohal ja plärtsatas sadamavette. Tema taga horisondil liikus 
kaubalaev India ookeani poole ning kolm daud suundusid suurte lindudena külg 
külje kõrval sadamasse. 

Kane ei märganud seda kõike. Tema vaimusilma ees laius too Rub al-Hali, ja 
kuskil selle avaruses Seeba tempel. 

Sigaretti läites värisesid Kane'i käed ning kogu tema keha vallutas mingi veider 
erutus. Sellist tunnet oli ta kogenud vaid 


93 


kahel korral ja mõlemal puhul ekspeditsiooni liikmena - siis, kui nad olid seisnud 
tähtsa avastuse ees. 

See siin aga - see oli täiesti erinev. See oli midagi ülitähtsat - elu leid. Midagi, mis 
võiks konkureerida Knossose palee või Tutanhamoni hauakambri avastamisega 
Kuningate orus. 

Kui Kane pöördus, et naisele otsa vaadata, üllatas teda enda hääle rahulikkus: 
"Kas teil on üldse aimu asja tähtsusest -,,muidugi siis, kui kõik jutustatu on tõsi?" 
Naine kortsutas kulmu. "Ma oletan, et te peate silmas aaret?" 

"Põrgusse see aare!" Kane tuli tagasi laua juurde ja laskus toolile. "Kõik, mis me 
Seeba kuningannast teame, pärineb Piiblist. Seal on vaid üks koht, kus viidatakse 
tema nimele, kuid kordagi ei mainita Maribi, mida enamik asjatundjaist peab 
tema riigi pealinnaks. Selline avastus tekitaks ülemaailmse sensatsiooni - ja mitte 
ainult akadeemilistes ringkondades." 

"Saan aru," nentis naine aeglaselt. "See selgitabki, miks mu mees hoidis avastuse 
vaid enda teada.” 

Kane turtsatas. "Neetud puupea! Ainult kohaselt varustatud ekspeditsioon võib 
taolistes asjades edu saavutada." 

"Aga - kaste siis ei taipa?" sõnas naine. "Ta püüdis seda kõike minu pärast. Kui 
ta saab kuulsaks, siis on ta selle saavutanud omaenda pingutustega ega ole 
kellelegi midagi võlgu." 

Kane naeris karedalt. "Kui ta üritas minna Rub al-Halisse üksinda, siis on ta 
lollpea. Kui ta pole veel janusse surnud, siis lamab ta tõenäoliselt läbilõigatud 
kõriga kusagil liival.” 

Naise silmist paistis -ügav piin ning ta surus oma käsi vastamisi. "Te ütlesite, et 
Sabva on turvalisuse seisukohalt halb paik, kapten Kane. Mida te sellega täpselt 
mõtlesite?" 

Kane kehitas õlgu. "Adeni protektoraadi ja Omaani piiri on vaidlustanud Saudi 


Araabia. Seal on toimunud aastate pikku pidevad hõimudevahelised hõõrumised. 
Sõjalist julgeolekut tagavad selles piirkonnas Briti sõjaväevõimud, kuid uskuge 
mind - neil on käed-jalad tööd täis. Kuna nad ei suuda tegutseda kõikjal korraga, 
on nad kuulutanud mõned piirkonnad turvalisuse mõttes kahtlasteks. Teisisõnu - 
nad ei saa olla vastutavad selle eest, mis juhtub, kui keegi on piisavalt juhm, et 
sinna minna." 

Kui mrs Cunningham üle laua Kane'i poole vaatas, oli tema nägu murelik. "Ja 
Sabva on üks neist aladest?" 

Kane noogutas. "Sinnapoole jah. Inimesed muidugi külasta 

vad seda piirkonda. Praegusel hetkel on seal näiteks üks ameerika geoloog 
nimega Jordan, kes otsib naftat. Tal on õnnestunud ellu jääda, sest ta on puistantd 
enda ümber Maria Theresia hõbetaalreid nagu kompvekke ning ümbritsenud end 
kokkuaetud kõrilõikajate bandega, kes hoolitseb selle eest, et ta elus oleks, kuna 
see on nende endi huvides.” 

"Kas te olete seal kunagi olnud?" JI 

Kane noogutas. "Sageli, kuid siis ma sain selle piirkonna hõimudega üsna hästi 
läbi. Nad kuuluvad põhiliselt musabeini hõimu ja on küllaltki sõbralikud, kui sa 
neile meeldid. Kuid asja teeb raskeks see, et kõrbe äärealasid asustavad lindpriid. 
Need on mitmesugustel põhjustel oma hõimust välja heidetud mehed - enamasti 
ebameeldivatel asjaoludel. Kui nemad teid pihku saavad, nülivad nad teid elusalt 
ja riputavad siis päikese kätte kuivama. Toredad inimesed!" 

Nüüd oli naise näol juba täielik õud. "Ja te arvate,.et midagi taolist võis juhtuda ka 
minu mehega?" 

Kane kenitas õlgu. "Selline võimalus on väga tõenäoline." Naise keha läbis tugev 
värin ning ta peitis näo kätesse. Kane kargas jalule ja seisatas naise kõrval, käsi 
tema Šlal. "Uskuge mind, mrs Cunningham, ma püüdsin vaid olla teiega aus. 
Temaga võis juhtuda mida tahes.” 

Naine ajas end püsti- ja vahtis mehele näkku, üks käsi kramplikult mehe käsivarre 
ümber. "Aga ta võib olla ka elus? Seetm ju võimalik, eks?" 

Hetkeks otsustas mees talle juba öelda, kui väike see võimalus on, siis aga 
naeratas ja patsutas rahustavalt naise käsivart. "Kindlasti! See on võimalik!" 

Mrs Cunningham puhkes nutma. Kane libistas käsivarre ümber naise piha ja 
juhtis ta õrnalt baari. "Minu arust oleks hea mõte minna oma numbrisse ja puhata 
natuke. Mina teen vahepeal mõned järelepärimised. Võib-olla saan ma midagi 
«teada. Kui teie mees oli kaks kuud tagasi Dahreinis, siis võis keegi teda siin 
kohata.” 

Naine noogutas põgusalt, kui nad suundusid fuajeesse ning astusid treppi mööda 


esimesele korrusele. Jõudnud numbritoa ukseni, otsis naine ridikülist toavõtme ja 
kohmitses luku kallal. Kane võttis tema käest õrnalt võtme, avas ukse ja järgnes 
naisele tuppa. 

Lageda toa nurgas seisis virn reisikohvreid; naine astus nende juurde ja avas 
pealmise. Pärast mõningat otsimist tuli ta 

tagasi paksu ümbrikuga. "See on tolle käsikirja tõlge,” märkis ta. "Ma arvan, et te 
leiate selle üsnagi huvitava olevat." 

Kane libistas ümbriku taskusse ja naeratas. "Ma tulen täna õhtul kella seitsme 
paiku väikesele napsile. Võib-olla toon teile ka mõningaid uudiseid.” 

Naine naeratas omakorda. "Jään ootama! Ma arvan, et ma üritan vahepeal veidike 
magada.” 

Hetkeks kohtusid nende naeratused ja mees sulges vaikselt toaukse. 


6. 


Kane sammus mööda koridori trepiotsani, kui tema selja taga avati klõpsatusega 
uks. Kellegi hääl ütles: "Niisiis said sa mrs Cunninghamiga kokku varem kui 
kavatsesid?" 

Skiros seisis oma eratoa ukselävel, manillasigar tugevasti hammaste vahel, näol 
naeruvine. 

Kane noogutas aeglaselt. "Ma mõtlesin, et peaks kohe kindlaks tegema, mida ta 
siin õieti jahib." 

Kreeklane võttis sig-ri hambust ja.oigas. "Püha neitsi, no on alles kuum! Kuidas 
oleks teha minu seltsis üks väikene lonks?" ". 

Kane pidi juba keelduma, kuid muutis siis meelt. Skirose teadmata toimus 
Dahreinis väga vähe. Kane noogutas ja sammus ukse poole. "Kui nii mõelda, siis 
võiks tõesti ühe sisse kallata, kui sa teed selle pika ja jaheda.” 

Skiros kadus oma ruumi, pühkides taskurätiga higi. Ta vajus suurde punutud tooli 
akna all ja osutas käega lauakesele, milleloli mitu pudelit ja nõu jääveega. "Sina 
segad joogid, mu sõber,” märkis ta. "Mul pole enam jõudu, et pudelit tõsta.” 
Kane sulges ukse ja läks lauakese juurde. Ta tegi kiiresti kaks suurt džinnisegu ja 
ulatas ühe kreeklasele. Skiros kulistas poole joogist alla ja mõml'es: "Kristus, kui 
hea see oli! Iga uue aasta algul luban ma endg,le, et see on mu viimane aasta selles 
neetud urkas. Ma tõotan oma ema haual, et tulen tagasi Kreekasse, kuid...” Ta 
ohkas sügavalt ja kehitas õlgu. 

"Miks sa siis ei lähe?" 

Skiros hakkas naerma, paljastades oma kõduneva hammasterea. "Sest ma olen 


ahne. Seepärast et ma saan siin nii kerge vaevaga palju raha kokku ajada." Ta 
limpsis oma jooki ja jät- 

kas: "Aga ma võiksin küsida sinult sedasama. Mis võlu on Dahreini-sugusel kohal 
sellise mehe jaoks nagu sina?" Ta irvitas silmade välkudes. "Kas see võiks olla 
oivaline mademaiselle Perret?" 
Kane kehitas rahulikult õlgu. "Naised ei tähenda mulle midagi, Skiros. Ma olen 
Dahreinis samal põhjusel mis sinagi. Ma saan siin raha teha - väga lihtsalt ja 
maksuvabalt. On jäänud väga vähe kohti, kus seda praegusel ajal niimoodi teha 
saab.” 
Skiros kihistas naerda. "Ja vältida Euroopat ja sõda." "Kas sa arvad, et see on 
tulekul?" 
"Loomulikult! Hitler on saanud kõik, mida ta on tahtnud. 
Miks peaks Poola olema erand?" 
"See pole minu rida,” sõnas Kane. 
"Ka minu mitte." Skiros kummutas oma klaasi põhjani. 
"Aga mida arvad ilusast mrs Cunninghamist? Pole just igapäevane, et me saame 
Dahreini nii võluva külalise.” 
Kane võttis laual asetsevast elevandiluust karbist sigareti. "Kas ta sulle siis ei 
rääkinud, milleks ta siin on?" 
Skiros raputas pead. "Ta tuli laevast otse hotelli ja küsis veel enne sissemöllimist 
sinu järele. Aga ta ei maininud põhjust. Ma oletasin algul, et te peate olema vanad 
sõbrad. Kui aus olla, siis arvasin, et võib-olla on su möödanik taas kuidagi pinnale 
kerkinud.” 
Kane sammus akna juurde. Ta seisis seäl, vaadates üle sadama, ning lausus ümber 
pööramata: "Ta otsib oma abikaasat. Ilmselt lasi too tema pärast jalga. Viimane, 
mida ta oma kaasast kuulis, oli see, et ta suundus siiapoole." 
Skiros mõmises üllatunult. "Aga miks ta pidi siia tulema?" 

Kane pöördus näoga tema poole ja kehitas õlgu. "Mr Cun 
ningham on arheoloogia õppejõud üh-s Inglismaa ülikoolis. Ilmselt kavatses ta 
külastada varemeid Šabvas." 
Jordan." 
Kane noogutas. "See on tõsi, kuid on ka professor Müller. Ta on jahtinud neid 
raidkirju seal juba kuid. Tal õnnestus samuti mingil moel ellu jääda.” 
Skiros turtsatas. "Päh, see saksa siga!" Ta sülitas põrandale ja nühkis sülje siis 
kinganinaga vaiba sisse. "Teda kaitseb saatan ise, kuid ühel päeval läheb ta liiga 
kaugele. Ühel heal päeval leitakse ta, kuul peas.” 


Kane niheles. "Kas ta on praegu linnas?" 
58 


Skiros noogutas. "Jah, ta tuli möödunud ööl autoga ja sõitis hotellist umbes kell 
üksteist mööda - just hetkel, kui ma olin kellegi välja visanud.” 

Kane läks laua juurde ja segas endale uue joogi. "Sa ei tea siis midagi sellest 
Cunninghami-vennikesest?" 

Skiros kehitas oma laiu õlgu. "Ma kardan, et mitte. Millal ta pidigi saabuma?" Kui 
Kane talle umbkaudse aja teatas, kibrutas kreeklane hetkeks kulmu ja raputas siis 
eitavalt pead. "Ei, ma ei mäleta teda.” 

Kane kulistas oma joogi alla ja sammus ukse poole. "Ma arvan, et ma lähen toda 
Müllerit vaatama. Võib-olla on nende teed ristunud.” 

Ta avas ukse ja Skiros märkis: "Kuid miks sa ikkagi teed endale kogu seda tüli, 
mu sõber? Ma tunnistan, et olen kergelt hämmingus.” 

Kane pööras ringi ja irvitas. Ta tõstis käe ja hõõrus ülemaailmselt tuntud 
liigutusega pölalt vastu sõrmi. "Raha eest,” = sõnasta. "Mille eest siis veel?" 
Kui Kane hotellist tänavale astus, oli see ikka veel vaikne ja inimtühi, kuid päike 
mähkis ta nähtamatusse rüüsse, mis sundis higi igast nahapoorist lausa purskama, 
tehes märjaks särgi ja püksid. Ta sammus piki tänava. varjulist külge aeglaselt 
Mülleri maja poole, kortsutades kergelt kulmu, kui talle meenus vestlus 
Skirosega. 

Kui Cunninghan oli tõesti maabunud Dahreinis, oli otse kummaline, et Skiros 
sellest midagi ei teadnud. Dahrein on väike linn ja mitte just palju ei saanud selle 
mehe kõrvust mööda minna. Aga võib-olla ei jõudnudki Cunningham Dahreini? 
Võib-olla muutis ta meelt? Lõppude lõpuks oli tal vaja vaid. edastada kiri oma 
naisele. Teisest küljest aga ei pidanud see oletus vett. Ta oli lahkunud Adenist 
postipaadiga - seda oli kinnitanud Briti konsul. Ta pidi maabuma Oahreinis. 
Võibolla oli ta juba teinud korraldusi sisemaale minekuks ning polnud vaevunud 
hotellis peatuma. Abikaasa jutu järgi otsustades ei saanud tal palju raha kaasas 
olla. 

Mülleri maja asus kitsal põiktänaval sadama põhjaküljes. Sissepääs asus kõrge 
kivimüüri sees; Kane tõmbas mitu korda igivana kella ketti. Oodates vastust, 
läksid tema mõtted tollele sakslasele. Müller oli esmakordselt Oahreini ilmunud 
umbes aasta tagasi. Jäik, laitmatute kommetega preislane, keda huvitas grafiti - 
muistsed raidkirjad, mida võis leida kõikjal mägedes. Ta tegi pidevalt veoautol 
rännakuid, tungides süga- 

vale kõige metsikumale piiriäärsele alale. Teda saatis harva rohkem kui vaid 
paar-kolm araablast, ja ta ise polnud kunagi relvastatud. Musabeini hõim pidas 
teda hulluks ja ilmselt just see pikendaski tema eluiga. Mitte ükski tõsiusklik ei 
võinud riskida igavese põrgutulega, pannes käe külge inimesele, keda Allah on 
juba karistanud. 

Uks avanes ja selle kõrval seisis sügavalt kummardades keegi araablane. Kane 
astus sisse ja hakkas minema läbi meeldiva õue, mille keskel sätendas päikeses 
purskkaev. Uhest esimese korruse klaasuksest ilmus eenduvale palkonile tema 
pea kohal Müller ise ja vaatas alla. Mehe näole valgus heameele vari ja ta viipas 
rõõmsalt käega. "Ah, Kane, mu hea sõber! Just õige mees! Tulge üles - tulge kohe 
üles!" 

Kane järgnes teenrile majja. Too juhtis ta trepist üles kitsaisse koridori, avas siis 
ühe ukse ja astus kõrvale, et võimaldada Kane'il tuppa astuda. 

Müller seisis lühikeste varrukatega särgis suure laua kõrval. Kui ta tervituseks 
kummardas, lõi ta peaaegu kannad kokku. Ta naeratas. "Mul on midagi, mis võiks 
teile huvi pakkuda. Ma olen teinud lateksjäljendid Šabva lähistel kuristikus leitud 
raidkirjast. Ma palun selle kohta teie arvamust.” 

Kane uuris pikka kummiriba. Professor oli raidkirjade kopeerimisel rakendanud 
uut meetodit. Kaljutäketesse harjatud lateksilahus tõmbus päikese käes kiirelt 
kõvaks ja koorus maha pika ribana, andes suurepärase koopia. 

Kane uuris raidkirja huviga. Mõne hetke pärast tõstis ta pilgu. "Ouatabani keel, 
eks ole?" 

Sakslane noogutas. "Ma leidsin selle ühelt kaljupaljandilt, mitte kaugel iidsest 
kaamelikaravani teest. Mul pole veel olnud mahti seda korralikult tõlkida, kuid 
see näib viitavat sõjale Seeba kuningriigiga millalgi VII sajandil e Kr.” . 

Kane istus lauanurgale. "Teate mis - minu teada olete teie juba kolmandat korda 
viimase nelja kuu jooksul käinud Šabva piirkonnas. Kas te ei arva, et otsite 
ebameeldivusi?” 

Müller turtsatas. "Mul pole vähimatki huvi teada, kes seda maad tegelikult 
valitseb, seni kuni mind rahule jäetakse. Sealsed hõimud teavad seda ega tülita 
mind.” 

Kane kehitas õlgu. "Ärge siis öelge, et ma pole teid hoiatanud. Muide, ega te pole 
Šabva kandis viimase kahe kuu jooksul sattunud mõnele eurooplasele?" 

Müller vaatas vastasistujat üllatunult. "Ainult Jordanit, toda teie hullu 
kaasmaalast. Miks te seda küsite?" 

"Linnas on keegi naine, kes otsib oma abikaasat," seletas Kane. "Keegi 


Cunninghami-nimeline arheoloog. Oletatavasti oli ta umbes kaks kuud tagasi teel 
sisemaale Šabvasse. Pärast seda pole enam keegi temast kuulnud." 

"Ega ilmselt kuulegi, kui ta ihuüksinda läks. Aga mida ta ikkagi sealt kandist 
otsis?" 

Kane kehitas õlgu. "Ma arvan, et ta otsis grafitit nagu teiegi. " 

"Tänan teid, kuid ma saan ka ilma konkurentideta hakkama." Müller tõusis ja 
sammus akna alla, endal kulm kipras. "Ei, ma kardan, et ma pole seda meest 
kohanud.” Ta raputas pead. "See on küllaltki kummaline. Ma olen kindel, et ma 
oleksin kuulnud, kui mägedes oleks tegutsenud veel mõni eurooplane." 

Kane noogutas. "Jah, nii see ilmselt on. Isegi Skiros pole temast kuulnud - ja see 
juba ütleb midagi." 

Müller kehitas õlgu. "Mul on .kahju, et ma teid aidata ei saa.” . 

"Sellest pole midagi,” tähendas Kane. "Ma hakkan juba mõtlema, et too sell ei 
ilmunudki siia." 

Sakslane noogutas. "See näib tõenäoline küll." 

Kane läks trepist alla ja otsekohe ilmus tagumise koridori jahedast pimedusest 
teener, et saata teda väravani. Pärast seda kui värav oli Kane'i taga sulgunud, 
seisis ta veel hetke kuumal tänayal, mõeldes läbi oma järgmist käiku. Oli jäänud 
veel üks asi. Ta peab küsitlema kapten Gonzalest. Too mäletab kindlasti, kui 
viimase kahe kuu jooksul on postipaadiga saabunud keegi Cunninghami-nimeline 
eurooplane. 

Ta sammus läbi linna tagasi, möödus hotellist ja jätkas teed piki rannaäärt 
põhjapoolse sildumiskai poole. Hispaanlase maja asus kai kõrval ja maja aknad 
vaatasid rannale. Kane koputas uksele, mille avas peaaegu otsekohe keegi paksu 
näokattega naisterahvas. 

Naine juhtis külalise jahedasse siseõue, kust too leidis Gonzalese diivanil 
mugavalt siruli, käes õllekann, millest ta parajasti suurde pokaali kallas. 
Hispaanlane tõstis pilgu ja sõnas rõõmsalt: "Noh, te tabasite mind otse teolt. Ma 
muutun juba teie ameerikalike tavade orjaks. Kas ühinete minuga?" 

Kane vangutas pead. "Mitte seekord, kui te pahaks ei pane." 

Ta võttis diivaninurgal istet, lükkas oma mütsi kuklasse, 

Gonzales aga märkis: "Ei juhtu just sageli, et te minu tagasihoidlikku maja oma 
külaskäiguga austate, kapten Kane. Ilmselt läheb teil minu abi vaja.” 

Kane hakkas naerma. "Kui täpne olla, siis jah." 

Hispaanlase näole ilmus enesega rahulolev ilme ja ta nõjatus ohates vastu diivani 
seljatuge. "Ah, varem või hiljem jõuab igaüks minu juurde. Ma usun, et te ei 
süüdista mind uhkustamises, kui ma ütlen, et Oahreinis toimub üsna vähe selliseid 


asju, millest mina varem või hiljem teada ei saa." 

Kane noogutas. "Ma tean seda - sellepärast ma siin olengi. Linnas on keegi naine 
- mrs Cunningham.” 

Gonzales noogutas. "Nii see on. Ta tuli täna Adeni postipaadiga."” 

"Ta otsib oma abikaasat. Too kirjutas talle kaks kuud tagasi La teatas, et suundub 
Dahreini. Mees kavatses minna sisemaale Šabvasse. Sestsaadik pole naine oma 
mehest midagi kuulnud." 

Hispaanlane kortsutas kulmu. "Mis selle mehe nimi oligiCunningham, ütlete te?" 
Ta raputas aeglaselt pead. "Ma kardan, et naine eksib. Dahreinis pole kunagi 
temanimelist maale tulnud.” 

"Kas te olete selles raudselt veendunud?" nõudis Kane. Gonzales kehitas õlgu. 
"Kuidas ma võiksingi eksida? Kas ma ei käi siis iga laeva vastas?" 

Hetkeks soovis Kane tema sõnu vaidlustada, kuid otsustas siis, et asi pole seda 
väärt. See, et hispaanlane ei kontrollinud pooligi saabunud alustest, oli Dahreinis 
üldiselt teada. Panna aga teda seda möönma oli midagi muud. Kane tõmbas nokk- 
mütsi silmadele ja ohkas. "Tänan kõigele vaatamata. Näib, et mrs Cunningham on 
milleski eksinud." 

Gonzales noogutas elutargalt. "Naised tavaliselt just seda teevadki." 

Kui uks tema selja taga sulgus, seisatas Kane hetkeks ja heitis pilgu üle sadama 
oma kaatri poole. Ta nägi Pirood kükitamas ahtrireelingu ääres ja teadis, et hindu 
teda seirab. 

Ta tundis end väsinuna, tõeliselt väsinuna. Libistanud käe küljetaskusse, võttis ta 
välja Ruth Cunninghamilt saadud ümbriku. Ta silmitses seda mõtlikult ja tegi 
äkilise otsuse. Kogu Dahreinis oli veel vaid üksainus isik, kel võis olla teavet 
tabamatu John Cunninghani kohta. See isik oli Marie Perret. Ta pidi naist 
niikuinii nägema, kuid see külaskäik võis oodata ka õhtuni, kui on juba jahedam. 
Kane jalutas sadamasilla otsa; Piroo kobis üle ahtri kummi 

paati ja sõudis talle järele. Kane laskus pisukesse paati ning hindu alustas 
tagasiteed. "Kas minu äraolekul külalisi polnud?" 

Piroo vangutas pead. "Kõik on vaikne, sahib. On liiga kuum selleks, et väljas 
liiguks keegi peale mõne ohmu.” 

Kane puhkes naerma ja väikesekasvulise hindu nägu väljendas kohkumust. "Ma 
vabandan, sahib," sõnas ta. "Mul on rumal kõnepruuk." 

Kane vangutas pead ja hiivas end üle kaatri reelinguääre. "Ei, ma arvan, et 
seekord tabasid sa naelapea pihta, Piroo. Ma olen surmani väsinud. Ma lähen alla 
magama. Kas sa ärataksid mind kell kaheksa?" 

Piroo noogutas ja Kane kadus oma kajuti jahedusse. Ta segas endale joogi, võttis 


end riidest lahti ja heitis koisse pikali, käes Ruth Cunninghamilt saadud ümbrik. 
Ta võttis sellest masinal ümberlöödud käsikirja tõlke ja hakkas lugema. Tegemist 
pli haarava looga ja ta luges vahet pidamata ligi tund aega, kuni jõudis lõpuni. 
Mõnda aega vahtis ta kajutilakke ja mõtles Alexiasest. Käsikirja lehekülgedelt 
tõusis Kane'i vaimusilma ette selgelt piiritletud isiksus. See oli julge ja 
agressiivne, füüsiliselt vastupidav, kõrge intelligentsiga otse sündinud juht.. 
Kreeklases oli olnud ka natuke unistajat. Kane luges veel kord üle koha, kus 
Alexias oli kirjeldanud oma tundeid templi otsimise aegu kõrbes. Mehe iseloom 
ilmnes tema sõnade valguses väga selgelt. Sündinud seikleja, püsimatu, pilk 
igavesti suunatud kauguses terenduva mäetipu taha, alailma midagi otsimas, seda 
kunagi leidmata. 

Ta oli otsinud Seeba templit - või hoopis midagi muud? Võib.olla oma tõelist 
mina? Seda mina, millega enamik inimesi ei kohtu terve elu jooksul. Ta keeras 
ette käsikirja viimase lehekülje ja luges uuesti üle viimase lause: 

"Nii mina, X leegioni tsentuurio ja Beer Seba ülem, lõpetan selle aruande. Olgu 
see hoiatuseks teistele, kel on kiusatus järgida seitset sammast Seeba templini, 
sest minu vaeseid kaaslasi juhtisid need seitse sammast üksnes surma.” 

Kane silmitses lage ning märkas, kuidas tolm tantsiskles päikesekiirtes, mis 
voogasid ..läbi laeilluminaatori. Ta mõtles kreeklase sõnade üle järele. Ühe 
etioopia kõnekäänu kohaselt on põrgutee tähistatud seitsme tulbaga... ja 
etiooplased hõivasid kunagi mõneks ajaks ka Lõuna-Araabia. Hetkeks kaalus ta 
nende faktide omavahelist seost, kuid heitis siis kui 

ebatõenäolise kõrvale. Etiooplaste vallutusretk oli toimunud palju hiljem. Ta 
juurdl[es ikka veel selle seose üle, kui uni ta endasse haaras. 

alateadvuses peituv kuues meel oli andnud häirekella ning ta lamas oma koil, 
sõrmed kõvasti pihku surutud: ta valvas nagu metsloom, kes tajub küti lähedust. 
Kõigepealt tundis ta lõhna... midagi läppunut ja nõrgalt rääsunut: lehkas nagu 
oliiviõli või mingisuguse rasu järele. Siis kuulis ta hingamist... ja nõrka 
vandumist, kui keegi komistas laua otsa. Kane ootas, julgedes vaevu hingata, ja 
vahtis poikvel silmalaugude vahelt heledat kuukiirt, mis tungis ruumi läbi 
illuminaatori. 

Ja siis oli hingamine väga lähedal - ta nägi ülestõstetud nuga helkimas 
kuuvalguses. Siis keeras ta end ja tõstis oma põlve üles. See tabas kallalekippujat 
kõhtu, millele järgnes mahasurutud urahtus. Kane'i parem käsi klammerdus 
ründaja randme ümber ja keeras seda järsult. Kõlas karjatus ja nuga kukkus 
põrandale. . 


Kane rüseles end koist välja ja tahtis haarata kallaletungijat kehast, kuid mehe 
rindkere oli õlist libe ja ta ei saanud sellest kinni. Mees vingerdas nagu angerjas ja 
tormas siis väljapääsu poole. Kui ta jõudis te kile, hüppas Piroo talle teele ette. 
Väikesekasvuliselt hindult kõlas valuoie, kui nad kokku põrkasid. Seejärel pani 
ründaja hindule kaenla alla paraja obaduse ning sukeldus siis üle reelingu merre. 
Kane seisis ja kuulas pingsalt, kuid tema kõrv ei suutnud tabada mingit heli. Ta 
pööras aeglaselt ringi. "On sinuga kõik korras?" 

Väike hindu peaaegu nuttis. "Sahib, mul on häbi. Too mees ronis kaatrile ja oleks 
teid äärepealt tapnud, mina aga magasin." 

Kane patsutas talle õlale. "Ära ole nii neetult narr! See oli keegi elukutseline. 
Ainult nemad õlitavad oma keha enne tapatööle minemist. Viska kogu lugu peast! 
Pane kummipaat valmis: me külastame oma sõpra Selimit.” 

Kane läks alla ja riietus kärmelt. Taas tekile ilmudes kandis ta kuuetaskus kolti. 
On aeg, et keegi katkuks Selimilt mõned suled, otsustas ta, kui nad ületasid 
sadamaala ning sõudsid juba kalapaatide vahel Farahi poole. 

Kummipaat müksas vastu suure aluse külge. Kane käskis Pirool oodata, astus siis 
kärmelt nöörredelile ja ronis üle reelingu. Ülemine tekk oli inimtühi. Selle all 
olevalt ahtritekilt 

pääses kaptenikajutisse ning Kane lähenes sellele hiilides. Hetke kõhkles ta ukse 
taga, siis aga lõi ukse jalahoobiga lahti ja astus kajutisse, vinnastatud kolt paremas 
käes. 

Kaks araablast istusid ristijalu istepatjadel madala laua ääres, millel seisis 
kohvikann ja mitu tillukest kohvitassi. Mehed vaatasid heitunult üles, Kane aga 
sihtis laskevalmis relvaga nende suunas. 

"Kus on Selim?" nõudis ta araabia keeles. 

Üks küsitletuist kehitas õlgu. "Ta läks ära juba pärastlõunal. Ma arvan, et ta läks 
külastama oma sõpru sisemaal." 

Hetkeks silmitses Kane neid kahtlustavalt. Kui ta langetas koldi ja hakkas ära 
minema, haistis ta tuttavat lehka. See oli seisnud, läppunud oliiviõli lõhn. 

Ta pööras aeglaselt ümber ja vaatas meestele otsa. "Võtke oma riided seljast!" 
Nood vaatasid üksteist heitunult ja too, kes oli ennist kõnelnud, hakkas 
protesteerima. Kane ilstus kiiresti ettepoole, näol metsik ilme. “Tehke, nagu ma 
käskisin!" 

Too, kes oli rääkinud, kehitas õlgu ja hakkas rõivaid seljast võtma, teine aga tegi 
äkilise sööstu ukse poole. Kane sirutas talle jala ette; araablane niideti jalust maha 
ja Kane virutas talle püstolitoruga näkku. Jäik püstolikirp lõhestas mehe põse ning 
ta libises oiates tekile. 


Kane pistis koldi taskusse ra sammus ukse poole. Siis pöördus ta ja sõnas 
rahulikult "teisele araablasele: "Utle Selimile, et ta Dahreinist kaoks, juhul kui ta 
mõikab, mis on tervisele hea." Ta sulges enda järel ukse, ületgs teki ja astus 
kummipaati. 

"Kas kõik on paika pandud, sahib?" päris Piroo. 

Kane noogutas. "Ma arvan, et nii võiks öelda. Sa võid viia 

Ta. seisatas kail, kuulates, kuidas kummipaat koos hinduga pimedusse kadus. Siis 
pöördus ta paremale ja sammus piki veeäärt hotelli poole, et viia Ruth 
Cunninghamile pettumustvalmistavaid sõnumeid. 

Hotell säras tuledes ja fuajee oli inimesi täis. Kane trügis nende vahelt kasiino 
ukse poole. Skiros istus aknaäärse laua taga. Tema silmad vilasid kiirelt ühelt 
laualt teisele ja särasid rahuldusest, kui diilerid rehitsesid rohelisel lauariidel 
kokku rahažetoone. Märganud Kane'i, ilmus kreeklase näole naeratus ja ta 
lehvitas ameeriklasele. Kane noogutas vastuseks, kuid pööras siis pilgu kõrvale. 


Baar tegi prisket äri. Seal istusid ka lenduriülikonnas Catalina meeskonna liikmed 
- Romero, Noval ja Conde. Romera viipas käega ja Kane ühines nende 
seltskonnaga. 

"Kas olete vedanud hiljaaegu ka mõnd põnevat lasti?" päris Romera. 

"Pada sõimab katelt - ühed mustad mõlemad," sedastas Kane. "Guptas rääkis 
mulle, et ta nägi teid siit kahekümne miili kaugusel üht Portugali 
kaubalaeva lossimas." 

Romera naeratas. "Meil on vaja elatist teenida, amigo.” 

"Olge ettevatlikud," hoiatas Kane. "Kui juba tema teid nägi, siis võis seda ka 
keegi teine.” 

Kane sammus eemale. Noval nentis: "Tal on õigus." 

Romero kehitas õlgu. "Pole probleemi. Veel mõned päevad ja kõik on lõpetatud. 
Teeme veel ühed tropid." 


Koridor oli vaikne, alt kostev lärm jõudis siia kummaliselt summutatuna ja 
ebareaalsena - nagu teisest maailmast. Ukse kohalt aknast paistis valgus ja Kane 
koputas vaikselt uksele. See avati pea kohe ja välja vaatas mrs Cunningham. 

Ta kandis paksust brokaatmustrilisest siidist hommikumantiit, vöötatud 
karmiinpunase ehisvööga. Naise juuksed 

langesid vabalt õlgadele ning tema nägu oli kahvatu ja kipras, nagu pärast halvasti 
magatud ööd. Ta naeratas, astus kõrvale ning Kane sisenes numbrituppa. 

Naine sulges ukse ja nõjatus selle vastu, tema silmad uurisid otsivalt mehe nägu. 
Mõne hetke pärast ta ohkas. "Te ei toonud mulle mingeid uudiseid, kas pole?" 
Sekundi murdosa vältel Kane kõhkles, kuid kehitas siis õlgu. "Ma kardan, et 
mitte.” 

Mrs Cunningham sammus punutud tooli juurde akna all ning tema näolt võis 
lugeda meeleheidet. "Kindlasti saite siiski midagi teada? See on väike linn. Keegi 
pidi ometi temaga kokku puutuma." 

Kane kehitas õlgu. "See ongi kõige imelikum asi kogu loos. Näib, et keegi pole 
teie mehest midagi kuulnud. Kõige lõpuks oli mul jutuajamine siinse 
tolliametnikuga. Ta vannub, et teie abikaasa pole viimase kahe kuu jooksul 
Dahreinis maale tulnud." 

"Aga see on ju võimatu!" märkis naine. "Me teame ju, et ta tuli.” 

Kane vangutas pead. "Meie teame vaid seda, et ta kavatses tulla. Meie teame, et ta 
astus Adenis laevale. Aga ta võis sõita ka mõnda teise sadamasse, näiteks 
Mukallasse.” 

"Kas teie arvate, et see on võimalik?" 

Mees kehitas õlgu. "Kõik on võimalik. Teisest küljest pole ma üldse veendunud, 
et teie mees ei maabunud Dahreinis. Kapten Gonzalesel on kalduvus suhtuda oma 
kohustustesse kerglaselt. Kui ta läheb pooltelegi saabunud alustele isiklikult 
vastu, on.hästi - aga seda ei võta ta muidugi omaks." 

Naine vaatas teda hardalt. "Te siis arvate, et mu mees võis siiski siin maale tulla?" 
Kane noogutas. "Kui ta tegigi nii, aga suundus juba samal päeval sisemaale, võiks 
see selgitada ka seda, miks keegi pole temast kuulnud." 

Naise silmadest paistis kergendus ja ta vajus lõdvalt vastu diivanipatju. "Ma olen 
kindel, et nii just oligi." Ta naeratas nõrgalt. "Ja milline on meie järgmine samm?" 
Kane astus toa akna jpurde ja vaatas alla rahvarohkele tänavale. "On jäänud 
külhstada veel üht isikut,” märkis ta. "See on Marie Perret.” 

Ruth Cunningham vaatas teda imestunult. "Keegi naisterahvas. Kuidas temast 
võiks abi olla?" 

Kane naeratas. "Võin teile kinnitada, et ta pole tavaline 

naine. Marie Perret on pooleldi prantslane ja pooleldi araablane. Ta juhib 
kaubandusorganisatsiooni, mis ulatub Sansibarist Singapurini. Väga 
tähelepanuväärne naine! Tema veoautod teevad regulaarreise Šabvasse välja. Kui 
teie abikaasa soovis kiirelt sinna kanti pääseda, siis nii oli see võimalik.” 

Naise näol mängles kummaline naeratus, kui ta pilgu mehele heitis. "Kas ta on 


teie sõbranna?" 

Kane kehitas õlgu. "Ma tunnen teda," vastas ta. "Ta annab mulle kogu teabe, mis 
tema käsutuses on." Ta sammus ukse poole. "Kui ma liiga hilja peale ei jää, 
hüppan siit läbi.” 

Naine tõusis kärmelt ja sammus laua juurde. "Ma kirjutasin kirja konsulile Adenis 
ja teatasin, et leidsin teid üles.” Ta naeris piinlikkust tundes. "Minu siiatulek 
üksinda ei paistnud teda just õnnelikuks tegevat." 

Mees libistas kirja taskusse ja hakkas naerma. "Võib-olla oli selles oma iva. Ma 
kohtun teiega pärastpoole.” 

Kane astus trepist alla, sammus läbi fuajee ning sisenes kasiinosse. Skiros istus 
endiselt akna all, manillasigar hambus ja joogiklaas küünarnuki kõrval. 

Kane libistas end vastastooli. "Sulle näikse tänane õhtu meeldivat." 

Skiros naeratas. "Ei kaeba. Õnneks on maailm täis lolle, kes ei taipa, et võidab 
alati kasiino. Mida mrs Cunninghami abikaasast kuulda on? Kas oled juba 
sattunud mõnele jäljele?" . 

Kane raputas pead. "Gonzales ütleb, et too mees pole siin maale tulnud, aga sa ju 
tead, kui palju võib tema sõnu uskuda. Ma lähen praegu Marie Perret' poole. 
Võib-olla tema teab midagi. " 

Püsti tõusnud, võttis Kane taskust Ruth Cunninghani kirja ja viskas lauale. "Pista 
see minu eest postikotti. See on tähtis." 

Skiros noogutas ja andis ettekandjale sõrmenipsuga märku. "Sa tulid just õigel 
ajal. Ma saadan praegu ühe poisi alla sadamasillale. Postipaat lahkub koos kella 
kümnese tõusuveega."” Ta ulatas kirja lühikese käsklusega ettekandjale. "On sul 
aega üks naps võtta?" 

Kane raputas pead. "Mõni teine kord, Skiras. Ma lähen ilmselt tagasi tulles ka mrs 
Cunninghani juurest läbi." 

Skiros naeratas ja tema näonahk tõmbus silmade ümber krimpsu. "Ma eeldan 
muidugi, et sul on meeles, et tegemist on äriasjaga. Ta on väga kütkestav naine." 
Kane ei vaevunud vastama. Ta keeras ringi, trügis läbi inimsumma fuajeesse ja 
sealt edasi välja jaheda õhu kätte. 

Sammudes piki kitsast tänavat mõtles Kane kreeklase viimase repliigi üle järele. 
Oli rumal eitada, et Ruth Cunflingham on veetlev naine, aga siiski - välja arvatud 
põgus erutustunne ja kohmetus, mida ta oli tundnud nende esmakohtumise ajal 
maabumissillal - ei tajunud ta selle naise füüsilist atraktllvsust. 

Mrs Cunningham oli esimene tema masti naine, keda ta oli kohanud viimastel 
aastatel.- kuid ikkagi oli jätnud naine ta täiesti tundetuks. Ja pealegi - naised olid 
see miski , mis tegi ta äärmiselt ettevaatlikuks. Lõppude lõpuks oli ju ka Lilian 


tundunud väga meeldiva tütarlapsena nende väheste kuude jooksul, mil nad enne 
abiellumist lävinud olid. Kui talle aga meenus, kuidas kõik edasi läks, kutsus 
ainuüksi mõte, et Lilian pole enam osake tema elust, Kane'is esile heameeletunde 
ning ta peatus tänavanurgal, et süüdata sigaret. 

Praegu oli käsil päeva parim osa. Seda kutsuti “tuvitunniks". Laevatuled 
peegeldusid sadamaveel ning lähedalolevast kohvikust kandus Kane'ini 
muusikahelisid ja naeru — seal peeti pulmi. 

Värvilistes burnustes araablased istusid kõnniteele asetatud laudade taga, 
limpsisid väikestest kohvitassidest kohvi ning veeretasid, omavahel lõputut 
jutuvada. Öö tulekuga oli tänav muutunud basaariks, kus-müüdi kõike - alates 
käsitsivalmistatud valgevasest tarbeesemetest ning lõpetades söögipoolisega. 
Õhus oli tunda ärevust ning elujõudu ning öö paitas pehme sametina Kane'i nägu, 
kui ta end läbi rahvahulga surus. 

Kesklinnast kaugenedes muutusid tänavad järk-järgult tühjemaks. Kane sammus 
mööda munakivisillutisega kõrvaltänavaid üha kõrgemale, hoides maanina poole, 
mis kaugele merre kaardus. 

Marie Perret maja asus kõrgel neeme-eendil ja vaatas üle sadama. See oli 
kahekorruseline lameda katusega maja, mis asetses aakrisuurusel maa-alal, mida 
ümbritses kõrge kivimüür. 

Kane peatus tugeva, raudtrellidega ukse ees ja tõmbas kellaketist. Mõne aja pärast 
oli teispool ust kuulda liikumist Ja uks lükati käratult lahti. 

Ukse taga seisev mees oli ebatavaline. Ta oli täisvereline somaal ja tema 
eebenipuuvärvi näo kohal troonis mustadest juustest lehviv lakk. Pikkust oli tal 
umbes kuus jalga ja kuus 

tolli ning lisaks oli ta ka laiaõlgne. Ühesõnaga - valges rüüs hiiglane. 

Mehe suu kiskus naerule ja ta astus teelt kõrvale, andes Kane'ile märku sisse 
astuda. Kane naeratas ja küsis araabia keeles: "Kas su perenaine on kodus, 
Jamal?" 

Somaal tuli ukse juurest ära ja noogutas. Tema otsaette oli põletatud märk, mis on 
mõnel pool Jeemenis orjade puhul levinud nähtus. Ta oli üritanud oma peremehe 
juurest jalga lasta, kuid ta tabati ja hoiatuseks teistele lõigati tal turuplatsil keel 
ära. 

Tema teine põgenemiskatse oli olnud edukam. Kui ta oli kõrbes juba janusse 
suremas, sattus talle peale Marie Perret, kes ta seejärel terveks ravitses. Sellest 
ajast sai Jamalist oma perenaise vari. 

Ta juhtis Kane'i piki viigipuude vahel looklevat kiviplaatidega kaetud rada 
katusealusele terrassile, osutas toolile ning kadus seejärel majja. 


Kane hingas sisse aia värskust. Ümberringi valitses värvide möll ning öine õhk oli 
tiine lillede lõhnast. Palmid kergitasid oma kübataid müüri kohal ja noogutasid 
raugelt jahedas briisis, lehed joonistumas taeva taustale, ning purskkaevu vesi 
pladises puudevahelises kalatiigis. Kane'i selja tagant kostsid vaiksed sammud. 
Ta pööras kiirelt ringi ning tõusis püsti, kui Marie Perret terrassile ilmus. 

Marie oli väikest kasvu, kahekümne viie aastane graatsiline näitsik, kelle keha 
pehmeid piirjooni toonitasid nii india ratsapüksid kui ka kõnnumaapluus. Ta oli 
brünett - araablasest ema pärandus, nagu ka suured mandlikujulised silmad ja kül- 
laltki täidlane suu. 

Muus osas oli ta puhas prantslanna; ta naeratas rõõmsalt ja heitis end toolile. 
"Kuidas läheb, Gavin? Milline suurepärane õhtu. Ma tulin äsja ratsutamast." 
Kane naeris ja pakkus talle sigaretti. Kui ta oli ulatanud ka tuld, nõjatus Marie 
toolileenile. "Kas Mukallas sai kõik kombe?" 

Kane võttis põuetaskust kirja ja ulatas selle naisele. "Vabandust, ma peaaegu 
unustasin. Ma nägin eile seal sinu agenti. Ta palus selle sulle edasi anda." 

Kuni Marie kirja luges, silmitses Kane teda salamahti ja nautis muudatust naise 
näoilmes: see oli nüüd külm, asjalik ja sihikindel. Pärast isa surma, olles alles 
kahekümneaastane, oli Marie hakanud raudse käega valitsema Perret x 
Companyd. 

Tema nimi oli saanud juba legendiks Punasest merest kuni Vaikse ookeanini. 
Kristalselt aus, kuid nupukam kui kes tahes basaarikaupmees. 

Marie kibrutas kergelt kulmu ja hüüdis: "Ahmed, tule hetkeks siia!" 

Terrassile ilmus kogukas hallipäine araablane, kes kandis euroopalikku riietust ja 
hoidis käes sulepead, nagu oleks teda segatud mingi tähtsa toimingu juures. Ta oli 
firma peamänedžer ning Marie isa usaldusväärne sõber. 

Araablane naeratas ja noogutas Kane'ile ning Marie andis kirja tema kätte. "Loe 
see läbi, eks? Gavin tõi selle Mukallast kaasa. Laval ütleb, et ta võtab kogu 
seesamiõli, mida me suudame muretseda. Kui' me end kärmelt liigutame, võime 
kõik saadaolevad varud kokku osta." 

Ahmed noogutas ja oli juba sisse tagasi minemas, kui Kane lausus: "Oota üks 
hetk, Ahmed! Võib-olla saad sa mind aidata." 

Ahmed pööras ümber ja küsis laitmatus inglise keeles: "Mida te silmas peate, 
Gavin?" 

"Praegu viibib linnas keegi mrs Cunninghan. Ta otsib oma abikaasat. Viimast 
korda kuulis ta mehest, kui too oli oletatavasti teel Dahreini, kuid keegi ei näi 
tema tulekust midagi teadvat.” 

Ahmed kibrutas hetkeks kulmu ja noogutas siis. Cunningham - John 


Cunningham. Jah, ma mäletan teda. Ta tahtis minna sisemaale Šabvasse." 
"Millal see 011?" nõudis Kane. 

Araablane kehitas õlgu. "Umbes kaks kuud tagasi." Ta pöördus Marie poole ja 
selgitas: "See oli siis, kui te Bombays olite: Too inglane tuli laevalt ja külastas 
mind kontoris. Ta tahtis minna Šabvasse. Ma hoiatasin teda eesseisvatest ohtu- 
dest, kuid ta ei võtnud mind kuulda. Me olime koostanud neljast veoautost 
konvoi, et viia varustust Jordanile. Ma lubasin tal kaasa minna." 

"Ja millal ta tagasi tuli”?" päris Marie. 

Ahmed kehitas õlgu. Ma kardan, et selle koha pealt ei tea ma küll midagi. Nagu 
ma mäletan, maksis ta sõidu eest Bir el Madanini, mis on Šabvale lähim 
araablaste küla. Mis temaga hiljem juhtus, seda ma ei tea." 

Ta pöördus Kane'i poole. "Ma olen kurb, kuid rohkem ma teid aidata ei saa, 
Gavin." 

Kane raputas pead. "Sinust oli palju abi. Vähemasti tean ma 

nüüd, et see vennike jõudis Bir el-Madani. Enne ei olnud ma kindel isegi selles, 
kas ta on üldse Dahreinis maale tulnud." 

Ahmed naeratas. "Noh, palun mind nüüd vabandada. Mul on veel palju teha." 
Kui ärijuht oli majja kadunud, ütles Marie: "Mida paganat too Cunningham küll 
Šabva piirkonnas teeb?" 

Kane kehitas õlgu. "Ta on arheoloog. Ilmselt otsib kaljudelt raidkirju." 
"Ihuüksinda?" küsis naine uskumatult. "Kindlasti mitte. Ainult hull võib minna 
sellesse piirkonda omal käel.” 

"Või mees, kes otsib midagi tõeliselt tähtsat,” nentis Kane. 

Niipea kui need sõnad olid tema huulilt pääsenud, kahetses ta neid - kuid oli juba 
hilja. Naine kummardus ettepoole, kulm kergelt kipras, ning tähendas: "Sa hoiad 
midagi endale, kas pole? Kas poleks parem mulle kõik ilusasti ära rääkida?" 
Mees ohkas ja ajas end püsti. "Ma oletan, et ma peaksin seda tegema. Esiteks - 
võib-olla saaksid sa mind aidata. Teiseks - nüüd, mil sa sellest salapärasest asjast 
oled haisu ninna saanud, ei istu sa rahulikult, enne kui oled kogu loo minust välja 
urgitsenud." 

Marie tõusis maheda naeruga toolilt. "Kallis Gavin, sa tunned mind nüüdseks 
juba nii hästi. Lähme jalutame aias ning sul on võimalus oma hinge kergendada.” 
Nad laskusid trepist ja jalutasid puude vahel, Marie käsi kergelt Gavini käsivarrel, 
ning mees hingas sisse naise magusat hõngu, saades osa tunnetest, mida ta polnud 
juba pikka aega kogenud. 

Mees alustas Ruth Cunninghami saabumisest ja lõpetas Alexiase aruandega tolle 
retkest kõrbe. 


Olles lõpetanud, istusid nad mõnda aega vaikides purskkaevu juures pingil 
väljamõeldis." 

"Kas sa ei usu siis seda?" päris Kane. 

Marie kehitas õlgu. "Tähtis on see, et Cunningham uskus. 

Mida sa nüüd kavatsed peale hakata?" 

Kane kehitas õlgu. "Ma lähen Šabvasse. Küsitlen Bir el Madani külavanemat ja 
selgitan välja, mis on Cunninghamiga juhtunud." 

Marie tõusis püsti ja hakkas tagasi maja poole astuma. "Mina isiklikult arvan, et ei 
sina ega keegi teine näe enam kunagi Cunninghani elusalt.” 

Kane noogutas. "Sul on ilmselt õigus, kuid tema naine ei rahune enne, kui ta on 
selles kindel." 

Marie toetas end vastu terrassirinnatist. "Olen sinuga nõus. Kuid ühtlasi arvan, et 
ma võiksin aidata sul selle asja kiiresti selgeks teha. Ma lendan nimelt hommikul 
Bir el-Madani, et rääkida Jordaniga paari vajaliku seadme üle. Ta puurib külast 
umbes viieteistkümne miili kaugusel üht katsepuurauku. Ta on lasknud oma 
meestel valmistada mulle ette ühe algelise lennuraja. Ma võtan kaasa vaid Jamali. 
Lennukis on ruumi ka sulle ja mrs Cunninghamile, kui te soovite kaasa tulla." 
Kane tundis äkki meeleolu tõusu. "See oleks suurepärane!" "Jordan on seal 
valmis, et viia mind veoautoloma laagrisse. 

Ilmselt veedan ma tema seltsis terve hommiku. Sa võid võtta lennuki. Kolm tundi 
on piisav, et teha ümbruskonna kiirülevaatus.” 

"See päästab mrs Cunninghami raskest rappumisest veoautos," märkis Kane. Ma 
juba muretsesin selle pärast. Ma ei usu, et ta selle välja kannataks." 

"Kas ta on nägus?" uuris Marie. 

Kane kehitas õlgu. "Skirose meelest kindlasti.” 

"Sina aga oled rohkem huvitatud tema rahast?" 

"Tasu, mille ta mulle. oma kaasa ülesotsimise eest pakub, on kindla peale veetlev, 
kuid mind intrigeerib ka see templi lugu.” . 

Marie naeris põgusalt. "Igavene otsija! Kas sa kunagi rahuldud ka sellega, mis sul 
nina all on, Gavin?" 

"Ilmselt mitte,” vastasküsitatu. "Ma oletan, et see on ka peamine põhjus, miks 
arheoloogia huvitas mind juba lapsepõlves. Sellepärast olengi ma siia jäänud, 
kuigi tõotan igal aasta.l siit lahkuda. Siin on nii palju tegemist - loomulikult seni, 
kuni siit raha saab -, ja see tähendab vahetevahel ka Skirose heaks töötamist. Kuid 
kerjused ei saa olla valivad." Ta naeris. "Kui me juba selleni jõudsime, siis miks 
sina jäid? Sa saaksid luua peakorteri endale loomuldasa palju sobivarnas kohas - 


näiteks Bombays.” 

Marie kehitas õlgu. "?ee siin on iidne maa ja mu ema pärines samuti iidsest 
rahvast. Ma oletan, et see on vere hääl." 

Kane langetas käed Marie õlgadele ja naeratas. "Sa oled suurepärane tüdruk!" 
Mees oli äkitselt teadlik naise keha soojusest, mida õhkus läbi tema õhukese 
pluusi. Mõne hetke seisid nad niimoodi, vahtides üksteisele silma, siis aga kadus 
naeratus pikkamööda 

Marie näolt. Kane tõmbas teda enda poole ja naine ei üritanudki seda takistada. 
Mees surus oma suu naise suule ja too sulas mehe embuses - elus ja soe. Mõne 
hetke pärast tõukas mees naise endast eemale, hoides teda väljasirutatud käte 
vahel. "Ole sa neetud!" lausus ta pehmelt. 

Marie naeratas nõrgalt, tunnetades möllu mehe sisimas. "Mu vaene Gavin, kas ma 
häirisin sinu päevade korrapärast mustrit? Aga naised on ju saatanad, seda peaks 
sa juba teadma." 

"Ma olen sellest asjaolust isegi liigagi teadlik,” lausus Kane seepeale. 

"Kas sa soovid midagi juua?" 

Kane võitles kiusatusega ja võitis selle. "Ma ei pea seda praegu soovitavaks." 
Marie võttis tema käsivarre ning nad läksid üheskoos trepist alla ning edasi läbi 
aia väravani. Naine avas selle ja naeratas mehele. "Kell seitse lennuväljal, ja ära 
hiline. Ma tahan varakult startida." 

Marie seisis kuuvalguses ning näis nii igavesti ja üleni ihaldatav. Kane ohkas ja 
lausus: "Vaata, mul on juhtunu pärast kahju." 

Naine tõusis ühtäkki kikivarvule ja suudles meest otse suule. "Aga minul pole," 
sõnas ta ja lükkas Kane'i väravast välja. 

Gavin seisis mõnda aega pimeduses, käsi tõstetud kellaketi juurde, kuid pööras 
siis ümber ja sammus pimedusest ümbritsetuna linna poole. 


Hotelli jõudnud, läks ta üles Ruth Cunninghami numbritoa ukse taha ja koputas. 
Vastust ei järgnenud. Koputanud veel kord, avas ta ukse ja sisenes, kuid tuba oli 
tühi. 

Kane läks tagasi alla ja sealt baari. Skiros istus endiselt akna all, joogiklaas ees, ja 
vahtis mõttesse vajunult öhe. Kane sammus ruuni teise otsa ja jäi tema ette 
seisma. 

Kreeklane tõstis silmad ja naeratas. "Kas sul oli õnne?" Kane noogutas. "Mul 
õnnestus jälgida mr Cunninghani liikumist kuni Bir el-Madanini. Ta läks koos 
Marie Perret' konvoiga.” 

Skiros kergitas üllatunult kulme. "Niisiis tuli ta ikkagi Dahreinis maale. Ma pean 


tunnistama, et olin üllatatud. Mida sa nüüd kavatsed ette võtta?" 

"Ma lendan homme hommikul koos Mariega," sõnas Kane. "Ma käisin mrs 
Cunninghami numbritoas, et talle sellest teatada, kuid teda polnud seal,” 

Skiros osutas peaga pimeduse poole. "Ta möödus siit vaid mõne minuti eest. Ma 
arvan, et sa leiad ta rannalt." 

Kane tänas ja läks välja terrassile. Sealoli jahe, kerge tuuleõhk kandis endaga 
õhkõrna soolast merevett. Ta astus trepist alla liivale ja jalutas valge 
lainemurruni, silmad otsivalt kuuvalgel rannal. 

Ta peatus kerges segaduses, kui vasakult kostis selgelt naise hääl: "Olen siin!" 
Mrs Cunningham nõjatus vastu kalapaati. Kui Kane ligines, sõnas naine: "Kas teil 
on mulle uudiseid?" 

Kane süütas sigareti, hoides põlevat tikku kaitseks tuule eest peopesade vahel, ja 
noogutas. "Jah, ma arvan, et kõik saab nüüd korda. Ma olen ajanud teie kaasa jälgi 
kuni väikese araablaste külani, mis.asub kümne miili kaugusel Šabvast. Me 
lendarne sinna homme hommikul koos Marie Perret' ga. Loodetavasti suudan ma 
külavanemalt midagi olulist teada saada.” 

Naise huulilt vallandus kergendusohe ja ta nõjatus mehe vastu, käsi tema 
käsivarrel. "Mu Jumal, kui tore!" 

Naine vajus pehmele liivale, Kane laskus tema kõrvale ja ulatas sigareti. Tikk 
süttis mehe käes ja valgustas naise tugevat lõuajoont, aga ka silmis pärlendavaid 
pisaraid. 

Kane võttis naise käe ja sõnas pehmelt: "Uskuge, kõik läheb veel hästi." 

Mrs Cunningham tõmbas sügavalt hinge, üritades enda üle kontrolli saavutada, ja 
noogutas: "Maei tea, kuidas ma suudan selle kõige eest tasuda, mida te olete minu 
heaks teinud.” 

"Ma kinnitan, et teil ei tule sellega raskusi." Mees naeratas virilalt ja tõusis. "Aga 
nüüd peaksite minu arust küll magama heitma, mrs Cunningham, sest me 
stardime varakult.” 

Naine ei vaielnud vastu ning Kane saatis ta terrassi kaudu hotelli. Ta leppis ühtlasi 
naisega kokku, et tuleb talle kell pool seitse järele, ning sammus siis piki veepiiri 
randumissillani. 

Piroo kükitas kivi otsas, pea vastu rinda. Ta sai ruttu virgeks ja naeratas oma 
peremehele tervituseks, hambad pimeduses välkumas. 


el-Madani. "Siin jääb kõik sinu vastutusele,” 

sõnas ta, turnides reelingul, ja astus siis tekile. "Vaata tähelepanelikult, et tüli 
majja ei tuleks. Eriti Selimi poolt.” 

Ta jättis Piroo tekile kummipaati kinnitama. Oli pime ja vaikne ning kuupaiste 
hiilis läbi illuminaatori, puudutades teda oma kummttusliku sõrmega. 

Kane lamas selili kois, vaatas kajutilakke ja mõtles Mariele. Hetkeks viirastus 
pimeduses naise kohalolek ja tema naeratus, — siis vajus mees unehõlma. 

Kalapaadid libisesid sadamasuust Adeni lahe poole, kui Kane sadamasillalt maale 
astus ja piki veepiiri hakkas sammuma. Ta süütas sigareti - esimese sellel päeval - 
ja hakkas läkastama, kui suits tema kõripõhja jõudis. Kane tundis end väsinuna, 
tema paremas silmakoopas oli tunda kerget valu. Ta seisatas hetkeks ja jälgis, 
kuidas kalapaadid kastsid end lahehoovusesse, valged purjed säramas varases 
hommikupäikeses - kuid jätkas siis oma teed hotelli poole. 

Ta kandis khakivärvi pükse ja pluusi ning kõnnumaa viltkübarat. Mingil 
sisesunnil oli ta enne kaatrilt lahkumist pistnud.ka koldi küljetaskusse. Tal oli 
Šabva ümbruse hõimumeeste seas palju sõpru, kuid kunagi ei võinud liiga kindel 
olla. 

Kui ta hotelli jõudis, seisis Ruth Cunningham juba trepil. Ta kandis lahtise 
kaelusega valget pluusi ja kreemikaid täisvillaseid kottpükse. Juuksed oli ta 
kokku sidunud sellesama sinise salliga, mida oli kandnud nende esimesel 
kohtumisel. Kui ta tervituseks naeratas, näis ta väga kütkestav. 

"Kas ma olen tasemel?" nõudis ta, ajades oma käsivarred kergelt laiali. 

Kane noogutas. "Dekotatiivne, kuid tarvitamiskõlbulik." Ta vaatas kella. "Me 
peame minema hakkama. Ma ei taha, et Marie meid ootama peaks." 

Kui nad mööda kitsaid kõrvaltänavaid linnaserva poole sammusid, polnud neil 
omavahel eriti palju juttu. Naisel olid tumedad rõngad silmade ümber, nagu 
poleks ta end välja maganud, silmist aga paistsid pinge ja mure, mis Kane'ile 
sugugi ei meeldinud. . 


VAT 


Lennurada oli sügavalt mägedesse lõikuva kuru avanemiskohas, umbes veerand 
miili Dahreinist väljas. See polnud mingi ametlik suurematele lennukitele 
mõeldud maandumiskoht, vaid oli ehitatud erakorralise lennurajana Hispaania 
Õhujõudude tarvis. 

Sealoli ka angaar - murenev betoonigerik gofreeritud raudplekist katusega -, 
ühtlasi paistis lennuk, mis kügeles kaugel lennuraja lõpus; see oli De Havilland 
Rapide'i tüüpi sarlakpunase- ja hõbedakirju masin. Tema kaksikmootorid olid 
juba käivitatud. 


Jamal istus juba tagaistmel, Marie aga hüppas lennukist välja ja tuli saabujaid 
tervitama. Kane esitles daame ja. nad kätlesid. 

"Teist oli väga lahke oma abi osutada," nentis Ruth Cunningham. 

Marie kehitas õlgu. "Pole tänuväärt, mrs Cunningham. Sellel pole vähimatki 
tähtsust. Ma pean äriasjus nagunii Bir elMadani lendama." Marie pöördus Kane'i 
poole, näol nõrk naeratus, silmis kelmikad sädemed. "Ma loodan, et sa magasid 
hästi, Gavin. Kahju oli sind tagant nuutida, kuid ma lubasin Jordanile olla kohal 
kell pool kaheksa.” 

Ruth Cunningham ronis Jamali kõrvale. Mees jõllitas liikumatult enda ette ja 
ignoreeris täiesti oma naabrit. Marie libistas end ,lenduriistmele, kuid pöördus 
siis küsivalt Kane'i poole: "Kas sa tahaksid ise lennata?" 

Mees noogutas ja Marie nihutas end teisele istmele, et loovutada koht Kane'ile. 
Too ruleeris lennumasina aeglaselt välja ja pööras siis vastutuult. Hetk hiljem 
tormas lennuraja lõpp juba neile vastu. Kane tõmbas juhthoova aeglaselt tagasi ja 
Rapide sisenes mäekurusse, kaljuseinad mõlemalt poolt mööda vilksatamas. 
Lennuk hakkas rappuma, kui nad mäelõhest välja said, sest mägede vahel puhus 
tuul umbes nelikümmend sõlme tunnis. Nad tõusid ülespoole läbi põuavine, mis 
juba ähmastas silmapiiri, ning läksid kuue tuhande jala kõrgusel üle 
horisontaallennule, et ületada rannikumäestik. Mägede taga oli taevas särava 
safiiri karva, ning poole tunni pärast ilmus kauguses nähtavale tõeline kõrb, mille 
värvid varieerusid poleeritud kulla ja sügavpunase vahepeal. 

Ootamatult ületasid nad kõrge õlipuurtorni, mida ümbritses telkide kobar ja 
mitmed sõidukid. Siis hüüatas Ruth Cunningham erutatult: "Vaadake, seal all on 
veoauto!” 

Kane vaatas alla ja nägi veoautot, mis liikus suure kiirusega 

nendega ühes suunas. Väheke hiljem ilmus kauguses nähtavale must laik. Mõne 
minutiga suurenes see roheliseks palmisaluks ja ja laialipillutud lamedate 
katustega majade kogumiks. 

Lennurada oli kitsas lõhe kahe liivaluite vahel, ja selle lõpus asus kõrge ridva 
otsas tuulesukk. Kane tegi raja kohal, tiiru, pööras siis tuulde ja sooritas laitmatu 
maandumise tühjade bensinivaatide ridade vahele. Kui ta lennuraja kaugemasse 
otsa ruleeris, ilmus majade vahelt välja veoauto Ja hakkas neile lähenema, 
tolmusaba järel. 

Kane lu--!.a- mootori välja, avas kabiiniukse Ja hüppas maha. Ta pöördus näoga 
lennuki poole Ja ulatas kordamööda kummalegi naisele abistava käe, sellal kui 
veoauto pidurdas vaid mõne jala kaugusel neist ning keegi mees libistas end 
rooli tagant välja ja tuli neile vastu. 


See oli noor, pronksikarva näo ja hulljulge ilmega mees, kelle blondid juuksed 
olid lühikeseks pügatud. Ta oh riietatud päikesest pleekinud sõjaväevormi ning 
tema parema puusa kohal rippus parknahast kabuuris revolver. 

Mehe hambad välgatasid, kui ta naeratades hüüdis: “Saatananahk ise! Mis sind 
siia tõi?" 

Kane hakkas naerma ia virutas mehele õlale. "Ma lootsin, Jordan, et äkki sa võid 
meid aidata." Ta tegi poolpöörde ja osutas Ruth Cunninghamile. "Siin on mrs 
Cunmnghanm,. Kes otsib oma abikaasat. Me teame, et ta saabus Bir el-Madani 
kaks kuud tagasi sooviga veeta mõned päevad Šabvas. Rohkem naine oma 
abikaasast kuulnud pole." 

Jordan raputas pead, nägu tõsine. Mul on kurb seda kuulda, mrs Cunningham." Ta 
kibrutas vaheke kulmu, mõtles hetke ja raputas pead. "Ei ma ei julge väita, et ma 
oleksin teie mehest kuulnud. Võib-olla külavanem suudab teid kuidagi aidata." 
Naine pöördus Kane'i poole ja too noogutas. "Ma tunnen siinse küla pealikut- 
tema nimi on Omar bin Naser. Kui ta midagi teab siis ta meile ka räägib." 

Jordan juhtis mrs Cunninghami oma pikap-Fordi poole ja aitas naise autosse. "See 
on siis kombes. Ma lasen sinu Ja mrs Cunninghami külatanumal välja. Me 
kohtume millalgi pärastlõunal. Meil on Mariega pagana palju asju arutada.” 
Marie litsus end eesistmele Ruth Cunninghani kõrvale, Kane ja Jamal võtsid istet 
taga puldankatuse all. Kui auto liikuma hakkas, vaatas Kane juhuslikult üle õla ja 
nägi üht luitu 

nud punakaspruunis hõlstis ja punase peakattega araablast liivaluite tagant üles 
kerkimas. Viimane sundis oma kaamelit ületama lennurada; ta libistas end looma 
seljast maha ja seisatas lennuki juures. 

Kane koputas Jordanile õlale. "Palun pea veel üks minut kinni! " 

Jordan peatas auto ning kõik seesolijad vaatasid tagasi. Araablane uuris 
lennumasinat lähemalt, tõstis siis pilgu ja vaatas nende poole. 

Kane kobis autost välja. "Ma küsin, mida ta tahab. See võib olla lihtne uudishimu, 
kuid beduiinide puhul ei või milleski kindel olla.” 

Kui Kane lennukile lähenes, tuli araablane talle vastu, käsi lõdvalt kõvera jambija 
hõbedasel käepidemel puhkamas. Kane peatus temast mõne sammu kaugusel ja 
küsis araabia keeles: "Mida sa siin teed? Kas otsid kedagi?" 

Araablase nägu katsid kortsuvaod ning tema ilme oli väsinud. Ta pilk oli 
nõelterav ning huuled kaetud vahutäppidega. "Mul on kiri Kane'i-nimelisele 
mehele,” sõnas ta õõnsal häälel. 

Kane'i peopesa klammerdus koldipära ümber, kui ta lausus: "See olen mina. Kus 
on kiri?" Araablane tõmbas oma jambija tupest ja selle tera helkis kuumas 


päikesepaistes. Kane astus kiire sammu tagasi ja üritas püstolit välja tõmmata. 
Püstolikirp takerdus tema puusatasku randi külge, ning toonud kuuldavale 
vandesõna, vältis ta sukelduva liigutusega kindžallilööki, haarates samaaegselt 
araablasel kõrist. . 

Hetke vältel vaarusid nad mõlemad, klammerdudes teineteise külge; Kane üritas 
araablaselt relva peost väänata, kuid too tõstis halvaendeliselt põlve. 

Kane hoidis endiselt oma vastasest kinni ja nii nad veeresid üheskoos. Ta suutis 
vaevu hingata, kuid tema aistingud teravnesid: ta tajus kallaletungija pesemata 
kehast tulevat lehka, aga ka tema silmis peituvat hullumeelsust. 

Kauguses karjatas naine. Kane tajus millegi valusa tungimist oma paremasse 
tuharasse. See oli ta oma kolt, ta vähkres selle tasku küljest vabaks ning virutas 
püstolitoruga araablasele kõhtu, vajutades seejärel kaks korda päästikule, kui 
jambija oli jälle löögivalmis. 

Nii lähedalt tulistatud kuulid paiskasid kallalekippuja tagasi. Kane üritas püsti 
tõusta, kuid tema kõrvus kohises. Keegi hüüdis teda nimepidi. Ta haaras 
lennukitiivast ja hiivas 

end püsti, kui tema vaatevälja ilmus teine pea kohale tõstetud jambijaga 
araablane. 

Kane haaras koldi järele, kuid tema käsivars näis olevat kaotanud oma jõu; siis 
ilmus platsi Jordan. Geoloog laskus Kane'i kõrval ühele põlvele, toetas raske 
revolvritoru oma vasakule käsivarrele ja tulistas neli lasku nii kiiresti, et need 
kõlasid katkematu piksekärgatusena. 

Araablane lähenes otsejoones tulistajale. Kuulid tabasid matsudes tema keha; 
alles siis kui ta oli peaaegu lennuki juurde jõudnud, näis ta kõikuma löövat ning 
kukkus siis näoli maha. 

Mõne hetke valitses täielik vaikus, siis kuulis Kane oma selja taga karjatust. Ta 
keeras end ringi, otsides endiselt lennukitiivalt tuge, ja nägi Maried jooksmas 
enda poole. 

Naise nägu oli kahvatu ja murelik, ta klammerdus Kane'i käsivarre külge. "Gavin, 
kas sinuga on kõik korras?'" 

Kane pat!mtas rahustavalt Marie kätt. "Tänu.Jordanile.” 

Geoloogkummardus mehe kohale, kelle ta oli surma saatnud, ning pööras siis 
laibale selja, endal kulm kipras. "Kuidas pagan suutis ta küll edasi liikuda? Ma ei 
lasknud ju kordagi mööda!" . 

Kane keeras oma parema jalapöiaga surnukeha ümber. Agoonia oli mehe nägu 
moonutanud, tema vahuga kaetud huuled olid kaardunud, paljastades plekilisi 
hambaid. "Kas sa oled kunagi kohanud kedagi, kes niimoodi välja näeks?” 


Jordan raputas pead, kuid Marie astus ettepoole ja vaatas alla. "Seda meest on 
guatiga uimastatud. Ta peab olema palgamõrvar.” 

Kane noogutas. "Ka mina näen asja niimoodi. Kui ma sellelt esimeselt mehelt 
küsisin, mida ta tahab, vastas ta, et tal on kiri Kane'i-nimelisele mehele." 

"Aga miks, pagana päralt, peaks keegi tahtma sind maha tappa?" päris Jordan. "Ja 
mis sodi see guat üldse on?" 

Kane süütas sigareti. "S'ee on narkootiline stimulaator, mida leidub siin kandis 
kasvava põõsa lehtedes. Kui neid lehti mäluda, tunneb asjaosaline end erksa ja 
meelekindlana. Kui seda pidevalt tarvitada, hakkab see inimese psüühikale mõju 
avaldama.” 

Jordan kortsutas kulmu. "Ja mis on sellel tegemist palgamõrvaritega?” 

Kane kehitas õlgu. "Minu arust peaksid sa seda juba tead- 


81 

ma. Kui sa tahad sellel maal mõne inimese tappa, siis ei tee sa seda ise. Sa palkad 
endale elukutselise." 

Jamal oli olnud vahepeal tegevuses esimese mehe läbiotsimisega, kelle Kane oli 
surmanud. Nüüd tuli ta, nahkkott käes, tagasi nende juurde, ning ulatas selle oma 
perenaisele. 

Marie heitis kotti pilgu ja ulatas koti siis vaikselt edasi, et ka teised selle sisu 
võiksid näha. Kott oli täis hõbemünte. 

Jordan lasi vilet ning Marie sõnas nukralt: "Siin peaks olema kaks või kolm tuhat 
Maria Theresia taalrit. Keegi peab väga tungivalt sinu surma soovima, Gavin." 
Kane noogutas kainelt. "Jah - ja ma tean seda. Mul oli eile Selimiga kokkupõrge. 
Üks tema meestest üritas möödunud ööl mind une pealt tappa." 

Marie kortsutas kulmu. "Aga kuidas võis ta teada, et sa tuled täna hommikul Bir 
el-Madani?" 

Kane juurdles asja üle ja noogutas siis. "Sa oled tabanud naelapea pihta. Kuid igal 
juhul - põrgusse see! Asi ei õnnestunud ja keegi maksis hunniku raha mitte 
millegi eest." Ta oigas ja pühkis käeseljaga suud. "Ma tahaksin natuke juua." 
"Autos on plasku,” ütles Jordan talle. "Kui järele mõelda, siis võtaksin ka ise 
mõne lonksu." Ta naeris ja raputas pead. "Ja mina tundsin kunagi muret, et 
geoloogi elukutse võib osutuda tüütavaks." 

Kui nad sammusid tagasi oma pikapi juurde, valgus erutatud rahvahulk neist 
mööda ja suundus surnukehade poole. 

"Kust kuradi kohast need veel välja kargasid?" päris Jordan. "Võiks juba arvata, et 
nad teadsid, mis pidi juhtuma." 

"Ilmselt nad teadsidki," möönis Kane. 

Ruth Cunningham näis haiglane ja tema nägu oli kahvatu. 


"Kas teiega on kõik korras?" päris ta Kane'ilt. Tal tundus olevat rääkimisega 
raskusi ning ta kohmerdas tagasi esiistmele, kus ta ennist oli istunud, surudes käsi 
aeg-ajalt kokku. 

Jordan uuris koti sisu, mille Jamal oli toonud, ning vaatas siis küsivalt Kane'i 
poole. "Mida selle väikese varandusega teha?" 

"Hoia see esialgu oma käes," soovitas Kane. "Ma olen kindel, et me leiame 
pärastpoole sellele kasutusvõimaluse." 

Jordan lasi laia naeru. "Üsna hea tasu praeguses olukorras." Ta tõmbas auto 
esipaneeli all olevast panipaigast välja brändiplasku, võttis pudelist paraja 
punnsuutäie ja ulatas siis pudeli Kane'ile. "Asutuse poolt.” . 

Kane tõstis plasku ja ütles sõnatu toosti Jordani suunas. Ta 

hakkas läkastama, kui. brändi endale kõrvetades teed tegi, ja ronis siis auto 
tagaossa. "Ma pole sind veel tänanud. See oli suurepärane tulevärk." 

Jordan libistas end rooli taha ja võttis suuna külale. "Ma kasvasin üles rantšos 
Wyomingis." 

Ta keeras auto küla avarale peatänavale ja vajutas tänava suurima maja ees 
pidurile, peletades laiali kitsekarja. 

Kane hüppas autost välja, talle järgnes ka Ruth Cunninghan. "Kui me oleme oma 
kõneluse Omariga lõpetanud, teeme Šabva piirkonna kohal tiiru," ütles ta 
Mariele. 

Naine noogutas. "Ole hoolas, Gavin, ja ära liiga kaugele sisemaale mine! See paik 
on lendamiseks halb.” Ta heitis pilgu käekellale. "Vaatame nüüd - soodsa õnne 
korral peaksime olema siin tagasi keskpäeva paiku." 

Kane naeratas. "Selleks ajaks oleme kindlasti tagasi." 

Kostis käiguvahetuse krigin ja. veoauto tormas koos tolmupilvega minema. Kane 
pöördus, et kõnelda Ruth Cunninghamiga, ning leidis samas, et külavanem seisab 
oma välisuksel ja ootab, mil saab öelda võõrastele tere tulemast. 

"Te teete minu tagasihoidlikule majale au, kapten Kane," sõnas ta araabia keeli. 
Kane naeratas. "Ma.. tulen alati, kui ma midagi vajan, mu sõber, kuiti astugem 
parem sisse. Päike on kuum ja viimase poole tunni sündmused on tekitanud minus 
vastupandamatu soovi maha istuda." 

Omar juhtis nad saviplönnidest, akendeta majja, mis oli jagatud kaheks ruumiks. 
Ühes neist hoiti perele kuuluvaid kitsi ja kanu, teine oli üldine eluruum. Oöseks 
heitis Omar ja tema pere lihtsalt üleriietes mattidele ja uinus. 

Vaatamata ilmsele vaesusele iseloomustas Omar bin Naserit araablasele omane 
kaasasündinud lahkus. Ta osutas istepatjadele, et Kane ja Ruth Cunningham 
nendel end sisse seaksid, ja plaksutas siis käsi. 


Mõne hetke pärast sisenes keegi naine mustas rüüs, mis varjas ühtlasi tihedalt 
tema näo. Naine kandis vasakus käes messingkannu ja paremas kolme tassi. 
Pärast tavapärast viisakusest tingitud keeldumist võttis Kane tassi vastu ja 
noogutas kergelt Ruth Cunninghamile, kes järgis tema eeskuju. Mustas rüüs naine 
tilgutas nende tassidesse mõned tilgad ning jäi ootama heakskiitu. See oli jeemeni 
mocha (moka) - hõrgim kohv maailmas. Kane naeratas ja ulatas oma tassi, mille 
naine otsekohe täis kallas. 

Omar saatis naise käeviipega minema, Kane aga pakkus oma võõrustajale 
sigaretti, mille too innukalt vastu võttis. Seda mõnda aega rahulolevalt 
millega saan teile kasulik olla?" 

Kane osutas peaga mrs Cunninghami suunas. "Ma otsin selle daami abikaasat," 
sõnas ta. "Ta saabus siia kanti umbes kaks kuud tagasi. Kas te oskate tema kohta 
mingeid teateid anda?" 

Omari silmad süttisid huvist ja ta kallutas oma pea Ruth Cunninghami poole, 
naeratades meeldivalt, ning küsis Kane'ilt: "Oletatavasti ei mõista ta araabia 
keelt?" Kui Kane noogutas, jätkas Omar: "Siia tuli umbes kaks kuud tagasi tõesti 
keegi mees. Ta saabus veoautokolonniga. Autod suundusid ameeriklase Jordani 
laagripaika, kuid too mees jäi Bir el-Madani maha." 

"Ja kuhu ta siis läks?" uuris Kane. 

Omar kehitas õlgu. "Kes teab? Ta oli hull, täiesti hull. Ta tahtis reisida kaameli 
seljas Šabvast Maribi ning vajas teejuhte." 

"Ja kas teie aitasite teda?" päris Kane. 

Omar noogutas. "Ma suutsin talle küll muretseda kaamelid, kuid teejuhid olid 
juba teine küsimus. Nagu te teate, ei lähe mitte keegi Rub al-Halisse, kui ta pole 
just tagaaetav, kelle pea eest on määratud tasu." 

"Seega läks ta siis ihuüksinda?" 

Külavanem raputas pead. "Sel ajaloli siin läbisõidul üks hull beduiin - keegi rašid. 
Te ju teate neid beduiine. Ühe seikluse eest annavad nad kõik. Uhked, hulljulged 
mehed. Tema'p see läkski vabatahtlikult inglasega kaasa." 

"Ja kas te olete neist hiljem midagi kuulnud?" päris Kane. 

Omar muigas. "Kapten Kane, nende luud pleegivad juba kuskil liival. See on 
ainus võimalik lõpp neile, kes on piisavalt rumalad, et suunduda Rub al-Halisse.” 
Hetke istus Kane, otsaesine kipras, tõusis siis ning ulatas Ruth Cunninghamile 
käe. "Kas te saite midagi teada?" nõudis naine murelikult. 

Kane noogutas. "Paljugi. Teie abikaasa oli siin. Tal õnnestus hankida kaamelid ja 
ta sai ühe beduiini rašidi hõimust endale saatjaks. Ta rääkis Omarile oma 
kavatsusest ületada Rub alHali Šabvast Maribi." 

Naise silmisse ilmus murelikkus; Kane patsutas rahustavalt 

tema käsivart ning pöördus siis Omari poole. "Palju tänu, mu sõber. Kuid nüüd 
me peame minema. Ma viin selle daami lennukiga Šabvasse ning seejärel 
vaatame natuke ka kõrbe kohal ringi. Võib-olla avastame midagi." 

Omar noogutas ja saatis neid ukseni. Kui nad tänavale jõudsid, möödus neist hulk 
külaelanikke kohmaka käruga, millel lebasid kaks surnud kurjategijat. 


Viimaste rüüd olid verega koos ning nende kohal lendlesid kärbseparved. Ruth 
Cunningham judises tahtmatult, Omar aga sõnas: "Mul on rõõm teie üle noatera 
pääsemise üle, kapten Kane.” 

Kane pööras kärmelt ringi ja tema silmadesse ilmus lõbususe helk. "Te siis 
teadsite, et nad varitsevad mind?" 

Omar noogutas. "Aga loomulikult," sõnas ta mahedalt. "Ja seda teades ei teinud te 
katsetki neid takistada?" Omar näis tundvat piina. "Loomulikult ei saanud ma 
sekkuda võõrasse verivaenu.”. 

Kane puhkes naerma. Omari näole ilmus täieliku jahmatuse ilme, Kane aga 
haaras Ruth Cunninghani käsivarre ja juhtis naise eemale, ise ikka veel naerdes. 
"Mida see kõik tähendab?" päris naine. "Ma leian kogu selle araabiapärasuse 
olevat frustreeriva.” 

"Te ei saaks sellest aru,” seletas Kane talle. "See oli üks väike nali.” 

Kuj nad sammusid lennuraja poole, sõnas naine: "Me saime suurepärast kohvi. 
Kes oli too naine, kas tema abikaasa?" Kane raputas pead. "Pere ori." 

"Te loomulikult naljatate," tähendas naine. 

Mees naeratas leebelt. "Kas te pole siis märganud kuuma rauaga põletatud märki 
Jamali otsmikul? Ta oli Jeemenis ori. Tal lõigati ära keel, kui ta esimest korda 
üritas põgeneda. 

Peaaegu kõikjal Araabia poolsaarel on praeguseni tuhandeid orje.” 

Naist läbis taas värin, ja nad jätkasid oma teed vaikides. Kui nad jõudsid lennuki 
juurde, olid seal lennuraja liival võitluse ainsate tunnistajatena mõned verelaigud. 
Kane upitas naise kabiini ja ronis ka ise üles. Ta ei kaotanud aega, ja mõne hetke 
pärast tõusid nad järsult helesinisesse taevasse. 

Nad jõudsid kümne-viieteistkümne minutiga Šabva kohale ning Ruth 
Cunningham vaatas alla, näol pettumuse ilme. "Ma ei leia, et see koht oleks eriti 
põnev." 

Kane noogutas. "Mitte just imponeeriv, olen nõus, kuid siin 

(liiva all on peidus kuuskümmend templit, millest on kirjutanud rooma ajaloolane 
Plinius. Tõeline aardeleid mõnele tulevasele ekspeditsioonile." 

Ta heitis pilgu kompassile ja pööras Rapide'i nina kõrbe suunas. "Ma võtsin kursi 
Maribile. Alexiase järgi peab too tempel olema kuskil siin, Šabvast otse umbes 
üheksakümmend miili - nii ta ütleb. Loodame, et me satume millelegi sellisele.” 
Kane juhtis lennuki allapoole, viie-kuuesaja jala kõrgusele liivaluidete kohale, 
lootes näha jalajälgi või muid märke inimolenditest, kuid näha polnud midagi. 
Kuni silmapiirini laius kõrb - aher, metsik ja uskumatult üksildane. 
Viieteistkümne minuti pärast müksas Ruth Cunningham äkitselt teda. Nende ees 


kõrgus taeva poole üüratu, seitse-kaheksasada jalga kõrge liivaluide; Kane 
tõmbas juhthoova kergelt tagasi. Mootor turtsatas ja jättis paar takti vahele. 
Kane tõmbas nüüd juhthoova järsult tagasi ning nende ette kerkis liivaluide vaid 
mõni jalg lennukist allpool. Siis köhisid mõlemad mootorid ja surid välja. 
Järgnenud vaikust rikkus vaid tuule vihisemine lennuki telikus ja siis - kui lennuk 
langes järsult ja iiveldamaajavalt - hakkas Ruth Cunningham kriiskama. 

Kane võitles, et lennukit tagasi kontrolli alla saada. Viiskuuskümmend jalga 
maapinnast õnnestus tal minna horisontaallennule, kuid siis tormas neile taas 
vastu hiigelluide. "Hoidke kinni!" sisistas Kane läbi hammaste ning tõmbas kogu 
jõust juhthooba. 

Rapide vajus tugevasti kaldu. Hetkeks näis ta veel tasakaalu saavutavat, kuid siis 
kaevus vasaku tiiva ots liiva. Lennumasin keerles mööda ringjoont ning siis kostis 
puruneva metalli raksatus. Kane hüüdis hoiatuse ja tõmbas end pingule, et 
valmistuda kokkupõrkeks maaga, ning seejärel kündiski lennuk end pehmesse 
liiva. 

Kane tõi kuuldavale pika väriseva ohke ja pühkis käeseljaga näolt higi. Ta keeras 
end ringi ja vaatas Ruth Cunninghami valgesse pinguliolevasse näkku. "Kas 
teiega on kõik korras?" 

Naine noogutas põgusalt. "Ma hoidsin kõvasti kinni, kui te liiva kinni sõitsite.” 
Kane avas kabiiniukse ja hüppas välja. Rapide'i nina oli poolenisti liivas peidus, 
vasak tiib: aga käkrunud ja kasutuskõlbmatu. . 

"Ma ei mõista, miks me põlema ei süttinud," sõnas ta kulmu kibrutades ning 
tagasi kabiiniukse juurde minnes. Ta vaatas mõõteriistade paneeli. "Kummaline - 
kütusepaak on tühi." 

Naine tuli kabiini sügavusest ja väljus kohmerdades uksest. 

"Mida see kõik peab tähendama?" 

"Ma ei tea tõesti. Mootor võis välja surra kütusepuudusest, kuid ma ei mõista, 
kuidas see võis tekkida? Mind huvitab, millises seisukorras on lennuki 
raadioaparaat.” 

Kui ta tagasi kabiini ronis, et asja uurida, küsis Ruth Cunningham: "Kas siin 
läheduses on kedagi, kes võiks raadiosignaali kinni püüda?" 

Kane noogutas. "Jordanil on laagris lühilainevastuvõtja." Ta uuris raadioaparaati 
põgusalt ja pöördus siis grimassi tehes ära. "Ma kardan, et see riistapuu on 
omadega õhtul. Need aparaadid pole sellise kohtlemisega harjunud.” 

Ruth Cunningham libistas roidunult käega üle näo. "Ma annaksin kõik ühe sõõmu 
vee eest.” 

"Seda saab korraldada," sõnas Kane ja küünitas tagaistme taha, kus oli suur 


kanister ja plasttops. "See nõu on täis, nii et vähemasti veeprobleeme meil ei teki.” 

Mees ulatas naisele suure lonksu vett ja rüüpas ka ise. Varsti istusid nad juba 
suitsetades lennukitiiva varjus ning vaikisid. 

Mõne aja pärast keeras naine end, vaatas mehele otsa ja küsis lamedal häälel: 
"Gavin, öelge mulle otse - millised on meie šansid?" 

"Tükk maad paremad, kui te arvate. Ma oletan, et me oleme umbes kolmekümne 
miili kaugusel Šabvast. Pole mõtet üritada seda läbida päevakuumuses. Parim, 
mida me teha saame, on puhata siin ja asuda teele videvikus. Me oleme 
võimelised lii . kuma märksa kiiremini öösel, siis kui on jahe." 

"Kas te arvate, et nad hakkavad meid otsima?" 

Mees noogutas enesekindlalt. "Loomulikult hakkavad!” 

Kohe, kui Marie ja Jordan jõuavad tagasi Bir el-Madani ja leiavad meid kadunud 
olevat, moodustavad nad otsimisrühma. Nood Fordid on eriti kohased 
kõrbetöödeks.” 

Naine vaatas uurivalt mehele silma ja naeratas siis. "Ma olen rõõmus, et olen 
teiega, Gavin. Ma arvan, et kellegi teisega oleksin ma hirmul- tõeliselt hirmul.” 
Mees naeratas talle ja aitas ta jalule. "Aga siin pole ju midagi, mille pärast hirmul 
olla. Mõned tunnid ebamugavust, ja ongi kõik. See on juhtum, millest te võite 
jutustada veel aastaid - ja iga korraga muutuvad üksikasjad üha tähtsamaks." 
"Ma oletan, et teil on õigus.” Naise õlad vajusid longu ja ta näis väsinud. 

Kane lükkas naise lennukikabiini ukse poole. "Üritage mõned tunnid magada. Te 
leiate, et seal sees on jahedam. Ma äratan teid hiljem õhtupoolikuL,” 

Ta sulges kabiiniukse naise selja taga, heitis ise lennukitiiva varju pikali ning pani 
käed pea alla. 

Ta soovis ollagi nii enesekindel, kui ta oli lasknud välja paista. Uksinda ja 
korraliku veetagavaraga oleks tal hea šanss öise kiirmarsiga Sabvasse jõuda, kuid 
koos naisega... 

Üks asi oli kindel. Marie ja Jordan tulevad neid otsima. 

Nipp seisnes selles, kust otsida, sest kõrb on üks otsatu paik. 

Ta kuulatas vaikust ja tundis kuumuse survet peaaegu füüsiliselt, kuid mõne aja 
pärast vajus ta siiski rahutusse unne. 


Kusagilt kostis õudusekarje ja midagi jäika suruti talle lõua alla. Kane avas silmad 
ja vaatas piki püssitoru. 

Toru teises otsas seisis keegi värvilise turbaniga jeemenlane, 

poolpaljas keha kaetud indigovärviga. Kunagi möödanikus oli ta jäänud ilma oma 


kõrvadest - varga tunnus - ning tema paremal põsel oli põletatud märk. 

Kaks teist meest tiris id Ruth Cunninghani kabiinist välja, ja kui Kane vaevaliselt 
jalule tõusis, rebenes naise pluus ja ta kukkus maha. Üks meestest hakkas naerma 
ja lohistas naist juukseidpidi edasi. Tolle mehe näo oli söönud vabarnatõbi, tema 
silmad põlesid mädaneva liha keskel, näos oli kaks auku, mis tähistasid nina. Ruth 
Cunningham jõllitaš õudusega seda kummituslikku nägu ja minestas. 

Kane astus sammu naise poole, mille peale kõik kolm jeemenlast kergitasid 
kurjakuulutavalt püssi. "Liigutamine pole just mõistlik tegu," sõnas too 
äralõigatud kõrvadega mees karedalt, kurguhäälses araabia keeles. Kane niisutas 
kuivanud huuli. "Viige meid Bir el-Madani ja te saate rikkaliku tasu.” 

Too luupainajanäoga mees tõi kuuldavale vandesõna ja sülitas. Ta sööstis äkitselt 
ette ja virutas püssikabaga Kane'ile kõhtu. Keegi meestest võttis tema vöötaskust 
koldi. Seejärel jätsid nad ta mõneks ajaks rahule; ta lamas näoli liival, hingates 
sügavalt ja oodates valuhoo möödumist. 

Need kolm meest olid kõik lindpriid - vähemalt see oli ilmne. Tähtis oli, kuidas 
nad edasi tegutsevad. Nad näisid vaidlevat, Kane avas silmad - tema hingamine 
oli kergemaks muutunud - ning püüdis nende juttu kuulata. 

Nahksandaalidesse pistetucl pruunid korpas jalad ilmusid tema silme ette ning 
kellegi käsi tõmbas ta istuli. Ta leidis end silmitsi kõrvutu mehega. 

Too kükitas Kane'i ette, vinnastatud kukega püss käes, ja irvitas. "Meil on nüüd 
aeg minna.” 

"Viige meid Bir el-Madani!" nõudis Kane meeleheitlikult. "Te saate suure tasu, 
ma luban teile viis tuhat Maria Theresia taalrit.”. 

Jeemenlane raputas pead. "Üle piiri minnes olen ma juba surnud mees." Ta osutas 
peaga Ruth Cunninghami poole. "Me saame sama raha, kui müüme ta mõnel 
orjaturul Sanas.” 

"Kümme tuhat," sõnas Kane. "Või nimetage oma hind. Naine on oma kodumaal 
väga rikas." 

Araablane vangutas pead. "Kust me võime teada, et ta meie kokkulepet austab? 
Valge naise eest saab Jeemenis kõrget hinda. " 

"Aga mis siis minust saab?" päris Kane. 

Jeemenlane kehitas õlgu. "Mu sõbrad soovitasid mul teie 

see sõltub nüüd vaid teist enesest. Šabva on tugevale mehele vaid mõne sammu 
kaugusel." 

Kane kortsutas kulmu. "Ma ei mõista.” 

Jeemenlane irvitas. "Te ei mäleta siis mind? Kui kaks aastat tagasi oli bal harithi 


hõim Šabva lähistel laagris? Seal tõsteti lärmi ühe varastatud hobuse pärast. Kui 
nad oleks mind kätte saanud, oleks see olnud minu lõpp. Teie lubasite mul pime- 
duse saabumiseni oma veoautos olla. Allahi teed on imelikud." 

Kane'ile tuli too juhtum otsekohe meelde. Ta kummardus ette ja sõnas häält 
madaldades: "Aidake meid turvalisse kohta ja te saate rikkaliku tasu. Te 
vähemasti võlgnete mulle selle teene.” 

Jeemenlane vangutas pead ja tõusis püsti. "Elu elu vastu. Nüüd ma ei võlgne teile 
enam midagi. Võite rahuldatuna hinge tõmmata. Mu sõbrad soovisid, et ma teid 
vähemalt mehetunnusest ilma jätaksin. Kui olete taibukas, siis lamate vaikselt, 
kuni me oleme lahkunud." 

Ta ühines oma kahe kaaslasega, kes olid juba kaameli seljas, kuna üks neist viskas 
meelemärkuseta Ruth Cunninghami oma puitsadulale. Kane seisis abitult paigal, 
kui nad lennuki juurest eemale ratsutasid ja luitekurdude taha kadusid. 

Kane vaatas käekella. Oli natuke üle keskpäeva, mis tähendas, et ta oli maganud 
kauem, kui oli kavatsenud. Hetkeks seisis ta veel paigal, vaagides võimalikke 
tegutsemissuundi. 

Kuid õiget lahendust tegelikult polnudki - vaid pisuke võimalus, et ta suudab 
midagi raadioga ette võtta. Ta ronis lendurikabiini ja asus tööle. 

Algul paistis asi täiesti lootusetu, kuid ta jätkas visalt nokitsemist. Alles tüki aja 
pärast sai ta aru, et raadioaparaat on parandamatult rikutud: säde kustus enne, kui 
suutis teadet edastada. 

Hetk hiljem tilkus tema kehalt juba higi, palavus kabiinis mähkis ta nii endasse, et 
ta pidi korduvalt puhkama ja vett manustama. Varsti pärast kella kolme pidi ta 
lõpuks tunnistama oma lüüasaamist. Ta nõjatus roidunult tahapoole ja kavatses 
süüdata sigareti. Sel hetkel kuulis ta mootorimüra, mis valitsevas vaikuses aina 
lähenes. 

Ta hüppas lennukist välja ja jäi kuulatama, sisimas äkiline metsik lootus. See oli 
juba lähedal, väga lähedal. Ta varjas ühe 

käega silmi ja tõstis pilgu. Luiteharjale ilmus veoauto umbes saja jardi kaugusel - 
ja liikus tema suunas. 

Roolis oli Marie ning tema kõrval istus Jamal. Kui Kane nende poole hakkas 
sammuma, lülitas naine mootori välja, libistas end rooli tagant välja ja jooksis 
talle vastu. "Kas sinuga on kõik korras, Gavin?" uuris ta murelikult. 

Mees noogutas. "Minuga on korras; kuid ma ei mõista: kuidas te nii kähku siia 
saite?" 

"See on pikk jutt,” sõnas Marie. "Kas mrs Cunningham on lennukis?" 

Kane raputas pead. "Kahjuks mitte." 


Ta kirjeldas kärmelt, mis oli juhtunud, ning kui ta oli lõpetanud, näis Marie 
murelikuna. "Kui me neid enne pimedat ei taba, ei või iial teada, mida nad naisega 
ette võtavad.” 

Kane noogutas. "Kui me kohe teele asume, leiame nad ilma raskusteta. " 

Ta istus Marie kõrvale eesistmele, Jamal kobis taha ning mõne hetke pärast olid 
nad juba teel, järgides selgelt eristatavaid kaamelijälgi. Veoautol oli kaksteist 
edasikäiku ja see koos neljarattaveoga - tegi sõiduki ideaalseks laugjate liiva- 
luidete ületamisel. 

Kane nõjatus istme seljatoele. "Sa parem rahulda mu uudishimu - mis juhtus Bir 
el-Madanis?" 

"Ma lõpetasin läbirääkimised Jordaniga kella üheteistkümneks,"” rääkis Marie. 
"Ta saatis meid Jamaliga külla tagasi veoautol, mida juhtis üks tema meestest. 
Kui me lennurajale jõudsime, ootas Omar meid juba seal. Ta rääkis, et külla tuli 
keegi võõras - keegi rannikuaraablane, keda kuuldi ärplemas, et sa ei tulegi enam 
tagasi." 

"Ja Omar tuli vabatahtlikult sellise teatega?” päris Kane. 

Marie naeratas nõrgalt. "Sina ei saa kunagi mõista araablase komplitseeritud 
meelt, Gavin. Tappa oma vaenlane mees mehe-võitluses on üks asi, kuid 
korraldada selline räpane trikk lennukiga..." - naine kehitas õlgu - "Omari meelest 
puudub sellises asjas aumehdikkus.” 

"Küll ma jõuan selleni," s,õnas Kane, "aga kuidas te täpselt jälile saite, mis oli 
juhtunud?" 

"Omar näitas meile toda ärplejat; me viisime mehe ühe hüti taha ja esitasime talle 
paar küsimust. Ta oli kangekaelne, kuid kui tema parem käsivars oli murtud ning 
talle jõudis pärale, et sama saatus tabab tema vasakut kätt, ei näinud ta enam 
põhjust vastupunnimiseks." 

Kane heitis hämmastunult naisele terava pilgu. "Püha Jumal, sina ei usu siis 
poolikutesse meetmetesse, ega?" 

"Mu ema oli pärit rašidi hõimust," märkis Marie rahulikult. "Need on karmid 
inimesed, eriti kui oht varitseb asju, mida nad hindavad.” 

Selle vastu polnud midagi kosta ning Kane nentis: "Tema'p siis nokitseski 
kütusetanki kallal, ma oletan.” 

"Ta kasutas ära segaduse, kui külaelanikud tunglesid tapetud kurjategijate ümber. 
Keegi ei märganud teda rahvamurrus." 

"Kas sul õnnestus kindlaks teha, kes talle selle eest maksis?" 

Marie noogutas. "Just nagu sa arvasid - Selim." 

Kane kortsutas kulmu. "Ta peab mind ikka tõeliselt vihkama, et endale niisugust 


tüli teha. Kuidas sul õnnestus lennuk nii kiiresti üles leida?" 

"Ma teadsin, et te lendasite otsejoones Šabvast Maribi. Ma võtsin asimuudi, 
järgisin kompassi ja lootsin kõige paremat. Ma saatsin Jordani autojuhi laagrisse 
tagasi teatega, milles selgitasin juhtunut." 

Kane kõverdas naeruseit huuli. "Sa muutud kiiresti asendamatuks." 

Hetkeks jäi Marie vait ja keskendus autojuhtimisele, järgides vaevata looklevat 
jäljerida, kuni nad jõudsid suurele tasasele liiva- ja kruusasegusele lagendikule, 
mis kadus silmapiiri taha. Naine lülitas sisse kõige kiirema käigu ja surus jala 
gaasipedaalil vastu autopõrandat. 

Veoauto kihutas üle tasandiku, tolmupilv järel, ning varsti olid nad kolmekesi 
pealaest jalatallani liivaga kaetud. Kane kallas endale natuke vett kõrisse, tema 
silmad aga püsisid lakkamatult ees laiuval lagendikul: ta püüdis leida eespool 
musti täppe, mis võiksid viidata nende jälitusobjektidele. 

Autokatusele oli klambritega kinnitatud kaks vintpüssi ning Kane võttis need 
sealt maha, ulatades ühe Jamalile. Hiiglasest somaali käed kontrollisid 
oskuslikult relva; siis võttis ta selle sülle, üks sõrm päästikukaitse siseserval. 
Kane hoidis oma püssi kramplikult käes ja vahtis, liivarõngad silmade ümber, läbi 
tuuleklaasi välja. Tema pea muutus oodates nii tühjaks, et talle tuli täieliku 
üllatusena, kui Marie talle kõrva hõikas - väikesed mustad täpid näisid tormavat 
nende poole. 

Kane tõstis pisut oma püssitoru ja ootas. Kui nad juba 

kolme kaameli selja taga olid, pööras kõige tagumine mees end sadulas ringi ning 
vaatas tagaajajate poole - tema suu avanes jahmunud karjatuseks. Ta sundis oma 
kaameli kiiremale traavile. 

Marie keeras rooli ning auto liikus araablastega külg külje kõrval. Kane tõstis 
püssi ja tulistas üle lindpriide peade hoiatuslasu, samal ajal kui auto kogu aeg 
edasi kihutas. 

Kui Marie tegi autoga kaare ja seisma jäi, vabastas too tõbise näoga mees, kes 
hoidis Ruth Cunninghani enda ees sadulas, naise kaameli seljast, nii et too lendas 
uperkuuti maha. Siis tõstis araablane püssi, mille peale Jamal tegi kiire lasu, mis 
tõstis mehe sadulast. Marie sõitis autoga edasi ja peatus Ruth Cunninghami 
kõrval. Too nuttis, pea käte vahel, ning Marie hakkas temaga õrnalt kõnelema. 
"Kas nad tegid teile mingil moelliiga?" 

Ruth Cunningham raputas mitu korda pead - ta suutis ainult vaevu rääkida. "See 
kohutava. näoga mees käperdas mind, kuid too, kes näis olevat nende juht, käskis 
mind rahule jätta.” Ta langes pisarate tulvas täielikult kokku ning Marie juhtis ta 
hoolitsevalt auto juurde ja aitas istmele. 


Kane sammus kahe mehe juurde, kes olid Jamali karabiini ähvardava toru all 
sundinud oma kaamelid vagusi lamama. 
Lõigatud kõrvadega mees naeratas Kane'ile sadulast. "Allahi teed on imelikud." 


"Teil on kuradi õigus, seda need .on," vastas Kane. "See on teie õnn, et te naisele 
häda ei teinud. Nüüd aga kaduge siit kus kurat!" 

Kane seisis veel hetke paigal ja vaatas, kuidas kõrbepojad minema ratsutavad, siis 
aga läks appi Jamalile, kes kaevas surnud mehele madalat hauda. 

Kui nad veoauto juurde tagasi jõudsid, nuuksus Ruth Cunningham endiselt, kuid 
vaikselt. Marie raputas pead ja kehitas õlgu. "Kiiret pole kuskile. Me puhkame 
siin tunnikese, enne kui tagasiteele asume.” 

Kane istus liivale, selg vafitu autot, ja tõmbas oma kõnnumaakübara ääre 
silmadele. Tasapisi hakkas tema pea rinnale vajuma ning ta uinus. 

Tundus, nagu oleks ta alles suigatanud, kui ta juba ärkas kergest puudutusest 
vastu õlga. Marie naeratas talle. "Me peaksime nüüd liikuma hakkama, Gavin. 
Kell on juba kuus läbi.” 

Kane tõusis jalule ja vaatas veoautosse. Ruth Cunningham 

oli ühel reisijaistmel kerra tõmbunud ja magas. Kane naeratas Mariele ja ronis 
rooli taha. Naipe läks koos Jamaliga teisele poole. Kane lasi end lõdvaks, ning 
auto võttis kohalt. 

Auto esipaneel oli varustatud kompassiga; Kane otsustas jätta kaamelijäljed 
tähelepanuta ning minna otsemat teed Šabvasse. 

Aegamööda laskus päike suure oranži kerana horisondi taha ning oligi käes öö. 
Taevas oli selge, tähed ulatusid palakana silmapiirini nagu teemantsilmad ning 
kuu vannitas kõrbet oma ebamaiselt valges valguses. 

Marie oli samuti uinunud, pea Kane'i õlal, too aga nõjatus oma istmel tahapoole, 
käed kindlalt autoroolil ning silmad vahtimas ööpimedusse. 

Kui ta seda nägi, oli šokk nii tugev, et ta lausa virutas jalaga pidurile. Auto peatus 
sellise rabakuga, et kõik lendasid istmetelt ettepoole ning olid korraga ärkvel. 
"Gavin, mis see oli?" hüüatas Marie hirmunult. Kane osutas sõnatult paremale. 
Väikesel künkal seisis pikka tumedat varju üle liiva heites sale kivitulp.. 

Kane astus autost välja, Marie tema järel ja nad sammusid aeglaselt tulba poole. 
Kui Kane oli sellest ainult mõne jala kaugusel, komistas ta esemele, mis tekitas 
metalset kõla. 

Ta võttis pihku paar konservikarpi ja kaalus neid mõlemal peopesal. 
"Konserveeritud veiseliha ja supp. Kes ka nende sööja on olnud, kindla peale pole 
see olnud araablane.” 

Ta kummardus ja korjas üles veel midagi, samal ajal kui Ruth Cunningham koos 


Jamaliga pärale jõudis. Hetkeks ei näinud teised, millega on tegu, kuid siis keeras 
Kane ringi ja näitas oma leidu. See oli mahukas ja täiesti tühi alumiiniumist 
veepudel. 

Jamal eemaldas ettevaatlikult kivitulba jalamilt lahtise liiva, Kane põlvitas tema 
kõrval, näidates võimsa taskulambiga somaalile valgust... 

Mõne aja pärast tegi Jamal kaevamises väikese peatuse ja osutas millelegi. Kane 
kummardus ettepoole: nähtavale oli tulnud korralikult väljatahutud märkidega 
pikk raidkiri. Ta uuris seda hoolikalt mitu minutit, tõusis siis jalule ja sammus 
tagasi veoauto juurde. 

Priimusoleek kumas kerges tuuleõhus, kui Marie ja Ruth Cunningham 
kuumaveekastrulis oakonservikarpe kuumutasid. Kane viskas end nende juurde 
pikali; Ruth kallas kohvi valgeplekist kruusi ning ulatas selle mehele, küsides: 
"Kas leidsite veel midagi?" 

Kane rüüpas kohvi ja noogutas. "Pika saabakeelse raidkirja - seda keelt kõneldi 
muistses Seebas. Õnnetuseks pole mul vastavaid käsiraamatuid kaasas ja mälu on 
ka tsipake roostes." Ta ulatas oma kruusi, et veel kohvi saada. "Mul õnnestus 
dešifreerida sõna või paar. Asthar, näiteks, ja viide mingile mulle tundmatule 
vahemaale.” 

. Marie lükkas oma juuksed kõrva taha; tema näol tantsis priimuse tuules võbisev 
valgus. "Sa mõtled, et see on mingi verstapost?" 

Kane noogutas. "Ilmselt on see üks seitsmest sambast, mida mainis Alexias.” 
"Aga kas see on siis võimalik?" kahtles Marie. "Kui see kivitulp on püstitatud 
Seeba kuninganna ajastul, peaks ta olema juba peaaegu kolm tuhat aastat vana." 
Kane kehitas õlgu. "See on kõrbe kuivas kuumuses suure 

päraselt võimalik. Ma olen näinud Maribis raidkirju, mis on üle kahe tuhande 
viiesaja aasta vanad, ja nad näivad nii värsked, nagu oleks keegi kiviraidur need 
alles eile meisliga välja raiunud; ja veel üks asi - te ju teate, kui sagedased on siin 
liivatormid. See kiri on korduvalt liiva alla mattunud ja siis taas eri ajastutel 
kümneid kordi välja kaevatud.” 

"Aga mida arvate veepudelist ja tühjadest konservikarpidest?" päris Ruth, 
ulatades talle taldrikutäie ubasid. 

"Ma arvan, et need jättis siia teie abikaasa. Me teame juba kindlalt, et ta lahkus 
Šabvast kaameli seljas. Mis iganes temaga ka hiljem ei juhtunud, on minu arvates 
mõistlik oletada, et vähemasti siiani ta ikka jõudis." 

"Aga need kolm lindpriid?" küsis Ruth. "Võib-olla on nendesuguseid rohkemgi?" 


Gavin noogutas. "See on tõsi. Kuna igaüks võib nende vastu käe tõsta, lähevad 
nad sinna, kuhu keegi teine ei söanda minna - kuid reeglina ei lähe nad nii kaugele 
kõrbesse. Tavaliselt hoiduvad nad kõrbe piirialadele ja peatuvad kättesaadavas 
kauguses veest. Igal juhul - ainult eurooplane võis kasutada seda laadi veepudelit. 
Beduiinide veenõud on kitsenahast." 

"Niisiis on see kõik tõsi,” sõnas Marie pärast lühikest vaikust. "Ma mõtlen Seeba 
ja too tempel, Alexias ja tema roomlastest ratsanikud." 

"Jah, nad pidid tulema seda teed," nõustus Kane. Tundus, et tema sõnadele 
järgnenud salapärases vaikuses ei suutnud, keegi hingatagi ning üheks ajatuks 
hetkeks mõtles Kane, et ta kuuleb kaugusest turvise kõlksatust ja näeb Rooma 
ratsaväge ilmumas üle düünide, kõige ees Alexias; kuuvalgus välgahtab tema 
rinnaplaadilt, kui ta tõmbab ratsmed pingule ja vaatab kaugusesse. 

Ja siis kostis vaikuses madal vibreeriv ümin, mis üha kasvas, kuni täitis kõrvad, 
mispeale Ruth Cunningham pööras end ehmunult ümber. Marie asetas käe tema 
käsivarrele ja sõnas kähku: "Pole mingit põhjust muretseda. Sellel nähtusel on 
midagi tegemist temperatuuride muutumisega. Üks liivakiht libiseb üle teise." 
"Laulvad liivad,” sõnas Kane leebelt. "Mind huvitab, kas ka Alexias neid kuulis." 
"Üks asi on igatahes kindel," sõnas Ruth Cunningham. "Kreeklasel polnud kedagi 
kaasas, kes talle asjakohast teaduslikku selgitust oleks andnud." 

"Aga ma oletan, et ta ei kartnud seda nähtust,” jätkas Kane 

malbelt. Järgnes lühike vaikus, mille kestel Kane võttis välja käkrunud 
sigaretipaki. "Asi, mis meil tuleb ära otsustada, on: mida teha edasi." 

Marie võttis Kane'i pakist sigareti ja kummardus ettepoole, et saada sellele 
priimuseleegist läidet. Kui ta enda jälle sirgu ajas, oli tema nägu mõtlik. "Kui 
kaugel Sabvast ütles Alexias selle templi olevat?" 

"Umbes üheksakümmend miili,” vastas Kane. 

"Ja meie oleme umbes nelikümmend miili Šabvast?" Kane noogutas ja Marie 
kallutas end tahapoole, nii et tema nägu jäi pooleldi varju. Mõne hetke pärast ütles 
ta aeglaselt: "Ma arvan, et me peaksime ringi keerama ja kursi Maribile võtma. 
Kui me ka teisi sambaid ei leia, leiame vähemalt selle kaljupaljandi, mida Alexias 
kirjeldas.” 

Ruth Cunningham pöördus innukalt Kane'i poole. "Kas ka teie arvates võiks nii 
teha?" 

Küsitatu noogutas, "Ma ei näe põhjust, miks ei. Meil on küllaldaselt kütust ja vett. 
Kui stardime kohe praegu, oleme koidu ajal seal. Kuuvalgust on piisavalt ja 
vaatepilt on kuratlikult ilusam kui päise päeva ajal reisides. 

Marie ajas end püsti. "Asi on niisiis otsusfatrtd. Me paneme kolud kokku ja 
sõida.me otsekohe -minema." Kui Kane end minekule-seadis, haaras Marie tal 


varrukast. "Sa vajad natuke und, Gavin. Ma juhin paar tundi ise - pärast võid sina 
rooli võtta.” .. 

Hetke vältel tahtis Kane keelduda, siis aga laskus väsimus nagu raske tekk tema 
õlgadele. Kui nad poole tunni pärast minema sõitsid, oli Kane juba siruli 
reisivarustuse vahel ja magas. 


Kane ärkas, suus halb maitse. Oli lõikavalt külm ja ta tõusis istuli ning nõjatus 
tahapoole. Jamal magas tema kõrval, ka Ruth Cunningham oli uinunud ja tema 
pea oli vajunud taha. 

Kane ronis üle pakkide eesistmele. Kui Marie pööras pead, et talle naeratada, 
märkas mees naise näol väsimust ning mingi kummaline äkiline õrnusehoog 
tulvas temast üle. "Mis kell on?" päris ta. 

"Umbes pool neli.” 

Kane ronis ette ja haaras roolist. "Libista end rooli tagant välja, ma võtan 
juhtimise üle. Sa oleks pidanud mind juba tunni aja eest äratama." Marie süütas 
sigareti ja torkas selle mehele huulte vahele, 

siis asetas ta käsivarred vaheliti ja nõjatus vastu Gavinit, pea tema Õlal. "Kuidagi 
äkki tunnen ma end väsinult." 

Kane hingas sisse naise aroomi ja naeratas. "Ma olen õnne seen.” 

Marie ohkas rahulolevalt. "See on kena.” 

Nad ületasid parajasti laugjat, võserikuga kaetud ala; Gavin juhtis autot ühe 
käega, libistanud teise ümber Marie piha ja tõmmanud naise endale lähemale. Oli 
palju asju, mida ta oleks võinud öelda, kuid tegelikult polnud selleks mingit 
vajadust. 

Mõne aja pärast tõstis naine pea ja suudles meest õrnalt põsele. "Mu vaene 
Gavin," sõnas ta - ja tema silmis oli lõbus sädelus. 

"Ole sa neetud!" sõnas mees. "Olgu neetud kõik naised!" Marie naeris vaikselt. 
"Mida me selle asjaga siis ette võtame?" 

Kane ohkas. "Ma oletan, et nagu tavaliselt. Mukallas on isa O'Brien. Kas see 
sobib sulle?" 

"Oivaliselt - mulle meeldib isa O'Brien," sõnas Marie. "Ja edaspidi?" 

Gavin kehitas õlgu. "See hoolitseb enda eest ise." 

Naine näis juba valmistuvat selle üle vaidlema, siis aga kehitas omakorda õlgu, 
nagu rahuldaks niisugune otsus teda hetkel. "Elame - näeme!" 

Mõne aja pärast oli Marie juba unehõlmas ning Kane hoidis teda tugevasti enda 
vastas, vahtides läbi tuuleklaasi välja, ning ta nentis endamisi virila muigega, et 
elu haarab taas kord temast kinni. Ning oli üsnagi meeldiv tõdeda, et ta ei pan- 
nudki seda pahaks. 


Võserikuga kaetud ala lõppes ja ta asetas Marie kabiininurka, vahetas 
aeglasemale käigu le ja juhtis auto mööda järsku liivaluidet üles. 

Kuu hakkas kahvatuma ning idas ilmusid horisondi kohale tillukesed 
valgusesõrmed: koit puudutas taevalaotust. Kane'i silmalaud tundusid 
unepuudusest sõmerjad ja kibedad ning tema käsivarred valutasid 
roolihoidmisest. 

Ta peatas suure liivaluite harjal mõneks hetkeks auto ja uuris binokliga kõrbet. 
Päike tõusis horisondi kohale ja ujutas taevavõlvi valgusega üle, helkides 
kauguses milleltki vastu. Kane teravustas okulaare. Viie-kuue miili kaugusel 
tõusis taeva poole punakast kivist paljand. 

Kane lülitas sisse aeglase käigu ja juhtis veoauto mööda liivaluite järsku külge 
alla. Siis sõitis ta luidete vahelt läbi ja 

sattus teisele võseriku ja liivaga kaetud tasandikule. Ta lisas kiirust, kihutades 
kauguses paistva kaljupaljandi poole. 

Kui auto kaart võttis, ärkasid kõik autosolijad. "Mis juhtus?" nõudis Marie 
murelikult. 

Kane osutas kaugusseo "Me oleme peaaegu päral." 

Ruth Cunningham kummardus ette ja tema käed pigistasid istmeserva nii 
tugevasti, et sõrmenukid tõmbusid valgeks. 

Paljand kasvas üha suuremaks, kuni ta juba nende kohal kõrgus; siis sisenesid nad 
sügavasse taarnasse, mis lookles kaljupaljandi südamikku. Kane vajutas 
piduritele ja lülitas mootori välja. Oli täiesti vaikne. Hetke pärast haaras ta laest 
vintpüssi ja astus autost välja. "Võib-olla oleks mõttekas auto siia jätta. Ei või ju 
teada, mida me eest leiame." 

Jamal võttis teise püssi ning nad hakkasid mööda kõvapinnalist kuristikupõhja 
edasi liikuma. Mõne aja pärast tõi Ruth Cunningham kuuldavale ehmunud 
hüüatuse ja osutas kõrgemale. "Kas sellel. kaljueendil pole mitte raidkirjad?" 
Päikesekiired, mis tungisid taarnasse, tõid raidkirjad kaljudel lausa jahmatava 
äkilisusega nähtavale. Kane astus lähemale ja vaatas üles. Mõne hetke pärast 
noogutas ta. "Need on tõepoolest saabakeelsed. Me oleme kindla peale õiges 
kohas.” 

Ta läks edasi, teised tema kannul. Nad möödusid mitmest raidkirjast, keerasid 
avenüü - igaüks neist .erinevas varemestaadiumis, mõned isegi täielikult säilinud. 
Avenüü ja ühtlasi taarna lõpus seisis laguneva fassaadiga võimas tempel. 

Kane'i suu hakkas kuivama. Ta ei suutnud meenutada ühtegi taolist sündmust 
oma elus. Ta hakkas kärmesti edasi sammuma, teised riburada tema järel. 


Avenüü lõpus, otse templi ees oli sügav veega täidetud bassein, kuhu kristallselge 
vesi tulvas nähtamatutest allikatest. Kana heitis veekogu äärele ja jõi 
kokkupandud pihkudest. 

Ta kuulis oma selja taga mälema naise erutatud hääli, ning ta hüüatas neile: "Vesi 
on jääkülm!" 

Hääled katkesid äkitselt, kui Kane hakkas püsti tõusma ja peegelpilt tema ees 
veepinnal sundis teda püssi järele haarama. 

Kuul täksis basseini kiviserva ja Kane tõstis käed pea kohale, tõustes aeglaselt 
jalule. Teisel pool basseini seisis vähemalt tosin poolalasti beduiini, hoides käes 
uusimaid Lee 

Enfieldi tüüpi vintpüsse. Kõige ees aga seisis Selim, näol sardooniline ilme. 
"Palun ärge üritagegi mingit rumalust teha," sõnas ta hoolikas, artikuleeritud 
inglise keeles. 

Beduiinid tulid kähku ümber basseini, jagunesid kaheks grupiks ning piirasid 
Kane'i ja tema salga ümber. Selim järgnes neile lodeval kõnnakul, üks käsi 
mänglevalt jambija käepidemel, teine habet katkumas. 

Ta peatus umbes jala kaugusel Kane'ist, kes sõnas mahedalt: "Maailm on väike." 
Selim noogutas. "Sa oled tapmiseks raskevõitu juhtum." Ta ohkas sügavalt ja 
tema parem käsivars välgatas, kui ta rusikas täpselt Kane'i suul maandus. 

Gavin lebas hetke maas, raputades pead ja olles ühtaegu teadlik ähvardavatest 
relvasuudest, mis olid temale suunatud. Ta pühkis vere huultelt ja tõusis aeglaselt 
jalule. 

Selim naeratas. "Vana võlg. Ülejäänu tuleb hiljem. Ma ei unusta võlga kunagi.” 
Ta andis kiire käsu ja beduiinid moodustasid rõnga, sundides kilavate hüüetega 
oma vange edasi minema. 

Koperdades suure, templisse viiva trepistiku poole, mõtiskles Kane sündmuste 
ootamatu pöörde üle. Ta oleks pidanud algusest peale arvestama võimalusega, et 
John Cunningham oli küll elusana kõrbe ületanud, kuid keegi oli takistanud tema 
tagasipöördumist. Aga miks just Selim? Sellel näis puuduvat mõte. 

Jõudnud trepist üles ja ületanud terrassi, tõrjus templi lähivaade tema peast kõik 
muud mõtted. Tempeloli ehitatud kaljuseina sisse, ja suured sambad, mis kandsid 
sammaseeskoda ja kindlustasid sissepääsu, olid vähemalt kuuskümmend jalga 
kõrged. 

Marie ilmus tema selja taha, hääl täis aukartust. "Ma pole midagi sarnast enne 
näinud. Kogu Araabia poolsaarel pole sellele midagi ligilähedastki.” 

Kane noogutas. "Tugev Egiptuse mõju, ütleksin ma. Portikuse stiil on sama mis 
Karnaki templil.” 


Sees oli jahe ja väga vaikne ning Kane'i silmad kohanesid peagi hämara 
valgusega. Põrand oli tehtud roosast marmorist ning hea raidkunsti tunnusena 
ühest tükist välja tahutud sambad tõusid süngelt taeva poole. Muljetavaldava 
löövi teises otsas paistis pimeduses ähmaselt kõrge raidkuju. 

Seltskond peatus, kui Selim käsutas "seis!" ja saatis ühtlasi 

oma kaaskonna templist välja, välja arvatud need kolm, kes olid ilmselt määratud 
vange valvama. Ta pöördus Kane'i poole. "Teie jääte siia. Kui keegi teist üritab 
põgeneda või teeb mõne kahtlase liigutuse, on valvuritele antud käsk teid maha 
lasta. ” 

"Okei, teie olete siin boss,” sõnas Kane. "Kuid ühte asja võiksite meile siiski 
öelda, enne kui lahkute. Mis nimelt juhtus mrs Cunninghami abikaasaga? 
Lõppude lõpuks oleme siin ju tema pärast." 

Selim kehitas õlgu. "Ta on elus ja terve... hetkel veel." Ruth Cunningham astus 
ettepoole. "Millal ma teda näen? Oh, palun, laske mul teda näha!" 

Naise põsed õhetasid ja silmad pildusid sädemeid. Selim vaatas talle otsa, nagu 
näeks ta naist esmakordselt. Mõne hetke pärast raputas ta aeglaselt pead. "Praegu 
pole see võimalik. Kui te käitute korralikult, võite näha teda hiljem. Te peate siin 
ootama.” 

"Aga keda?" Nõudis 'Kane. "Mahalaskjate komandot, kõri läbilõikamist või 
uustulnukaid?" 

Selim muigas. "Ma pole siin selleks, et küsimustele vastata.” 

Ta keeras ringi ja sammus kärmelt minema, Kane aga võttis taskust 
kokkumuljutud sigaretipaki. Selles oli üksainus sigaret; ta tõmbas suitsu sügavalt 
kopsudesse ja hakkas hiigelkuju lähemalt uurima. 

Midagi sarnast polnud ta varem näinud: kuju oli tahutud välja ühest tükist. Tema 
huuled olid täidlased ning silmad kõrgete põsesarnade kohal ülespoole viltu ning 
suletud, nagu magaks ta. Tal oli sugulust hindu jumalanna Kaliga kelle kuju Kane 
oli korduvalt näinud hinduismi templites. 

Kane kibrutas otsaesist, tema meeled aga tegelesid asja akadeemilise poolega 
meenusid rooma ratsanikud ja vana preestrinna, kes oli jääDud tule eest 
hoolitsema - ning ajal ei näinud olevat enam mingit tähtsust. See oli kui sõõr, mis 
pöörles lõputult enda ümber. 

Marie nihutas end mehe kõrvale ja sõnas malbelt: "Teadmine, et siinsamas on 
kord seisnud ka Alexias, tekitab minus kummalise tunde." 

Kane noogutas sõnatult ning nad jäid hetkeks nii, külg külje kõrval seisma, 
mõeldes samu mõtteid. Siis kostis sissepääsu juurest sagimist. 

Kui Kane ümber pööras, liikus nende poole keegi khakivormis, tolmuga kaetud 
isik. Ta kandis araablase pearätti ja tema silmi varjasid mootorratturi 
päikeseprillid. Mõne jala kaugusel jäi ta seisma ning vaatles seesolijaid hetke 
vaikides, enne kui päikeseprillid eest võttis. See oli professor Müller. 

Ta kummardas kangelt. "Ma loodan, et daamidel pole tulnud taluda suuri 
ebamugavusi?" 

Kane tegi kiire sammu ette, kuid enne kui ta suutis midagi öelda, lausus tuttav 
hääl: "Ah, mu hea sõber, kapten Kane. Nii et sul õnnestus siiski siia jõuda." Nende 
sõnadega astus pimedusest välja Skiros. 

Oli peaaegu keskpäev, kui kaks valvurit Kane'ile järele tulid. Marie ja Ruth 
Cunningham olid templist juba hommikul minema viidud ning peaaegu kohe 
parast seda järgnes neile ka Jamal. 

Jäänud koos valvuritega üksinda templisse, veetis Kane aega sellega, et lasi oma 
silme eest mööda kõik möödunud sündmused - ikka uuesti ja uuesti -, kuid kõik 
oli asjatu. Ta ei suutnud leida juhtumis mingit loogikat. Kui Müller oli 
komistanud juhuslikult templile, miks polnud ta siis oma avastusest teatanud? See 
oleks teinud ta maailmakuulsaks. Ja milleks olid siin veel Skiros ja Selim? Kuidas 
küll nemad mosaiiki sobivad? Probleemil ei näinud olevat mingit lahendust ning 
ta ootas üha suureneva kannatamatusega, kuni lõpuks kaks beduiini talle järele 
tulid. 

Väljudes templi jahedast poolvalgusest, peatus ta trepimademel, hetkeks 
pimestatud tugevast päikesepaistest. Üks valvureist tõukas teda edasi, nii et ta, 
komberdas hooga üle mitme trepiastme ja pidi peaaegu tasakaalu kaotama. 
Valvureid näis see lõbustavat ja Kane hoidis ülima tahtejõuga oma vihahoo 
tagasi, sammudes sõnakuulelikult nende vahel, silmad innukalt ümbrust 
kompamas. 

Kaljuseinad olid kaetud raidkirjadega ja mitmes kohas võis näha mustavaid 
koopasuid. Järsku laskus taarna põhi veidi ja nende all nõvas seisis palmipuudest 
rohelise oaasi kõrval mitmest telgist koosnev välilaager. 

Just meeste ja kaamelite arv pani Kane'i üllatuma, kui ta laagrile lähenes. 
Kõikjaloli näha kaamelitele raskeid kaste laadivaid higistavaid mehi, nagu 
valmistuksid nad lahkuma. 

Püüdes seal esindatud hõimusid kokku lugeda, läks Kane 'omadega sassi. 
Poolpaljad värvilistes turbanites jeemenlased, kehad kas tätoveeritud või 


olid esindatud. Kui valvurid oma vangi läbi meestesumma tõukasid, pöördusid 
pead uudishimulikult nende suunas. 

Vardjad peatusid kõige suurema telgi ees ja käskisid ameeriklast käeviipega 
siseneda. Kane lükkas telgi ukseklapi kõrvale ja astus sisse. Müller istus väikese 
kokkupandava laua taga, jõi kohvi ja uuris samal ajal suurendusklaasiga üht laual 
lebavat potikildu. Ta tõstis pilgu ja naeratas: "Ah, Kane — tulge sisse! Tulge aga 
sisse!" 

Kane istus vastasolevale välitoolile, Müller aga võttis potikillu sõrmede vahele ja 
naeratas taas. "Kohvi?" Kane noogutas, sakslane kallas tassi täis ja lükkas tema 
poole. 

Kane kummardus ettepoole, käed laual. "Mida te olete naistega teinud?" . 
Müller näis tundvat hingepiina. "Me pole barbarid. Nad on kõrvaltelgis valve all. 
Seal on neil mugavam kui templis." 

"See on teist väga hoolitsev,” märkis Kane. "Ja mida te olete teinud 
Cunninghamiga?" 

"Te saate temaga kohe kokku,” sõnas Müller rahulikult. 

"Kuid esmalt tahab Skiros teid näha." 

"Mida paganat see kõik ikkagi tähendab?" küsis Kane. 

Müller tõusis ja küünitas oma kübara järele. "Sellepärast ma teie järele saatsingi, 
mu sõber. Te saate seda kohe teada." 

Ta lükkas telgi ukseklapi kõrvale ja Kane astus tema järel välja. Nad läbisid oaasi 
ning ronisid seejärel kuristikuservale, kaks beduiini kogu aeg kannul; 
vastassuunas aga liikusid oaasi suunduvad kandjad, rasked kastid turjal.. 

Nad tõusid kitsale müüritisele, mis näis olevat kaljumassiivist välja raiutud. See 
lõppes sissekäiguga koopasse, mille ees seisis tunnimees; vööni paljad mehed 
lohistasid koopast välja kaste ja ladusid neid virna, et seejärel laagrisse viia. 
Müller möödus kähku meestest, Kane tema järel. 

Koobas polnud eriti avar, kuid seal näis olevat virnades igasugu tehnilist 
varustust. Skiros istus keeruka ehitusega lühilainesaatja juures ja võttis vastu 
teksti. Nende sisenemisel võttis Skiros kuularid peast ja tegi oma pöördtoolil 
poolringi. "Ah, kapten Kane. Niisiis, jõudsite pärale." 

Tema näol oli meeldiv naeratus, nagu oleks tegemist mõne peoga, kuhu on lõpuks 
ometi saabunud kauaoodatud külaline. 

"Üsna põnev sisseseade teil siin," nentis Kane. 

Skiros noogutas. "Me oleme selle üle üsnagi uhked." Ta tõmbas rinnataskust paki 
sigarette ja pakkus: "Sigaretti?”" 


Kane võttis pakutu vastu ja tähendas: "Kas sa ei arva, et oleks aeg mõnele 
inimesele rääkida, mida see kõik tähendab?" 

Skiros noogutas. "Aga loomulikult! Miks te siis muidu siin olete?" Ta osutas 
kastivirnade poole. "Vaata ise!" 

Need olid tuhmhalliks värvitud metallkastid. Kane tõmbas ühe neist enda poole ja 
avas kaaneklambrid. Kasti olid oskuslikult pakitud vintpüssid - uued ja vabriku 
määrdest läikivad. Järgmine kast sisaldas püstolkuulipildujaid. 

Kane võttis ühe välja ja uuris seda lähemalt. See oli valmistatud Saksamaal. Ta 
keerutas seda käes, silmad kalgid. "Ma alahindasin teid. Ma mõtlesin, et te 
smugeldate arheoloogilisi leide maalt välja, kuid see siin...” 

Skiros naeratas endaga rahulolevalt. "Jah, see on juba midagi, kas pole? Me 
ol.ime tõeliselt õnnega koos, kui leidsime selle koha - tänu Müllerile.” 

"Kuni saabus Cunninghan.. See pidi olema tõsine šokk." Skiros raputas pead. 
“Väike ebamugavus, ei rohkemat." Kane pöördus uuesti relvakastide poole ja 
virutas ühele neist jalaga. "Ma oletan, et sellepärast ongi brittidel Omaani piiril 
asuvate hõimudega nii palju sekeldusi." 

Skiros naeratas. "Meie anname oma parima, kuid need relvad on lihtsalt tasu 
hõimudele, kes meil abiks on. Mida nad nendega peale hakkavad, on nende endi 
asi.” 

Kane silmitses taas relvakaste. "Need püstolkuulipildujad on Saksa päritolu." 
"MP-40-d - parimad oma alal.” 

"Nii et sa polegi siis kreeklane?" 

"Mu ema oli, tema perekonnanimi oli Skiros, kuid ma võin uhkusega öelda, et mu 
isa oli sakslane. Pole tähtis, mis nime ta kandis." 

Kane pööras ümber ja vaatas Müllerit, kes oli vaikides tema kõrval seisnud. "Ja 
kuidas siis Müller sellesse mosaiiki sobib?" 

"Üsna ilusasti," vastas Skiros. "Tema sai selle koha olemasolust teada ühelt vanalt 
beduiinilt, kes komberdas Šabva lähedal nende laagrisse ja oli janusse suremas." 
"Jumala pärast, Müller, miks te küll sellise raisakulliga asju ajate. Tosin mis tahes 
Euroopa või Aasia sihtasutust oleks andnud teile rõõmuga rahalist toetust,” 
märkis Kane. 

Müller näis olevat hämmingus. "Mulolid oma põhjused." 

"Tõepoolest olid," hakkas Skiros naerma. "Ja kuna te siit kuhugi ei pääse, mu 
sõber, ei näe ma mingit põhjust tõe varjamiseks. Nagu mina, on ka professor 
sakslane - hea sakslane. Me teenime TII Reichi ja oma füürerit Adolf Hitlerit.” 
"Mu Jumal!" ohkas Kane. 

"Ma töötan Abwehrile. Sa tead ju, mis see on?" 


"Saksa sõjaväeluure." 

"Täpselt! Me võidarne tulevase sõja, mu sõber. Ülehomme on 1. september. Just 
sel päeval tungime Poolasse." 

"Hullumeelsus," sõnas Kane. "Te lähete kõik üheskoos põrgusse.” 

"Mina nii ei arva. Tead, meil on palju diviise, samuti kapten Carlos Romero ja 
tema sõbrad - hispaania vabatahtlikud SS-is. Nad jõuavad oma Catalinal homseks 
siia. Ülehomme lasevad nad miinid Suessi kanalisse, tipivad laevatee miine 
täis"ja õhivad need. See pakub meie inglise sõpradele midagi, mida annab läbi 
seedida.” 

Kane nägi vaeva, et see kõik talle pärale jõuaks. "Ma ei suuda seda uskuda." 
"See on mulle täiesti ükstakõik." 

Kane tõmbas sügavalt hinge. "Mis saab edasi?" 

"Sinuga?" Skiros kehitas õlgu. "Päeva või paar saab Müller teid kasutada, pärast 
seda aga..." Ta jäi vait ja ohkas, nagu oleks tal siiralt kahju. 

"See pole just väga tark tegu," märkis Kane. 

Skiros kergitas kulme. "Ilmselt on sul põhjust nii väita?" Kane üritas olla täiesti 
enesekindel. "Ma saatsin Ameerika konsulile Adenis kirja, milles kirjutasin 
täpselt, kuhu me suundume." Ta kehitas õlgu. "See oli tavaline ettevaatusabinõu 
kõrbes võib ju igasugu asju juhtuda, nagu sa tead.” 

"Sa loomulikult valetad." 

Kane raputas pead. "Ma andsin ju kirja sinu kätte, et sa paneks selle postikotti - 
mäletad?" 

"Väga taibukas, mu sõber," tähendas Skiros malbelt. 

Mülleri näolt paistis täielik paanika ja ta vajus laskemoona kastidele, pühkides 
näolt ja kaelalt taskurätiga higi. "Me peame siit minema saama," sõnas ta väriseva 
häälega. 

"Võtke end kokku!" Skiros valis sigareti ja koputas selle otsaga vastu pakki. 
Kane naeratas. "Kui me ei pöördu mõistliku aja pärast tagasi, lükkab Ameerika 
konsul Adenis käiku tavalise masinavärgi. Nad tulevad meid otsima.” 

Skiros naeris peenelt. "Täiesti korrektne, kuid nagu sa juba nii lahkelt märkisid, ei 
tee konsul ühtegi liigutust enne, kui alles mõistliku ajavahemiku möödudes." 
Kane vandus tasa, sest Skirosel oli õigus - ja ta teadis seda. Mülleri näolt kadusid 
murekortsud ja ta lasi end kergendunult lõdvaks. "Jumal taevas - teil on õigus!" 
Skiros noogutas mõnulevalt. "Te peaksite praeguseks juba teadma, et mul on alati 
õigus. Ameerika konsul ei võta vähemasti kuu aja jooksul midagi ette. Meie aga 
oleme kahe päevaga siit läinud." 

"Kahe päevaga!" hüüatas Müller ja ta näis olevat tõsiselt segaduses. "See ei jäta 


mulle just palju aega. Ma ei tea, kas me suudame selleks ajaks lõpetada.” 
"Ausalt, mu kallis Müller, mind see üldse ei huvita, kas te suudate või ei suuda 
oma armetusse hauakambrisse sisse murda, enne kui me lahkume.” 

"Kas ma võin vähemalt Kane'i" koos nende kahega tööle panna?" päris.Müller. 
Skiros pöördus Kane'i poole. "Ma loodan, et sa pole vastu. 

Lõppude lõpuks on taoline töö rohkem sinu liinis.” 

Kane üritas leida vastust, kuid hetkeks oli ta tummaks löödud. "Ma arvan, et see 
raund on sinu.” 

Skiros irvitas heatujuliselto "Nii see on, Kane. Võta asja filosoofiliselt." Seejärel 
muutus tema hoiak täielikult: ta oli ühtäkki väle ja asjalik. "Aga nüüd peate mind 
vabandama. Mul on palju tegemist.” 

Ta keeras end toolil ringi ja haaras pihku kuularid. Müller puudutas Kane'i 
käsivarrest ja nad läksid koos välja. Müller pööras, paremale ja sammus piki laia 
rinnatist koopasuu poole, mis polnud kõrgem kui neli jalga ja mille ees kükitasid 
kaks relvastatud meest. Kane kummardus, et koopasse piiluda. Müller pühkis 
taskurätiga näolt higi ja sõnas kohmakalt: "Mul on selle kõige pärast piinlik, 
Kane.” 

"Täna pole mul tuju teie pihtimist kuulata," vastas Kane. "Mida ma peaksin siin 
tegema?" 

Otse sissepääsu kõrvaloli prožektorlamp, sakslane lülitas selle sisse ja juhatas 
teed. Koobas oli vaid kolm-nelikümmend jalga lai ning koopalagi jäi paari jala 
kõrgusele nende kohale. Võimas valguskiir liikus aeglaselt ülekoopaseina, kus 
ärkasid võpatamapanevalt äkki ellu kaks vibu käes hoidvat inimfiguuri. Kane 
astus ettepoole ja uuris huviga neid kujusid. 

"Polükroomne seinamaaling,” nentis ta, puudutades neid õrnalt sõrmedega. 
"Märkimisväärselt hästi säilinud." 

"Millisesse aega te need dateeriksite?" päris Müller. 

Kane kehitas õlgu ja unustas hetkeks oma vaenulikkuse. 

"Raske öelda. Ma olen näinud umbes samasuguseid maalinguid Ahaggari 
mägedes Saharas, kuid võrrelda on raske. Ma ütleksin, et vähemalt kaheksa tuhat 
aastat vanad. Kas neid on rohkem?" 

Sakslane kõigutas lampi, valides mitme kivisse raiutud kirja vahel; lõpuks jäi 
valgusvihk peatuma koopa tagaosas ühe kitsa avause juures olevale kiviprügile. 
"Ma arvan, et te leiate selle olevat palju huvitavama." 

See oli ilmselt inimtöö tulemus: tahutud kiviplokid olid eemaldatud selleks, et 
avada selle taga olevat käiku. 

"Ja te arvate, et see on avaus hauakambrisse?" päris Kane. 


"Kuhu siis. veel?" vastas Müller küsimusega. "Tempel kuulub Seeba riigi aega, 
kui ta just vanem pole. Kui see org on üldse pühapaik, siis oleks loogiline oletada, 
et matused toimusid just siin.” 

Kohe pärast koopasse sisenemist oli Kane hakanud kuulma mingit nõrka heli - 
nüüd ilmus pimedast käigust valgus ja koos sellega Jamal, ühes käes lamp, teisega 
aga lohistas ta suurt korvi, mis oli täidetud kiviprügiga. Ta seisatas hetkeks ja 
vaatas neid. Rahulikult - keha kaetud tolmu ja higinõredega - tühjendas ta korvi ja 
kadus taas pimedusse. 

"Eeldatavasti on ka Cunninghan seal,” tähendas Kane. Müller noogutas. "Tema 
osutatud abi - kuigi mitte vabatahtlik - on olnud suur asi viimaste nädalate 
jooksul." 

"Kuid ühte ma siiski ei mõista," sõnas Kane. "Teil on laagris hulgaliselt beduiine. 
Miks te pole siis neid tööjõuna kasutanud ?" 

Müller ohkas. "Esiteks - Skiros ei suhtu minu töösse just mõistvalt ja keeldub 
selleks luba andmast. Ja igal juhul on beduiinid paadunud ebausklikud. Nad 
usuvad, et siinsetes koobastes kummitavad pahad vaimud." 

Enne kui Kane suutis midagi rohkemat öelda, katkestas teda selja tagant kostev 
hääl: "Kui te vaataksite koopalage, leiaksite nende tõrksusele veenvama põhjuse. 
Kogu see neetud kupatus on küps alla kukkuma, niipea kui keegi köhatab.” 
Käigusuhu ilmuv mees oli keskmist kasvu ja sooniline; ta oli vööni paljas nagu 
Jamalgi ja pealaest jalatallani tolmuga kaetud. 

Müller jättis selle märkuse tähelepanuta. "Kuidas asjad täna edenevad, 
Cunningham?" 

"Mitte paremini kui eile - või üleeile,” vastas küsitatu. "Mis aga minusse puutub, 
siis ei jõua me sellise tempoga kuhugi. Teil oleks tarvis salka töölisi 
suruõhuvasaraga, kui te üldse soovite kuhugi jõuda." 

"Ma nõustun teiega, mu sõber, kuid mida ma saan teha?" märkis Müller. "Küll 
aga tõin teile uue mehe. Kane'il on olnud suuri kogemusi taolistes asjades. Ma 
olen kindel, et te suudate midagi välja mõelda." 

"Ma tahaksin rõhutada, et ma pole juba üsna tükk aega söönud,” rõhutas Kane. 

. "Ma lasen pärastlõunal siia süüa saata," lubas Müller. "Vastutasuks loodan ma 
loomulikult saada ka mõningaid tulemusi." Ta läks värske õhu kätte, jättes neid 
omavahele. 

Cunningham nõjatus vastu kaljuseina ja libistas käega roidunult üle näo. "Ja .kes 
pagan teie veel olete? Kas teil on midagi pistmist selle suure selliga, kelle nad täna 
hommikul siia kupatasid? Mul pole veel õnnestunud temalt ühtki sõna kätte 
saada." 


"Mis pole ka ime," märkis Kane. "Tal pole keelt, kuid tema kuulmisega on kõik 
korras, kui te just oskate rääkida somaali või araabia ,keelt. " 

Cunningham puhkes na'e.rma. "Noh, mu araabia keel polegi kõige hullem, 
somaali keelele teen aga sügava kummarduse.” 

Kane sirutas käe. "Minu nimi on Kane," tutvustas ta end. 

"Teie abikaasa palkas mind, et teile jälile jõuda, pärast seda kui ta oli kätte saanud 
kirja, mille te olite jätnud Briti konsulile Adenis." 

Cunningham ajas end sirgu, tema häälde ilmus pinge ja erutus. "Ruth saatis teid? 
Kas nägite teda hiljuti?" 

"Vaid paar tundi tagasi," vastas Kane. "Ta on koos minu sõbratari Marie Perret'ga. 
Ma kardan, et oleme kõik Mülleri ja Skirose raudses haardes." 

"Kuidas ta end tunneb?ir nõudis Cunninghan. "Kas temaga on kõik korras?" 
"Ta oli üldiselt heas meeleolus, kui ma teda viimati nägin, kuid muretses väga teie 
pärast." 

Cunningham istus kivirämpsuhunnikule. "Ma arvan, et te võiksite mind asjaga 
kurssi viia, vanapoiss." 

Kane rääkis kiirustades kõigest, mis oli juhtunud alates tema esimesest 
kohtumisest Ruth Cunninghamiga tollel 

sadamasillal Dahreinis, kaasa arvatud see, mida Skiros oli talle . äsja rääkinud. 
Kui ta lõpetas, sõnas Cunningham: "See on tõepoolest üks lugu!" 

Kane noogutas. "Eks ta ole, kuid mis ikkagi teiega juhtus?" 

Cunningham naeris mõrult. "Ma olin neetud ohmu, nagu ma nüüd aru saan. 
Mitmel põhjusel oli mulle tähtis, et selle paiga avastamine oleks ainuüksi minu 
saavutus. Jõudnud Bir el-Madani, mõistsin ma, et mul pole lootustki ihuüksi 
kõrbesse minna. Mul õnnestus leida üks rašidi hõimu beduiin, kes oli piisavalt 
julge - või küllalt rumal-, et mind saata." . 

"Eeldatavasti kavandasite te marsruudi Šabvast Maribi Rub al-Hali kaudu - ja 
lootsite kõige paremat?" 

Cunningham noogutas. "See oli üllatavalt hõlbus. Meil oli suure veevaru tarvis 
lisakaamel. Teisel päeval leidsime tolle kivitulba."” 

"Selle, mille juurest meie korjasime üles alumiiniumist joogipudeli 2?" 
Cunningham noogutas. "Me olime seal öölaagris. Pudel sai tühjaks ja me 
vähendasime koormakaalu. Ausalt öeldes ei lootnud ma leida ühtegi püstiseisvat 
kivitulpa.” 

"See oli ainus, mida meie nägime," selgitas Kane talle. 

"Mina leidsin tegelikult veel ühe," sõnas Cunninghan.. "See oli küll külili ja 
poolenisti liiva all.” . 


"Ja Mis sai siis, kui te siia saabusite?" 

"See oli kui halb unenägu. Kui me sisenesime taarnasse, valgusid beduiinid meile 
igast küljest peale. Minu rašid oli vapper mees. Ta üritas vastu hakata, kuid ta lasti 
maha. Nad panid mind jubedasse laoruumi vana kaevu põhjas, kuni järgmisel 
päeval saabus Skiros. Minu siinoleku ajal on teie mainitud Catalina kahel korral 
maandunud kuristiku taga tasandikul. Ma arvan, et Skiros kavatses algul mind 
tappa, kuid siis saabus Müller ja pani ette, et ta võiks mind oma töös kasutada. 
Skiros lasigi asjadel nii minna." 

"Ma kardan, et te olete selle koleda päeva üksnes edasi lükanud,” nentis Kane. 
Cunningham kehitas väsinult õlgu. "Ma ei hooli sellest küünevõrdki - ma olen 
mures Ruthi pärast." 

Kane noogutas. "Ma tean, mida te tunnete, kuid me pole veel lõplikult löödud. 
Kuhu nad teid öösel panevad?" 

Cunningham naeris -.ühidalt. "Veel nädal aega tagasi magasin ma valve all telgis. 
Ühel ööl üritasin ma ära joosta, kuid ma 

ei jõudnud just kaugele. Alates sellest ajast olen jälle kaevus." "Kõlab üsna 
näruselt," märkis Kane. 

Cunningham kehitas õlgu. "Vähemasti on seal kuiv. Ma ei suuda ette kujutada, et 
seal oleks viimased tuhat aastat või rohkemgi vett olnud." Ta tõusis ja sirutas 
ennast. "Hakkame parem pihta. Müller võib muutuda üllatavalt vastikuks, kui ta 
arvab, et pole tehtud piisavalt tööd.” 

Ta võttis prožektorlambi ja juhtis läbi käigu teed. Käik oli kuus-seitsekümmend 
jalga pikk ning allapoole kaldu. Käigu kaugemas otsas täitis Jamal korvi; tema 
raudkühvel helkis lambivalguses. Sealoli vaevu ruumi kahele mehele kõrvuti 
töötamiseks. Jamal keeras end liginevate häälte peale ringi, kuid Kane lõi talle 
õlale ning somaal jätkas kühveldamist. 

"Nagu te ise näete, pole töötingimused just kiita." Tähendas Cunninghan.. ' 
Kane uuris koopaseinu lambi valgel lähemalt ja kibrutas otsaesist. "Ma olen välja 
kaevanud kaljuhaudu Šabva lähistel mägedes, kuid kordagi pole ma veel kohanud 
sellist sissepääsu.” 

Cunningham noogutas. "Ma arvan, et Müller ajab tühja tuult taga. Ta isegi ei tea, 
et selle templi ehitas Balguis Seeba kuninganna.”. 

"See on ainus lohutus, mis mulle täna osaks on saanud," sõnas Kane talle. "Aga 
ma pean tunnistama, et tahan ka ise teada, kuhu see kuradi tunnel viib.” 

“Selleks on vaid üks moodus," sõnas Cunningham ja ulatas talle kühvli. 

Kane tegi pausi, et end vööni lahti riietada, ja astus siis somaali kõrvale ning asus 
kühveldama. 


Berliinis, Tirpitzuferil töötas Canaris oma töölaua taga, kui sisenes Ritter. "Ma 
sain äsja Skiroselt teate," märkis ta. 

Admiral ajas end sirgu. "Kas kõik läheb plaanikohaselt?" 

"Absoluutselt!" 

"Mis saab Romerost ja tema sõpradest, kui nad on Catalina maha jätnud?" 
"Üks meie Egiptuse büroo töötaja korjab nad üles ja sõidutab otse itaallaste 
territooriumile.” 

"Suurepärane!" Canaris muigas. "Pole enam palju jäänud, H'ans." 

"Jah, Herr admiral!" 

"Jätkake!" sõnas Canaris ja Ritter lahkus ruumist. 

Kui Müller nad alla laagrisse viis, oli kuu juba üle kuristikuserva tõusnud ja org 
täis kummituslikku helendust. Koopast väljunud, ringutas Kane, et oma lihaseid 
sirutada, ning seisatas vaatepildi ees, mille jättis kuukiirtes kümblev pühakoda. 
Tempel oli uskumatult ilus ja aukartustäratav, kuid valvurid ilmselt niimoodi ei 
arvanud. Püssitoru suruti valusalt Kane'i seljalihastesse, sundimaks teda kallakust 
alla minema. 

Orus oli vaikne ning kõrbest ilmusid sinna varjud ja üksildus, kui nad möödusid 
telkide vahelt ja jõudsid puude alla. Kusagil köhatas kaamel; üks araablane seisis 
põlvist saadik vees ja pesi end, kuid peatas siis oma tegevuse, et nende möödumist 
uudishimulikult jälgida. 

Teisel pool puudesalu jäid nad seisma hobuserauakujulise kalju ees, mis ääristas 
musta ümmargust auku, mille läbimõõt võis olla umbes viis jalga. Lähima palmi 
külge oli kinnitatud jäme köis ning üks valvureist võttis köie lahtise otsa ja viskas 
selle alla pimedusse. 

Cunningham valmistus esimesena laskuma, jalad harkis, üksnes kätega kõvasti 
köiest kinni hoides, ning astus tagurpidi üle augu serva. Kui somaal oli talle 
järgnenud, pöördus Müller Kane'i poole, laiutades endale iseloomulikul viisil 
käsi. "Mul on väga piinlik, mu sõber, kuid seda nõuab Skiros. Ta peab teid väga 
leidlikuks meheks." 

"Hoidke oma hingeõhku kokku," sõnas Kane külmalt. Ta haaras köie pihku ja 
alustas laskumist, ilma et oleks rohkem midagi lausunud. 

Kuna šaht oli korralikult kaljusse tahutud, .leidsid Kane'i jalad selle külgedelt 
kergesti tuge. Ta tegi vaid ühe peatuse, et 

üles vaadata: tähed sirasid võlvjas avauses; siis aga näisid nad äkki olevat nii 
kaugel — alt Šahtist kostis nõrka liikumist. 


Käed tõusid altpoolt talle vastu ning juhtisid ta süvendi põhja, kus Šaht laienes, 
ning ta kukkus pehmele liivale. Kui ta end jalule ajas, kadus köis üles pimedusse, 
riivates enne tema nägu. See tunne oli nii ebameeldiv, et ta astus järsult tahapoole 
ja komistas kellelegi otsa. 

"Seiske, kus te olete,"sõnas Cunningham. "Tavaliselt saadavad nad lõpuks ka 
toidukorvi alla." Hetke pärast ühmas ta rahulolevalt: "Kätte sain!" Ta võttis 
Kane'il küünarnukist kinni. "Kuus ettevaatlikku sammu ja te leiate eest seina." 
Kane liikus pimeduses, käed välja sirutatud, kuni ta sõrmed puudutasid kivi. Ta 
istus maha, selg vastu seina, ja tajus, et tema kõrval oli Jamal. Cunningham jagas 
toidu välja. Sellega lõpetanud, arutasid nad üheskoos olukorda. 

"Kas te olete kunagi üritanud siit välja pääseda?" küsis Kane. 

Cunninghiim ajas end jalule. "Kui oleks päevavalgus, näitaksin teile midagi. Šaht 
laieneb umbes viie jala kõrgusel meie pea kohal. Kui seda asjaolu poleks, oleks 
võimalik ronida mööda šahti üles. See on piisavalt kitsas ja selle seinad on roh- 
makalt tahutud.” . 

Kane kohmittses pluusitaskus ja võttis välja tikutoosi. Kui esimene tikk põlema 
süttis, hoidis ta seda kõrgel pea kohal. Cunninghamil oli õigus. Šahti põhjasuue 
laienes märgatavalt. Tikk hakkas tema sõrmi põletama ja ta pillas selle summu- 
tatud vandesõnaga maha. 

Ta pöördus Cunninghani poole. "Ma oletan teid teadvat, et me elame juba võlgu. 
Meie käsutusse on jäänud kõige rohkem päev.. Ausalt - meil on vaid kaks 
võimalust: kas me saame sellest urkast välja või sureme.” 

"Mina olen teiega," sõnas Cunningham, "kuid kuidas, pagana päralt, me siit välja 
saaksime?" 

Kane astus Jamali juurde, kükitas tema ette ja hakkas aeglaselt araabia keeles 
kõnelema. Kui ta oli lõpetanud, pigistas somaalist hiiglane ta õlga, näitamaks, et 
oli asjast aru saanud - ja tõusis püsti. 

Kane pöördus Cunninghami poole. "Jarnal on nii uskumatult tugev, et ta suudab 
tõugata mind küllalt kõrgele šahti, et ma saaksin selle kitsamas osas kuskilt kinni 
haarata. Ma ronin tema õlgadele, kuid teie seiske minu taga ja hoidke mind tasa- 
kaalus.” 

"Ma oletan, et see tasub proovimist," arvas Cunninghan. Jamal astus Šahti alla ja 
Kane ronis tema õlgadele. Seejärel ajas ta end väga aeglaselt sirgu ja tõstis käed 

pea kohale. Need ulatusid täpselt Šahti. 

"Nüüd!" sõnas ta araabia keeli ja Jamali suured kämblad liikusid tema jalataldade 
alla, tõstes ta õhku. 

Kane kahmas meeleheitlikult mingi kinnihoidmisvõimaluse järele. Ta sisemuses 


hakkas pead tõstma paanika, kuna somaali käed juba värisesid. Siis aga kinnitusid 
tema sõrmed ühte kaljuprakku ja ta hiivas end meeleheitlikult ülespoole. Hetk 
hiljem oli ta juba turvaliseit šahti kiilutud, selg vastu üht, jalad vastu teist 
šahtikülge. 

Ta rahmeldas visalt ülespoole, tehes aeg-ajalt siiski puhkepause. Krobeline 
kaljupind surus valusalt talle selga, kuid ta rühkis edasi, hambad ristis, ning 
järk-järgult suurenes šahti suue üha, kuni ta jäi otse selle serva all jalgu puhkama. 
Ta hiivas end kähku üle serva ja roomas köie poole. Täpselt sel hetkel ilmusid 
kaks beduiini palmipuude vahelt, seisatasid kuupaistelaigus mõne jala kaugusel 
šahtist ja vestlesid kiirustamata. 

Kane oli end esimese häälekõla peale vastu liiva litsunud. Nüüd nihkus ta 
tollhaaval edasi, kuni jõudis varju, ning kadus siis puude vahele. Praegusel hetkel 
ei saanud ta Cunninghami ja Jamali heaks midagi teha. Mõlemad beduiinid olid 
relvastatud ja üks neist hoidis püssi kõverdatud käsivarrel. Polnud mingit 
võimalust neid korraga käsile võtta. 

Kane tõusis jalule ja sammus vaikselt palmide vahelt laagriplats 1 poole. Sellele 
lähenedes kuulis ta laulmist. Beduiinid kükitasid suure loitva lõkketule ääres ja 
paljud neist tantsisid, loogeldes keeruka mustri järgi lõkkevalgusesse ja siis jälle 
sellest välja. Üks meestest mängis karjusevilet, teine tagus monotoonselt väikest 
nahktrummi. Ülejäänud istusid rätsepaistes ringis, lõid käsi muusika taktis kokku 
ja õõtsutasid rütmiliselt oma keha. 

Kane möödus tulest kaarega, hoides varju, ja suundus siis telkide vahele. 
Esimesed kaks olid tühjad ning kõige suuremast möödus ta laia kaarega. 
Laagriplatsi kaugemas osas seisid ühe telgi ees kaks valvurit. Kane läks tiiruga 
selle taha ja roomas telgi varju. Ta suutis tabada telgis liikumist ja seejärel 
pomises Ruth Cunningham midagi, millest Kane aru ei saanud - ja Marie vastas 
talle. 

Ta lõdvendas ettevaatlikult üht kinnitusnööri ja tõstis telgi 

põhjaserva mõne tolli maast üles. Lamades tihedalt vastu maad, võis ta näha telgi 
SISEMUSSE. 

Marie istus magamiskotil, selg vaid kuue tolli kaugusel Kane'ist; Ruth 
Cunningham oli sissepääsule lähemal. 

Kane sõnas vaikselt: "Marie, ära vaata ringi! Ütle Ruthile, et ta räägiks edasi." 
Marie õlad õhukese pluusi all jäigastusid ning ta kummardus ettepoole, kõneldes 
samal ajal tasakesti oma kaaslannaga. Ruth Cunningham ahmis ehmunult õhku, 
kuid saavutas siis taas enda üle kontrolli. Ta hakkas kõvasti rääkima, arutles juh- 
tunu üle ja tegi oletusi tuleviku suhtes. 


Marie sirutas end täies pikkuses magamiskotil välja ja tegi peaga poolpöörde, 
vaadates otse Kane'ile näkku. Nende huuled olid vaid kolme-nelja tolli kaugusel 
teineteisest. 

"Ma ei saa praegusel hetkel midagi teha. Mul pole relva," sõnas Kane. "Kuidas 
nad teid kohtlevad?" 

"Siiani on kõik korras, kuid mulle teeb hirmu viis, kuidas Selim Ruthi silmitseb. 
Tundub, et tal on tema suhtes kõige halvemad kavatsused." 

Kane üritas olla rahustav. "Me peame midagi ette võtma. Ma pean nüüd teiste 
juurde tagasi minema. Mis ka ei juhtuks, ärge muretsege. Kui õnn. meid soosib, 
-oleme tunni aja pärast jälle siin, et teid välja saada." Kane hakkas juba ringi 
keerama, kuid peatus siis: "Utle Rutfule, et tema mees on elu ja tervise juures.” 
Marie käsi libises telgi ääre alt välja ja paitas õrnalt mehe nägu. Tema silmad olid 
kui tume vesi, täis ohtlikke hoovusi, mis näisid mehe endasse kiskuvat. Kane 
tõstis veel natuke telgiserva ja naine lükkas oma näo tema poole, kuni nende 
huuled kohtusid. See polnud kirest kantud suudlus - see oli sügavalt ja õrnalt, iga 
oma keha kiuga armastava naise suudlus. Hetkeks tugevnes mehe haare naise 
käel, siis lahkus ta kiiresti. 

Kui Kane puude vahel šahti poole liikus, kuulis ta kedagi enda poole tulevat. Ta 
laskus puu taha siruli maha ja jäi ootama. Üks noist meestest, keda- ta oli ennist 
kaevu juures näinud, sammus temast nii lähedalt mööda, et Kane oleks võinud 
puudutada tema burnuse äärist. 

Jõudnud puude piirini, suutis ta näha kohalejäänud beduiini seismas Šahtisuu 
kõrval. Mehel polnud püssi; Kane ootas, kuni ta ennast pööras ja oru poole vaatas, 
ning liikus siis helitult üle liiva. 

Araablasel polnud mingit võimalust. Ameeriklase käsivars sulgus ümber tema 
kõri ja lämmatas tõhusalt hirmukarje, pigistades halastust tundmata. Hetke või 
paari vältel beduiin veel võitles, siis aga tema keha lõtvus. Kane lohistas ta puude 
alla ja jättis nende varju lamama. 

Köis lebas endiselt iõngasse kerituna puu juures, üht otsa pidi selle külge 
kinnitatud. Kane viskas köie šahti ja sõnas tasa: "Tulge üles, nii kiiresti kui saate!" 
Ta ootas, ise silmadega puude vahelt laagrit silmas pidades. Mõne hetke pärast oli 
Cunningham tema kõrval, seejärel ka Jamal. 

Nad kadusid puudesallu; Kane selgitas neile kiirelt olukorda. 

"Naised on ühes telgis valve all. Minu arvates pole mingit mõtet üritada laagrit 
paljakäsi üle võtta. Ma panen ette minna sinna koopasse, kus Skiros oma relvi 
hoiab. Seal on ka raadiosaatja. Kui me Mukallat või Adenit kätte ei saa, jõuame 
ilmselt Jordanini." 


"Minu meelest on see õige mõistlik plaan,” tähendas Cunningham. 

Kane selgitas Jamalile asja ka araabia keeles kiirelt üle, seejärel liikusid kõik läbi 
salu laagri poole. Nad tegid kaare ümber lõkketule, mille paistel enamik beduiine 
endiselt laulis ja tantsis, ning roomasid siis laagri teise otsa, hoidudes võimalikult 
maapinna ligi. 

Kui nad suurima telgi tagant möödusid, tegi Kane peatuseo Mülleri hääl kostis 
öös täiesti selgelt. Puudutades Cunninghani kergelt õlast, lähenes Kane telgile. 
Nüüd kõneles Skiros ja ta näis endaga rahulolevat. "Mul on rõõm teatada, et ma 
sain peakorteriga raadio teel ühenduse," teatas ta. "Samuti õnnestus mul saada 
kontakt Romeroga. Nad saabuvad täna öösel.” 

"Aga ma ei suuda näha selles mingit iva," nentis Müller. Skiros ohkas. "Te olete 
kujuteldamatult juhm, Müller. Meie töö siin on lõppenud. Nagu ma ennist 
Kane'ile rääkisin, oleks meil siin veel vähemalt kuu aega ohutu, kuid elul on per- 
versne komme mängida kummalisi vingerpusse. Seepärast me kasutamegi 
ainulaadset võimalust - lennata siit minema Catalinaga. Me läheme kõik koos 
Egiptusesse, Müller. Pea püsti! Te olete osake ajaloost.” 

"Aga mis saab vangidest?" katkestas teda Selim. Kane lausa nägi vaimusilmas 
ükskõikset naeratust Skirose rasvasel näol. 

"Sinuhooleks jätan meesvangid. Naised tulevad meiega Catalinale.” . 

"Aga sa lubasid ju Cunninghani naise mulle," protesteeris Selim vihaselt. 

"Ma muutsin oma meelt," sõnas Skiros ja tema hääl oli külm. "Ära lase meil 
unustada, kes siin vägesid juhib. Sa võid leida endale mõne teise naise." 

"Ja mis naistest saab?" päris Müller. 

"Ma tõesti ei oska öelda," sõnas Skiros talle. "Ma võtan seda Perret' naisterahvast 
kui isiklikku väljakutset. Ja mulle teeb rõõmu, et saan talle seda öelda." 

Kusagilt kaugusest hakkas kostma nõrka undamist ja Skiros tõusis püsti. "See on 
lennuk, härrased. Täpselt õigel ajal. Vii naised alla veoauto juurde, Selim! Müller 
ja mina tuleme samuti sinna.". 

Cunninghan liigahtas äkitselt, kuid Kane rabas teda õlast ja tõmbas tagasi maha. 
"Arge olge neetud lollpea!" sosistas ta talle kõrva. 

Nad läbisid taas roomates ja maad ligi varjudes laagri. Kui Kane neid mööda 
järsku mäekülge üles kaljujalamile juhtis, sõnas Cunningham: "Mida paganat me 
nüüd teeme?" 

"Me saame teha vaid üht,” sõnas Kane- "Peatada lennuki — kuid siis peame end 
kiirelt liigutama.” 

Nad sammusid vaikselt' piki kivirinnatist ja liginesid ettevaatlikult koopale, kus 
hoiti relvi. Üksik araablane lamaskles kaljunajal, vintpüss hooletult seljas. Ta 


laulis mingit kurba monotoonset karjuselaulu, pilk suunatud tähistaevasse. 
Kane surus Jamali õlga ning hiiglane liikus käratult edasi. Laul katkes nagu 
lõigatult ühel kõrgel noodil. Kostis äkiline raksatav heli, nagu oleks kuivanud 
puuoks pooleks murtud, ja Jamallasi surnud mehe maapinnale vajuda. 

Koopas oli pime, kuid Kane süütas tiku ja juhatas teed. Raadiosaatja peal seisis 
suur prožektorlamp. Kane lülitas saatja kiiresti sisse, asudes ise kärmelt 
relvakastide kallale. Vaid mõned kastid olid alles. Esimesed kaks, mida ta läbi 
uuris, olid täis vintpüsse, kuid kolmandas lebasid püstolkuulipildujad. Edasine 
uurimine tõi lagedale kasti, mis oli täis ümmargusi, saja padruniga 
ketasmagasine. Kane ulatas Cunning hamile ja somaalile kummalegi kaks 
ketast. 

"Aga raadio?" päris Cunningham. 

Kane raputas oma relva laadides pead. "Praegu pole aega." Kui nad koopast 
väljusid, kostis mootorimürinat: veoauto 

võttis suuna templile. Kane vandus ja hakkas nõlvakust alla jooksma. 

Enamik beduiine oli endiselt lõkketule ümber ja Kane liikus kärmelt varjude 
vahellaagri teise otsa. 

Veoauto, millega nad olid täna hommikul saabunud, seisis kirkas kuuvalguses 
telklaagri serval. Ta sõnas vaikselt Cunninghamile: "Seal on teie naine. Võtke 
rool ja kihutage nagu ei kunagi varem.” 

Nad tulid varjust välja ja ronisitt'j. autosse. Kui Cunningham starterile vajutas, 
kostis nende selja taga äkiline kile kisa. Kane pööras pead ja nägi mitut beduiini 
auto poole jooksmas. Ta tõstis püstolkuulipilduja ja tulistas kiire valangu, mis 
pillutas araablased pimedusse laiali. Samal hetkel võttis Cunningham auto paigast 
ja nad kihutasid minema. 

Kui nad templiesisele kõrgendikule tõusid ja taarnasuudme poole vuhisesid, 
lendas Catalina möirates üle nende pea, telik ja tagatiivad valmis maandumiseks 
eesolevale tasandikule. 

"Võtke masinast, mida suudate," karjus Kane ning Cunningham surus gaasi 
põhja. Veoauto kargles mööda kiviklibust orgu ning Cunninghamil oli tükk tegu, 
et rooli kontrolli all hoida - ja juba nad olidki avamaal nmg kihutasid lennukile 
järele. 

Nendest paremal, kuuvalguses selgelt nähtavana kihutas teine veoauto. Kui nad 
lähemale jõudsid, nägid nad selle tagaosas istumas Selimit, Skiros ja Müller aga. 
olid end sisse seadnud eesistmel. 

Skirose nägu oli vihast moondunud ja ta karjus midagi üle õla ühele araablasele. 
Kui autod kõrvuti jõudsid, tõstis Selim püssi ja tulistas. Skiros keeras auto 


vastassuunda ja Selim tulistas uuesti. Kane tõmbus küüru, ning tuuleklaas 
purunes kildudeks. Samal ajal tõmbas Cunningham meeleheitlikult roolist, nii et 
nad libisesid küljetsi terve täisringi. 

Hetkeks olid nad ohutuses ja suutsid jälle keskenduda lennukile, mis alustas 
maandumist. Romera tõmbas pidurit ning lennuki taga tõusis öötaevasse suur 
tolmu- ja liivapilv. 

Teise piloodi kohal istunud Noval keeras end ja haaras Romerol Slast. "Seal väljas 
toimub tulevahetus. Laseme siit jalga!" 

"Jumala pärast, anna mulle võimalus," sõnas Romero, kiirendades mootori käiku. 
Kane vaatas selja taha ja nägi, et teine auto läheneb neile 

jõudsalt, ning siis keeras Cunningham nende auto kaarega otse lennuki tekitatud 
tolmupilve keskele. 

Mitu sekundit sõitsid nad pimesi, lämbudes ja köhides, kõigil pea aknast sisse 
tuiskava nõelterava liiva eest madalas, kuid siis keeras inglane taas rooli ja nad 
jõudsid välja kuupaistesse. 

Catalina ruleeris nüüd kahe-kolmekümne millise tunnikiirusega orusuudme 
poole. Cuntlingham rabas rooliratast, pannes auto pöörlema, ja hetk hiljem olid 
nad juba lennukiga paralleelkursil. 

Cunningham nihkus kogu aeg lennukile lähemale ning varsti hakkasid Kane ja 
Jamal lennukikeresse kontsentreeritud valanguid saatma. Kane suutis näha 
Romerat kõrgel lennumasinas: ähmane valgus mõõteriistade paneelilt valgustas 
tema nägu. Kane tõstis püstolkuulipilduja ja tulistas mitu valangut lendurikabiini 
suunas. Romero kadus vaateväljalt, lennuki saba tegi laia kaare, paisates õhku 
suure tolmupilve. 

Cunningham keeras instinktiivselt rooliratast, tuues nad välja ohtlikust tsoonist, 
samas kui lennuk tegi poolkaare ja alustas taas liikumist kõrbe suunas. Mootor 
tõstis aga häält ning Romera valmistus õhku tõusma. 

Nüüd näis kogu lennumasin küljelt küljele vaaruvat ning keeras siis hooga 
vasakule. Hetk hiljem tormas ta, nina ees, liiva, et siis umbes saja jardi pärast 
väändunud metallihunnikuna peatuda, saates öötaeva poole oranžikaid tulekeeli. 
Siis käis plahvatus, seejärel veel üks, kui kütusepaagid lõhkesid. Cunningham 
pööras kähku rooliratast, et saada lennukist eemale. Tulekeeled jõudsid juba 
nendeni, lendavad käkrunud metallitükid õhus sumisemas. 

Teine veoauto liikus kiirelt kuristiku poole. Nad asusid seda taga ajama, kareldes 
just nagu elusolendid maapinnal. Kane seisis ühe jalaga astmelattal, silmad 
pingsalt eessõitva auto tagatuledel ja püstolkuulipilduja laskevalmis. 

Kui nad taarnasse sisenesid, kargas veoauto üht väikest teekühmu ületades 


kõrgele õhku ning Kane paisati jõuga astmelaualt maha. Tema püstolkuulipilduja 
läks lahti ja tulistas öhe, ise aga lendas ta pehmesse liiva, tehes sellel mitu 
kukerpalli. 

Kui Cunningham kolme-neljakümne jala järel piduritele vajutas, sattus auto 
tiheda kuulirahe alla, ja Kane märkas beduiine siin-seal kaljude jalamit 
ääristavate kivirahnude taga. Ta kuulis end püsti ajades, kuidas kuulid 
autokeresse sopsata 

sid, ning kisendas: "Minge, kuradi päralt, siit välja, Cunningham! Püüdke naised 
kätte saada!" 

Veoauto tõmbas otsekohe paigalt ja Kane kummardus maha, kobades 
meeleheitlikult püstolkuulipilduja järele. Ta märkas seda eemal kuuvalguslaigus 
vedelemas ja jooksis sinnapoole. Mõne hetke valitses täielik vaikus, siis aga 
kõlksatas kivi ja Kane tulistas öhe. Ta viskus kivirahnu taha. Järgnes mitu lasku, 
kuulid kiunusid tema pea kohal õhus, riivates liugpõrkega kaljusid. Kui kuulirahe 
vaibus, libises Kane teise rahnu taha ning jooksis end selle varju hoides piki orgu 
edasi. 

Tema selja taga jätkasid araablased huupi tulistamist. Hetke pärast oli Kane juba 
ihuüksinda. Ta jooksis piki laia avenüüd, mis viis templi juurde, möödus selle 
esiküljest .ning jätkas jooksu oaasi poole. 

Kaljunõva servale jõudnud, peatus ta ja vaatas alla laagriplatsile. Cunningham oli 
peatanud veoauto kahe-kolmekümne jardi kaugusel telkidest ning kükitas nüüd 
koos Jamaliga auto varjus. 

Salk beduiine liikus neist paremal nõlva mööda üles, et sealt nende pihta tulistama 
hakata. Kane pidi omasid juba hoiatama, kuid Cunninghan tõstis pilgu ja märkas 
ise ohtu. Ta koputas Jamalile õlale, nad keerasid ringi ja hakkasid nõlvast üles 
relvakoopa poole ronima, püüdes endiselt varju hoida. 

Hetkeks jäi nende lahkumine beduiinidele märkamata ja ka Skiros polnud sellest 
teadlik. Mõnda aega valitses vaikus. Siis alustas Kane diagonaali mööda nõlvast 
üles rühkimist. 

«Ta peatus ühe kaljürahnu taga ja vaatas üles. Kui Cunningham ja somaal 
kaljusimsile jõudsid, olid päral ka paljud jeemenlased ja lõikasid neil tee ära. 
Cunningham tulistas pika valangu, et hoida ründajate päid maas, siis aga keerasid 
nad Jamaliga ringi ning pagesid kõrvalasuvasse koopasse varju. Kane lipsas 
rahnu tagant välja, ronis vaevaliselt mööda nõlva üles, et nende juurde pääseda, 
palvetades endamisi, et varjud teda peidaksid. 

Alt orust jõudis nendeni Selimi vihahüüd ja selle kannul kohe ka tihe tulistamine. 
Kane ahmis õhku ja surus püstolkuulipildujat tugevasti vastu rinda, teise käega 


libiseva jalgealuse järgi krabades. Ta kuulis selja tagant meeste möirgeid, kui nad 
tema jälitamist alustasid, kuid siis kostis hoopis tema pea kohalt pikk ja 
katkematu piksemürin. Ta vaatas üles ja nägi Cunninghami kaljuveerel 
küürutamas, püstolkuulipilduja vastu õlga surutud. 

Kane kukkus silmili maha, Jamali tugevad käed tõstsid ta üles ja lohistasid koopa 
poole. Nad vaarusid koopasse ning Cunningham jäi sissepääsu juurde küürutama; 
tema nägu paistis selgelt kuuvalgusvihus, mis tulvas läbi sissepääsu pimedasse 
käiku. 

"See oli üsna napp pääsemine," sõnas Kane mõne aja pärast. Cunningham 
noogutas. "Me oleksime võinud neile uut ja vana teha, kuid naised olid seal.” 
Kane noogutas. "See on Skirose trumpkaart ja ta teab seda." Samal ajal vingusid 
kuulid läbi koopasuu ja paiskusid vastu koopaseina tükkideks. Kane vaatas 
ettevaatlikult välja. Kuuvalgus tegi orupõhja laiguliseks, ja vaenlane paistis neile 
selgelt kätte, kui nad rahnu tagant rahnu taha varjudes edasi liikusid. . 

"Oodake, kuni nad on pooles nõlvas, ja tulistage minu käsu peale," ütles Kane. 
Nad ootasid vaikides. Ründajate eesotsas oli Skiros - korra ta isegi vaatas nende 
poole üles: kuuvalgus peegeldus selgelt tema näolto "Pean avaldama sellele 
seapojale tunnustust. Ta polegi argpuks." 

Siis oli Skiros jõudnud suure, kuuvalgusest üleujutatud kivirahnuni, mida Kane 
oli silmas pidanud, kui ta poolest vahemaast rääkis. "Nüüd!" hüüatas ta ja vajutas 
päästikule. 

Kolm relva ragisesid unisoonis, seejärel kõlasid alt karjatused, kui mitu araablast 
kallakust alla orgu veeresid. 

Ülejäänud taganesid kähku, Skiros nende kannul, ise täiest kõrist saksa keeles 
vandudes. 

Järgnenud vaikuses ohkas Cunningham sügavalt. "Noh, vähemalt hetkeks saime 
rahu." 

Kane vangutas pead. "Ta ei võta sellest eriti õppust. Mul on tunne, et ta võib igal 
hetkel mingi jälkusega lagedale tulla.” 

Vaevalt oli ta seda öelnud, kui Skiros. astus ette. "Kane!" hüüdis ta. "Ma ei 
kavatse sinu peale sõnu raisata. Ma annan teile viisteist minutit aega alla kobida, 
käed taeva poole. Kui te seda ei tee, juhtub daamidega midagi väga ebameeldivat! 
Ma olen kindel, et ei sina ega Cunningham soovi seda." 

Kane puudutas Jamali õlast ja kõik kolm tõusid ning tõmbusid koopasuust 
eemale. "Ta tabas meie hellemat kohta," sõnas Cunninghan. "Me ei saa lasta tal 
naistele häda teha." 

Kane vangutas pead ja tema pilk oli sünge. "Kui ta tahab neile häda teha, siis ta ka 


teeb seda - ja meie ei saa teda kuidagi takistada." Ta raputas veel kord pead. "Ma 
oletan, et 

ta tahtis meie tähelepanu kõrvale juhtida. Ta ilmselt haub mingit plaani.” 

Sel hetkel kostis kõrgel kaljuseinal liikumist, seejärel kolisesid veerekivid väikese 
laviinina alla kaljurinnatisele. 

"Ma ütlesin teile, et sel närukaelal on midagi tagataskus," sõnas Kane, samal ajal 
kui koopasuu ette veeres käsigranaat; see oli kuuvalguslaigus selgelt näha. . 
Kane keeras end ümber ning tõukas Cunninghanii ja Jamali jõuliselt hauakambri 
kitsa sissepa:äsu poole ja järgnes siis neile, laskunud enne käpuli. 

Granaat plahvatas, tuues koopasuust alla terve valingu kive, seejärel näis kalju 
värisevat ja kogu koopalagi langes sisse. . 

Müller vahtis tolmupilve, mis tõusis kuuvalgusesse. "Oh, mu Jumal! Mis nüüd 
saab?" 

"Me peame siit ahvikiirusel kaduma," sõnas Skiros. "Tagasi Dahreini. Jätame 
Selimi tema daule. Vähemalt too värdjast Kane ja tema sõbrad said oma jao kätte. 
Ma loodan, et neil kulub tükk aega, enne kui nad seal.sissemüürituna kärvavad.” 
"Aga Berliin ja füürer? Mis meisf saab?" 

"Mitte midagi, te pudrupea. Ma võtan raadio teel otseühenduse ning teatan 
Ritterile, et Catalinat tabas lennuõnnetus. See on vaevalt meie süü ja nemad kõik 
seal Berliinis peavad seda teada saama." . 

"Aga naised?" 

"Nad võivad esialgu meiega tulla. Nüüd aga võtke end kokku — hakkame 
liikuma.” 

Ta pööras ümber ja läks tagasi laagrisse, käskides käe viipega Selimil ja ülejäänud 
beduiinidel endale järgneda. 


Berliinis seisis Canaris oma kabineti akna all ja mekkis konjakit, kui kõlas 
koputus uksele ja sisenes Ritter. Noor major oli kahvatu ja ilmses segaduses. 
"Halvad uudised, Hans?" "Operatsioon Seeba, Herr admiral.Ma sain üsna segase 
teate Skiroselt. Ta likvideerib baasi ja lahkub. Seal oli mingi ebameeldivus: 
Catalina on purunenud, Romero ja tema mehed hukkunud," 

"Milline ebaõnn!" tähendas Canaris. 

"Aga füürer, Herr admiral. Mida tema selle kõige kohta ütleb?" 

"Füüreril, Hans, on kalduvus erutuda ülimalt millegi peale 

esmaspäeval, kuid reedeks on ta selle juba täiesti unustanud," muigas Canaris. "Ja 
lõppude lõpuks on tal ju veel Poola.” 

"Kas te võite kindelolla, et ta just niimoodi käitub?" päris Ritter. 

"Loomulikult! Mul on märkimisväärsed kogemused, mis puutub füüreri 
mõtteprotsessidesse, Hans." 

Canaris läks ja tõi veel ühe napsuklaasi. "Lase konjakil hea maitsta! Kui sa oled 
selles mängus olnud niisama kaua kui mina, õpid sa karvaseid asju nägema 
siledatena.” 

"Nagu teie ütlete, Herr admiral.” 

"Oh, aga minuga on just nii." Canaris tõstis pokaali. "III Reichile, Hans, ja kestku 
see tuhat aastat!" Ta hakkas naerma. "Ja kui sa sellesse usud, siis usud sa 
kõigesse.” 


13 
Koopas oli kottpime. Kane võttis välja väikese voldiku tikkudega, mida ta oli 
viimati kasutanud all kaevus. Järel oli kõigest kolm tikku n'ing Kane süütas 
värisevate sõrmedega ühe neist. 
Väike tulekeel kerkis üles ja valgustas pimeduses Cunninghani higist nägu. 
Inglane naeris erutunult. "Mis nüud saab?" 
"Kallame olukorrale mõningast valgust," sõnas Kane. "Kas te ei jätnud mitte oma 
tööriistu ja prožektorlampi selle vahekäigu lõppu, kui te oma töö lõpetasite?" 
Tikk hakkas juba Kane'i sõrmi põletama, ta pillasselle maha ja süütas uue. Ta 
kükitas maha ja hoidis põlevat tikku väljasirut.atud käes. Cunningham lausus: 
"Sain aru!” 
Hetk hiljem ujutas hele kalk valgus üle koopa teise seina, lõhestades pimeduse 
kaheks. Koobas oli nüüd vähemalt poole võrra väiksem ning längus kivipuru ja 
lasunõlv sulges väljapääsu täielikult. 
Koopas oli ebameeldivalt soe ning õhk langevast tolmust ja lõhkeaine kirbest 
lõhnast raske. "Noh, mida me nüüd teeme?" päris Cunningham. 
Kane hakkas päevasärki seljast võtma. "Minu arust on kõik üsna selge. Me peame 
kaevama ja veel kord kaevama. Meil on vähemalt tööriistad, mis on ka midagi." 
"Mis aga saab meie "sõpradest" väljas?" 
"Mis neisse puutub, siis neile oleme juba surnud," sõnas Kane" ."Nad ilmselt 
arvavad, et kogu see neetud mägi vajus meile kaela." 
"Ega nad tõest kaugelolegi," ütles Cunninghan. Ta valgus 

tas lambiga lage ja ümbritsevaid seinu. "Kogu see kupatus näib mulle neetult 
logisev.” 
Kane võttis tema käest lambi ja asetas selle põrandale, nii et valgusvihkkividega 


täidetud koopasuule langeks. "Ainus asi, mille pärast muretseda tuleb, on lambi 
patarei. Meil jääb üle palvetada, et see töötaks piisavalt kaua.” 

Kuid muretsemiseks oli tegelikult palju rohkem põhjust palju-palju rohkem. Nad 
töötasid palavikuliselt ebaloomulikus valguses, tolmu täis õhus, vööst saadik 
paljad; higi aga muudkui voolas üle nende palja ihu. 

Jamal oli kui jõujuurikas: tema hiigelkämblad tõstsid ilma abita kaljumärakaid, 
mida Kane ja Cunningham poleks kahekesigi suutnud paigast liigutada. Aeg näis 
olevat kaotanud mõtte: nad töötasid üha edasi, sõrmed marraskil ja verilihal. 
Lõpuks tõi Jamal, kes rühkis Kane'ist natuke eespool, kuuldavale veidra, 
loomaliku oige ja astus sammu tagasi. 

"Mis on?" nõudis Kane araabia keeles. 

Somaal keeras" end ringi, silmavalged lambivalguses säramas. Ta osutas 
millelegi, ning Kane roomas ahtasse käiku, mille nad olid kivilaviini südamikku 
uuristanud. 

Lambi valgusvihk tõi esile üüratu kaljuplaadi, mis laius nende teel; see kaalus 
vähemalt kolm-neli tonni ning oli teiste kividega kindlalt kinni kiilutud. 
Cunningham kügeles sealsamas kõrval ja vilistas vaikselt. "Mu Jumal, meil pole 
ju mingit lootust seda kuradi kamakat paigalt nihutada.” 

Ta oli ilmse sõnadesse pannud ning keegi ei soovinud midagi lisada. Nad liikusid 
pikkamisi tagasi ja vajusid vahekäigu sissepääsu kõrval seina äärde maha. 

Kane istus ja põrnitses mõne hetke lambi valgusvihku, kummardus siis alla ja 
lülitas lambi välja. "Pole mingit mõtet patareid kulutada." 

Cunningham naeris kergelt ja Kane tajus, et mees on murdumas. "Siin on kuradi 
palav. Ma sooviksin üht sigaretti.” 

Kumbki neist polnud veel sõnadesse pannud seda, mis lebas nende vahel kui 
mõõk: väljaütlemata, vaieldamatu tõsiasi, et nad on omadega õhtul; et polnud 
enam mingit lootust. 

Pimedus laskus kaalutu survega nende üle. Miski näis hääletu lainena liikuvat 
ning läbi tunneli kajas mingi kummaline sisisev sosin, nagu oleks keegi ohanud: 
need helid liikusid justkui igavikus, nagu säbarad tiigil. 

Kane vabises ja tõrjus selle mõtte endast eemale. Oli eba 

tervislik meeleheitele liiga vara järele anda. Ta pidi hoidma oma vaimu erksa. 
Tuli mõelda millestki muust kui sellest pimedast urkast siin. 

Ta hakkas mõtlema möödanikule, lastes oma mõtetel vabalt uidata, uurides igat 
verstaposti oma eluteel - nii häid kui ka halbu. 

Ainult korra oli ta olnud niisama lootusetus olukorras: siis oli ta õhujõudude teise 
piloodina. lennanud DC-3-ga Guami saarele Vail$ses ookeanis. Nad olid 


maandunud ookeani -kümnekesi koos reisijatega - ja neil oli üksainus päästeparv. 
Haikalad nuuskisid ümberringi terve tunni. Kolmandaks päevaks oli neid alles 
jäänud neli, seitsmendaks kaks - ja just siis, kui ta arvas, et surm on silme ees, oli 
ta kuulnud taevalaotuses undavat häält. Ta vaatas üles, ja seal oli maandumisele 
asunud Catalina. Nii oli Catalina kaks korda tema elus tähtsat rolli mänginud: üks 
oli ta päästnud, teine hävitanud. 

Ja siis koju. Ta mäletas seda esimest päeva, kui ta maandus La Guardia 
lennuväljal ja nägi taas New Yorki. Aga kus ta kodu siis õigupoolest oli? Kas see 
korter, mille aknad Central Parki poole vaatasid? Või tema isa .farm 
Connecticutis? Ei. Tegelikult seda ei olnudki, see oli vaid südames - ta oli seda 
pikka aega otsinud ja mitte kunagi leidnud, vaid ikka ja alati ainult otsinud. 
Ühtäkki lahvatas tema ees pimeduses Marie nägu, ja ta naeratas. soojalt. 
Vähemasti ühe hea asja oli see seiklus kaasa toonud. Kane teadis nüüd, et Marie 
oli talle tähtis - tähtsam, kui misli muu tema elus. Ainuüksi mõte temast oli soe ja 
lohutav, nagu see suudluski, mille naine oli ennist mehele kinkinud - aga ta pole 
kõike seda enam kunagi võimeline Mariele ütlema. 

Kane tõusis jalule, et oma valutavaid kehaliikmeid sirutada, kui õhu jahe sõrm 
vahekäigust puudutas tema ihu, pannes ta vabisema. 

Läks veel hetk, enne kui see talle pärale jõudis, ning ta laskus põlvili, kobades 
pimeduses lambi järele. Cunningham pilgutas äkilises valguses silmi. "Mis 
juhtus?" 

"Tunnelist puhub jahe õhuvool," sõnas Kane. Cunningham kortsutas kulmu. "See 
on võimatu. Kust see võiks tulla?" 

"On ainult üks tee seda teada saada," märkis Kane. Ta selgitas Jamalile olukorda 
ja järgnes siis Cunninghamile piki käiku sinna, kuhu oli jäänud nende tänane 
tööjärg. Inglane laskus põlvili kiviprügihunniku ette, mis tõkestas käigu, ja 
karjatas 

kohe seejärel: "Teil on õigus, Kane, ma tunnen oma kehaga külma õhu voolu.” 
Kane laskus tema kõrvale põlvili ning tajus otsekohe õhu survet vastu oma paljast 
rinda. "Uks asi on kindel," sõnas ta. "Müller eksis. Mis see ka oleks, kuid kindlasti 
mitte sissepääs hauakambrisse. " 

"Kuhu põrgusse see siis sel juhul viib?" nõudis Cunningham. 

Kane naeris. "Paremasse urkasse kui see - kindel mis kindel." 

Jamal oli läinud tööriistade järele. Nüüd oli ta tagasi ning Kane ja Cunningham 
hakkasid kaevama. Ruum oli töötamiseks kitsukene ning mõne aja pärast tiris 
somaal nad välja, et siis ise ühele kivimürakale paljaste kätega kallale asuda. 
Nähtavale ilmus avaus - õhk tungis sellest äkilise kohinaga läbi. Jamal tõstis 


hoolikalt veel mitu kivi tee pealt eest, ning siis oli ta juba kõhuli maas ning hakkas 
roomama. Kane hoidis somaali lambi valgusvihus ning seiras koos 
Cunninghamiga tema kadumist. 

Lühikese aja pätast ilmus Jamali pea taas nähtavale ning tema suu avanes 
hiiglanaeratuseks. Ta viipas sõrmega ning Cunningham laskus kõhuli ja hakkas 
roomama, Kane tema järel. 

Teisel pool kivibarjääri oli käik risustamata, kuid koopalagi oli märgatavalt 
madalam ja nad pidid tugevasti küüru laskurna, et edasi pääseda. Kane sammus 
tihedalt inglase kannul, hoides prožektorlampi ettesirutatud käes. 

Nad jõudsid tunneli lõppu ning roomasid riiulina väljaulatuvale kiltkivipangale. 
See kaardus järsult alla pimedusse, viie-kuuekümne jala sügavusse keerlevasse 
veevoolu, mis purskas koopa põhjast ja voolas kitsa lõhe kaudu kaljude vahelt 
välja. Kane tõstis lampi. Koopalagi oli mähitud pimedusse ja jäi ilmselt väga 
kõrgele, kiviseinad aga olid mustad ja sünged ning higistasid niiskusest. 
Cunningham kükitas, kannad kaevunud lahtisesse kiltkivi prügisse. "Siin ei näi 
olevat erilist valikuvõimalust, ega ju?" 

"See viib meie olukorra vähemalt ühe nimetaja alla," sõnas Kane. "Teie oodake 
siin, ma lähen tagasi relvade järele." 

Kui ta tagasi jõudis, olid Jamal ja inglane juba vee ääres, ja kui Kane end 
ettevaatlikult mööda järsku kallast alla libistas, taganes ka somaal aeglaselt jõkke, 
Cunningham aga hoidis kramplikult tema kätest. 

Vesi tõusis Jamalile vööni ja sinna see jäigi. Somaal astus ettevaatlikult edasi, 
käed ette sirutatud. Puudutanud sõrmeotstega vastasseina, kahlas ta laia 
naeratusega tagasi. 

Cunningham naeris erutatult. "Näib, nagu hakkaks meie õnn pöörduma.” 
"Loodame kõige paremat,” sõnas Kane. 

Ta jagas relvad välja ning andis prožektorlambi Jamali kätte. Somaal juhatas teed, 
Kane ja Cunningham libistasid end vette ja järgnesid talle. 

Oli lõikavalt külm, mõne aja pärast tõusis vesi Kane'ile kaenla alla. Algul hoidis 
ta püstolkuulipildujat pea kohal, kuid varsti hakkasid tema käsivarred pingutusest 
valutama ja ta viskas relva üle õla, lastes seda üht otsa pidi vees solistada. 
Järk-järgult voolu jõud kasvas, kui voolusängiks olev lõhe kitsenes. Kane oli 
vaevalt jala jagu Cunninghamist tagapool ja ta suutis näha ka Jamalit, kes läks 
kõige ees, hoides lampi kõrgel vee kohal. . 

Tunnelilagi näis minevat aina madalamaks ja Kane taipas, et see oli vaid kahe või 
kolme jala kõrgusel pea kohal. Ta surus end vihaselt edasi, siis kergitas veevool ta 
ttles ning ta näis kanduvat mingis libisevas tormamises allapoole, kuni vesi lõi ta 


pea kohal kokku. 

Ta sai jalad põhja, tõukas end ülespoole ning jõudis pinnale, valgus silmades 
helkimas. Tema põlved puudutasid pehmelt längus kiltkivikallast. 

Ta jäi hetkeks paigale, tõmmates nii sügavalt hinge, et see tekitas lausa valu. 
Seejärel hoomas ta, et Cunningham lebab tema kõrval. Mõne hetke pärast tõmbas 
Jamal mõlemad kättpidi üles ning nüüd seisid nad põlvesügavuses vees, lõdisedes 
külmast. 

Jõgi kallas ennast suurde ümmargusse basseini, kust näis olevat ainult üks 
väljapääs: kitsas kaljulõhe, mis oli blokeeritud laotud kiviseinaga, kõrgudes pea 
kolm jalga veepinna kohal. 

"Näib, et see sein on siin juba kuratlikult kaua seisnud," nentis Cunningham. 
Kane noogutas. "Aga mis otstarve sel on - see tekitab küsimusi." Võtnud Jamali 
käest lambi, tõmbas ta end käte abil müürile. Kivisein võis olla umbes kümme 
jalga kõrge; vesi nirises selle arvukate pragude vahelt, voolates mööda järsku 
kallakut alla; pimeduses aga kajas vee kohin. 

"See peab olema algne jõesäng," tähendas Kane. "See sein on püstitatud siia, et 
muuta jõevoolu suunda." 

Ta valgustas lambiga enda all basseinis olevat tumedat vett. "See aga tähendab, et 
nad ehitasid veele kunstliku välja pääsu." 

"Aga milleks küll?" päris Cunningham. 

"Jumal teab. Praegu pole tähtsust mitte sellel, vaid sellel, kuidas leida siit 
väljapääsu.” Kane asetas oma relva seina ülaservale ja andis lambi 
Cunninghamile. "Näidake mulle nii palju valgust kui võimalik. Ma lähen alla asja 
uurima." 

Kane viskus vette, tõmbas kopsud õhku täis ja sukeldus. Bassein oli umbes 
kümme jalga sügav, kuid vette tungivad lambitule kiired võimaldasid talotsitava 
koha kiiresti üles leida. See oli sissepääs madalasse, kaarjasse tunnelisse, mis võis 
olla umbes neli jalga kõrge. 

Ta tõukas ennast sinna sisse ja liikus edasi, sõrmedega siledaid, ligaseid seinu 
riivates; ühtäkki oli tema ümber kottpimedus, ta sattus paanikasse ning pöördus 
tagasi, ujudes lambi nõrga kurna peale välja. Ta tõusis pinnale ja ahmis õhku. 
"Mis seal on?" nõudis Cunningham. 

Kane kahlas veest välja, jäädes seisma põlvekõrgusesse vette kiltkivist kalda 
ääres. "Neetud surmalõks! Seal on tunnel, millest vaevalt läbi mahub. Ma ujusin 
selles mõned jardid, kuid see ei paistnud kuhugi välja viivat." 

Kane vinnas end taas müüritisele ja Cunningham pööras lambi valgusvihu 
allpoololevale avausele. "Taas kord ei näi meil olevat erilist valikuvõimalust, või 


mis?" 

Müürilt allaronimine ei tekitanud mingit raskust. Jalgealuse leidis hõlpsasti 
kohtades, kus mört oli kiviplokkide vahelt välja pudenenud ja jätnud kümneid 
sügavaid pragusid, millest pidevalt nirises vett. Kaljulõhe järsult kaldus põhi oli 
ligane ja jalgadele seetõttu reetlik. Kane liikus ettevaatlikult umbes viiskümmend 
jardi edasi, kuni lagi nende kohal sulgus ja nad olid silmitsi mustava avausega. 
Nad sisenesid sellesse ja seisid nüüd pahkluuni vees, kõigutades lampi 
sinna-tänna. Kui lambi valgusvihk üle tunneliseinte libises, ilmusid nähtavale 
tillukesed meislijäljed. 

"Näib, et algselt moodustas selle läbipääsu jõgi ise," märkis Cunningham, "kuid 
keegi on siin pärast seda põrgulikult vaeva näinud." 

Kane liikus aeglaselt edasi, tema sisemuses liigutas end 

kummaline erutus. Jõemüha hääbus nende selja taga, ning ühtäkki olid nad 
üksinda pimedas ja salapärases maailmas. 

Käik väänles ja lookles, suundudes kogu aeg allapoole, vesi aga muutus üha 
sügavamaks. Ümber nurga pööranud, jõudsid nad välja kõrvalkäiguni tunneli 
küljel. 

Cunningham vaatas küsivalt Kane'i poole; too kehitas õlgu. "Me võiksime ka 
sinna pilgu heita.” 

Nad jõudsid ruumi, mis võj,$ olla kümme korda kümme jalga suur ja mille seinad 
olid töödeldud kivist. Seina ääres seisid nagu vaikivad tunnimehed suured, 
peaaegu inimesekõrgused proviandianumad. 

"Teraviljanõud," tähendas Kane. Kui ta selja pööras, langes lambi valgusvihk 
kõige kaugemale seinale,. äratades ellu eredavärvilised inimfiguurid. 

Maalingud kujutasid mingit muistset triumfi. Vangid, kellest enamikul näis olevat 
lühikene käharhabe, liikusid kolonnina, jalad ahelais, turjad kummargil piitsade 
all, mida vibutasid kalasabakujuliste rinnaplaatide ja kiivritega sõjamehed. 

"Mu Jumal!" oigas Cunningham. "Kas te,olete kunagi midagi sarnast näinud?" 
"Ainult Niiluse orus," vastas Kane. "Kindlasti mitte Araabia poolsaarel." 

Nad sisenesid uuesti käiku ja möödusid mitmest laoruumist, jõudes lõpuks ühte 
avaramasse sammastatud käiku, mille seinad olid kaetud maalingutega. 

Siis. peatus Kane ühe varjujäänud nurga juures, kus seisis hulk värvilisi 
savianumaid. Kui ta ühe neist üles tõstis, et seda lähemalt uurida, astus 
Cunningham kähku tema juurde. "Need on matuseumnid, eks ole?" 

Kane noogutas. "Kogu asi hakkab ilmet võtma. Need viljaanumad, ja nüüd need 
siin. Ohverdused jumalatele turvalise teekonna nimel. Me läheneme ilmselt 
hauakambrile." 

Ta kergitas viljanõu ümarat kaant ja vaatas sisse. See oli tühi. "Ilmselt oli siin õli 
või vürtsid või midagi taolist, mis on aastatega haihtunud.” 

Cunningham võttis enda kätte teise nõu, mis oli samuti tühi. Kane pidi need 
anumad juba sinnapaika jätma, kui ta märkas üht väiksemat nõu, mille kaas oli 
savipitseritega suletud. Nõu ise asus ühel väikesel riiulil hämaras nurgas. 

Kane asetas ühe käega lambi maha ja tõstis teisega riiulilt nõu. Kui ta astus 
sammu tagasi, libises nõu tema sõrmede 

vahelt ja purunes kivipõrandal. Kane tõstis lambi, et valgusvihku põrandale 
juhtida; savikildude vahel helkis kuld ja välgatas roheline tuli. 

Kane laskus ühele põlvele ja korjas ehte ettevaatlikult üles. See oli kaunis, 
ripatsiga kuldkaelakee. Kuldfiligraani oli oskuslikult sobitatud kolm täiuslikku 
smaragdi, mis pildusid lambivalguses sädemeid. 


Cunningham vilistas vaikselt. "Nad annaksid Briti muuseumis selle eest pool 
kuningriiki." 

Kane võttis taskuräti ja mähkis ehte hoolikalt sellesse, sõlmides rätiotsad enne 
taskusse pistmist hoolikalt kokku. 

Ta tõstis taas lambi üles. "Mul tekkis mõte, et seal eespool võib säärast kraami 
veelgi rohkem olla. Palju rohkem.” 

Liikudes varmalt edasi, laskusid nad lühikesest trepistikust alla ja seisidki 
pronksukse ees. Selleks ajaks ulatus vesi neile juba puusadeni ning Cunningham 
kahlas edasi, et tõsta ukse eest seda lukustav latt. Koos Jamaliga tõmbasid nad 
raske ukse aeglaselt enda poole valla. 

Pronksist uksehinged asetsesid kaljumassiivi puuritud aukudes ja uks hoogles 
kerge, ebarnaise praksuva heliga pingutuseta avali. 

Kane jäi hetkeks paigale; halluse laine pühkis temast üle. Ta tajus instinktiivselt, 
et nad seisavad millegi hiiglasuure lävel - siis tõukas Cunningham teda 
kannatamatult edasi. 


14 

Nad sisenesid ruumikasse kambrisse, milles oli kolme jala jagu vett. Muidu oli 
kamber tühi, küll aga olid selle seinad kaetud maalingutega. Kane juhtis lambi 
valgusvihku aeglaselt mööda seina, uurides hoolikalt sellelolevaid maallnguid - ja 
tema üle võttis võimust midagi šokitaolist. 
Üks stseenidest kujutas kuningat seismas oma trooni ees trepimademel. Tema 
kaelas rippus Taaveti täht. Kuningas hoidis oma käsi tervituseks valla talle 
lähenevale naisele, kelle rüü pikka sleppi kandsid kaksteist neidu. 
Hetkeks näis naine pimedusest välja hõljuvat, kuid tegu oli loomulikult optilise 
pettega. Ta vaatas Kane'i poole - eemalviibiv ja range -, tema ilu. aga oli 
jäädvustatud igaveseks ning Kane vastas talle pilguga. Maalingu kohal oli 
saabakeelne tekst. Kane asus seda aeglaselt tõlkima, ja kui ta lõpetas, näis kogu 
sein voogavat ning kummaline vaikne sosin virvendavat läbi ruumi, nagu oleks 
naise hääl aegade tagant Kane'i kutsunud. 
Kane sirutas käe välja ja toetas pea vastu külma kivimüäüritist. Cunningham küsis 
tema selja taga: "Mida see tekst ütleb?" 
Kane võttis end kokku. "See ütleb, et suur kuningas Saalomon tervitab Balguisi." 
Cunningham hakkas kokku vajuma, kuid Jamal püüdis ta kiire liigutusega oma 
kätele. Lambivalgel näis inglase nägu valge ja põsed aukuvajunud, silmad aga 
olid äkitselt hiiglasuured. 
"Balguis," sosistas ta. "Seeba kuninganna." 
Ta tõmbus Jamalist eemale, astus sammu ette ja puudutas maalitud inimkuju väga 
õrnalt sõrmeotstega. Kui ta kõnelema 

hakkas, kostis tema hääles aukartus. "See oli piiblilegend, ja meie äratasime selle 
ellu.” 

Kane pöördus ja kahlas kambri kaugemasse otsa, kus lambi valgusvihk tõi esile 
teise sissepääsu, mis külgnes väljatahutud sammastega. Ukse asemeloli aga 
kivimüürtits. 

Cunningham astus tema kõrvale. "Mida te sellest arvate?” küsis ta pinges ja 
ebaloomuliku häälega. 

"Siin võib täheldada tugevat Egiptuse mõju," lausus Kane. 

"Teisel pool seina peab olema kivist hauakamber." 

arvate, et see võiks olla kuninganna oma?" 

"Siin on kõik võimalik," rehmas Kane. "Te teate seda ju sama hästi kui minagi." 
Cunningham noogutas mitu korda, pööras siis ümber ja vaatas veel kord 
seinamaalingut. Nende liikumine tekitas laineid, mis voogasid läbi ruumi ja lõid 


vastu seina, inglase hingeõhk aga tungis terava susinaga läbi hammaste. 
Rabades Kane'i peost lambi, sööstis ta ettepoole, vesi vahutamas jalgade ümber, 
ning laskus Saalomoni ja Balguisi pildi ette põlvili. 

Temas vallandus ängistuse karje. "Vesi, Kane! See rikub ju kõik. Osa maalingust 
on juba kadunud.” 

Kane võttis lambi oma kätte ja tõmbas ta sõnalausumata püsti. 

"Tänu Jumalale tegime selle avastuse just praegu," nentis Cunningham. "Veel 
mõned aastad ja too tamm seal taga annab järgi ning jõgi ujutab kogu kambri üle. 
Ja kõik hävineb." 

"Ma tean," märkis Kane rahulikult. 

Cunningham naeris meeletult. "Jumala pärast, mees, kas te siis ei taipa, mida me 
siit leidsime? See on kõikide aegade suurlm arheoloogiline avastus. Me saame 
maailmakuulsaks." 

"See on vähetõenäoline," sõnas Kane, "sest praeguste asjaolude juures võib 
kujuneda nii, et meist pole enam sellest kellelegi rääkijaid." 

Näinud äkilist šokki inglase näol, pööras ta ümber, andis siis lambi Jamalile ja 
hakkas ukse poole kahlama. Cunningham jäi keset kambrit seisma ning alles siis, 
kui teised juba mööda käiku tagasi läksid, hakkas ta neile järgnema. 

Kui nad läbisid kummargil madala sissekäigu ja ronisid mööda järsku kaldpinda 
basseini tammiks olevale müürile, püüdis Cunningham Kane'i kinni ja rabas tal 
õlast. 

Tema nägu oli kaame ja pinevil - pinevil ärevusest. "Me peame siit praegu välja 
saama, Kane. Me peame leidma tee." 

"Tee leidmine on küllaltki lihtne,” sõnas Kane. "Mul juba koidab. Probleemiks 
võib kujuneda ainult see, kas teie nõustute selle tee kasutamisega." 

Jamal ronis müüritisele, ulatas käe alla ja tõmbas nad üksteise järel üles. Kane 
võttis lambi ja mängis valgusvihuga basseini põhjal, samas kui Cungingham 
sõnas: "Te mõtlete veealust tunnelit? Aga te ju ütlesite ennist, et selle kaudu on 
võimatu minna.” 

"Mitte siis, kui see veest tühi on," tähendas Kane. Cunningham kortsutas kulmu. 
"Ma ei mõista." 

"See on tegelikult väga lihtne. Me läheme ülesvoolu tagasi tööriistade järele, mis 
me koopasse jätsime. Müürid on juba lagunemise äärel. Ei võta palju aega neid 
niipalju lammutada, et bassein kuivaks lasta ja jõgi oma vanasse sängi suunata." 
Cunninghani otsaesine oli ikka veel kipras. "Te ilmselt naljatate. Vesi ujutab 
käigu ja peakambri üle ning iimselt nõrgub seda ka hauakambrisse. Need 
seinamaalingud ei pea vee all päevagi vastu. Nad hävivad lõplikult.” . 


"Ma tean," sõnas Kane kannatlikult. "Teisest küljest ei näi meil olevat erilist 
valikuvõimalust. Ma eeldan muidugi, et teil on endiselt huvi oma naise käekäigu 
vastu.” 

Cunningham pilgutas silmi, nagu oleks keegi teda löönud. Ta keeras pea kõrvale 
ja Kane jätkas: "Teie ei pruugi kaasa tulla. Jamal ja mina saame asjaga hakkama, 
kuid ma kardan, et me peame võtma lambi. Mä üritan teha nii kähku kui 
võimalik." 

"Ärge minu pärast muretsege," sõnas Cunningham ümber pööramata. "Minuga on 
kõik korras." 

Kane kõhkles hetke, arutledes endamisi, ega inglane äkki midagi meeletut ei 
kavatse, siis aga kehitas õlgu, keeras end ringi ja selgitas araabia keeles Jamalile 
kiirelt olukorda. 

Somaal võttis lambi ja näitas teed tagasi pimedasse tunneli suhu, kus jõgi 
tühjendas end basseini, ja sealt kivilaviini juurde. See teekond polnudki nii ränk, 
nagu Kane oli oletanud, välja arvatud paar sügavamat kohta, kus lõhe kitsenes ja 
vool näis püüdvat teda armutu käega tagasi lükata. 

Kui nad jõudsid järsu kiltkivikaldani ja ronisid vaevaliselt üles tunnelisuudmesse, 
mille kaudu nad olid koopast välja pääsenud, tundus seal neile kõik veidralt 
võõras nagu kohas, mida kunagi aastaid tagasi on põgusalt külastatud - ja ei roh 
kem. 

Kane kandis käes kolme kirkat, Jamal omakorda vasaraid ja kange, ning nad 
laskusid kaldast alla ja astusid taas vette. 

Tagasitee näis kestvat loetud minutid; ja sellal kui Jamal hoolikalt liugteed uuris, 
hüppas lambi valgusvihk müürile. Inglasest polnud jälgegi. 

Nad heitsid tööriistad käest, Kane haaras lambi ja hüüdis: "Cunningham!" 

Tema hääl kajas vastu kitsa koopa seintelt, kuid vastust ei tulnud. Kane pidi juba 
uuesti hüüdma, kuid siis kostsid allolevatel kividel sammud. Kane valgustas 
lambiga lõhet ja suutis näha Cunninghami liikumas mööda järsku kaldpinda üles. 
Inglane vaatas teda rahulikult, käega valguse eest silmi varjates. "Te tulite tagasi 
kiiremini, kui ma lootsin." 

"Kus pagan te kolasite?" nõudis Kane. 

Cunningham pööras ümber ja libistas pilgu mööda kaldpinda alla tunnelisuudme 
poole. "Ma käisin veel kord maalinguid vaatamas.” 

"Ilma valguseta?" küsis Kane uskumatult. 

Cunningham naeratas ja korrapealt oli pinge tema näolt kadunud. "Ma ei suutnud 
seda naist näha, kuid ma teadsin, et ta on seal." Ta tõmbas' sügavalt hinge. "Siin 
all, otse müüritise jalamil on ilmselt hea koht, kust alustada. Mõned kivid on siin 


üsna rabedad.” 

Kane ei osanud lausuda musta ega valget. Ta noogutas Jamalile ja ronis üle 
müüri, somaal aga ulatas tööriistad neile alla ning töö läks lahti. 

Esimese kivi väljakangutamine võttis neil pool tundi.. Jamali hiiglasejõud oli 
neile hindamatuks abiks. Viimased tollid lükkas vee surve kivi nagu korgi 
pudelikaelast, mille järel paiskus vahutav veejuga lõhesse ja vesi tormas alla 
pimedusse. Kui müüris oli juba ava, muutus ülejäänu kergeks. Jamal küünitas 
müürini, vesi aga tormas kaskaadina üle tema selja. Teise kivi tõmbas ta juba 
kätega välja. 

Hetke pärast olid nad juba põlvini vees ja Kane pöördus kärmelt Cunninghami 
poole: "Nüüd, kus müür on läbi murtud, võib kogu see neetud kaadervärk alla 
sadada. Parem kaome siit tagasi teisele poole, seal oleme ohust eemal." 

Nad ronisid üle müüri ja jäid seisma kiltkivist ja liivast kaldapealsele, mis oli 
aastatega moodustunud müüri ja koopa ristumiskohas. Basseini veetase langes 
aegamööda. 

Nüüd, kui jõgi väljus oma praegusest sängi st ja hakkas leidma endale uut 
väljapääsu, hakkas müür vee survel vibree- 

rima. Umbes poole tunni pärast läks müür keskelt kummi ja paiskus siis välja 
lõhesse. 

Juba paistis ka veealuse tunneli lagi ja kümne minuti pärast oli tunnelis vett vaid 
kahe jala jagu. Somaal võttis lambi ja sisenes küürutades tunnelisse, Kane aga 
heitis oma püstolkuulipilduja rihma üle õla ja järgnes talle. 

Rühkides pimeduses edasi, vesi keerlemas põlvede ümber, mõtles Kane neile 
meestele, kes olid töötanud siin maapõues noil ammustel aegadel. Rühmasid 
kannatlikult pime,.duses võib-olla aastaid, et nende kuningannal oleks turvaline 
surmajärgne puhkekoht. 

Jõesäng tühjenes hirmuäratava kiirusega suurde järve, ning Kane leidis end taas 
ujumas. Jamal hoidis lampi kõrgel pea kohal: valguskiired tõid kauguses 
nähtavale kalda koos terve rea kivist väljatahutud sammastega. 

Somaal jõudis pärale esimesena ja hiivas end erilise pingutuseta üles, vaatamata 
asjaolule, et veetase järves oli langenud ilmselt mitme jala võrra. Seejärel põlvitas 
ta maha ja tõmbas üles Kane'i ning tema järel Cunninghami. 

Kane võttis lambi enda kätte ja liikus sammaste vahel edasi, sisenedes laia käiku,. 
mis oli veidi ülespoole kaldu. Mõne hetke pärast hajus valgusvihk tühjal seinal. 
Kane laskus ühele põlvele ja uuris üksisilmi seina. "Näib, et keskmist kiviplokki 
saab pöörata,” ütles ta Cunninghamile. 

Ta kõneles kiiresti araabia keeles midagi lamalile, mispeale somaal ühele põlvele 


laskus ja kogu jõust vastu kiviseina tõukas.. Sein jäi paigale. Somaal tõi 
kuuldavale urahtuse, tema selg tõusis kummi ning musklid ilmusid naha alt 
nähtavale kui köied. Sellest hoolimata jäi kivisein liikumatuks. 

Seejärel laskus Kane põlvili ja toetas õla vastu seina, Cunningham toetas teda 
omakorda teiselt poolt. Hetkeks näis juba, nagu seisaks nende vastas kogu 
maailma jõud või nagu oleks miski ebaloomulik otsustanud, et nad peavad 
igaveseks siia jäämagi - kuid siis pöördus kivi oiates. 

Kane ajas end püsti ja vaatas ümberringi. Nad seisid templis ja too pöörlev kivi oli 
osa altari jalamist. Nad liigutasid kivi oma kohale, astusid edasi ja seisid 
ootamatult terrassil, ere hommikupäike silmi pimestamas. Kuristik lamas vaikselt 
nende ümber ja Cunningham kortsutas kulmu: "Kuratlikult vaikne on siin." 
"Suurem osa beduiine lahkus koos karavaniga eile pärastlõunal," tuletas Kane 
meelde. "Ülejäänud lähevad ilmselt täna varavalges. " 

Ta liikus ettevaatlikult laagriplatsi poole, kasutades viimast kui üht 
varjumisvõimalust. Liginedes oruveerele, heitis ta kõhuli ja läbis ülejäänud maa 
roomates. 

Laagrist polnud jälgegi. Telgid, veoautod - kõik olid läinud. Ta lamas veel hetke 
paigal, kulm kipras, siis aga koputas Jamal talle õlale ja osutas oaasi poole, kus 
tõusis hommikutaevasse nõrk suitsuvine. 

Kane juhtis teised alla orgu ja võttis püstolkuulipilduja õlalt. Kui nad puudele 
lähenesid, köhatas kusagil kaamel ja kõlas naer. 

Oaasi teisel pool küljes oli kaks beduiinide telki endiselt püsti ja nende läheduses 
oli kammitsas vähemalt tosin kaamelit. Üks meestest kükitas väikese tule juures, 
millel ta midagi küpsetas, ülejäänud kolm seisid põlvist saadik basseinis ja pesid 
end. 

Kane pöördus Cunninghami poole ja sõnas vaikselt: "Teie tulge telkide tagant. 
Jamal suudab end teisele poole basseini nihverdada - mina, lähen otse siit.” 

Ta ootas, kuni tema kaaslased olid kohale jõudnud, astus siis puu tagant välja ja 
sammus aeglaselt edasi. Ta peatus jardi kaugusel lõkketulest. Beduiin segas 
midagi tule kohal keedupotis. Ta naeris ja tõstis pilgu, et hüüda pesemisega 
ametis olevaid kaaslasi. Kui ta Kane'i nägi, suri naer tema kurgus. 

"Tee, nagu sulle öeldakse, ja sinuga ei juhtu midagi halba," sõnas Kane talle 
araabia keeles. 

Araablane tõusis aeglaselt püsti ja kehitas õlgu: "Ma pole ju loll.” 

Esimesel hetkel tundus ta olevat Kane'ist vanem oma peene, intelligentse näo 
tõttu, millele kortsud olid juba ajanud vagusid ja mille alaosa kattis raudhall habe. 
Mehe kolm kaaslast kahlasid basseinist välja, et tema seltsi tulla, nende selja taga 


aga sammusid juba Jamal ja Cunningham. 

"Kus teised on?" nõudis Kane. 

"Arvati, et te olete surnud,” sõnas vana mees. "Kaks franki ja nende mehed 
lahkusid veoautodel eile ööhakul. Jeemenlased lahkusid koidikul." 

"Miks teie maha jäite?" 

"Me oleme rašidi hõimust," sõnas vana mees lihtsalt. "Meie ei jäta oma hõimlasi 
maha. Mu vennapoeg lamab ühes telgis. Te lasite talle eile öösel kuuli õlga. Üks 
frankidest eemaldas selle enne äraminekut." 

"Aga naised?" 

Vanamees kehitas õlgu. "Nad viidi ära veoautoga." 

Kane pöördus Cunninghami poole. "Kas te mõistsite kogu seda juttu?" 

Inglane noogutas. "Mis me nüüd teeme?" 

"Ainus asi, mida me teha saame - neile järele!" Kane pööras end taas vana rašidi 
poole. "Te peate meid aitama." 

Ülejäänud kolmelt kostis rahulolematu mõmin, kuid vanamees rahustas nad 
käeviipega maha. "Miks me peaksime? Te olete ju meie vaenlased.” 

"Seepärast et teil pole valikuvõimalust," sõnas Kane ja kergitas püstolkuulipilduja 
toru. "Pärast seda kui me oleme söönud, tuleb teil välja valida kolm oma parimat 
kaamelit — somaal on muide oskuslik kaamelijuht." 

Vana rašid kehitas õlgu. "Nagu Allah soovib.” Tema kolm kaaslast istusid 
pahuralt maha, jalad ristis; vanamees kallas kahte mõlkis tinakruusi kohvi ning 
ulatas need siis viisakalt Kane'ile ja Cunninghamile. 

Kane rüüpas tänulikult mõne sõõmu, samas kui Cunningham nentis: "Kuid meil 
pole, kuradi päralt" lootustki neid kätte saada.” . 

Kane noogutas. “Ma tean. Kuid kui me vähegi mõistliku ajaga Bir el-Madani 
jõuame ja saame veoauto Jordani juurde sõitmiseks, on meil hea Šanss jõuda 
Dahreini enne, kui nemad sealt lahkuvad." 

"Jumala pärast - ma loodan, et teil on õigus," sõnas Cunningham innukalt. "Kui 
ma mõtlen Ruthile..." Tema hääl hääbus ning ta rüüpas kiirete sõõmudega kohvi. 
Kane üritas näida enesekindel. "Teil ei tasuks sellepärast põrmugi muretseda. 
Skiros ei kiirusta Dahreinist lahkuma. Tal pole selleks vähimatki põhjust." 

Kuid oma sisimas polnud ta selles üldse kindel. Skiros võis olla vägagi muretsev 
mees. Mille muuga võiks siis seletada tema äkilist lahkumist siit? Võib-olla 
tunnetas ta, et tema hea õnn on lõpukorral, ja hea hasartmängijana astus ta lihtsalt 
mängust välja juba siis, kui mäng alles sujus. 

Kane pilutas silmi, vaadates üles sinisesse taevalaotusesse ja jälgides hiireviud, 
kes hõljus ühe koha peal, enne kui hakkas suurte ringidega maa poole tiirlema. 


Siin ei või millelegi kindelolla. Kui see maa siin on talle üldse midagi õpetanud, 
siis just seda. 

Nad lahkusid tunni aja pärast kolmel kaamelil, keda Jamal arvas olevat kõige 
paremas toitumuses. Kane ja Cunningham kandsid araablaste pearätti ja avarat 
beduiinide burnust. Vana rašid ja tema kompanjonid olid kõik loovutanud vägagi 
vastutahtsi. Lisaks kandis Jamal veel kaht kitsenahast veenõu, mis olid turvaliselt 
tema sadulakolju külge seotud. 

Kane ratsutas kaamelitäkul, kes oli kogukas ja võimas mustakarvaline loom ja kes 
liikus teisel pool taarnat oleval lagendikul lausa uskumatu kiirusega. 

Catalina keretükid ja väändunud metallrisu oli laiali pillutud suurele maa-alale, ja 
kui nad möödusid tulest tahmunud lennukivrakist, vaatas Kane seda imestusega. 
Näis võimatuna, et nad olid suutnud hävitaga lennuki nii põhjalikult; kuid 
tegelikult oli mälestus sellest juhtumist juba kaotanud oma teravuse, nagu poleks 
kunagi midagi juhtunudki. 

Kui nad tasandiku selja taha olid jätnud ja jõudsid liivaluidete vahele, tõstis Kane 
pearäti voldi oma näole, et kaitsta seda -intensiivse kuumuse eest, mis neile vastu 
uhkas. 

Kõrb rullus nende ees suurte liivalainetena nii kaugele kui silm ulatus. Kane 
nihutas end puust sadulas võimalikult mugavasse asendisse ja sundis kaamelit 
tagant. Kiirus oli praegu ainus asi, mis võis neid aidata. See - ning ka asjaolu, et 
Skiros ei osanud tagaajamist oodata. 

Kane heitis pilgu taha ja nägi Jamalit, kelle selja taga oli omakorda Cunningham, 
nägu pooleldi rõivavoldi varjus. Inglane tõstis käe poolsaluudiks, Kane vastas 
sellele ja keskendus siis enda ees olevale rajale. Kaamel astus muutumatus rütmis. 
Tema suured jalad katsid maad väsimatult, ning Kane vajus 

olekusse, mis oli midagi une ja ärkveloleku vahepealset, silmad päikeselõõma 
tõttu poolsuletud. 

Ta mõtiskles, milline võiks küll olla sakslase järgmine samn. Ilmselt suundub ta 
otse Dahreini, kindel oma teadmises, et jälitajatest pole enam kedagi elus. Ta 
võiks lubada endale mõned päevad linnas, et otsi kokku tõmmata. Tal on ju 
eemaldumiseks aega, enne kui Ameerika konsul hakkab järelepärimisi tegema. 
Mida ta naistega võiks ette võtta, oli vaieldav. Kane'ile meenus see eelmisel ööl 
telgi taga pealtkuuldud kõnelus. Mida Skiros oli öelnudki? Et ta vaatab Marie 
Perret'd kui isiklikku väljakutset. 

Kane vabises säärase mõtte juures ja viskas selle siis kindlalt peast välja. Üheks 


päevaks nii halvast mõttest piisas. Praegusel hetkel aitas sellestki, kui keskenduda 
Bir el-Madani jõudmisele. Ta vajus sadulas veelgi mugavamasse asendisse ja 
sundis kaamelit edasi liikuma. 


käik 


Hommik möödus kui unenägu ning nad veeresid õhtupoolikusse nagu suured 
laevad, mis ujuvad üle liiva. Nad pidid korduvalt sadulast maha tulema, et juhtida 
oma kaameleid mõne luite eriti järsul küljel. Korra tehti ka peatus, et jagada 
omavahel vett ja peotäit kuivatatud datleid. 

Cunningham näis vifsinuna, tema silmad kipitasid ja punetasid äärtest; tema kõhn 
tundeõrn nägu aga oli kaetud liivatolmuga. Kane kulistas oma veeportsjoni alla, 
ajas näo selle kergelt kibeda ebameeldiva maitse peale kipra ning silmitses 
murelikult inglast. "Kas mängite ikka välja?" 

Cunninghami nägu tõmbus pingutatud naeratuseks. "Natuke väsinud, kuid varsti 
on kõik korras. Ärge unustage, et ma olen selle tee juba kord läbinud.” . 

Nad ronisid taas sadulasse ja ratsutasid edasi. Päike oli kõrgel taevas, piitsutades 
raevukalt nende turje nagu mingi tulekoot, ning Kane lasi pea rinnale, jättes tee 
jälgimise kaameli hooleks. Ta oli väsinud - väga väsinud. Liiga palju oli juhtunud 
viimase kolme-nelja päeva jooksul. Igale inimesele liiga palju. 

Ta otsustas, et oli ülejäänud pärastlõuna ratsutanud ilmselt teadvusetult, sest 
äkitselt märkas ta, et päike oli kadunud 

läände ja kerge tuuleõhk kõrvetas tema nägu. Jamal oli ratsutanud tema kõrvale ja 
tiris parajasti ta kaamelit ratsmetest. 

Kane libises liivale ja istus maha, vangutades pead ühelt küljelt teisele. Tema suu 
oli kuiv nagu parknahk ja liiva täis. 

Kui ka Cunninghan end vaevatult tema kõrvale heitis, tõi Jamal lagedale 
kitsenahast veenõu ja lasi sellel ringi käia. 

Nad said igaüks kaks punnsuutäit ja siis oli nõu tühi. Somaal heitis kasutu 
nahkpauna minema ning sammus tagasi oma kaameli juurde, haaras ratsmed 
pihku ja vahtis liikumatult kaugusseo Cunninghami põsed olid sisse vajunud ning 
nahk tema teravatel põsesarnadel pingul. Kui ta kõneles, kraaksus tema hääl 
kuivalt nagu vanal mehel. "Mida me ette võtame - kas ratsutame kogu öö?" 
Kane noogutas. "Kaamelid on heas seisundis. Inimene tunnetab veepuudust enne 
kui nemad. Meie võimalused aga on jahedas öös paremad." 

"Aga Skiros?" 


Kane ajas end jõupingutusega jalule ja tuul kergitas talle liiva näkku, kuid siis 


sammus Jamal kärmelt tema poole, endal silmad välkumas. 

Somaal pani peopesa võlvikujuliselt ühe kõrva taha ja Kane jäi kuulatama. 
Nõrgalt kostsid kaugusest tuulega edasikantud 

hääled. 

Ta tundis sisemist erutust, kogu roidumus langes tema õlult nagu vana kasukas. 
"Kas te kuulsite?" päris ta Cunninghamilt. 

Inglane noogutas. "Võib-olla läks midagi nihu ja nad jäid laagrisse kavatsetust 
varem.” 

"Mis see ka poleks, ootab meid ees üks pagana üllatus,” märkis Kane. 
Kaameleid suitseidpidi juhtides liikusid nad ettevaatlikult edasi. Rattajäljed 
keerasid ära, et teha ring ümber suure liivaluite jalami, ning Kane kõhkles hetke. 
Siis juhtis ta teised mööda järsku luitekülge üles, vajudes põlvini pehmesse liiva. 
Mõned viimased jalatäied luiteharjale liikus ta kõhuli ja kergitas siis ettevaatlikult 
pead. Seitse-kaheksakümmend jalga allpool seisis telk. Selle kõrvale oli pargitud 
ülestõstetud kapotikaanega veoauto ning keegi araablane näperdas mootori kallal. 
Kui Cunningham luiteharjale jõudis, lükati telgi ukseklapp kõrvale ja väljus Ruth 
Cunningham, keda Selim tagant tõukas. 

Naine näis olevat kaotanud igasuguse lootuse ning lohistas oma jalgu järel, 
astudes küdeva priimuse juurde. Ta võttis panni pihku, asetas selle tulele, Selim 
aga kummardus irvitades tema kohale. 

Inglane tõusis juba peaaegu jalule, kuid Kane tõmbas ta tagasi luiteharja varju. 
"Arge olge neetud tohman! Selle maa pealt on teil täiesti võrdsed võimalused 
tabada nii Selimit kui ka oma naist; kui te aga hakkate jalgsi alla minema, on 
Selim teie naise kirbule võtnud enne, kui teil on pool vahemaast läbitud." 

"Aga me peame ju midagi ette võtma," sõnas Cunningham meeleheites. "Me ei 
või lubada endale oodata, kuni pimedaks läheb." 

Kane'i silmad tõmbusid pilukile: ta otsis pingsalt lahendust - ja siis lahvatas üle 
tema näo kiire erutusvälgatus. "Ma arvan, et ma leidsin väljapääsu," sõnas ta ja 
selgitas kiirelt oma plaani. 

Kui Kane oli jutu lõpetanud, tõusis inglane istuli ja noogutas aeglaselt. "See on 
hea plaan. Vähemasti on sellel võrdsed Šansid õnnestuda." 

Inglane hakkas end jalule ajama; kuid Kane rabas tal käisest. "Ma viin selle ise 
läbi. Te ei tundu olevat piisavalt vormis. " 

Kuid inglane raputas pead, lõug tugevalt ette surutud. 

"Tema on minu naine," ütles ta lihtsalt, "seega on see minu ülesanne.” 

Kane ei hakanud temäga vaidlema. Cunningham vabastas püstolkuulipilduja luku 
kaitseriivist ja torkas relva oma burnuse alla silma eest ära, hoides sellest kinni 
ainult ühe käega. 


Siis tõmbas ta oma pearäti tahapoole ja tõusis luiteharjale püsti. 

Allolijad ei märganud teda kohe ja seepärast avas ta suu, et kähedalt hüüda: "Vett! 
Vett! - Jumala armu nime!!" Ta koperdas teeseldult paar sammu ja kukkus siis, 
pea ees, liiva ning hakkas alla veerema. 

Tema esimese hüüde peale olid Selim ja ta kaaslased heitunult ümber pööranud 
ning püsside järele haaranud. Kane liikus ettevaatlikult edasi, piiludes alla, ning 
samas oligi inglane pärale jõudnud. Ta lebas mõne hetke liival, siis aga tõusis vae-- 
valiselt jalule ja vaarus edasi. "Vett!" soigus ta ja prantsatas silmili maha. 

Ruth Cunningham kargas püsti. Hetke seisis ta seal, näol 

uskumatuse ilme, siis aga sööstis paigast. Selim rabas tal õlast kinni ja tõukas ta 
telki. Naise telki saanud, hakkas ta inglase poole tulema. 

Cunningham tõusis põlvili ja sirutas käe paluvalt välja, kuid Selim puhkes 
naerma. Ta hüüdis midagi arusaamatut oma kaaslasele, pani püssi maha ja 
sammus edasi. Cunningham tõusis püsti, tõi lagedale oma püstolkuulipilduja - ja 
kui Selim ümber pööras, et minema putkata, tulistas talle valangu selga. 

Teine araablane seisis ikka veel veoauto kapoti juures, püss käes. Ta toetas selle 
puusale ja tulistas huupi ühe lasu. Cunningham pöördus kaarega tema poole ning 
kuulivalang, mis kergitas üles liivast eesriide, paiskas mehe tagasi vastu autot. 
Inglane lõpetas tulistamise ja sammus otsejoones Selimi laiba juurde, kuid siis 
lükati telgi ukseklapp kõrvale, Ruth hüppas välja ja otse oma mehe käte vahele. 
Kane kargas jalule ja seisis luiteharjal; tuulepuhang paiskas talle liiva näkku. Ta 
kündis end läbi liiva alla tagasi, Jamal tema järel. 

Cunningham hoidis oma naist tihedalt enda vastas ning Ruth hakkas värisema: 
šokk jõudis pärale. "Kõik on korras," rahustas mees. "Ta ei saa sulle rohkem häda 
teha." 

Selim oli surnud, sõrmed kraapimas liiva, ning Kane silmitses teda ilma 
haletsuseta. Teine araablane oigas k)hutavalt ning Jamal põlvitas mehe kõrvale, 
tõstes tema pea üles. Kui Kane nende juurde astus, näis mees lämbuvat ja veri 
purskus tal suust: Araablase pea vajus tagasi ja Jamal asetas ta taas maapinnale. 
"Kas ta on surnud?" päris Kane. 

Somaal noogutas ja osutas ilmetult veoautole, mille külge kaunistas. sirge 
kuuliaukude rida. Viimaste tõttu oli tühjaks jooksnud ka klambriga veoauto külge 
kinnitatud veekanister. Kane uuris auto mootorit ja avastas, et see on lootusetult 
rikutud. 

Kane astus Cunninghani juurde. "Teie viimane valang sai jagu ka autost. Ma 
kardan, et me peame endiselt kaamelitele lootma, kui tahame kõrbest välja 
pääseda. Kuidas te end tunnete?" 


Cunningham näis kahvatu, kuid tal õnnestus naeratada. 

"Palju parem nüüd, mil Ruth on ohutuses." 

Hakkas tõusma tuul, mis ajas liiva üle nõo ja vingus auto ümber. Kane viskas 
püstolkuulipilduja õlale ja ütles kärmelt: 

"Näib, et meid ootab ees halb ilm. Teie kahekesi minge telki, meie Jamaliga 
toome kaamelid siia." 

Ta ütles somaalile midagi põgusalt araabia keeles ning nad läksid oma jalajälgi 
mööda kiirustades tagasi ja ronisid mööda liivaluidet üles. Kui nad luiteharja 
ületasid, tõusis äkki nii vihane. tuul, et selle kantud liivast eesriie varjas ära kogu 
ümbruse. 

Kane tõmbas oma pearäti voldi üle näo ja hakkas teiselt poolt alla laskuma. Nende 
jäljed plid juba minema pühitud ning mõne hetke pärast olid nad ihuüksi, 
mähituna tihedasse, tuiskavasse tolmupilve. 

Oli võimatu midagi näha. Kane peatus, üritades asjatult pimeduses silmale pidet 
leida; siis pööras ta end ümber ja põrkas kokku Jamaliga. Ta võttis somaalil käe 
alt kinni ja nad rühkisid üheskoos vaevaliselt mööda luitekülge tagasi. Püsti oli 
võimatu seista; nad libistasid end teisele poole luidet ning koperdasid laagrisse, 
silmakoopad liiva täis. 

Liivoli juba ümber telgipõhja kuhjunud, ja kui Kane küürutades ukseavast 
sisenes, pöördus Ruth Cunningham tema poole, silmis hirm. 

"Kaua see kõik kestab?" nõudis ta. 

Kane tõmbas räti peast ja püüdis teeselda muretust. "Tund või paar. Võib-olla 
sutsu kauem. Tuul puhub end lõppude lõpuks võhmale. Muretsemiseks pole 
vähimatki põhjust." 

Jamal nööris ukseava hoolikalt kinni ja istus selle vastu, käed vaheliti. Inglane oli 
tõmmanud oma naise tihedalt enda vastu ja hoidis kätt ümber tema piha. "Kuidas 
te end tunnete ?" päris Kane naiselt. 

Naise hääl kõlas ebaloomulikult ja pingutatult nagu vedru, mis on liiga üles 
keeratud. "Ma ei lootnud teid enam näha. Pärast eileöist võitlust rääkis Skiros 
meile, et te jäite kivilaviini alla. ” 

"Viige meid parem sündmustega kurssi," märkis Kane. 

"Mis siin täna hommikul juhtus? Miks see jõuk üldse kaheks jagunes?" 

Naine lükkas juuksesalgu näo eest. "See kõik oli üsna kohutav. Me lahkusime 
taarnast hommikul kahe veoautoga: Skiros, Müller ja Marie esimeses, Selim, 
tema kaaslane ja mina teises." 

"Miks sina Selimiga jäid?" päris ta abikaasa. 

Naine punastas. "Skiros jõudis temaga mingile kokkuleppele. Ta vajas Dahreini 


jõudes Selimi abi. Ma ei tea, milles see seisnes, kuid mina olin hind, mida Selim 
nõudis." 

Järgnes lühike vaikus. Kui Cunningham käe taas ümber 

oma naise piha libistas, jätkas Kane küsitlust: "Aga miks autod ikkagi lahku 
läksid?" 

Naine kehitas õlgu. "Meie autol oli mingi mootoririke. Selim pidi peatuse tegema, 
et seda parandada, ning Skiros ja Müller läksid koos Mariega edasi. Nad ütlesid, 
et ootavad meid järgi Hazari-nimelises kohas Bir el-Madani lähedal." 

"Selimit tuleb neil väga kaua oodata," tähendas Cunningham. 

Ruth vaatas oma käsi, mis tõmblesid närviliselt tema süles. "Selim muudkui 
rääkis, mida ta minuga teeb, kui me öölaagrisse jõuame. Ta oli nii jälk." 
Abikaasa tõmbas ta endale lähemale ja naine peitis oma näo mehe rinnale, 
puhkedes kogu keha rappudes kontrollimatult nutma. 

Väljas aga ulgus tuul, mis ajas vaibumatus raevus liiva vastu habrast telgiriiet, 
tekitades mõneti õudust. Kane toetas pea põlvedele ja lasi end lõdvaks, hingates 
sügavalt läbi poolavatud suu ja tundes iga väsinud lihast pingest vabanevat. 
Aegamööda muutus kottpimedaks ning tuuloli nii raevu täis, et Kane ja Jamal 
pidid teine teises telginurgas lati külge klammerduma, takistamaks telgil öhe 
lendamast. 

Neli tundi hiljem lakkas torm sama äkitselt, kui oli alanudki, ning Kane harutas 
ukseava lahti ja roomas välja. Öine taevas oli selge ning miljonid tähed põlesid 
tema põhjatuses nagu valged küünlad. Oli täiskuu ja selle kiirgus ujutas üle ka 
nende nõo. 

Telk oli liiva raskuse all kotti vajunud ja ka veoauto oli poolenisti liiva mattunud. 
Cunningham tuli küürutades telgist välja Kane'i manu. "Mida me nüüd teeme?" 
"Vaatame, kas saame kaamelid kätte," vastas Kane. "Ma võtan Jamali endaga 
kaasa.” 

"Te ei näi just lootusrikas,” nentis Cunningham. 

"See oli ränk torm. Ma tean küll, et panime loomad kammitsasse, kuid hirmunud 
kaamelil on üllatav jõud. Kui nad juba satuvad paanikasse, suudavad nad end 
millest tahes vabaks rabelda." 

Ta kutsus Jamali ning nad hakkasid mööda järsku luitekülge laagrikohast eemale 
astuma. Luiteharjalt avanes üsna mõjus vaade. Rulluvad liivaluited kohtusid 
silmapiiriga; luidete vahel valitses hoiatav pimedus, kuuvalgus aga sünnitas 
reljeefi, mis tõi esile maapinna kõrgemad kohad. 

Nad libistasid end teiselt poolt alla ning sammusid umb- 

ropsu sinnapoole, kuhu olid jätnud oma kaamelid. Torm oli kõik jäljed minema 
pühkinud, ja Kane süda langes saapasäärde. Ta peatus ning vilistas mitu korda - ja 
kuigi see heli kõlas öises õhus kimedalt, ei kostnud vastuhüüet. 

Nad läksid lahku - Kane ühes, Jamal teises suunas, kuid sellest polnud kasu. 
Tunni aja pärast saabusid nad laagrisse ilma kaameliteta. 

Cunningham istus väljaspool- telki, kaitseks ööjaheduse vastu seljas beduiini 
rõivad. Ta tõusis, et tulijaid tervitada, ning nende lähenedes astus telgist välja ka 
Ruth. 

"Ei olnud õnne," ütles Kane. "Loomad on praeguseks siit juba miilide kaugusel. 
Ma kardan, et meie viimane kitsenahkne veekott läks koos nendega." 
Cunninghan libistas käe ümber oma naise piha. "Mis me nüüd teeme?" 

Kane kehitas õlgu. "Pole valikut - me asume teele jalgsi." 

"Aga lähim vesi asub Šabvas - ja sinna on vähemasti nelikümmend miili," 
protesteeris Cunningham. "See on võimatu - eriti Ruthi jaoks." 

Kane sammus otsejoones veoauto juurde, kummardus kabiini ning kiuvis 
kompassi selle pesast välja. Tagasi jõudnud, oli tema nägu sünge. "Siin pole 
mingeid kui'sid ega aga'sid. Me läheme jalgsi ja hakkame kohe minema. Kui meil 
on õnne, katame enne koidikut kakskümmend-kakskümmend viis miili. Kui me 
seda ei tee, oleme omadega läbi." 

Cunninghani õlad vajusid longu ja ta pöördus oma naise poole. Mina tirisin su 
sellesse. Olgu sulle teadmiseks, et ma kahetsen seda väga." 

Naine puudutas õrnalt mehe nägu ja naeratas. "Pole olemas teist paika, kus ma 
praegu olla tahaksin.” 

J aseal nad seisid, vaadates teineteisele silma, ning tundsid end olevat ainult 
kahekesi. Kane tegi kiiresti minekut, et Jamaliga kõnelda. 

Laagri põhjalik läbiotsimine tõi lagedale küllalt toitu, kuid vaid üheainsa 
alumiiniumist veepudeli. Kui nad keskööl teele asusid, kandis Kane seda enda 
õlal. 

Pudeli sisust ei jätkunud õieti kellelegi, kuid neil polnud valikut ja Kane oli oma 
otsuses kindel - seda vett ei kasutata enne äärmist vajadust. 

Ta juhtis kaaslasi reipal sammul, heites kindla aja tagant pilgu kompassile, et 
kontrollida liikumissuunda. Oli kibe külm ning Kane tundis end küllaltki 
värskena, täis energiat. Kuid irooniline küll - kuue tunri pärast pidid nad end 
kaitsetult armutute päikesekiirte meelevalda andma. Kui kaua nad on võimelised 
sellises olukorras vastu pidama, võis ainult oletada. 

Raskusi võis tekkida just naisega. Kane peatus taas, et kompassi vaadata, ning 
heitis ühtlasi pilgu ka üle õla. Jamal oli otse tema selja taga, Cunninghamid aga 


kolmkümmend jardi tagapool. 

Kane asus jälle teele, püüdes leida luidete vahel kergemat teed. Sageli osutus see 
võimatuks ning nad olid sunnitud rühkima üles mööda liivamäe järsku külge, kus 
iga samm oli seotud ponnistusega. 

Arvata kahe tunni pärast jõudsid nad düünide vahelt välja ja hakkasid liikuma 
üüratu laugja tasandiku poole, mis kadus kaugusesse, päikesest kõrbenud ja 
kruusaga kaetud. Kane peatus, et võtta asimuuti, kuid Jamal lähenes talle selja 
tagant ning koputas õlale. Kui Kane ümber pööras, osutas somaal tuldud teele. 
Cunninghamid olid tubli kakssada jardi maha jäänud ning 

Kane istus liivale, et neid järele oodata. Nende lähenedes tõusis ta püsti, et neile 
vastu minna, kuid Ruth Cunningham libises sügava ohkega maha. "Mul on tunne, 
nagu oleksin ma käinud juba kakskümmend miili." 

"Ma kardan, et me oleme läbinud vaid kaheksa - või maksimaalselt üheksa 
miili,” sõnas Kane talle. "Kuid me peame katma vähemalt kakskümmend viis, 
enne kui päikesekuumus haripunkti jõuab -või meil pole pääsemislootust." 

"Teie jaoks on see kõik normaalne," nentis Cunningham, "aga Ruth ei kannata 
sellist tempot välja. Te liigute liiga kiiresti. " 

Naine pani kärmelt oma käe mehe käsivarrele. "Gavin ütles vaid, kuidas asjad on, 
John. Ära minu pärast muretse! Ma saan hakkama. " 

"Ma tean, et see on karm,” sõnas Kane, "kuid meil tuleb sellega maha saada.” 
Cunningham tõusis. "Noh, mida me siis veelootame?" 


Tasandiku ületamine võttis neil peaaegu. kolm tundi; nad liikusid kärmelt mööda 
kõvakspõlenud maapinda. Ruth Cunningham sai nüüd paremini hakkama, ning 
kui nad tasandiku selja taha olid jätnud ning taas liivaluidetes ukerdasid, oli väike 
seltskond veel tihedalt koos. 

Kane ei tundnud põrmugi väsimust: tema pikad koivad, mida oli tugevdanud 
aastatepikkune karm eluviis, liikusid maapinnal pingutusefa. Tema meel ei 
tegelnud käesoleva hetkega, vaid oli juba hõivatud eesseisva hommikuga - ja 
mida see endaga kaasa toob. Ta tõrjus seda mõtet endast eemale, püüdes mõelda 
muudele asjadele. 

Ja siis meenus talle, et Alexias oli läbinud sama teekonna ja ilma kompassita. Ta 
lehitses mõttes taas käsikirja, püüdes veel kord tabada oma tookordset elavat 
kujutlust sellest mehest, kujutlust, mis oli tema ette kerkinud pärast käsikirja 
läbilugemist. 

Kreeklane oli kahtlemata kõvast puust - see oli ilmne. Nahkrõivad ja punutud 
jalanõud - ja murdumatu tahe. Mees, kes uskus oma saatusesse ja võimesse 
ületada takistused. Aga siiski - oli sellest küllalt? Pidi olema veel midagi. Miski, 
mis oli aidanud teda kõrbest välja tulla oma kahel jalal, kui loogika järgi oleks ta 
pidanud seal oma lõpu leidma. Võib-olla ootas teda kodus ees naine? 

Sellele küsimusele ei saanudki vastust olla ja Kane tegi peatuse, et taas 
liikumissuunda kontrollida. Kell oli peaaegu viis ning ta istus maha ja ootas, kuni 
teised talle järele jõuavad. 

Ruth Cunningham näis hääbuva kuupaiste kahvatus valguses kaame ja kurnatud, 
tema abikaasa aga selle pärast ilmselgelt ärevil. Ta aitas naise Kane'i kõrvale 
istuma, Jamal aga avas seljakoti ning võttis välja datlid ja keedetud riisi, lastes 
need ringi käia. 


Ruth Cunningham üritas käeviipega oma osast loobuda, kuid Kane võttis selle 
somaali käest vastu ja ulatas seejärel naisele. "Teil tuleb oma jõudu hoida.” 
Naine naeratas vaevumärgatavalt ja pistis natuke keedetud riisi suhu. 
Cunningham päris: "Kui kaugele me teie arvates oleme juba jõudnud?" 
Kane kehitas õlgu. "Nii kakskümmend-kakskümmend viis miili. Me saime kiirelt 
üle tasandiku." 
John Cunningham tõstis pilgu hiiglaslikule taevakummile. 
"Näib, et hakkab valgenema." 
"Koit on tunni aja pärast," nentis Kane. "Pärast seda saame ehk veel tunnikese 
armuaega, enne kui päike hakkab meile tõsis"elt raskusi tegema." 
"Ja mis siis saab?" 
Kane kehitas õlgu. "Me muretseme selle pärast siis, kui aeg on käes." 
Ta tõusis jalule ja asus taas teele, ning kui ta järgmise düüni harjalt üle õla tagasi 
vaatas, nägi ta teisi reipa sammuga üsna enda taga tulemas. 
Nad läbisid veel seitse-kaheksa miili, enne kui päike end horisondi serva tagant 
välja libistas. See oli kui veripunane ketas, mille kuumus soojendas neid 
meeldivalt, kihutades kontidest välja öise jaheduse. 
Kane kiirendas sammu, silmad horisondil, jälgides päikesetõusu taevavõlvile 
tundega, mida võis nimetada peaaegu meeleheiteks. Esimest korda turgatas talle 
pähe, et see kõik on asjatu - nad üritavad võimatut. Kui nad keskpäeval veel 
kõndida jaksavad, on see ime. 
Päike oli nüüd juba oranž tulekera, tema kiired tungisid lausa ajudeni. Kerge 
tuulehoog tõstis maapinnalt liiva ning Kane tõmbas oma pearäti servad kaitsvalt 
üle näo, jättes ainult silmad vabaks. 
Ei jätkunud õhku, mida kopsudesse tõmmata - oli vaid 

päikese tuline hingus, mis kõrvetas ihu ja pani huuled lõhenema, muutes kõri 
kuivaks tolmutunneliks. 
Kane'i mõtted rändasid veepudelile ning sõrmed 'läksid iseenesest selle kallale. 
Edasi kõmpides põrnitses ta pudelit, kujutledes vee jahedust selle sees - selle 
kosutavat toimet ning tunnet, kui vesi nõriseb lõõmavast kõrist alla ja valgub siis 
üle kere laiali. Ta lükkas veepudeli kukla taha, et seda rohkem mitte näha, ja 
hakkas siis aeglaselt luitest üles ronima. 
Jõudnud luiteharjale, tundis ta ihuliikmetes esmakordselt väsimust ning tegi 
peatuse, värisedes pingutusest ja tundes higi nirisevat igast poorist, mis jättis tema 
keha ilma eluks vajalikust vedelikust. 
Ta varjas käega silmi ja vahtis enda ette. Äkitselt püüdis ta kinni erkpunase 
sähvatuse: päike peegeldus kauguses milleltki. See oli vrakk, milleks nende 
lennuk oli muutunud, kui nad koos Ruthiga nelja päeva eest seal maha olid 


prantsatanud. . 
Teda täitis äkiline, metsik lootus. Lennukis oli olnud suur joogiveevaat. 
Arvestades küll möödaläinud päevi ja suurt kuumust, oli ometi tõenäoline, et osa 
veest on alles. 
Peaaegu šokina meenus talle, et ta polnud juba tükk aega oma kaaslaste vastu huvi 
tundnud. Ta keeras end, et tagasi vaadata, ja nägi Jamalit ühel düünijalamil, Ruth 
Cunningham tema hiigelkäte vahel. John Cunningham aga rähkles järsul 
luiterinnakul, silmad paistetanud näos palavikuliselt põlemas. 
Ta varises mõne jala kaugusel Kane'ist põlvili ja tõmbas peopesaga aeglaselt üle 
näo. Lõpuks sundis ta end istuli tõusma, ja kui ta kõnelema hakkas, tundus tema 
hääl kostvat väga kaugelt. "Me peame natuke puhkama." 
Kane üritas niisutada oma pahkunud huuli. "Me peame edasi minema." 
John Cunningham vangutas kangekaelselt pead. "Peame puhkama." Ta tegi ühe 
vankuva sammu ette, kuid hakkas siis põlvist nõtkuma. Kui Kane ta kinni püüdis, 
libisesid tema jalad pehmes liivas ning nad kadusid mõlemad üle luiteharja, 
keereldes tolmupilves teineteisest kinni hoides alla välja. 
Cunningham lebas, käed-jalad laiali, ning Kane langes tema kõrvale põlvili, 
surudes natuke vett ta hammaste vahele. Jamal ilmus luiteharjale ja tuli nende 
juurde. Ta asetas Ruth Cunninghami tema mehe kõrvale maha ja vaatas küsivalt 
Kane'ile. Kane selgitas talle midagi seoses lennukiga ning somaali 

silmist käis läbi põgus välgatus. Sel hetkel tõi John kuuldavale oige ja ajas end 
ist).1li. "Kus ma olen? Mis juhtus?" 

Tema hääl kõlas nõrga ja elutuna, nagu ei kuuluks see enam talle. 

Kane aitas ta jalule ja libistas käe ümber tema õlgade. "Ärge muretsege!" rahustas 
ta. "Meil pole enam kaugele minna. Ainult pisut veeL" 

Ta keeras end ja noogutas Jamalile, kes võttis taas naise sülle, ning nad jätkasid 
teekonda. 

Neil kulus lennukini jõudmiseks natuke üle tunni — selleks ajaks oli John 
Cunningham muutunud Kane'i käsivarrel täiesti lõdvaks. Kane pani inglase maha 
ja lohistas ta lennukitiiva varju, asetades mehe ülakehaga vastu lennumasina 
külge. Ta jättis naise Jamali hooleks ja kobis ise lendurikabiini. 

Ta leidis veenõu üsna hõlpsasti üles ning tema käed värisesid, kui ta selle välja 
kandis. Midagi loksus nõu sees. Ta tõmbas kähku metallkorgi pealt ja tõstis nõu 
huultele. Vee maitse oli kohutav - leige ja soolakas, kuid see oli siiski vedelik 
ning seda näis olevat nelja-viie pindi jagu. 

Ta roomas lennukitiiva alla ja kallas natuke vett Ruth Cunninghami näole. Naine 
oigas ja avas aeglaselt silmad. Tema nahk oli pingule tõmbunud ning ihu ja 


huuled mitmest kohast pragunenud. Kane tõstis naise pea üles ja kallas talle 
natuke vett suhu. Naine -hakkas köhima ja osa veest nirises tal mööda 

lõuga alla, kuid siis näis ta elustuvat: tema käed haarasid veenõu järele, surudes 
selle mulgu vastu oma huuli ja tõmmates sealt pika sõõmu. 

Ruth vajus ohkega tagasi maapinnale, Kane aga läks tema mehe juurde. Inglane 
näis olevat rohkem enda peremees: tal õnnestus isegi nõrgalt naeratada. 
"Vabandage, et minust on selline tüli. Mis nüüd edasi saab?" 

Kane osutas veenõule. "Siit leiate neli pinti vett," sõnas ta. 

"See peaks aitama teil kogu ülejäänud päeva hinge sees hoida." 

John kibrutas kergelt otsaesist. "Aga teie ja Jamal?" 

"Meie peame teekonda jätkama,” sõnas Kane. "Meil pole valikut Teie ja teie naine 
ei suuda edasi minna. Kui me kõik siia jääme, on meil lõpp kindel. Kui ükski 
meist kahest, mina või Jamal, suudab läbi murda, toome teile abi nii kähku kui 
võimalik." 

Hetke valitses vaikus, seejärel muigas inglane kergelt: 

"Nagu te ütlete: meil pole valikuvõimalust." Ta sirutas käe. 


151 

"Ega mul rohkem öelda polegi, kui vaid head õnne soovidaja mida paganat te siis 
veel ootate?" 

Sekundi pärast lõid nad käed, ning Kane astus Jamali juurde. Ta avas veepudeli ja 
kulistas poole selle sisust alla. Seejärel ulatas ta pudeli somaalile, kes tegi veele 
lõpu peale ning viskas siis pudeli kerge käeliigutusega minema. Mõne hetke 
vaatasid nad teineteisele otsa ning alustasid teekonda. Kui nad juba väikese tõusu 
olid Nõtnud, vaatas Kane korraks tagasi, tõmbas sügavalt hinge ja hakkas teiselt 
poolt alla sumama. 


Päike oli kui elusolend, kes oli muutunud osakeseks temast, nii et nad 
moodustasid terviku - ja ka sammusid .kui üks mees. Oli võimatu otsustada, kui 
palju oli kulunud aega alates lennukivraki juurest lahkumisest, sest nende jaoks 
oli aeg lakanud eksisteerimast ja sel polnud enam tähtsustki. 


Inimene ei saa liikuda rinnakilbi ja säärekaitsetega. See on välistatud. Parem 
nendest loobuda. Kiiver oli kadunud juba tükk aega tagasi ja praegu sammus ta, 
uksnes mõõk keha küljes raskuseks - lühike rooma sõdalase torkemõ5k - ja 
ratsutamisrõivas üle pea heidetud, et hoida oma aju päikese eest. Ta pidi edasi 
minema, pidi jõudma tagasi ettekandega väeülemale. Kohustus eelkõige, nagu see 
sõjamehe puhul peabki olema, kuid oli ka veel teine põhjus — neiu. 
Tumedajuukseline ja piimvalge nahaga ning suuga, mis oli kui jahutav kaev. 
Peaaegu sama jahutav kui meri Pireuse juures Ateena lähedal, kus ta oli lapsena 


ujumas käinud. Seal, kus ta oli poisina sukeldunud mere rohekasse sügavusse, 
keerelnud kalade vahel ja peletanud neid eemale suurte sätendavate parvedena, 
saates aeglaselt pinnale mullispiraale. 


Ta kukkus näoli maha. Mõneks ajaks jäi ta maapinnale lebama, neljakäpukil nagu 
metsloom, siis aga rebis end jalule, kui kellegi käsi maandus laksuga tema näol. 
Jamal hoidis teda püsti ja vahtis murelikult talle silma. Kane üritas kõnelda ja 
avastas, et ta ei tule sellega toime. Ta noogutas mitu korda ja hakkas taas astuma. 
Pingutus oli muutumas füüsiliseks agooniaks - piinaks, mis ajas juuri ja levis üle 
kogu keha, Ja siis näis talle, et piina 

enam polegi... Nüüd oli vaid väike, sisemuses hõõguv südamik, mis ei lubanud tal 
maha heita ja surra. 

Tuul puhus talle näkku, lükates pearäti servad kõrvale, ning päikesekiired lõikasid 
teravalt tema katmata ihusse; siis oli ta taas silmili liival ning Jamal tõstis ta taas 
jalgele. Hiljem leidis ta end Jamali laiadelt õlgadelt: ta kibrutas küll otsaesist ja 
raputas pead, üritades selgelt mõelda, kuid sellest ei tulnud midagi välja. Miski 
polnud nüüd enam hea ja ta vajus kuumuse pimedasse vaakumisse. 

Tema suud täitis liiv ja sõrmed olid surutud maapinda, kuid seekord ei tõstnud 
teda ükski käsi oma tugeva haardega. 

Seekord oli ta jäetud iseenda hooleks. Täiesti ja lõplikult üksi - ka Jamal oli 
läinud. 

Ta ei saa nüüd enam kunagi selle neiu juurde tagasi — tolle neiu juurde, kellel on 
valged ihuliikmed ja jahe suu; neiu, keda ta oli vajanud kogu oma elu, et sulada 
kokku üheksainsaks olemuseks, eksisteerida koos, nautides täie rinnaga elu ainsal 
võimalikul viisil - üheskoos. 

Oli ta Gavin Kane või kreeklane Alexias, X leegioni tsentuurio- ja kes oli 
siis too olend valgete käsivarte ja jaheda suuga?Vastust ei leidunud. Ei mingit 
vastust kogu maailma peal. 

Vesi, mis puudutas tema nägu, mõjus nagu löök; kui see aga suhu valgus, hakkas 
ta meeletult köhima. Kellegi tugev käsi kergitas tema ülakeha ja järgmisel hetkel 
pigistasid tema hambad veepudeli metallsuud. Ta neelas ahnelt ja tõmbus siis 
kõverasse, kui krambid tema sisikonda hakkasid lõhestama. 

Ta avas oma paistetanud, punaste äärtega silmalaud ja leidis Jordani ennast 
põlvega toetamas. Eemal seisis veoauto. 

Kane avas suu ja tal õnnestus öelda: "Seal taga kõrbes." Ta lausa kraaksus. "Ruth 
Cunningham ja tema mees. Parem katsuge kiirelt nende juurde jõuda." 

Jordan noogutas rahustavalt. "Kõik saab korda. Selle eest on hoolt kantud. Kaks 


mu meestest on juba teise veoautoga teele asunud; too suur somaal juhib neid." Ta 
puhkes naerma. 

"Too Jamal on üks vintske sell." 

Kuid Kane ei kuulnud enam seda. Tema silmad sulgusid, kui ta suures vaplevas 
kergendusohkes väänles, ning pimedus haaras ta taas enda embusse. 

Ta avas aeglaselt silmad. Hetkeks oli tema mõistus täiesti välja lülitunud; ta 
rähkles ennast küünarnukile, sees kasvamas paanika, kuid siis meenus talle kõik 
ning ta vajus kuuldava kergendusohkega pikali tagasi. 

Ta lamas telkvoodil madala, neljale ridvale toetuva varikatuse all. Läheduses 
seisid kaks veoautot ja mõne jardi kaugusele oli püstitatud telk. 

Kui Kane end liigutama hakkas, tõusis Jamal, kes oli sealsamas voodiotsa juures 
kükitanud, ja kummardus tema kohale. Nende pilgud kohtusid ja somaali näole 
ilmus lai naeratus. Kane sirutas vaikides käe. 

Jamal võttis selle vastu ja naeratus kadus tema näolt. Hetkeks valitses nende vahel 
tunne, mida nad kunagi varem polnud tundnud. Siis aga pöördus Jamal minekule 
ja sammus Jordani manu, kes oli keset laagriplatsi kummargil priimuse kohal. 
Jordan tuli Kane'i juurde - kohvikann ühes ja plasttopsik teises käes. "Kohvi, 
söör?" sõnas ta naerdes. 

Kane heitis oma jalad voodist välja ja jäi selle veerele istuma. Ta tundis end 
kummaliselt nõrgana ja tema pea käis ringi, lisaks tundus kõik olevat kuidagi 
ebareaalne ja hägune. 

Ta rüüpas kohvi ja vabises, kui see tulise joana alla makku voolas. "Mul on 
tunne, et ma ei peaks praegu siin olema." 

Jordan noogutas. "Tagasihoidlikult öeldes." 

Kane piilus varikatuse alt välja. Nad olid laagris mägede jalamil, kõrb laius nende 
ees silmapiiri taha. "Kus me oleme?" 

"Umbes kümme või kaksteist miili Šabvast," vastas Jordan. "Ma lõin laagri 
kiiresti üles, sest ma ei teadnud, millises seisukorras on Cunninghamid.” 

"Ja millises nad on?" päris Kane kähku. 

Jordan pakkus. talle sigaretti. "Väike vedelikukadu, kuid muidu okei. Ma andsin 
neile mõlemale unerohtu, nad magavad praegu telgis." 

Kane tõmbas ahnelt sigaretisuitsu kopsudesse. "Meie kõikide õnn, et kohtusite 
Jamaliga. Aga mida te nii kaugel kõrbes üldse tegite?" 


"Ma olin teid juba kolm päeva otsinud," tunnistas Jordan. 

"Kui Marie ei toonud tagasi veoautot, mille ta oli laenanud, ootas autojuht veel 
järgmise hommikuni ja tuli siis mulle ütlema. Ma leidsin lennuki eile, kuid autost 
polnud jälgegi. Ma oletasin, et see võis tagasiteel rikki minna. Me tegime oma 
parima, - otsides läbi maa-ala laagri ja lennuki vahel, kuid sattusime siis 
somaalile.” . 

Kane tõstis pilgu J amalile, kes kükitas priimuse juures ja sõi kausist keedetud 
riisi, ümbritsetuna tihedalt Jordani meestest. "Ma oletan, et me võlgneme oma 
ellujäämise temale." 

"Nii võib öelda küll,” märkis Jordan, "kuid kuidas oleks ka minu teavitamisega 
kogu loost? Mis teist pärast lennuõnnetust sai ning kus on Marie?" 

Põgusalt ja nii kokkuvõtlikult kui võimalik jutustas Kane viimase nelja päeva 
sündmustest. Kui ta oli lõpetanud, vangutas Jordan pead. "Skiros, ja nats - nii 
fantastilist asja pole ma oma elus veel kuulnud.” 

"See on siiski tõsi," tähendas Kane. "Kuid ma olen mures eelkõige Marie pärast. 
Ruth Cunningham ütleb, et oletatavasti ootavad nad Hazaris." 

Jordan kortsutas kulmu. "Ma sõitsin sealt läbi kaks nädalat tagasi. Seal olid 
laagris beduiinid - bal harithi hõim. Nende pealiku nimi on Mahmoud - keegi 
kortsutõmbunud, halli habemega vana päss.” 

Kane noogutas. "Ma tean, keda te mõtlete. Ma olen kunagi temaga kaupa teinud." 
Tema silmad tõmbusid pilukile. "Kui mõtlema hakata, siis ma kuulsin, et Müller 
oli bal harithi hõimuga üsna lähedalt seotud. Võib-olla ta teadis, et nad on Hazaris 
laagris." 

Jordan lasi naeru. "Need on just sellised sõbrad, keda tema ja Skiros vajaksid. 
Suurekasvulised, tahumatu olemisega, kes tõmbavad hambad irevile ja näpivad 
oma püsse iga kord, kui ma neist mööda sõidan. Nad lõikavad su kõri läbi 
sokipaari eest." 

Kane vangutas pead. "Mitte Mahmoud! Ta on veel vana 

kooli beduiin. Auküsimustes ja iidsete tavade järgimises väga punktuaalne. " 

Ta ajas end jalule ja sammus katusealusest välja. Ta tundis kummalist pööritust, 
taarus kergelt ning tõmbas siis tasakaalu hoidmiseks jalalihased pingule. Jordan 
küsis murelikult: "Kas te ikka tunnete end hästi?" 

"Ma tunneksin end palju paremini, kui saaksin Skirosel kraest kahmata," sõnas 
Kane. "KiJs ma võiksin veoautot laenata?" 

Jordan raputas pead. "Selleks pole teil vajadust! Ma tulen teiega. Ma mõtlen ka ise 
üsna sageli Marie Perret' peale.” 

"Aga mis saab Cunninghamist ja tema naisest?" 


Jordan kehitas õlgu. "Nad magavad veel mitu tundi. Ma jätan oma mehed nende 
järele vaatama." 

Kane oli liiga väsinud, et vaielda. Ta kutsus Jamali enda juurde, selgitas talle 
olukorda ning nad ronisid koos autosse. 

Seal ootasid nad Jordanit, kes jagas oma meestele juhtnööre. 

Nad asusid mõne minuti- pärast teele. Jordan istus roolis, Kane aga sulges silmad 
ja laskus .seljatoele. Näis, nagu oleks kogu viimaste päevade läbielamised ja 
tundepuhangud temast lõplikult jagu saanud, imedes ära kogu tema jõu. Ta ei 
viitsinud enam isegi eesootavale mõelda. 


Nad jõudsid Hazari natuke vähem kui tunniga; Jordan pidurdas auto, ning nende 
silme ees avanes avar org koos beduiinide mustavärviliste telkidega. 

"Mis.ka ei juhtuks, jätke kõnelemine minu hooleks," palus Kane. "Ma tean 
täpselt, kuidas ma seda asja ajan." 

Oaasis laius sadu jarde pikk palmisalu, kus rohelised lehvikjad liitlehed 
moodustasid ühtse katuse päikesekiirte vastu. 

Kui auto laagrisse sisse sõitis, põgenesid selle teelt kaamelid ja kitsed; lapsed 
tormasid kriiskava hädakisaga telkide poole, kust astusid välja pikakasvulised, 
musta habemega ja lehvivas rüüs mehed, enamikul relv käes. 

Keset laagrit jõudnud, ajas Kane end oma istmel sirgu ja Jamal puudutas teda 
kergelt õlast. Viie-kuuekümne jardi kaugusele oli pargitud kaks veoautot. 

Ka Jordan märkas neid samal hetkel. "Näib, nagu oleksime jõudnud õigesse 
kohta." 

Ta vajutas pidurile laagri kõige suurema telgi ees, kust samal hetkel väljus keegi 
aukartustäratav mees ja jäi tulijaid silmitsema. 

Mahmoud oli väga vana: tema lehviv habe oli valdavalt hõbehall ja nahk kui 
pinguletõmmatud pärgament teravate luude ümber. Tema rüü oli pimestavvalge 
ning tema jambija käepide peenelt sepistatud kullast. 

Hõimuliikmed suundusid vaikides tulijate poole, ümbritsedes sõiduki ja lõigates 
nii ära igasuguse taganemistee. Nad näisid kõike muud kui sõbralikud. 

Jordan lausus vaikselt: "Kas te märkasite nende vintpüsse. Need on kõige 
moodsamad. Pole siis ime, et Skiros eelistas oodata just siin." 

Kane astus aeglaselt edasi, peatudes mõne sammu kaugusel Mahmoudist. Põgusa 
hetke vaatasid nad teineteisele silma, siis naeratas vana araablane ja ulatas käe. 
"Mu hea sõber Kane. Kaua on möödunud ajast, mil me pidasime koos 
pistrikujahti." Kane võttis pakutud käe vastu ja naeratas. "Aeg on sind hellitanud, 
Mahmoud. Iga aastaga muutud sa üha nooremaks." Ta pööras ümber ja osutas 
Jordanile: "Ma tõin kaasa oma sõbra." 


Mahmoudi nägu läks vastumeelsusest krimpsu. "Ma tean teda. See noormees 
kisub maapinda üles ja rikub õhku oma masinate haisuga." Jordani näole ilmus 
ebamugavuse ilme, kuid vanamees naeratas ja tegi käega südamliku žesti. "Prae- 
gusel juhul on ta aga teretulnud koos oma sõbraga." 

Ta keeras ringi ja sammus läbi madala ukseava telgi jahedasse sisemusse, Kane ja 
Jordan kannul. 

Nad istusid rätsepaistes pehmetel vaipadel ja ootasid, kuni keegi musta rüüsse 
mähitud naine ilmus telgi tagaosast, kandes messingvaagnal kohvikannu. 

Kane ja Jordan jõid etiketti järgides kohvi ja sõid natuke riisi, torgates oma näpud 
ühisesse kaussi nagu Mahmoudki. 

Kui naine neile rasvaste sõrmede pühkimiseks niiske riidepalaka ulatas, ohkas 
Kane kergendatult, sest kogu pinge hakkas temast lahkuma. Mis suuna nende 
vestlus ka ei võtaks ja mis ka ei juhtuks - nad on nüüd ohutuses. Nad olid söönud 
ja joonud koos Mahmoudiga tema hõimu keskel. Mingit häda neile enam kaela 
tulla ei saa. 

Tekkis hetkeline vaikus, enne kui Mahmoud viisakalt sõnas: 

"Te saabusite kaugelt, mu sõber?" 

Kane noogutas. "Kaugelt ja kärmelt. Ma otsin kahte meest, kes on mulle väga 
palju kurja teinud." 

"Mehe au on tema elu," nentis Mahmoud tõsiselt. "Juhtigu Allah teie samme.” 
"Allah on mulle juba suurt armulikkust üles näidanud," 

vastas Kane. "Need otsitavad mehed on teie laagris. Ma nägin nende autosid." 
Mahmoudi see silmanähtavalt ei üllatanud. Ta noogutas rahulikult. "Minu 
telkides on kaks franki - need on minu hea sõber professor Müller ja too 
paksmagu Dahreinist. Mil viisil on nad sinu au riivanud?" 
Kane hoidis oma hääle lameda ja tundetu. "Nad viisid ära minu naise." ,. 
Järgnes vaikus, mille kestel vanamees silitas kuivetu käega oma habet. Hetke 
pärast ütles ta: "Naine on neil tõepoolest kaasas. Ta on segavereline. Ta pole oma 
telgist pärast siiasaabumist väljunud." 
"Temap see on,” tähendas Kane. 
Mahmoud tõusis pingutuseta jalule. "Oodake siin," sõnas ta rahulikult ja väljus 
telgist. 
Jordan liigutas end ebamugavalt. "Mida see kõik peaks tähendama ?" 
Kane selgitas kärmelt. "See on üks moodus, kuidas me saame tõmmata nad 
puhtasse vette.. Beduiinile võib naine küll olla vaid majapidamisriist, kuid sellega 
see sarnasus ka lõpeb. Naise röövimine on üks tõsisemaid kuritegusid nende ini- 
meste jaoks." 
"Okei, sellega võib nõustuda," lausus Jordan kannatamatult. "Ma ei näe, kuidas 
sellest võiks meile abi olla.” 
Enne kui Kane sai talle vastata, tuli Mahmotid tagasi telki koos Mülleri ja 
Skirosega. . 
Kane ja Jordan kargasid püsti ja astusid sammu ettepoole. 
Jahmatus Mülleri näol tundus isegi kentsakas, kuid Skiros ei näidanud välja erilisi 
tundeid. "Me nägime teie saabumist. Ilmneb, et imesid veel sünnib. Oletatavasti 
on Selimi tulek takistatud." 
"Ma kardan, et määramata ajaks," nentis Kane. 
"Nii et te olete siis vanad sõbrad,” märkis Mahmoud pehmelt. 
"Vaevalt küll," ütles Skiros. "See mees on teinud mulle suurt kurja. Võiks isegi 
öelda, et ta on teinud kurja teile ja teie rahvale. Tema tegevuse pärast peame 
Mülleriga maalt lahkuma. Enam ei saa piiriäärsed suguharud relvi.” 
"See on loomulikult suurim õnnetus ja minu rahvale ei meeldi see üldsegi, kui nad 
sellest teada saavad," märkis Mahmoud. "Kuid teisest küljest on ta külalisena 
minu telgis ja 

tema julgeolek niisama palju minu mure nagu teiegi julgeolek.” , 
Skiros kehitas õlgu. "Loomulikult pole see minu asi, kuid mulle tundub, et me 
peaksime teid hoiatama - see mees on teie vaenlane.” 
Mahmoud tegi mõned sammud, nagu oleks ta sügavais mõtteis, ja küsis siis 
aeglaselt: "Kas see naine, kes on teie telgis, kuulub teile?" 
Skiros tõmbus jäigaks ja Müller pühkis väriseva käega näolt higi. Mil viisil 


puutub too naine teisse?” päris sakslane. 

Mahmoudi hääloli üsna rahulik. "Kane räägib, et ta pole sinu naine. Ja et sa oled 
naise temalt varastanud.” 

Skiros kehitas hooletult õlgu. "Seda oligi arvata, et ta midagi taolist ütleb." 

"Ah nii," märkis Mahmoud mõtlikult. "Üks asi ja kaks täiesti erinevat selgitust. 
Loogiliselt võttes väänab üks teist tõde. Tõe väljaselgitamiseks on vaid üks 
moodus.” 

Ta plaksutas käsi, mille peale väljast kostis kerget liikumist. Siis astus Marie telgi 
ukseavast sisse ja seisis meeste ees, pilgutades hämaruses silmi, kuid märkas siis 
Kane'i. Tema näole ilmus imestunud ilme, ning kerge, uskumatust väljendava 
hüüatusega tormas ta Gavini käte vahele. Kane hoidis teda vastu rinda, silitades 
käega tema musti juukseid. "Kas sinuga on kõik korras?" 

"Minuga on hästi - lihtsalt hästi.” Marie puudutas õrnalt mehe nägu. "Ma lihtsalt 
ei suuda seda uskuda!" 

Mahmoud asetas käe naise õlale ja pööras ta ringi, et talle otsa vaadata. "Mis on 
sinu nimi, lapsuke?”, 

Naine vaatas talle uhkelt otsa, lõug üles tõstetud: "Marie Perret.” 

Pealik noogutas aeglaselt. "Ma olen sinust kuulnud. Su ema oli rašid, eks ole?" 
Siis pööras ta ringi, seisis hetke ning vaatas igaühele otse näkku. "See mees - 
Kane - ütleb, et sa oled tema naine. Ja et Skiros varastas sinu temalt. Kas see on 
tõsi?” 

Marie noogutas ning vana šeik jätkas: "Kas te olete abielus kristliku kombe 
kohaselt?" 

"Ei, me ei ole abielus.” 

"Kas ta on sind tundma õppinud, laps?" küsis Mahmoud mahedalt. 

Hetke valitses vaikus ja Kane hoidis hinge kinni, palvetades, et Marie annaks õige 
vastuse; Marie noogutas aeglaselt. 

"Jah, ma olen selle mehega sängi heitnud.” 

Skiros pahvatas vihaselt: "See on vale! See on Kane'i organiseeritud vandenõu. 
Ma rääkisin teile, et ta on minu vaenlane." 

Mahmoud vaigistas mehe ülestõstetud käega. "Milline naine häbistaks end ilma 
põhjuseta? Kui ta on selle mehega maganud, siis on ta mehe oma. Ta on minu 
rahva verest ja see on meie tava.” 

Sakslase näole ilmus raevunud ilme, kuid ta kontrollis oma vihahoogu ülima 
tahtepingutusega. Ta kummardus kangelt, lükkas telgiklapi kõrvale ja astus välja, 
Müller tema kannul. 

Jordan tõi kuuldavale kergendusohke ja Kane pöördus Mahmoudi poole. "Ja mis 


nüüd?" 

Vana šeik naeratas. "Ma arvan, et taloleks kõige mõistlikum oma telki naasta ja 
olla seal valve all, kuni meie sõbrad lahkuvad." 

"Kas ma võiksin temaga esmalt kõnelda?" küsis Kane. 

Mahmoud noogutas. "Ainult väheke aega." Ta puudutas Jordanit õlast ja nad 
läksid välja, jätnud Gavini ja Marie omakeski. 

Naine surus end mehe käte vahele ning nad istusid maha. 

Kane oli äkitselt väsinud - kohutavalt väsinud. “Kas sul on mõni sigaret?" küsis ta 
Marielt. 

Naine võttis pluusitaskust käkrunud sigaretipaki ja ulatas mehele sealt sigareti. 
Gavin tõmbas suitsu sügavalt kopsu ja tõi kuuldavale rahuldusohke: "Maitseb 
hästi." 

Marie sirutas käe ja lükkas mehe juuksed näO eest ära. "Sa näed välja, nagu 
poleks su viimased päevad just kõige paremad olnud." 

"Ma arvan, et nii võiks öelda küll." 

"Räägi mulle kõigest!" 

Kane rääkis talle üldjoontes möödunud sündmustest, ja kui ta oli lõpetanud, ohkas 
Marie kergendusega. "Ma olen rõõmus, et Cunninghamidega on kõik kombes. 
Mida sa Skirose ja Mülleriga ette võtad?" 

"Mida ma saaksingi teha? Mahmoud hoiab meid siin seni kinni, kuni nad on 
lahkunud - või eksin ma? Ta on seda sakslastele võlgu, kuna need on teda 
relvadega varustanud. Ühest asjast ei saa ma aga aru: miks otsustas Skiros 
lahkuda orust nii kiirustades. Mis seal õieti juhtus?" 

"Maei tea täpselt,” vastas Marie. "Ta istus raadio juures veel kaua pärast võitluse 
lõppemist. Kui ta alla laagrisse tagasi tuli, oli ta väga vihane. Tal oli Selimiga pikk 
sõnavahetus. Hiljem ütles ta, et me lahkume koidikul." 

purunemisest,” arvas Kane. "Oletatavasti sattusid nad paanikasse. Lõppude 
lõpuks - kui ta kätte saadaks ja ta tegelik rahvus välja selgitataks, tuleks tal selle 
kõige eest kuratlikult maksta. Ilmselt kästi tal siit jalga lasta ja kähku.” 

"Ma loodan, et me ei näe teda enam kunagi," sõnas Marie. Kane sirutas oma käed 
välja ja Marie võttis need tugevasti enda omadesse. "Vähemasti üks hea asi sellest 
koorus," märkis ta. "Nüüd ma tean, millise kivi all on vähid peidus." 

Marie naaldus tema rinnale ja nad suudlesid põgusalt, siis aga lükati telgi 
ukseklapp tagasi ja Mahmoud astus telki. Ta jäi ukseavasse seisma ja Marie läks 
teda riivates Õue. 

Vana beduiin naeratas. "Te näite nii väsinud. Ma võimaldan teile pika uneaja. Ma 


lasen teid viia oma sõbra juurde, asjast aga kõneleme hiljem." 

Kane astus välja säravasse päikesepaistesse ja keegi mees saatis ta läbi laagri. 
Uudishimulikud silmad pöördusid teda vaatama ja jõnglased jooksid tema kannul 
kogu tee kuni telgini laagriplatsi servas. Kui ta pea läbi ukseava pistis, leidis ta 
Jordani istumas rätsepaistes vaibal keset telki ja söömas konservi. 

"Te näete lausa kohutav välja," sõnas geoloog lõbusalt. Kane suutis näole manada 
väsinud naeratuse ja viskas end õlgmadratsile telgipõrandal. 

Jordan kõneles veel, kuid tema sõnadel polnud enam mõtet. Mõne aja pärast olid 
need vaid monotoonne sumin, Kane aga magaski juba. 

Ta ärkas pikkamisi ning jäi lamama, vahtides pimedusse. Oli öö ja tema pea kohal 
rippus ridva otsas õlilamp, mille sära puistas laiali telgi keskelolevad varjud. 
Jordan istus tema lähedal ja puhastas revolvrit. Kui Kane end liigutas, ilmus 
geoloogi näole naeratus. "Kuidas te end tunnete?" 

"Just nagu polekski selles ilmas," vastas Kane, üritades istuli tõusta. Jordan ulatas 
talle kausi. "Parem sööge midagi!" Kane loopis riisist ja kitselihast veeretatud 
kuulikesi suhu ja avastas, et ta ongi näljane. "Kas midagi on toimumas?" 

Jordan raputas pead. "Vaikne nagu hauas. Te olite siruli umbes kaheksa tundi." 
"Kas meie "sõbrad" on lahkunud?" 

"Nad asusid laagri teises servas. Ma oletan, et vanapapi korraldas selle nii. Ma 
kuulsin neid minema sõitvat juba mitu tundi tagasi. Mis te arvate, mida nad ette 
võtavad?" 

Kane kehitas õlgu. "Põrutavad otse Dahreini, püüdes silma piirilt kaduda, enne 
kui me võimuorganeid teavitame." 

"Kas te kavatsete neid takistada?" 

Kane raputas pead. "Vaevalt küll. Ma olen rõõmus nende selgi nähes. Liiatigi on 
nad siin oma toimingud lõpetanud.” Ta tõusis püsti ja ringutas. "Lähme 
Mahmoudi juurde!" 

Ta lükkas telgi ukseklapi kõrvale, astus jahedasse öhe ning hakkas läbi vaikse 
laagri Mahmoudi telgi poole sammuma. 

Nad leidsid vana pealiku istumas ristijalu lambanahal lõkketule ääres; ta suitsetas 
türgi sigaretti, silmad ainiti tuleleeki vahtimas. 

Ta tervitas tulijaid naeratusega. "Niisiis olete kosunud, mu sõber," sõnas ta 
Kane'ile. 

Kane võttis tema kõrval istet. "Nagu ma aru saan, on Skiros ja Müller lahkunud?" 
Vanamees noogutas. "Ma lubasin neile, et ma hoian teid siin ühe päeva kinni. 
Vähemasti seda ma neile võlgnen.” 

"Skiros on sakslane,'- märkis Kane. "Kas on ikka tark tegu niisuguse inimesega 


tegemist teha?" 

Mahmoud muigas. "Teie sõber esindab Ameerika õlikompaniid. Kui ta leiab 
naftat, siis kui kaua võtab aega, enne kui me - sellest niinimetatud Ameerika 
abist kasu saame?" 

"Kas see oleks siishalb asi?" päris Jordan.. 

Mahmoud kehitas õlgu.""Omaanis kaitsevad araablasi britid. Siin me pigem 
kaitseme end ise. Ja kui sakslased on piisavalt rumalad, et anda meile relvi muidu, 
siis ma möönan, et teil on õigus." 

"Kuid enamik piirialade hõime on kasutanud neid relvi brittide ründamiseks 
Omaanis," pistis Kane. "Ja seda sakslased just soovivadki." . 

Vanamees kehitas taas õlgu. "See ei puutu minusse." Ilmselt polnud edasisel 
vaidlusel mõtet ja Kane vahetas jututeemat. "Kas on ka mingi põhjus, miks ma ei 
võiks Maried näha?" 

Mahmoud raputas pead. "Ta on endiselt oma telgis valve all. Ma viin teid ise tema 
juurde.” Teed juhatades märkis ta: "Kui te tahate vana inimese nõuannet kuulda, 
siis olge pärast Dahreini tagasipöördumist ettevaatlik. Skiros ei unusta seda, mis 
te talle tegite." 

Seik peatus telgi ees, milles pidi aslima Marie Perret. Valvur 

istus ristijalu telgisuu ees varjus, pea rinnal. Mahmoud hüüatas pahaselt ja virutas 
mehele jalaga. 

Valvur vajus liivale, nägu kõrvale pööratud. Ta elas veel, kuid tema vasaku kõrva 
all kaelal paistis veri, mis tähistas tugeva löögi kohta. 

Kuskil polnud näha võitluse jälgi, kuid Kane ei leidnud telgist ka Maried. Ta 
pöördus Mahmoudi poole ja sõnas: "Nad on viinud ta endaga." 

"Aga milleks?" nõudis Jordan. 

"Kas pantvangina, kuni ta pääseb turvaliselt maalt välja või siis vahendina mulle 
kätte maksta." Kane kehitas õlgu. 

"Pealegi pole põhjus üldse tähtis." 

Mahmoud puudutas Kane'i varrukast, tema silmad olid murelikud. "Mul on häbi, 
et selline asi juhtus minu laagris. 

Loomulikult vabastab see mind mu lubadusest hoida teid siin veel kinni.” 

"Keegi pole süüdi," sõnas Kane pealikule, "kuid me peame kohe lahkuma. Kus on 
somaal?" 

"Ta magab mu ihukaitsja juures,” ütles Mahmoud. "Ma saadan kohe tema järele." 
Ta sammus tagasi oma telki, Kane ja Jordan aga kiirustasid veoauto juurde. 

"Mis Cunninghamidest saab?" 

Kane kehitas õlgu. "Nad jäävad esialgu iseenda hooleks. 


See asi on märksa tähtsam.” 

Ta suitseta s sigaretti ja mõtiskles olukorra üle, sellal kui Jordan kontrollis auto 
sõiduvalmidust. Dahreinini oli ligi sada kakskümmend miili mööda sillutamata 
teed - ning kohati oli see üsnagi konarlik. Skirosel ja Mülleril oli kahetunnine 
edu 

maa. Kui nad just teele ei jää, on neid võimatu enne Dahreini kätte saada. 

Jamal ilmus pimedusest, saatjaks Mahmoud paljude oma meestega. Somaal kobis 
tagaistmele, Jordan aga libistas end rooli taha ning vajutas starterile. 

Kui mootor elu sisse sai, kummardus Mahmoud ettepoole ja võttis Kane'i käe. 
"Sündigu Allahi tahtmine, mu sõber." 

"Meie järgmise trehvamiseni," sõnas Kane, Jordan aga lülitas käigu sisse ning 
veoauto tormas minema, tolmupilv järel. 

Esimene tund aega järgisid nad iidset karavaniteed mägede vahel; Jordan pingutas 
pimeduses silmi, keerates aeg-ajalt jõuliselt rooli, kui esituled sattusid kivirahnule 
või teistele takistustele. . 

163 

Kane nõjatus seljatoele, Jordanilt saadud sigaret suunurgas hõõgumas. Vaatamata 
pikale uinakule tundis ta endiselt väsimust, kuid kuskil oma keha süvasopis oli ta 
avastanud varjatud energiaallika - mingi salapärase elujõu, mis hoidis teda traksis 
piisavalt kaua, et see asi lõpule viia. 

Kui nad olid tund aega teel olnud, hakkas rannikult puhuma tugev vastutuul; see 
puhus risti üle mägede, ajades enda ees pilve-eesriiet. Siis ilmus ka täiskuu ja selle 
kiired uitasid orgudes, valgustades neile teed. 

Iga kord kui Jordan enda ette paremini näha suutis, suurendas ta kiirust ning nad 
vuhisesid piki ahta, taimkatteta oru põhja, tehes siksakke suurte kaljurahnude 
vahel ja vaarudes aeg-ajalt küljelt küljele. 

Tunni aja pärast jõudsid nad inimkätega tehtud teele, mis oli välja raiutud 
mäeküljest ja sillutatud väikeste kividega. 

Kui Jordan lülitas sisse kiirema käigu, mis viis neid äkilise kiirendusega edasi, 
kõlas auto tagaosas vali pauknipg veoauto libises ohtlikult teeserva. 

Jordan lülitas vandudes autornootori välja. "Kumm lõhkes! See oleks võinud 
juhtuda sellel ne,etud teel juba varemgi.” 

Nad vahetasid ratta ja olid kümne minuti pärast taas teel; seekord istus rooli Kane. 
Tema mõtteis polnud kohta oletustel, mis neid ees ootab. Ta keskendus süngelt 
ainult teele. Tema pea muutus tühjaks ning eksisteeris vaid auto ja eesolev teelint, 
mis keerles ja vonkles piki mäekülge ning laskus tasapisi ranniku suunas. 

Ei saanud olla küsimustki kiiruse mahavõtmisest - mitte mingit. Kane istus üha 
rooli taga - miil miili järel; tema käed muutusid higiseks ja hakkasid roolirattal 
libisema. Lõpuks jõudsid nad merele avanevasse orgu. 


Kane ja Jordan polnud tundide kaupa ainsatki sõna vahetanud, kuid nüüd, kui 
Dahrein oli juba nägemisulatuses, küsis Kane: "Mis kell on?" 

Jordan vaatas käekella: "Neli hommikul. Kas tunnete end reipalt?" 

Kane hingas mitu korda sügavalt, et oma pead selgeks saada, ja noogutas. 
"Minuga on korras.” 

"Mida me edasi teeme?" päris Jordan. Kane kortsutas kulmu. "Ma arvan, et nad ei 
kasuta hotelli. Ilmselt otsustatakse Mülleri maja kasuks, sest see asub eraldi.” 

Kõik oli vaikne, kui nad lennurajast möödusid ja eemalasuvate majade vahelt 
ranna poole sõitsid. 

Dahrein oli mähkunud pimedusse ja Kane pani täistuled peale, lähenedes 
ettevaatlikult läbi kitsaste tänavate ja väänlevate alleede Mülleri majale. 

Tänava lõpus peatas ta auto ja lülitas mootori välja. "Parem käime ülejäänud tee 
jalgsi." 

Kane haaras oma püstolkuulipilduja ja hakkas ettevaatlikult mööda tänavat 
sammuma, Jordan tema järel. 

Müüris asuva ukse kohal põles elektrilamp ja selle valguses võis näha teetolmuga 
kaetud veoautot. Jordan puudutas kergelt selle kapotti - see oli veel soe. "Nad pole 
olnud majas kuigi kaua." 

Kane noogutas. "Ma tean, et me tegime head sõitu." 

Uks oli lukus. Hetkeks jäi Kane kõhklema, kuid siis puudutas Jamal teda õlast. 
Kui ta ümber pööras, seisis somaal juba seljaga vastu müüri, jalad kindlalt harkis. 
Kane viskas püstolkuulipilduja üle õla ja ronis Jamali turjale. Kui ta juba somaali 
Õlgadel oli, haarasid hiiglase käed teda jalapöidadest ja tõukasid ülespoole. 
Kane vinnas end üle müüri ja kukutas seejärel aeda. Majas põlesid tuled. Ta seisis 
pimeduses ja vaatas ülemisi aknaid, siis aga astus kärmelt müüriukse juurde ja 
keeras selle lukust lahti. Hetk hiljem seisid Jamal ja Jordan juba tema kõrval. 

Ta keeras ukse taas lukku, pani võtme tasku ja nad hakkasid pimeduse varjus 
maja poole liikuma. 

Aias oli vaikne; kerge tuulevinu paitas jahedalt Kane'i põske, kui ta kükitas mõne 
jardi kaugusel maja esiuksest põõsa taha. Ta astus varjust välja ja tõusis 
terrassitrepile, Jordan ja Jamal tema kannul. 

Uks avanes tema puudutusest ja ta astus majja, püstolkuulipilduja laskevalmis. 
Tuled põlesid ja ülakorr.uselt kostis vaevukuuldavat liikumist. Ta pööras end, et 
Jordaniga kõnelda, kui eeskoja ühes otsas avanes klõpsatades toauks. 


Selle tagant ilmus välja valges burnuses araablasest teenija, käes kohver. 
Märgates sissetungijat, läksid tema silmad suureks nagu tõllarattad. Enne kui ta 
suutis karjatada, tegi Jamal kiire sammu ja virutas talle rusikaga vastu lõuga. 
Teener vajus sõnatult maha ja kohver libises tal peost. 

Kellegi hääl hüüdis kannatamatult ülakorruselt ja Müller ilmus trepimademele. 
"Jumala pärast, kiirusta, poiss!" hüüdis ta, kuid siis märkas ta Kane'i. 

Ta tõmbas taskust Lügeri ja tulistas huupi, kuul lendas rikošetiga seinalt ja sundis 
sissetungijaid instinktiivselt kühmu tõmbuma. Siis pööras ta ümber, jooksis oma 
kabinetti ja lõi ukse kinni. 

Kane liikus ettevaatlikult trepimademele ja surus end vastu seina. Siis astus ta 
kiirelt edasi ja katsus ust. See oli lukus, Jordan ja Jamal liikusid teisele poole ust ja 
jäid ootama. Müllerist polnud kippu ega kõppu. 

Kane noogutas Jamalile ning somaal astus vaikselt ettepoole, tulistades pika 
valangu ukseluku pihta. See purustas luku ja paiskas ukse valla. Kane kargas 
otsekohe seina varju, kuid Müller ei võtnud midagi ette. Hetk hiljem piilus Kane 

ümber nurga tuppa. See oli tühi, kuid kaugemas seinas olev uks oli lahti. 

Sealt pääses maja tagatrepile; Kane läks kõige ees alla, kobades ettevaatlikult 
pimeduses. Trepijalamil olev uks oli lukustatud, ja kui Kane selle avas, leidis ta 
end aiast. 

"Kas te arvate, et ta on ikka veel siin?" sosistas Jordan. 

Kane noogutas. "Ta peab olema, sest ma lukustasin müüriukse ja ta on liiga 
lühikest kasvu, et ilma abita üle müüri pääseda." 

Kuul vihises põõsastes ja plaksatas neist vaid mõne jala kaugusel vastu seina. Nad 
kükitasid maha ja Jamal tuli nende kõrvale. 

"Ärge tehke rumalusi, Müller!" hüüdis Kane. "Me oleme kolmekesi ja hästi 
relvastatud. Teil pole mingit võimalust." 

Kuskilt- põõsaste vahelt tõusis lendu lind, häirituna sellest ebatavalisest mürast; 
ka majakatusele end ööseks õrrele seadnud tuvid hakkasid rahutult kudrutama. 
"Parem hargneme,” sõnas Kane vaikselt Jordanile. "Siin kükitamisest pole mingit 
kasu, kuid, jumala pärast, ärge alustage mingit huupi tulistamist, sest võite tabada 
Mülleri asemel mind. " 

Jordan hakkas naerma. "Ma olen hoolikas." 

Jamal kadus paremale, Kane aga hakkas ettepoole roomama. Maapind oli kastest 
märg ning ta tõusis püsti, seistes viigipuu varjus, ning tajus teravalt iga heli. Siis 
kostis teine lask ja Jordan karjus: "Ta lippab värava poole, Kane! Lõigake tal tee 
ära!" 

Kane liikus kärmelt edasi ja jõudis välja teerajale, kus Müller ilmus nähtavale 
umbes kahe-kolmekümne jala kaugusel temast. Sakslane jooksis värava juurde ja 


üritas asjatult seda avada - selleks ajaks oli ka Jordan põõsastest väljas ja ühines 
Kane'iga. 

Sakslane pöördus näoga nende poole, silmis meeleheide. Ta hoidis oma Lügerit 
parema reie kõrval; Kane tõstis oma püstolkuulipilduja. "Arge olge loll!" 

Müller tõstis omakorda relva ja tulistas; Jordanil näis hing järsku kinni jäävat ja ta 
kukkus külitsi vastu Kane'i. Müller tõstis taas püstoli, kuid Jamal ilmus põõsastest 
ja tulistas valangu, mis paiskas sakslase vastu müüriust. 

Jordani nägu oli valust moondunud ja Kane tundis verd tilkuvat oma käele, kui ta 
haavatud geoloogi toetas. Kane kutsus Jamali, kes võttis Jordani kätele ning 
kandis majja tagasi. 

167 

Kane pidi neile juba järgnema, kui Müller oiatas. Ta kõhkles hetke, kuid sammus 
siis müüriukse juurde ja laskus sakslase kõrvale ühele põlvele. Tolle silmad olid 
lahti ja valust klaasistunud, sest tema rindkere näis olevat puruks lastud. 

Kane kummardus lamaja üle ja küsis tungivalt: "Müller, kas te kuulete mind? Kus 
on teised?" 

Kuid ta raiskas vaid aega. Mülleri silmad pöördusid pahupidi, ja veri purskas tal 
suust. Tema pea langes küljele ja ta keha tardus liikumatuks. 

Kane jäi veel hetkeks paigale, mõeldes, mida teha. Siis lohistas ta surnukeha 
teerajalt eemale põõsastesse ja keeras müüriukse lukust lahti. 

Jamal oli tõmmanud Jordanil särgi seljast. Kuuloli tabanud teda vasaku rinnanibu 
alla, kuid lähem uurimine näitas, et ribi oli kuuli kõrvale kallutanud, mistõttu see 
oli jätnud ihusse vaid sügava vao, millest tuli ohtralt verd, kuid muul viisil siiski 
ohtlik polnud. 

Sellal kui Jamal kiskus 'haavatu särgi ribadeks ja sidus haava kinni, avas Jordan 
silmad. "Ärge minu pärast muretsege!" sõnas ta. "Teil on vaja mõelda.Skirosele.” 
"Alles pärast seda, Kui saame teile arsti,” ütles Kane. Kui Jamal haavatu sülle 
võttis, minestas noor geoloog ning Kane suundus kõige ees nende veoauto poole. 
Somaal upitas Jordani tagaistmele, ise aga kobis Kane'i kõrvale. 

Kui nad ära sõitsid, olid ümberkaudsed majad täiesti vaiksed ning Kane mõtiskles 
mornilt, milline õnn see küll oli, et tulistamine polnud Dahreinis kuigi haruldane 
nähtus, äratamaks mingit tähelepanu. 

Hotelli ette jõudnud, vajutas ta piduritele ning väljus autost. Jamal järgnes talle, 
Jordan kätel. Fuajee oli inimtühi, keegi hindust öövahetuseametnik tukkus oma 
laua taga. Kane haaras tal õlast, raputades ta jõhkralt ärkvele. 

"Kus on Skiros?" 

Hindu laiutas käsi. "Ta on väljas, sahib. Ta on olnud siit ära juba mitu päeva." 
Kane oli kindel, et mees valetab, kuid praeguseks lasi ta asjal nii jääda. "Kas 
doktor Hamid elab endiselt siin?" 


Kui ametimees noogutas, jätkas Kane: "Andke mulle mõne alumise korruse toa 
võti ja ajage ta voodist välja. Oelge talle, et asi on pakiline." 
Hindu tuli ümber laua, ulatas Kane'ile võtme ning läks siis 

nende ees trepist üles. Kane tegi kähku selgeks võtmel oleva numbri, otsis toa üles 
ja avas ukse. 

Jamal asetas Jordani ettevaatlikult voodile ja ajas end sirgu, Jordani nägu 
pärlendas higist, ning sellal, kui Kane teda murelikult silmitses, avanes uks ja 
sisenes keegi kõhetu näoga araablane, seljas hommikumantel ja käes must paun. 
Ta noogutas põgusalt Kane'ile, lükkas ta kõrvale ja kummardus Jordani kohale. 
Ta ajas end sirgu ja avas oma arstiriistade koti. "Välja näeb hullem, kui tegelikult 
on," sõnas ta perfektses inglise keeles. 

"Ta on igal juhul õnneseen.” 

"Ma jätan ta sel juhul teie hoolde," sõnas Kane. "Tulen hiljem tagasi ja vaatan, 
kuidas temaga on.” 

Doktor Hamid noogutas kannatamatult, sest tema mõtted olid juba eesootava 
meditsiinilise ülesande juures, ning Kane ja Jamal lahkusid toast. 

Kui nad trepist alla jõudsid, oli hotelliteenija juba oma laua taga ja luges ajalehte. 
Kane astus laua juurde, nõjatus sellele ja jäi ootama. 

Mees tõstis pilgu ajalehelt ja naeratas ebalevait. "Kas ma saaksin midagi teie 
heaks teha, sahib?" 

"Te võite mulle öelda, kus on Skiros," tegi Kane ettepaneku. 

Hindu kehitas õlgu. "Nagu ma teile ennist ütlesin, sahib, pole ma Skirost mitu 
päeva näinud." 

"Tavaliselt olen ma kannatlik mees," sõnas Kane, "kuid te leiate mind praegu 
erandlikus olukorras. Te kas räägite, kus Skiros on - või ma palun oma sõbral 
murda teie käsivars." 

Hotelliteenija vaatas Jamalile ja võpatas. "See pole vajalik, sahib. Igal asjal on piir 
- isegi lojaalsusel. Mr Skiros oli siin umbes tund aega tagasi. Ta võttis oma 
kontorist palju pabereid ja seifist suure summa raha. Ta ütles mulle, et läheb 
mõneks ajaks ära ja et kui keegi peaks tema järele küsima, tuleb mul öelda, et ma 
ei tea mitte midagi." 

"Kas Marie Perret oli temaga?" 

Hindu raputas pead. "Ta võttis vaid kaks telefonikõnet. 

Muud ma ei tea." 

Kane heitis pilgu lülituskilbile ja muigas. "Ja loomulikult kuulasite kõiki neid 
kõnelusi pealt?" 

Hindu niheles. "Esimene kõne oli professor Müllerile. Mr Skiros rääkis temaga 


kiirustades. Ta ütles, et kõik on korraldatud.” 
"Ja teine kõne?" 

"See oli kapten Gonzalesele, tolliülemale. Mr Skiros käskis tal otsekohe siia tulla 
ja kaasa võtta kogu kättesaadav raha." 

"Kas ta tuli?" 

"Ta saabus kakskümmend minutit hiljem. Ta oli väga vihane, sahib, kuid mr 
Skiros ähvardas teda." 

"Mis suhtes?" uuris Kane. 

Hotelliteenija raputas pead. "Ma pole päriskindel, sahib. Kõlas, nagu oleks nad 
olnud äripartnerid." 

Kane jäi veel hetkeks seisma, nägu kergelt kipras, siis aga. noogutas Jamalile, kes 
oli seisnud ükskõikselt tema kõrval; nad läbisid kiirelt fuajee ja jõudsid tänavale. 
Kui nad piki rannaäärt astusid, sai Kane'ile palju asju selgemaks. Asjaolu, et 
Skiros oli eitanud teadvat Cunninghami saabumisest Dahreini, oli mõistetav, kuid 
et see oli ka Gonzalesele kahe silma vahele jäänud, polnud enam nii selge. Tolli- 
ülem oli laisk ja viilis oma kohustustest kõrvale, kuid iga kerjus siin linnas oli 
tema informaator ja juhtus väga vähe asju, millest tema teada ei saanud. Aga kõik 
need korrad, mil Kane oli Skirosele toonud Dahreini sularaha? Gonzales polnud 
tema kaatrit kordagi läbi otsinud, sest ilmselt oli selle korraldanud Skiros ning 
kumbki neist polnud vaevunud tegema Kane'ist oma usaldusisikut. 

Nad jõudsid tollipealiku majja. Kane tõmbas jõuliselt kellaketist ja jäi ootama. 
Mõne aja pärast kostis teiselt poolt ust liikumist ja Gonzales piilus läbi uksevõre 
välja. 

"Kes seal on?" küsis ta. 

"Ma tahaksin teiega mõne sõna vahetada," sõnas Kane. "See on üsnagi pakiline." 
Conzales võttis jorisedes ukseketi eest. Uks avanes pisut ja Jamal virutas selle 
vastu seina lahti. 

Kui Kane läbi tekkinud avause majja sisenes, oli Gonzales veel siruli põrandal 
maas. "Mida see õige tähendab?" nõudis ta vihaselt. 

Kane hiivas ta püsti ja tõmbas endale lähemale. "Kus on Skiros?" 

Hispaanlase silmadesse ilmus midagi hirmusarnast, kuid ta üritas mitte kuraasi 
kaotada. "Kust mina seda tean?" 

Kane hoidis teda ühe käega ja pööras end Jamali poole, kõneldes temaga selges ja 
rõhutatud araabia keeles: "See koerapoeg teab, kus miss Perret'd vangis hoitakse. 
Pane ta kõnelema. ” 

Somaali suured kämblad sirutusid ette ja haarasid hispaan 

lasel õlgadest. Sekund hiljem oli too juba selili üle võimsa põlve, selg nõgus. Ta 
röögatas korra, mispeale Kane astus ettepoole ja noogutas Jamalile. 

Kui Jamal survet lõdvendas, sirutas Gonzales käe paluvalt Kane'i poole: "Käskige 
sel mustal saatanal mind rahule jätta!" 

"Mitte enne, kui te pole rääkinud mulle kõike vajalikku," sõnas Kane karedalt. 
"Skiros ja tüdruk on Selimi dau Farahi pardal," sõnas tollimees. "Nad lahkuvad 
koidueelse tõusuveega.” 

Kane noogutas Jamalile ning somaal lasi tolliülema põrandale kukkuda, kuhu see 
jäigi, valu käes oiates. 


Kane kiirustas piki veepiiri ja keeras siis sadamasillale. Selle äärde oli kinnitatud 
palju dausid, kuid Farahit ei paistnud kusagil. Hetkeks valdas teda hirm, kuid siis 
puudutas Jamal teda õlast ja näitas suunda. 

Farah oli ankrus keset sadamat. Selle läheduses ei seisnud ühtegi teist paati ja 
kuuvalgus kattis daud ümbritseva vee hõbedase vaibaga. 

Daule oli võimatu märkamatult paadiga läheneda. Nad suundusid, sügavalt 
kummargil, kai otsa poole. Kane peatus, kuuldes mingit vaikset häält. 

Ta kiikas üle kaiotsa ja nägi üht araablast istumas väikeses paadis, olles peidus 
kahe dau vahel. "Kas see olete teie, sahib?" hüüdis araablane vaikselt. 

Kane hoomas, et teda peeti ekslikult Mülleriks. Ta hakkas mööda raudredelit alla 
ronima ja vastas summutatud häälel: 

"Jah, aga ulatage mulle käsi, et ma saaksin tasakaalu hoida." 

Kane tegi poolpöörde ja virutas araablasele makku, kui too paadis püsti tõusis. 
Mees vajus oigega paadipõhja ja Kane hüppas tema kõrvale. 

Ta kiskus särgi seljast ja hakkas oma kõrbesaabaste nööre lahti harutama, kui 
Jamal samuti paati jõudis. Somaal kükitas pimeduses tema kõrvale ja Kane asus 
kähku oma plaani selgitama. Sellega valmis saanud, ilmusid Jamali näole 
murekortsu d, aga ta noogutas vastutahtsi. 

Kane ajas end sirgu, seljas ainult khakivärvi lühikesed püksid. Endiselt 
paadipõhjas lebava araablasest meremehe vöövahelt võttis ta noa ja lükkas selle 
oma püksivärvli vahele, lastes end siis üle paadiserva vette. Ta hakkas võimsalt, 
kuid hääletult rinnuli sadama poole ujuma. 

Väljunud ankru s seisvate daude vahelt ja sattunud kuu 

paiste hõbedasele teele, tundis ta end alasti ja üksinda. Õnneks puhus merelt kerge 
tuul, mis tekitas pisikesi laineid, ja need aitasid tal end varjata. 
Lähenedes Farahile nägi ta dauninas seismas vahimadrust, püss üle õla. Kane ujus 


vaikselt pukspriidi alla ja puhkas veidi, käed kindlalt ümber ankrutrossi. 

Hetke pärast alustas ta ronimist tõstes vaikselt kätt käe ette. Pakimadrus seisis 
teisel pool tekil ja vaatas randumissilla suunas. Kane ronis üle reelingu ja liikus 
kikivarvul edasi. 

Ta virutas vahimehele käeseljaga jõuliselt kuklasse ning araablane varises häält 
tegemata tekile. Kane korjas tema püssi üles, vabastas luku kaitsevinnast ning 
astus siis mõneastmelisest keskteki alla viivast puittrepist alla, hoides end varju. 
Osa trümmist oli ühtlasi ka laevapere eluruum. Kane vaatas luugikaane vahelt 
alla. Hääled muutusid naeruks ja õhus oli tunda praelõhna. Kane asetas püssi 
maha ja tõmbas luugi raske tormikatte oma kohale, kinnitades selle 
metallklambritega. 

Ta hakkas just jalule tõusma ja küünitas juba relva järele, kui kuulis oma selja 
taga vaikset kriuksu. Revolvri külm toruots puudutas tema selga ja Skiros lausus: 
"Väga tubli, mu sõber! Asi oleks peaaegu õnnestunud!" 

Kane pöördus aeglaselt ringi ja sakslane naeratas. "Niisiis vana Mahmoud ei 
pidanud sõna ega hoidnud teid kinni?" 

"Ei - kui ta leidis, et olite Marie kaasa võtnud," sõnas Kane. "Sa tabasid araablase 
autunnet väga hellast kohast." 

"See on mulle ükstakõik.-Ma ootan tegelikult Müllerit. Eeldatavasti ta ei tulegi?" 
"Ma kardan, et mitte," nentis Kane. 

Skiros naeratas taCj.s. "Teatud mõttes oled sa teinud mulle teene. Ta oleks võinud 
osutuda tülinaks. Ilmselt nägid sa mu kavatsuse läbi." 

"Ma vähemalt usun seda," märkis Kane kuivalt. 

Skiros osutas luugikaanele. "Nüüd võid sa selle jälle avada. Meie lahkuminekuga 
viivitamiseks puudub nagu eriline põhjus. " 

Kane avas metallklambrid nii aeglaselt kui võimalik. Ta tõmbas luugikaane tagasi 
ja Skiros hüüdis: "Kõik mehed tekile!" 

Araablastest meremehed valgusid alt üles tekile ja hoidsid salka; nad kõnelesid 
erutatult, silmitsedes Kane'i ebasõbralikult. Skiros käsutas ette ühe meremehe - 
ilmselt tüürimehe -, 

andis talle korralduse heisata purjed ning tõukas seejärel Kane'i piki tekki laeva 
ahtri poole. 

Ta avas pupiteki all asuva kaptenikajuti ukse ja lükkas Kane'i sinna sisse. 
Ameeriklasele meenus tema viimane retk siia - see oli olnud tol ööl, kui üks 
Selimi meestest üritas tema eluküünalt kustutada. Kajut oli täpselt samasuguses 
seisukorras. Madala kohvilaua ümber katsid põrandat vaibad ja istepadjad, suure 
ahtriakna all aga oli äsja kušett magamiseks valmis seatud. 


Skiros seisis teisel poollauda ja ohkas. "Kui me vaid oleks saanud seista teineteise 
kõrval.” 

"Väheusutav,”" sõnas Kane. "Sinuga on lõpp. Ei mingit sensatsiooni - ja Suessi 
kanal on endiselt avatud. Mida küll füürer ütleb?" 

"Tal mõlguvad meeles juba muud asjad. Eile läksid soomusväed liikvele, mu 
sõber. Poola seisab silmitsi suurima kaotusega, mis Euroopas on aset leidnud 
pärast 1 maailmasõda." 

"Minu teada kaotas selle sõja Saksamaa," nentis Kane. 

Skiros põrnitses teda tigedalt. "Kuid mitte seekord.” 

"Ma tean - "...homme kogu maailm...". Mida sa oled Mariega teinud?" 

Skiros võttis välja ühe oma õlistest manillasigaritest ja läitis selle kohmakalt ühe 
käega. Ta kõhistas, kuid hakkas siis ägedalt köhima, kui suits tema kõrri jõudis. 
"Ma leian selle olevat piisavalt lõbusa. Ma ei arvanud kunagi, et sa oled 
armuja-tüüp 

romantika viljelemiseks ja muuks taoliseks.” 

Ta võttis taskust võtme, astus ühe väikese ukse juurde, keeras selle lukust lahti ja 
seisatas ukseava kõrval. Sealt astus kajutisse Marie Perret. 

Hetke seisis ta seal, silmad valgusest pimestatud ja jahmatuses, siis aga märkas ta 
Gavinit ja tuli otse tema juurde. 

"Kas ta on sulle mingit häda teinud?" usutles Kane. 

Marie raputas pead. "Ei, aga ma leidsin ta kõnepruugi olevat sama vastiku kui ta 
isikugi.” 

Skiros naeris, nii et tema suur rasvane keha vappus. "Mind huvitab, mis jutud 
tulevad siis, kui teie sõber siin Adeni lahes haisöödaks saab." Ta tõmbas pöidlaga 
revolvrikuke vinna ja suunas toru kindla eesmärgiga Kane'i kõhule. 

Kane vaatas sakslasest mööda läbi avatud akna välja ja tema pilk jäi pidama 
ahtriankru trossil. Sealliigutas miski, ja kaks kätt ilmusid aknaserva kohale. Hetk 
hiljem piilus Jamal ettevaatlikult ruumi. 

Kane keskendus nüüd sellele, et hoida Skirost kõnelemas. Ta pistis käe taskusse ja 
võttis välja kokkusõlmitud taskuräti kaelakeega, mille ta oli leidnud Seeba 
kuninganna hauakambrisse viivast vahekäigust.. 

Ta viskas selle alla messingist kohvilauale. "Eks tapa siis mind," sõnas ta 
rahulikult, "ja sa teed oma elu suurima vea." 

Sakslane naeris karedalt. "Ära ürita praegu sellist jama, see 

ei päästa su nahka." 

Kane võttis taskuräti pihku ja hakkas sõlmi lahti harutama. "Vaata ise - see on 
ainult näidis. Tegu on Seeba aardega. Me leidsime selle templitagustest 


ruumidest.” 

Kane tõstis kaelakee valguse kätte: selle smaragdid sätendasid rohelises tules. 
Sakslase lõug vajus alla ja tema näole ilmus aukartlik ilme. "Püha jumalaema - ma 
pole midagi taolist enne näinud.” 

Ta haaras ehte Kane'i käest ja uuris seda lähemalt. Hetke pärast tõstis ta pilgu ning 
tema näole ilmus heatujuline naeratus. "Õiges maailmanurgas on see väärt tervet 
varandust. Ma olen sulle tõepoolest tänu võlgu." 

Need olid tema viimased sõnad. siin ilmas. "Ta pahvatas naerma ja tema sõrm 
surus revolvri päästikule. Samal hetkel astus Jamal, käed ette sirutatud, 
magamiskušetilt põrandale. 

Ühe käe surus ta sakslase suule, teisega lõi revolvri tema käest. Skiros hakkas 
rabelema, kuid Jamal libistas käe tema kõri ümber ja painutas teda üle oma põlve 
tahapoole. 

Sakslase silmi ilmus paanika, tema jalad pekslesid meeletult. Siis kõlas heli, nagu 
Marie ahmis õudusega õhku, kui Jamal surnukeha põrandale lasi vajuda ja nende 
poole pöördus. Kui Kane kummardus mahakukkunud ehet üles korjama, möödus 
ahtriankur akna eest: dau võttis paigast, sest tuul oli leidnud üles tema suured 
ladinapurjed. 

Kane osutas akende poole ja lükkas Jamalit edasi. "Kiirelt nüüd - aega ei tohi 
kaotada!" 

Somaal libistas end, jalad ees, aknast välja ja kadus siis. Dau kogus juba kiirust, ja 
kui see sadamasuu poole liikus, tõukas Kane Marie aknast välja. 

Siis vaatas ta veel kord tagasi sakslase surnukehale, mis lebas näoga viltu tema 
poole, silmad pärani - siis aga hingas sügavalt ja hüppas. 

Kui Kane pinnale tõusis, liikus dau juba eemal, ning ta hakkas ujuma Marie 
poole, kes oli kuuvalgel hästi nähtav. 

Naine ootas teda järele, tehes kergeid ujumisliigutusi. Kui Gavin temani jõudis, 
otsis ta kobades mehe kätt ja mõneks ajaks jäid nad sellesse asendisse, vaadates 
teineteisele otsa. 

Dau liikus juba avamerre, ladina purjed tuules pungis. Kane vaatas taas Maried - 
ja mingil seletamatul ajel puhkesid nad mõlemad naerma. 

Gavin hoidis väga kõvasti Marie kätt, siis aga keerasid nad end ringi ja ujusid 
aeglaselt koos läbi sumeda öö ranna poole. 

eelnevatest sündmustest Araabia poolsaare lõunaosas. 

Saksa sõjaväeluure plaanib üheaegselt kallaletungiga Poolale korraldada suurema 
diversiooni Suessi kanali!. See peab algama Rub al-Hali kõrbest, "tühjast 
kandist", kus korraldatakse arheoloogilisi väljakaevamisi. Saatuse tahtel satub 
sinna samal ajal ka asjasse pühendamatuid arheolooge. Viimased on sunnitud 
luure kaastööliste ja vaenulike beduiinide eest põgenedes varjuma ühte 
ettejuhtuvasse koopasse. Otsides sealt väljapääsu, jõuavad nad hauakambrisse, 
mille seinu katavad saabakeelsed raidkirjad. Kas tõesti on tegu Piiblist tuntud 
Seeba kuninganna matmispaigaga? 

